
Επιτρέπεται και προωθείται η αναδημοσίευση τμημάτων ή 
ολόκληρων κειμένων. Αν το θυμηθείτε αναφέρετε την πηγή. 


Το νήμα που συνδέει τον κόσμο μας είναι όσο ποτέ άλλοτε 
κοινό με πολύ πιο ξεκάθαρες τις διαχωριστικές γραμμές ανάμεσα 
σε μια χούφτα ανθρώπων, μια μικρούτσικη ομάδα, σε σχέση με 
τον παγκόσμιο πληθυσμό, που επιθυμούν κι άλλα λεφτό, κι άλλη 
εξουσία, κι άλλη δύναμη, κι άλλα, κι άλλα, κι άλλα... κι από την 
άλλη αυτοί που υφίστανται την απληστία, τη χωρίς όρια αρπαγή 
και τη βία. Αλλά που αντιστέκονται, που λένε «φτάνει πια!», που 
ψάχνουν να βρουν δρόμους άλλους, διαφορετικούς, δοκιμάζουν 
και δοκιμάζονται. 

Στο δεύτερο τεύχος της «αλάνας» προκρίνομε να παρουσιά¬ 
σουμε όσο μπορούμε αναλυτικότερα την « Άλλη Καμπάνια» που 
ξεκίνησε με πρωτοβουλία των ζαπατίστας. Την προκρίνομε ως 
μια πρωτοβουλία σύνθεσης διαφορετικών υποκειμένων, μορφών 
αντίστασης και πεδίων παρέμβασης, που γίνεται μ’ αυτόν τον ιδι¬ 
αίτερο ζαπατίστικο τρόπο που τόσες αλλαγές έφερε στη σκέψη 
και την πρακτική μας. 

Οι δύο νεκροί στο Σαν Σαλβαδόρ Ατένκο, οι φημολογούμε- 
νοι πέντε νεκροί στην Οαχάκα, οι εκατοντάδες συλληφθέντες, 
εξαφανισμένοι και τραυματισμένοι δείχνουν ότι η πορεία θα εί¬ 
ναι δύσκολη. Οι «άλλοι», αυτοί που στέκονται απέναντι, έδειξαν 
ταχύτατα το ωμό και βίαιο πρόσωπό τους αλλά και την πρόθεσή 
τους για άμεση καταστολή της όποιας προσπάθειας αντίστασης. 

Από την άλλη η νικηφόρα εξέλιξη των μαθητικών και φοι¬ 
τητικών κινητοποιήσεων στη Χιλή έρχεται να συμπληρώσει την 
ευφορία από τη μαζικότατη και πολύ επιτυχημένη φοιτητική κι¬ 
νητοποίηση στη χώρα μας αλλά και να καταδείξει την κοινότητα 
των προβλημάτων. Την πλήρη, δηλαδή, εμπορευματοποίηση των 
δημόσιων αγαθών απ' αυτόν τον παγκόσμιο εσμό των νεοφιλε¬ 
λεύθερων που όλα θέλει να τα πουλήσει, όλα να τα μετατρέψει 
σε χρήμα. 

Με βάση τα παραπάνω, εμείς της «αλάνας» θέλουμε να βλέ¬ 
πουμε αυτά τα κινήματα, αυτούς τους αγώνες και αυτές τις αγωνί¬ 
ες όχι μόνο ως αλληλέγυοι αλλά ως σύντροφοι σ’ έναν αγώνα που 
γίνεται από τα κάτω και από τα αριστερό! 



πανό σε κατειλημμένο λύκειο της Χιλής: 
«αν η παιδεία είναι εμπόριο, τότε ο πελάτης έχει πάντα δίκιο!!!» 







































με τη φωνή των απο εκεί 



Ο Όσκαρ θλιβερά, 
προσκαλεσμένος 
του Δικτύου για τα Πολιτικά 
και Κοινωνικά Δικαιώματα, 
και η «αλάνα» είχαν μια πολύ 
ενδιαφέρουσα συνομιλία, 
τις πρώτες μέρες του Απρίλη 
στην Αθήνα. 
Ο Όσκαρ Ολιβέρα 
είναι μέλος του Συντονιστικού 
για την Υπεράσπιση 
του Νερού και της Ζωής, 
το οποίο πρωτοστάτησε στον αγώνα 
ενάντια στην ιδιωτικοποίηση του νερού 
στην Κοτσαμπάμπα της Βολιβίας το 2000, 
απ’ όπου και οι φωτογραφίες. 

Ας ξεκινήσουμε με το γενικό πανόραμα 
των τελευταίων χρόνων στη Βολιβία... 

Το 1985 , μετά τις στρατιωτικές δικτα¬ 
τορίες, στη Βολιβία ανέλαβε μια λαϊκή 
αριστερή κυβέρνηση (στην οποία συμμε- 
τείχαντο Κομουνιστικό Κόμμα,το ΜΙΚ και 
όλλα κομμάτια της Αριστερός) που, στην 
πραγματικότητα, ήταν καταστροφική. 

Κληρονόμησε ολόκληρο τον διεφθαρμένο 
χειρισμό των στρατιωτικών και διήρκεσε 
μόλις τρία χρόνια. Κατά τη διάρκεια αυτής 
της κυβέρνησης, ο πληθωρισμός έφτασε, 
ίσως, στα υψηλότερα επίπεδα στην Ιστο¬ 
ρία. Μπροστά σε αυτή την οικονομική 
καταστροφή, ανέλαβε μια δεξιό κυβέρ¬ 
νηση που, όπως θα έλεγαν και οι ίδιοι, 
ξεκίνησε μια διαδικασία αλλαγής της οικονομικής και πολιτικής δομής. 
Όπως και σε άλλες χώρες, πάρθηκαν, εκτός των άλλων, τρία βασικό μέ¬ 
τρα: πρώτον, στο όνομα αυτού που αποκάλεσαν «επανατοποθέτηση», 
απολύθηκαν χιλιάδες εργαζόμενοι στα ορυχεία και τα εργοστάσια. Έτσι, 
αποδιάρθρωσαν την εργατική αντίσταση. Έπειτα, παραδόθηκαν όλες οι 
κρατικές επιχειρήσεις σε χέρια ιδιωτών, στο όνομα αυτού που ονόμα¬ 
σαν «κεφαλαιοποίηση». Έτσι παραδόθηκαν η αεροπορική εταιρεία, οι 
σιδηρόδρομοι, οι τηλεπικοινωνίες, τα πετρέλαια, με το επιχείρημα ότι 
κάθε επιχείρηση είχε ανάγκη κεφαλαίων. Υποτίθεται ότι οι ιδιώτες θα 
έπρεπε να επενδύσουν στη Βολιβία την ίδια ποσότητα χρημάτων που 
είχε κοστολογηθεί η κρατική εταιρεία. Στην πραγματικότητα ήταν ιδι¬ 
ωτικοποιήσεις, χωρίς όμως να εξασφαλίσει το βολιβιόνικο κρότος ούτε 
ένα δολάριο. Παραδόθηκε σε πολυεθνικές εταιρείες η κληρονομιά των 
Βολιβιάνων, δηλαδή όλες οι κρατικές επιχειρήσεις και οι φυσικοί πόροι. 

Και το τρίτο μέτρο αφορούσε στην αλλαγή στις μορφές παραγωγής, 
δηλαδή κατακερματίστηκε η παραγωγική διαδικασία στα εργοστάσια 
και τα ορυχεία, έτσι ώστε να χαλιναγωγηθεί η εργατική δύναμη από το 
κεφάλαιο. Όλα τα μεγάλα εργοστάσια, όπως σε πολλά μέρη του κό¬ 
σμου, εξαφανίστηκαν και μετατράπηκαν σε μικρές μονάδες όπου οι δι¬ 
αδικασίες είναι εντελώς αποκομμένες. Και, ταυτόχρονα, άλλαξαν πολλοί 
νόμοι, επιβλήθηκαν άλλοι από την Παγκόσμια Τράπεζα και το Διεθνές 
Νομισματικό Ταμείο, ώστε να εξασφαλιστεί αυτό που ονομάζουν «η 
νομική εγγύηση για τις επενδύτριες επιχειρήσεις». Δηλαδή, έθεσαν μια 
σειρά ασφαλιστικών δικλείδων, που σήμερα, ουσιαστικά, κάνουν αδύ¬ 
νατη την εθνικοποίηση των επιχειρήσεων. 

Ταυτόχρονα, αντικαταστάθηκε η μορφή της αντιπροσώπευσης των πο¬ 
λιτών. Προηγουμένως, το συνδικάτο ήταν η πιο ισχυρή μορφή αντιπρο¬ 
σώπευσης. Όποιος δεν ανήκε σε συνδικάτο, στην πραγματικότητα δεν 
ήταν πολίτης. Υπήρχαν συνδικάτα για τα πάντα: συνδικάτα μεταλλωρύ¬ 
χων, αλλά και συνδικάτα τυφλών. Ολόκληρη η κοινωνία ήταν οργανωμένη 
σε συνδικάτα. Σχηματίστηκαν τα πολιτικά κόμματα που ανέλαβαν πλέον 
την εκπροσώπηση των πολιτών απέναντι στο κράτος. 

Από το 1985 και έπειτα, εγκαθίσταται το ισχυρό νεοφιλελεύθερο οι¬ 
κονομικό και πολιτικό μοντέλο. Και ουσιαστικά ιδιωτικοποιήθηκαν τα 
πάντα... τα πάντα. Ολόκληρη η οικονομία παραδόθηκε σε χέρια ιδιω¬ 
τών, κυρίως σε πολυεθνικές. Η ίδια η εθνική αστική τάξη δεν είχε, ου¬ 
σιαστικά, καμιά δυνατότητα συμμετοχής σε αυτή τη διαδικασία ιδιω- 
τικοποιήσεων, αφού οι όροι ήταν προκαθορισμένοι έτσι ώστε μόνο οι 
πολυεθνικές μπορούσαν να πάρουν τις κρατικές επιχειρήσεις και τους 
φυσικούς πόρους της Βολιβίας. Αυτή η διαδικασία άλλαξε πραγματικό 
τη ζωή των κατοίκων. Οι δείκτες της φτώχειας αυξήθηκαν πολύ, ακόμα 
και σήμερα υπάρχει μετανάστευση, κάθε μέρα φεύγει κόσμος από τη 


























χώρα, στην πλειοψηφία τους νέοι που πηγαίνουν στην Αργεντινή 
και τα τελευταία πέντε χρόνια κυρίως στην Ευρώπη. 

Πώς ξεκίνησαν οι κινητοποιήσεις εναντία στην ιδιωτικοποίηση 
του νερού; 

Καθώς δεν είχε απομείνει τίποτε άλλο για να ιδιωτικοποιηθεί, 
ξεκίνησε στην Κοτσαμπάμπα η διαδικασία ιδιωτικοποίησης του νε¬ 
ρού. Η Κοτσαμπάμπα είναι η τρίτη μεγαλύτερη πόλη της Βολιβίας, 
όπου υπάρχει έλλειψη νερού. Υπάρχει πολύ νερό στα βουνά, όμως 
η μεταφορά του στην πόλη κοστίζει πολύ και η Παγκόσμια Τράπε¬ 
ζα όρισε ότι μια λύση στο πρόβλημα ήταν η ιδιωτικοποίηση του 
νερού, χωρίς όμως κρατική επιδότηση. Δηλαδή, η ιδιωτικοποίηση 
θα βάραινε τις τσέπες του κόσμου. Έτσι, αυξήθηκαν τα τιμολό¬ 
για για τους χρήστες μέχρι 300%, η κάθε οικογένεια θα έπρεπε να 
διαθέτει το ένα πέμπτο των εσόδων της μόνο για το νερό. Κανείς 
εντός της περιοχής που παραχωρήθηκε στην πολυεθνική ΒεεΗϋεΙ 
δεν μπορούσε να προμηθεύει νερό, η εταιρεία ιδιοποιήθηκε τις 
πηγές του νερού που χρησιμοποιούσαν οι ιθαγενικές και αγροτικές 
κοινότητες επί αιώνες: λίμνες, ποτάμια, πηγάδια... Δόθηκαν όλα τα 
πλεονεκτήματα στην εταιρεία που, στην πραγματικότητα, δεν ήρθε 
για να επενδύσει, αλλά για να πάρει τα λεφτά του κόσμου. Η ιδιω¬ 
τικοποίηση του νερού έφτασε σε τέτοιο ακραίο σημείο, ώστε στο 
νόμο, με πολύ συγκαλυμμένο τρόπο, αναφερόταν ότι απαγορευό¬ 
ταν η συλλογή του βρόχινου νερού. 

Τότε ξεκίνησαν οι κινητοποιήσεις. Ο κόσμος δεν αποδέχτηκε 
την ιδιωτικοποίηση και στη διάρκεια πέντε μηνών ο αγώνας κλιμα¬ 
κώθηκε με καταλήψεις πόλεων και αποκλεισμούς δρόμων. Στις 4 
Απριλίου του 2000 αποφασίστηκε ο αποκλεισμός όλης της περιο¬ 
χής μέχρι να φύγει η πολυεθνική. Μεταξύ 4 και ιι Απριλίου, ο λαός 
κατέλαβε την πόλη, αποκλείστηκαν οι δρόμοι, κινητοποιήθηκαν 
500.000 άνθρωποι, που νίκησαν στον δρόμο τον στρατό και την 
αστυνομία. Στην πραγματικότητα, για οκτώ μέρες εξαφανίστηκε 
οποιαδήποτε κρατική υπόσταση: άφαντοι οι κυβερνήτες, άφα¬ 
ντοι οι δήμαρχοι, δεν υπήρχαν τα πολιτικά κόμματα, δεν υπήρχαν 
οι συνδικαλιστές ηγέτες, δεν υπήρχε κανείς. Ήταν ο λαός στο σύ¬ 
νολό του, που σε μαζικές συνελεύσεις έπαιρνε τις αποφάσεις. Η 
λαϊκή κυριαρχία έγινε πραγματικότητα. Και η κυβέρνηση δεν είχε 
άλλη επιλογή από το να σπάσει το συμβόλαιο με την πολυεθνική 
και να τροποποιήσει τον νόμο. Το Κογκρέσο συνεδρίασε έκτακτα 
και τροποποιήθηκε ο νόμος μέσα σε 24 ώρες, ενώ υπό φυσιολογι¬ 
κές συνθήκες η τροποποίηση ενός νόμου κρατάει χρόνια. Όμως, η 
κοινωνική πίεση ήταντόσο μεγάλη που αναγκάστηκε να το πράξει. 
Ο κόσμος όμως δεν συμφώνησε ούτε με τις τροποποιήσεις και 
συνέταξε δικό του νόμο. Αυτό ήταν πολύ σημαντικό γεγονός, μια 
πολύ σημαντική εμπειρία, γιατί όχι μόνο είπαμε «όχι», αλλά είπαμε 
επίσης «θέλουμε να γίνει έτσι», ώστε κανείς άλλος να μην μπορεί 
να μας ιδιωτικοποιήσει. 

Εκείνες τις μέρες πετύχαμε μια νίκη όχι μόνο ενάντια στο οικο¬ 
νομικό μοντέλο, αλλά και μια πολιτική νίκη. Ο κόσμος ανέκτησε 
την ικανότητά του για οργάνωση και κινητοποίηση, μετά από δε¬ 
καπέντε χρόνια πολύ σκληρής εφαρμογής του μοντέλου. Κοινω¬ 
νικοποιήθηκε η φωνή και ο λόγος, που χρησιμοποιούσαν μονο¬ 
πωλιακά τα πολιτικά κόμματα, οι κυβερνήτες, οι επιχειρηματίες, 
και κοινωνικοποιήθηκε η δύναμη του αποφασίζειν, που βρισκόταν 
στα χέρια λίγων. 

Ακολούθησε μια σειρά λαϊκών νικών ενάντια στην πολιτική ποι- 
νικοποίησης των φύλλων της κόκας, ενάντια στην πολιτική του 
Διεθνούς Νομισματικού Ταμείου που προσπαθούσε να επιβάλει 



φόρο στους μισθούς, ενάντια στην πώληση του φυσικού αερίου 
στις Ηνωμένες Πολιτείες. Στις δύο τελευταίες κινητοποιήσεις, το 
2003, είχαμε περισσότερους από ιοο νεκρούς και περισσότερους 
από 500 τραυματίες. 

Εκτός από την υπεράσπιση του νερού ως δημόσιο αγαθό, τι ση¬ 
μαίνει το νερό για τις πολυεθνικές; 

Θεωρούν ότι το νερό είναι ένα εμπόρευμα, σε αντίθεση με την 
αντίληψη που έχουν οι ιθαγενικές κοινότητες και τα λαϊκά στρώ¬ 
ματα, ιδιαίτερα στη Βολιβία, ότι το νερό είναι κληρονομιά της 
ανθρωπότητας, είναι ένα δημόσιο αγαθό και δεν μπορεί να είναι 
ιδιοκτησία κανενός. Το νερό ανήκει σε όλους και ταυτόχρονα σε 
κανέναν. Η ιδιωτικοποίηση του νερού δεν ήταν μόνο επίθεση στην 
οικονομία του κόσμου, αλλά ήταν και μια παραφωνία στην αντί¬ 
ληψη των κοινοτήτων για το νερό. Κανείς... κανείς δεν μπορεί να 
σφετεριστεί το νερό. Το νερό δεν μπορεί να έχει τιμή πώλησης. 

Αυτό που βλέπουμε στη Νότια Αμερική, μετά από όσα συνέ- 
βησαν στην Κοτσαμπάμπα, είναι μια οργανωτική διαδικασία γύρω 
από το θέμα του νερού σε όλες τις χώρες. Ενάντια στην ιδιωτικο¬ 
ποίηση, ενάντια στη μόλυνση του νερού που οφείλεται σε ορυχεία 
και πετρελαϊκές εγκαταστάσεις, ενάντια στην κατασκευή τεράστι¬ 
ων φραγμάτων που θα εκτοπίσουν τις ιθαγενικές κοινότητες από 
τη γη τους, όπως συμβαίνει στην Παταγονία με τους Μαπούτσε, 
ενάντια στην πολιτική της παροχής νερού από τις πολυεθνικές. 

Ταυτόχρονα, όμως, με τις ιδιωτικοποιήσεις και άλλων δημόσιων 
αγαθών, όπως το φυσικό αέριο, το πετρέλαιο, η βιοποικιλότητα στη 
Λατινική Αμερική, βλέπουμε να στρατιωτικοποιούνται στρατηγικές 
περιοχές, περιοχές-κλειδιά όπου υπάρχουν δημόσια αγαθά, όπως 
στα σύνορα Αργεντινής-Βραζιλίας-Παραγουάης όπου υπάρχει πο¬ 
λύ νερό ή σε πολύ σημαντικές πετρελαϊκές ζώνες που ανακαλύφτη¬ 
καν στη Βολιβία. Ορθώνονται στρατιωτικές βάσεις πολύ κοντά στα 
σύνορα Βολιβίας-Παραγουάης. Το ίδιο συμβαίνει στην Κολομβία 
και το Εκουαδόρ, πολύ σημαντικές πετρελαϊκές ζώνες. 

Τι σημαίνει για τον λαό της Βολιβίας η οργάνωσή του έξω από πο¬ 
λιτικά κόμματα και θεσμούς; Πώς οργανώνεται ο κόσμος; 

Πιστεύω ότι ο κόσμος δεν έχει κουραστεί μόνο από ένα πολιτικό 
και οικονομικό μοντέλο που προέρχεται από τα πάνω, ένα αυταρ¬ 
χικό μοντέλο που τον αποκλείει. Το θέμα του νερού σίγουρα μας 
ενώνει. Όμως, πιστεύω ότι εκείνο που περισσότερο μας ένωσε 
στη Βολιβία, ακόμα περισσότερο και από το θέμα του νερού, εί¬ 
ναι η στάση των κυβερνητών. Αυτή η περιφρόνηση απέναντι στον 
κόσμο, η απαξίωση των αιτημάτων του, η υποτίμησή του. 

Στα μπλόκα των δρόμων έβλεπες πολύ κόσμο. Όμως, η κυβέρ¬ 
νηση έλεγε ότι το κίνημα για το νερό το αποτελούσαν πέντε βάν- 

δαλοι και το χρηματοδοτούσαν οι έμποροι ναρκωτικών. Θυμά¬ 
μαι κάποιες θρησκευόμενες γυναίκες που κουβαλούσαν φαΐ και 
νερό σε εκείνους που έκλειναν τον δρόμο. Και όταν η κυβέρ¬ 
νηση μίλησε για τους πέντε βάνδαλους, την επόμενη μέρα είδα 
αυτές τις γυναίκες εκεί να βάζουν πέτρες στον δρόμο. Και τότε 
ρώτησα μία από αυτές: «Αδερφή, γιατί συμμετέχετε στον απο¬ 
κλεισμό του δρόμου;» Και μου απάντησε: «Γιατί θέλω να δείξω 
στην κυβέρνηση ότι βρίσκομαι εδώ, για να υπερασπίσω το νε¬ 
ρό μου. Και δεν είμαι ούτε βάνδαλος ούτε ληστής ούτε παίρ¬ 
νω λεφτά από τους εμπόρους ναρκωτικών. Γι’ αυτό βρίσκομαι 
εδώ». Η υποτίμηση των κινητοποιήσεων, αυτή η στάση των 
κυβερνώντων, πιστεύω ότι είναι η αιτία που ένωσε τον κόσμο. 
Αλλο ένα ξεκάθαρο παράδειγμα είχαμε το 2003 με τον πρόε¬ 
δρο Σάντσες ντε Λοσάδα. Ο κόσμος φώναζε: «Να φύγει! Να 
φύγει!» Και όταν ένας δημοσιογράφος τον ρώτησε τι θα κάνει, 
εκείνος απάντησε: «Δεν θα φύγω, επειδή η σύζυγός μου θέλει 
να συνεχίσει να είναι η πρώτη κυρία της χώρας». Υπήρχαν νεκροί, 
υπήρχαν τραυματίες και ο τύπος... απαξίωνε την πραγματικότη¬ 
τα. Αυτή η περιφρόνηση της ανθρώπινης ζωής εξόργισε τον κό¬ 
σμο. Το ίδιο συνέβη και με τις ιεραρχικά και κάθετα δομημένες 
οργανώσεις, τα συνδικάτα για παράδειγμα. Τα συνδικάτα υποτί¬ 
μησαν τα αιτήματα των ιθαγενών και των αγροτών, τα θεωρού¬ 
σαν δευτερεύοντα. Τα παλιά συνδικάτα εμμένουν στην ιδέα του 
παλαιού κόσμου της εργασίας, που πλέον δεν υπάρχει. Κάποιοι 
ονειρεύονται την επιστροφή σ’ αυτόν τον παλαιό κόσμο της ερ¬ 
γασίας, για παράδειγμα να υπάρχουν πολλές χιλιάδες εργάτες σε 
ένα εργοστάσιο, σε ένα ορυχείο, όπως συνέβαινε παλιότερα στη 
Βολιβία. Όμως έχουν γίνει τέτοιες αλλαγές στην παραγωγή ώστε 
αυτή τη στιγμή υπάρχει μια εργατική τάξη κατακερματισμένη, 
θα μπορούσαμε να πούμε καινούργια, χωρίς δικαιώματα, που 
έχει βασικά γυναικείο πρόσωπο, επισφαλής, προσωρινή. Αυτές 
οι μορφές οργάνωσης, όπως στην περίπτωση του νερού στη Βο¬ 
λιβία, πιστεύω ότι αναδύονται από τον καινούργιο κόσμο της 
εργασίας. Οι άνθρωποι δημιουργούν τις δικές τους οργανωτικές 
μορφές χωρίς ιεραρχικές δομές, αλλά όλοι είναι ίσοι, τις αποφά¬ 
σεις τις παίρνουν όλοι μαζί, αυτή που διοικεί είναι η κοινότητα 
και όχι ο πρόεδρος του κόμματος ή ο ηγέτης του συνδικάτου. 
Πιστεύω ότι ο νεοφιλελευθερισμός έχει ομογενοποιήσει τον 
κόσμο, τον έχει θέσει στις ίδιες οικονομικές συνθήκες. Όταν 
ο κόσμος καταλάμβανε τους δρόμους στην Κοτσαμπάμπα, οι 
δρόμοι μετατράπηκαν σε χώρους γνωριμίας και στοχασμού. Και 
ο κόσμος κατάλαβε ότι όλοι βρίσκονταν στην ίδια κατάσταση: 
αβεβαιότητα, κακές υπηρεσίες, ανασφάλεια, αγωνία, τα παιδιά 
τους στο εξωτερικό, τα αδέρφια τους μακριά... Τότε όλοι ένιω¬ 
σαν ότι ήταν ίσοι. Και ως ίσοι προς ίσους κινητοποιήθηκαν, με 
οριζόντιες δομές, με διαφάνεια, χωρίς ντιρεκτίβες, με εκπροσώ¬ 
πους που ελέγχονται διαρκώς από τη βάση. 

Μια πολύ σημαντική παράμετρος ήταν η σύνδεση της υπαί¬ 
θρου με την πόλη. Πιστεύω ότι αυτό ήταν το κλειδί των νικών 
μας. Όμως, πάνω απ’ όλα, η πρόταση. Αν ένα κοινωνικό κίνημα 
δεν διαθέτει μια πρόταση που να έχει δημιουργηθεί με συλλογικό 
τρόπο απ’ όλους, για το νερό, για την εκπαίδευση, για τους εργα¬ 
τικούς νόμους, αν δεν υπάρχει αυτή η διαδικασία ανάκτησης της 
ιστορικής μνήμης, των ηθικών αξιών του παρελθόντος, του πολι¬ 
τισμού μας, των παραδόσεών μας, πιστεύω ότι πολύ δύσκολα θα 
έρθει η νίκη. Αν ο κόσμος δεν γνωρίζει γιατί παλεύει και ότι αυτός 
ο αγώνας έχει έναν στόχο αποδεκτό απ’ όλους, πιστεύω ότι ένα 
κοινωνικό κίνημα δεν θα μπορέσει να πετύχει. 


Η αυτοοργάνωση συνεισφέρει στην καθημερινή ζωή; Εκπληρώ¬ 
νει βασικές ανάγκες; Δημιουργούνται εναλλακτικές δομές από 
τα κάτω; 

Πιστεύω ότι ένα από τα πράγματα που έχει θίξει ο νεοφιλελευθε¬ 
ρισμός είναι η καθημερινότητα. Όταν ιδιωτικοποιείται μια πετρε¬ 
λαϊκή ή μια αεροπορική επιχείρηση, ο κόσμος δεν θίγεται άμεσα. 
Όμως, όταν θίγεται η καθημερινότητα, ο κόσμος κινητοποιείται. 
Το γεγονός ότι οι ιθαγενικές και αγροτικές κοινότητες θίγονται από 
την παρουσία μεταλλείων και πετρελαϊκών επιχειρήσεων που μο¬ 
λύνουν τη γη και το νερό τους, που τους εκτοπίζουν από τα πα¬ 
ραδοσιακά τους εδάφη, προκαλεί διαδικασίες αυτοοργάνωσης και 
ανυπακοής. Όμως, η μεγαλύτερη πρόκληση είναι να μπορέσεις να 
δημιουργήσεις καινούργιες εναλλακτικές δομές μέσα στο νομικό 
πλαίσιο, που πολλές φορές θέτει τους κυβερνώντες και τους λαούς 
σε πολύπλοκες καταστάσεις, όπως συμβαίνει στη Βραζιλία, στην 
Αργεντινή, στην Ουρουγουάη και τώρα στη Βολιβία. Δηλαδή, το 
μοντέλο έχει αφήσει ένα νομικό οικοδόμημα που δεν επιτρέπει να 
ανατραπεί μέσα στα δημοκρατικά πλαίσια αυτή η δομή κυριαρχίας 
και λεηλασίας των δημόσιων αγαθών. Για παράδειγμα, στην Κοτσα¬ 
μπάμπα όταν ανακτήθηκε η εταιρεία του νερού θελήσαμε να λει¬ 
τουργήσουμε την επιχείρηση με τρόπο ώστε ο κόσμος να μπορεί 
να συμμετέχει στα σχέδια της επιχείρησης, στα προγράμματα, στην 
παροχή των υπηρεσιών. Θέσαμε κάποια θεμελιώδη σημεία: τη δι¬ 
αφάνεια, τη συμμετοχή, τον κοινωνικό έλεγχο, την αποδοτικότητα, 
την κοινωνική δικαιοσύνη. Όμως, το νομικό πλαίσιο δεν επιτρέπει 
τη δημιουργία αυτοδιαχειριζόμενων επιχειρήσεων. Στα τέλη του 
2000, μετά τον πόλεμο του νερού, είδαμε ότι πρακτικά ήταν αδύ¬ 
νατο να οικοδομήσουμε μια εναλλακτική πρόταση και συμφωνή¬ 
σαμε ότι θα έπρεπε να αλλάξουμε τα πάντα. Κάναμε σύνθημά μας 
τη Συντακτική Συνέλευση. Δηλαδή, να αλλάξουμε τα πάντα από τα 
κάτω για να επιτρέψουμε τη δημιουργία νέων χώρων συμμετοχής 
του κόσμου, χώρων αυτοδιαχείρισης. Και βρισκόμαστε σ’ αυτή τη 
διαδικασία. Έχουν περάσει έξι χρόνια και η επιχείρηση δεν μπορεί 
να εδραιωθεί ακόμα ως επιχείρηση υπό κοινωνικό έλεγχο. Υπάρχουν 
πολλές παγίδες που μας εμποδίζουν. 

Πάντως, στη Βολιβία θα έλεγα ότι υπάρχουν χιλιάδες παραδείγ¬ 
ματα αυτοοργάνωσης του κόσμου, κυρίως στις βασικές υπηρεσί¬ 
ες όπως το νερό και το ηλεκτρικό ρεύμα. Υπάρχουν επίσης μερικά 
κατειλημμένα εργοστάσια. Πιστεύω ότι υπάρχουν μικρές εμπειρίες 
αυτοδιαχείρισης και ότι στο μέλλον θα αποτελέσουν τα επόμενα 
βήματα απέναντι στο κράτος, που δεν λειτουργεί, που δεν θα επι¬ 
τρέψει την πλήρη συμμετοχή όλων στη Συντακτική Συνέλευση ώστε 
να δημιουργήσουμε μια νέα χώρα. Έχουμε παλέψει μαζί μετονΈβο 















Μοράλες ενάντια στον νόμο και ενάντια στο κράτος, όμως τώρα 
που αυτός είναι μέρος του κράτους, της κυβέρνησης, τα πράγματα 
είναι διαφορετικά. Με ανησυχεί πολύ η στάση μιας μερίδας αδερ¬ 
φών και συντρόφων με τους οποίους έχουμε αγωνιστεί μαζί και 
που τώρα ανακόπτουν την προοπτική αυτοοργάνωσης βλέποντας 
τα πράγματα από μια αυστηρά νομική οπτική. 

Τι εκτίμηση υπάρχει για την εξωτερική πολιτική που ακολουθεί ο 
Έβο Μοράλες; 

Μας ανησυχεί αρκετά. Η άποψή μου είναι ότι η σχέση μεταξύ 
Ηνωμένων Πολιτειών και Βολιβίας είναι μια σχέση υποτέλειας. 
Ο Έβο Μοράλες, χωρίς να ρωτήσει τον λαό, δήλωσε ότι θα προ- 
σκαλέσει τον Μπους στη Βολιβία. Πρώτον, εμάς δεν μας ρώτησε 
και, δεύτερον, εμείς δεν θα καλοδεχτούμετον Μπους. Αυτού του 
είδους τα μηνύματα προς τη βορειοαμερικανική κυβέρνηση μας 
προβληματίζουν πολύ. Ο Έβο λέει ότι όχι μόνο θα εγγυηθεί την 
ξένη ιδιωτική δραστηριότητα, αλλά ότι θα την ενθαρρύνει. Υπάρ¬ 
χει μια πολιτική για ενσωμάτωση των κοινωνικών κινημάτων και 
των κυριότερων ηγετών τους ώστε να μην υπάρχει αντιπολίτευση, 
να μην γίνεται κριτική από τη βάση. Δεν θέλουμε οι κινηματικές 
διαδικασίες να τελειώσουν σε κυβερνήσεις όπως του Δούλα, του 
Κίρσνερ ή του Ταμπαρέ, που δεν κάνουν καν μεταρρυθμίσεις. 
Απλώς εφαρμόζουν το νεοφιλελεύθερο οικονομικό μοντέλο σε 
μικρές δόσεις, όχι μονομιάς όπως γινόταν πριν, όμως συνεχίζει 
η πολιτική της εκμετάλλευσης των δημόσιων αγαθών, της επιβο¬ 
λής οικονομικών μέτρων κ,λπ. Η εξωτερική πολιτική θα έπρεπε 
να είναι πιο αξιοπρεπής, χωρίς αντιγραφή άλλων μοντέλων. Από 
τα κάτω πρέπει να απαιτούμε μια πολιτική πολύ πιο ξεκάθαρη. 
Νομίζω ότι θα έπρεπε να προωθηθούν οι σχέσεις με τα κοινωνικά 
κινήματα. Ο Έβο Μοράλες δεν είναι κάποιος που ήρθε από τα 
πάνω και γι’ αυτό δεν μπορεί να συμπεριφέρεται σαν κυβερνήτης 
που ήρθε από πάνω. 

Τι πιστεύεις για όσα συμβαίνουν σήμερα στη Βενεζουέλα; 

Υπάρχουν δύο διαδικασίες σήμερα στη Βενεζουέλα: η μία έρ¬ 
χεται από πάνω, από το κράτος, και θέλει να παρακινήσει τη συμ¬ 
μετοχή του κόσμου στη λύση των προβλημάτων του. Όμως, με 
προβληματίζει το γεγονός ότι προέρχεται από τα πάνω. 

Από την άλλη, υπάρχει ένα ισχυρό κίνημα αυτοοργάνωσης του 
κόσμου. Αυτό που εμένα με ενδιαφέρει είναι να οργανώνεται ο κό¬ 
σμος για οποιοδήποτε ενδεχόμενο. Ίσως σκοτώσουν τον Τσάβες, 
ίσως υπάρξει βορειοαμερικανική επέμβαση. Πιστεύω ότι υπάρχει 
μια πολύ ενδιαφέρουσα οργανωτική διαδικασία που πηγαίνει ακό¬ 


μα παραπέρα από την προοπτική του Τσάβες. 

Με προβληματίζει η λατρεία προς το πρόσωπο του Τσάβες, 
που θα μπορούσε να αφαιρέσεί πρωτοβουλίες από τον λαό. 
Κάνει μεγάλο κακό στα κοινωνικά κινήματα η ύπαρξη ενός «Θε¬ 
ού» που ορίζει επαναστατικές διαδικασίες. Επίσης, παρά τον 
σκληρό του λόγο, ίσως να μην έχει αλλάξει πολύ η καθημερινή 
ζωή του κόσμου. Δεν έχουν σπάσει οι καπιταλιστικές δομές της 
εκμετάλλευσης του πετρελαίου. Συνεχίζεται η μόλυνση των 
νερών των ποταμών. Όμως, ο κόσμος της βάσης συμμετέχει 
με πολύ αξιοπρεπή τρόπο. Είναι πολύ ενθουσιασμένος με όσα 
συμβαίνουν και συνεχίζει παρά τις πολλές δυσκολίες. Βλέπου¬ 
με με μεγάλη συμπάθεια αυτά που γίνονται στη Βενεζουέλα. 

Και οι Ζαπατίστας; 

Ο ζαπατισμός είναι ένα κίνημα που εμπνέει πολύ, αξιοπρε¬ 
πές, παρόμοιο με τα κινήματα του Εκουαδόρ και της Βολιβίας, 
όπου το θεμελιώδες είναι να διοικεί η κοινότητα, η οριζόντια δο¬ 
μή, ο σεβασμός, η διαφάνεια, η ισότητα όλων, η ανάκτηση, θα 
έλεγα, των πιο βαθιών αξιών των κοινοτήτων, των ανθρώπινων 
όντων. Πιστεύω ότι έχει εμπνεύσει πολλούς, αν και ορισμένοι χρη¬ 
σιμοποιούν τον λόγο τους για τους δικούς τους σκοπούς. Όπως, 
για παράδειγμα, ο Έβο Μορόλες που χρησιμοποίησε τη ρήση των 
Ζαπατίστας «θα διοικώ υπακούοντας». Ακούστηκε, όμως, σαν να 
έλεγε: «Θα διοικώ υπακούοντας... εμένα». 

Πιστεύω ότι οι Ζαπατίστας αποτελούν για μας πολύ σημαντικό 
σημείο αναφοράς. Είναι αδέρφια μας. Αν και ο Μάρκος εξακολου¬ 
θεί να είναι ένας αρχηγός. 

Ας κλείσουμε με δυο λόγια ακόμα για τη Βολιβία. 

Η Βολιβία βρίσκεται σε μια πορεία που τη χάραξε ο λαός. Ο 
κόσμος δεν θα κάνει πίσω, θα προχωρήσει μπροστά ενάντια στην 
επίθεση των πολυεθνικών και του ιμπεριαλισμού. Η θέληση του 
κόσμου είναι πολύ ισχυρή και δεν είμαστε διατεθειμένοι να εξα- 
πατηθούμε από κανέναν, ούτε από τη σημερινή κυβέρνηση. 

Αυτή τη στιγμή υπάρχουν τρεις δυνάμεις στη Βολιβία: η Δεξιά, 
μετά πολιτικό της κόμματα και την ολιγαρχία της Σόντα Κρους, με 
διασυνδέσεις με τις πολυεθνικές πετρελαϊκές εταιρείες και τη βο- 
ρειοαμερικανική πρεσβεία. Βρίσκεται στο περιθώριο, όμως δεν 
έχει ηττηθεί, μάλλον έχει αποδιοργανωθεί - το ΜΑ 5 , που βρίσκεται 
στην κυβέρνηση, χωρίς οργανωτική δομή, που αποτελείται από 
διαφορετικούς τομείς, από επιχειρηματίες μέχρι πολύ φτωχό λαϊ¬ 
κά στρώματα. Ακόμα δεν ξέρουμε τι θα κάνει, αν και ήδη ξέρουμε 
περίπου προς τα πού πάει, όμως θα πρέπει να περιμένουμε - και 
από την άλλη, μια κοινωνική δύναμη που αποτελείται από τον λαό, 
που κινητοποιήθηκε, έδωσε νεκρούς και τραυματίες, και που θα 
συνεχίσει να αγωνίζεται. Ο κύριος εχθρός είναι η Δεξιά. Τα αδέρ¬ 
φια μας, οι σύντροφοί μας είναι τα μέλη του ΜΑ 5 και θα πρέπει 
να δουλέψουμε μαζί σ’ αυτό τον αγώνα. 

Τι περιμένετε από συντρόφους κινημάτων άλλων χωρών που στέ¬ 
κονται αλληλέγγυοι; 

Θα έλεγα, να έχετε ανοιχτά τα μάτια, τα αυτιά και την καρδιά σας 
και να εγκαταστήσουμε μια σχέση πολύ πιο άμεση και με διάρκεια. 
Κυρίως για ανταλλαγή πληροφόρησης για το τι συμβαίνει εδώ, τι 
συμβαίνει εκεί. Νομίζω ότι η επικοινωνία είναι πολύ σημαντική. 

τη συνέντευξη πήραν οι: Στ. Γαβριηλιδης, Ν. Κοκκάλας, Μ. Παπαδημητρίου 

μετάφραση: Νίκος Κοκκάλας 

"δΟΝΗΟΚΕΑί ΜΟΚΑΌΙΑ 
&ΝΡΙΑΜ ΝΑ ΟΜΡίΑΒΤΟ 
ϊΜππνίαΑΟ 


Το πρόβλημα στέγης στη 
Βραζιλία είναι οξύτατο 
και σύμφωνα με τον Ολίβιο 
Ντούρτα, πρώην δήμαρχο 
του Πόρτο Αλέγκρε, 
υπάρχει έλλειψη 6 εκατομ. 
κατοικιών ενώ 12 εκατομ. 
χρειάζονται επισκευές 
ώστε να γίνουν κατοικήσιμες. 
Για να καλυφθούν 
οι στεγαστικές ανάγκες 
του πληθυσμού εκτιμάται 
ότι απαιτούνται κονδύλια 
της τάξης των 4 δισ. δολαρίων 
ετησίως επί ι$ χρόνια. 

Μπροστά στην απροθυμία 
των κυβερνήσεων 
να επιλύσουν το πρόβλημα 
ο κόσμος αυτοοργανώνεται 
και προχωρά σε καταλήψεις 
κτιρίων. 

Η «αλάνα» συνάντησε 
τον Λουΐζ Γκονζάγκα ντα Σίλβα, 
γνωστότερο ως Ζεζέ, 
από τις ηγετικές μορφές του 
κινήματος, ο οποίος έχει 
διατελέσει εθνικός συντονιστής 
της Κεντρικής Επιτροπής 
Λαϊκών Κινημάτων και υπήρξε 
από τα ιδρυτικά μέλη του 
Κόμματος 

των Εργαζομένων (ΡΤ). 


Ρ Α Ζ I Λ I Α 

χωρίς στέγη 

αξιοπρεπής κατοικία για όλους 

συνέντευξη με τον Λουίς Γκονζάγκα ντα Σίλβα ή Ζεζέ 


Είσαι φυγόδικος και ζεις στην παρανομία. Ποιος είναι ο λόγος; 

Τα τελευταία χρόνια, τα λαϊκά και κοινωνικά κινήματα της Βραζιλίας αντι¬ 
μετωπίζονται ως εγκληματικές οργανώσεις από τις κυβερνήσεις πολιτειών 
που είναι στενά συνδεδεμένες με την ολιγαρχία αυτής της χώρας. Επειδή σε 
κάθε πολιτεία η αστυνομία και το δικαστικό σύστημα έχουν πλήρη «ανεξαρ¬ 
τησία», πολλοί αγωνιστές βρίσκονται στις φυλακές ή διώκονται. 

Το 2004 μπήκα φυλακή για τη δράση μου. Βγήκα ύστερα από 56 μέρες 
με τη νομική διαδικασία που λέγεται ΗιΒεεε-οοφυε και από τότε δεν μ’ 
έχουν αφήσει σε ησυχία. Με καταδιώκουν συνεχώς και ζήτησα άσυλο σε 
άλλη χώρα, έξω από τη Βραζιλία. Τώρα με κατηγορούν για... δολοφονία, 
που δεν διέπραξα. Οι δικηγόροι του κινήματος έκαναν μεγάλη προσπάθεια 
να με απαλλάξουν και να μπορέσω να δουλέψω ελεύθερα, αλλά δεν τους 
δίνουν καν τα περιθώρια που προβλέπει ο νόμος. Με τα ίδια τεχνάσματα 
καταδίκασαν τον σύντροφο του Μ 5 Τ (Κίνημα των Χωρίς Γη), Ζοζέ Ράινια 
Ζούνιορ πάλι τώρα, όπως και πριν από μερικά χρόνια. Αλλά και πολλοί άλλοι 
σύντροφοι καταδιώκονται από την υποκριτική δημοκρατία. Θέλουμε τη χει¬ 
ραφέτηση του προλεταριάτου σ’ όλοντον κόσμο, θέλουμε τα δικαιώματά 
μας. Και απαιτούμε να σταματήσουνοι διώξεις όλων των αγωνιστών. 

Μίλησε μας λίγο για τη ζωή σου. Πώς έφτασες στο Σάο Πάουλο και στο 
κίνημα των Χωρίς Στέγη; 

Γεννήθηκα σε μια πόλη της Παραΐμπα, στα βορειανατολικά της Βραζιλί¬ 
ας, σε μια περιοχή βασανισμένη από την ξηρασία και τη φτώχεια. Στα εφτά 
μου χρόνια άρχισα να δουλεύω στα χωράφια με τους γονείς μου. Από εκεί 
ξεκινάει η επανάστασή μου - βλέπεις ανθρώπους να μοχθούν έναν ολόκληρο 
χρόνο και στο τέλος να μένουν χρεωμένοι σε κάποιον που ποτέ δεν δούλεψε 
στη ζωή του. 






















Σήμερα είμαι 56 ετών. Η πολιτική μου 
δράση ξεκίνησε την περίοδο της δικτα¬ 
τορίας. Αποφάσισα να σπουδάσω και ως 
φοιτητής η δράση μου κατευθυνόταν στη 
σύνδεση της πόλης με την ύπαιθρο. Το 
1969 με συνέλαβε η στρατιωτική αστυ¬ 
νομία στην πόλη μου και με παρέδωσε 
στο στρατό. Ήταν 4 Γενάρη του 1969. Με 
άφησαν τον Μάρτιο του ίδιου χρόνου και 
με ξανάπιασαν πάλι στις 12 Δεκέμβρη, αυ¬ 
τή τη φορά η ομοσπονδιακή αστυνομία. 
Τότε έμεινα πολύ καιρό στη φυλακή. Ού¬ 
τε που θυμάμαι πόσο καιρό έμεινα. Όταν 
βγήκα δεν είχα πια το κουράγιο να συνέ¬ 
χισα) τις σπουδές μου. Ήμουν συνέχεια 
κυνηγημένος. 

Για να μη συλληφθώ ξανά, έφτασα στο 
Σάο Πάουλο, όπου γνώρισα ανθρώπους 
που με βοήθησαν στην πολιτική μου ωρί- 
μανση. Στο Σάο Πάουλο δούλεψα αρχικά 
στις οικοδομές, ύστερα σε τυπογραφεία, 
ύστερα τζαμάς και εργάτης βυρσοδεψίας. 
Για μια μεγάλη περίοδο ήμουν στην ηγεσία 
του συνδικάτου του δέρματος. Ώσπου, 
απογοητευμένος από το συνδικαλιστικό 
κίνημα, πήγα να δουλέψω και να ζήσω 
σ’ ένα κορτίσο (εξαθλιωμένη κοινόβιακή 
κατοικία σε εγκαταλειμμένο κτίριο), στην 
οδό Τ. Εκεί άρχισα να παρατηρώ αυτό το 
είδος κατοικίας και άρχισα μια πολιτική 
δουλειά με άξονα το ζητούμενο της αξι¬ 
οπρεπούς κατοικίας για όλους. Κατά τη 
γνώμη μου, οι πιο αδικημένοι της Λατινι¬ 
κής Αμερικής είναι οι άστεγοι. Τότε κατά¬ 
λαβα τι συνέβαινε σ’ αυτό τον χώρο των 
πιο εξαθλιωμένων αυτής της χώρας. Για 
μένα ήταν σαν να πεινούσα και μου έδωσε 
κάποιος ένα πιάτο φαγητό. 

Και η πολιτική σου διαδρομή; 

Η πολιτική μου διαδρομή ήταν σε εργα¬ 
τικές οργανώσεις και στη συνδικαλιστική 
αντιπολίτευση. Επίσης, συμμετείχα σε πα¬ 
ράνομες πολιτικές οργανώσεις όπως η 051 
(Ο Τγ^ΕεΙΙίο = «Η Δουλειά» που σήμερα 
είναι συνιστώσα του Κόμματος Εργαζο¬ 
μένων, του ΡΤ), την ΟΕΤΒ (Συντονιστικό 
Κέντρο των Βραζιλιάνων Τροτσκιστών) 
και τη ϋ. 5 . (Σοσιαλιστική Δημοκρατία, 
επίσης τροτσκιστική). Μέσα από τη ΟίΤΒ 
συμμετείχα στην ίδρυση του ΡΤ. Την ίδια 
περίοδο ιδρύσαμε την ΟυΤ (Ενιαίο Εργα¬ 
τικό Κέντρο), που κατά τη γνώμη μου είναι 
από τις πιο πολύτιμες οργανώσεις του λα¬ 
ϊκού κινήματος. Σήμερα συμμετέχω στην 
εκτελεστική επιτροπή του Συντονιστικού 
των Κοινωνικών Κινημάτων της Βραζιλίας 
(ΈΜΡ). 


Πότε άρχισε να αναπτύσσεται το κίνημα 
για τη στέγη; 

Τη δεκαετία του ’8ο έγιναν πολλές κα¬ 
ταλήψεις γης, καθώς και δημόσιων και ιδι¬ 
ωτικών κτιρίων, που ήταν μια εναλλακτική 
λύση για τους άστεγους. Είχαμε πολλές 
συγκρούσεις με τις δυνάμεις καταστολής. 
Και πολλές φυλακίσεις. Ήταν μια περίο¬ 
δος πολύ έντονης πάλης, που έκανε τις 
κυβερνήσεις να ασχοληθούν με το ζήτη¬ 
μα, όπως και τα ΜΜΕ, που ποτέ δεν είχαν 
μιλήσει για τον αγώνα των άστεγων. Δεν 
ήταν εύκολος αγώνας. Ο φτωχός στη χώ¬ 
ρα μας δεν θεωρείται πολίτης, είναι περι¬ 
θώριο που διευκολύνει την ανάπτυξη του 
οργανωμένου εγκλήματος. Τα κινήματα 
των πιο εξαθλιωμένων εργατών αντιμε¬ 
τωπίζουν την πιο έντονη απόρριψη, όχι 
μόνο από τις κυβερνήσεις, αλλά και από 
την κοινωνία των πολιτών, της οποίας δεν 
θεωρούνται μέλη. Οι άνθρωποι αυτοί δεν 
θεωρούνταν κοινωνική ομάδα. Όσοι ζουν 
στα κορτίσο είναι εγκληματίες. Κι όμως, 
το ενδιαφέρον είναι ότι αυτός ο χώρος 
συνέβαλε στη συζήτηση και την πόλη για 
αστική μεταρρύθμιση και ανάγκασε την 
κοινωνία να ασχοληθεί με το πρόβλημα 
της δομής της πόλης. Ώς σήμερα το θέμα 
θίγεται ελάχιστα, πέρα από την ελιτίστικη 
ματιά των αρχιτεκτόνων. 

Η πάλη των άστεγων αναπτύχθηκε σε 
όλη τη χώρα, σε κάθε πόλη. Παντού ζουν 
άνθρωποι στον δρόμο και σε παράγκες. 

Ποια είναι σήμερα η οργάνωση του κινή¬ 
ματος για τη στέγη στη Βραζιλία; 

Στη Βραζιλία υπάρχουν 5 οργανώσεις 
σε εθνικό επίπεδο: η Ένωση για τη Λαϊκή 
Στέγη (ΙΙΝΜΡ), το Κίνημα Πάλης για τη 
Στέγη (ΜΝΙΡ), η Εθνική Συνομοσπονδία 
για την Κατοικία (ΈΟΝΑΜ), το Κίνημα 
Πάλης στις Γειτονιές (ΜΙ_Β) και το Συντο¬ 
νιστικό των Κοινωνικών Κινημάτων όλης 
της Βραζιλίας (ΈΜΡ). Οι οργανώσεις αυ¬ 
τές επιδιώκουν και επιτυγχάνουν, τελικά, 
τη συνεργασία σε θέματα αστικής μεταρ¬ 
ρύθμισης και στέγασης διατηρώντας η 
κάθε μία τις ιδιαιτερότητές της. Κάθε κα¬ 
τάληψη είναι πολιτική δράση και στόχος 
είναι να πιέσουν την κυβέρνηση, τοπική, 
πολιτειακή ή ομοσπονδιακή. 

Οι οργανώσεις των άστεγων δρουν ανε¬ 
ξάρτητα, δηλαδή η κάθε μια μόνη της. Οι 
κυβερνήσεις εκμεταλλεύονται την πολυ¬ 
διάσπαση. Με την κυβέρνηση Λούλα κα¬ 
ταφέραμε μια πιο στενή συνεργασία στη 
δράση. Εκεί οφείλονται και τα ψίχουλα 



που κέρδισαν οι εργάτες γης και οι άστε¬ 
γοι. Οι σχέσεις των κινημάτων δεν είναι πά¬ 
ντα οι καλύτερες, ούτε μεταξύ τους ούτε, 
βέβαια, με την ομοσπονδιακή κυβέρνηση. 
Για παράδειγμα, κατά τη διάρκεια της δια¬ 
κυβέρνησης Λούλα, τα κινήματα σε εθνικό 
επίπεδο απέκτησαν μεγαλύτερο κύρος και 
αυτό οφείλεται σε ορισμένες κατακτήσεις 
που είχαν. Το Κίνημα για την Κατοικία στο 
Κέντρο (ΜΜΟ) προσπαθεί περισσότερο 
να πιέσει την ομοσπονδιακή κυβέρνηση. 

Πες μας και τη γνώμη σου για τη σημερινή 
κυβέρνηση. 

Η κυβέρνηση, παρόλο που εκλέχτηκε με 
τις ψήφους των πιο εξαθλιωμένων, δείχνει 
περισσότερο ενδιαφέρον στην πληρωμή 
του εξωτερικού χρέους παρά στην κοινωνι¬ 
κή πολιτική. Αν επένδυε στην κοινωνική πο¬ 
λιτική δεν θα είχαμε τόση βία, γιατί ξέρουμε 
ότι αυτή προέρχεται από τη φτώχεια και τις 
ανάγκες, από την έλλειψη τροφής, στέγης, 
υγείας και υγιεινής, μόρφωσης, δουλειάς, 
αξιοπρεπούς μισθού, παιδικών σταθμών. 

Είναι σαφές ότι η κυβέρνηση δεν πρό¬ 
κειται να λύσει προβλήματα 500 χρόνων, 
αλλά θα μπορούσε να είχε κάνει περισσό¬ 
τερα πράγματα. Έστω για την πολιτική και 
ιδεολογική διαπαιδαγώγηση του λαού, 
ώστε να μη βλέπει ο κόσμος τις μικρές 
κατακτήσεις ως δώρο των κυβερνώντων, 
αλλά ως δικαίωμα κάθε πολίτη. 

Παρόλα αυτά, έχουν γίνει βήματα απ’ 
αυτή την κυβέρνηση. Όμως χρειάζεται 
κινητοποίηση και οργάνωση για να πιε¬ 
στεί. Σε τελική ανάλυση, χρειάζεται επα¬ 
νάσταση. Σήμερα μιλούν περισσότερο για 
δημοκρατία παρά για επανάσταση. Αλλά 
για ποια δημοκρατία μιλάμε; Εφόσον η 
αστική δημοκρατία δημιουργήθηκε για να 
προστατεύει αυτούς που ήδη είναι προ- 
στατευμένοι, τους ισχυρούς. 

Τη συνέντευξη πήρε για την «αλάνα» 

ο Κρίτων Ηλιόπουλος 

Οι φωτογραφίες που συνοδεύουν το κείμενο είναι από την 
κατάληψη Σόνιο Ρεάλ ( 5 οηΗο και αποτυπώνουν σκηνές 
της καθημερινής ζωής των καταληψιών και του αγώνα τους 
ενάντια στην αστυνομία που επιχειρεί να τους εκδιώξει. 














ΜΑΠΟΥΤΣΕ: Ιθαγενικός λαός στον νότο της Χιλής, 
ο οποίος έχει αναγνωριστεί από τον Ιθαγενικό Νό¬ 
μο του 1993 προκολομβιανός. Για τον λαό αυτό 
η γη αποτελεί θεμελιώδη αξία της ύπαρξης και του 
πολιτισμού του. Οι Μαπούτσε αγωνίζονται εδώ και 
χρόνια ενάντια στην είσοδο των πολυεθνικών στα 
εδάφη τους, την επακόλουθη ιδιωτικοποίηση της 
γης και των φυσικών πόρων και την καταστροφή 
του περιβάλλοντος. Για τους αγώνες αυτούς πολλοί 
Μαπούτσε βρίσκονται αυτή τη στιγμή στη φυλα¬ 
κή και είναι έντονες οι πιέσεις για την αναγνώρισή 
τους ως πολιτικών κρατουμένων. Παράλληλα, οι 
Μαπούτσε αγωνίζονται να διασώσουν τον πολιτι¬ 
σμό και τη γλώσσα τους δημιουργώντας αυτόνομες 
δομές (βλ. και «αλάνα», τ. ι, σ. ι). 

Τέσσερις αγωνιστές Μαπούτσε ξεκίνησαν στις 
ι/ Μαρτίου απεργία πείνας στη φυλακή Τεμούκο. 
Μεταφέρθηκαν σε νοσοκομείο όπου υποβλήθηκαν 
σε αναγκαστική σίτιση, όταν όμως επέστρεψαν στη 
φυλακή ξανάρχισαν απεργία πείνας (ίο Μαΐου) με 
αποτέλεσμα να διατρέχει πλέον κίνδυνο η ίδια τους 
η ζωή. Οι τέσσερις αγωνιστές έχουν καταδικαστεί με 
τον αντιτρομοκρατικό νόμο του δικτάτορα Πινοτσέτ 
σε ιο χρόνια φυλάκισης και 82/.000 δολάρια πρό¬ 
στιμο. Βρίσκονται στη φυλακή από το 2002 επειδή 
κρίθηκαν ένοχοι για πυρκαγιά σε ιοο εκτάρια δασικής 
έκτασης το 2001. Οι ίδιοι ισχυρίστηκαν ότι το δάσος 
είχε παράνομα παραχωρηθεί από τον Πινοτσέτ σε 
εταιρείες ξυλείας και χάρτου ενώ πρόκειται για προ¬ 
γονικές εκτάσεις του λαού τους. 

Η απεργία πείνας συνιστά διαμαρτυρία για την 
άδικη καταδικαστική απόφαση αλλά και απαίτηση 
εφαρμογής της δέσμευσης του υπουργού Εσωτε¬ 
ρικών ότι κανένας Μαπούτσε δεν θα δικάζεται βά¬ 
σει του αντιτρομοκρατικού νόμου. 



Χιλή: 

οι Μαπούτσε 
σε απεργία πείνας 


Ψυχορραγεί π Αμερική μας ή ίο δικό μας ψυχορράγημα 

της Κλαούντια Κορόλ 

Τέσσερις αγωνιστές Μαπούτσε, ο Χουάν Μαριλέο, ο Χουάν Κάρλος Ουενιλάο, 
ο Φλορένσιο Μαριλέο και η Πατρίσια Ντονόσκο, αγωνιούν μετά από 6ο μέρες 
απεργίας πείνας σε φυλακή του Τεμούκο. Αρνούνται να εκτίσουν τη δεκαετή 
ποινή φυλάκισης, που τους έχει επιβληθεί με τον αντιτρομοκρατικό νόμο του 
Πινοτσέτ, τον οποίο αποδέχεται η σοσιαλιστική χιλιάνικη δημοκρατία. 

Η πρόεδρος της Χιλής Μιτσέλ Μπατσελέ... δεν προτίθεται να κάνει τίποτε; 
Θα συνεχίσει να σπέρνει τον θάνατο στη γη που έχει αρπαχτεί από τους ιθαγε¬ 
νείς λαούς; Θα συνεχίσει να λειτουργεί ως σωσίβιο στις πολυεθνικές του χαρ¬ 
τιού και στις ιδιωτικές δασικές εταιρείες που έχουν αγοράσει τη μισή Χιλή; 

Αυτοί που ψήφισαν την Μπατσελέ, πιστεύοντας ότι η υποψήφια του Σο¬ 
σιαλιστικού Κόμματος θα συγκρούονταν με τον συνεχιζόμενο συντηρητι¬ 
σμό και θα έδινε μια νέα ευκαιρία στα ανθρώπινα δικαιώματα για όλους και 
όλες... δεν έχουν τίποτε να προτείνουν τώρα; 

Οι υπουργοί και βουλευτές της Γερουσίας, που διαπραγματεύθηκαν με 
τους απεργούς πείνας τη λήξη της απεργίας, υποσχόμενοι γρήγορη ανάκλη¬ 
ση του αντιτρομοκρατικού νόμου, υπόσχεση που, ακόμη μια φορά, δεν τη¬ 
ρήθηκε... τι υπόσχονται τώρα; 

Τα λαϊκό κινήματα της Λατινικής Αμερικής, τι κάνουμε για να εμποδίσουμε 
την κατανάλωση του εγκλήματος; Όταν δενχρησιμεύουντα λόγια, οι διακη¬ 
ρύξεις, οι υπογραφές, οι επιστολές... δεν είναι καιρός για νέες πράξεις; 

Οι διανοούμενοι που αναγνωρίζουν τον αποικισμό της ηπείρου μας και το 
τίμημά του σε αίμα και σκλαβιά... δεν μπορούν να υψώσουν μια πιο δυνατή 
φωνή στους χώρους που δεν ακούγεται η φωνή των από κάτω, για να απαι¬ 
τήσουν από την κυβέρνηση της Χιλής να μην επιτρέψει την επιστροφή της 
καπιταλιστικής βαρβαρότητας κατά των ιθαγενών πολιτισμών; 

Οι στρατευμένες φεμινίστριες, που πανηγύρισαν για την πρώτη γυναίκα 
πρόεδρο της Χιλής... αποδέχονται να έχει γυναικείο πρόσωπο η ποινικοποίη- 
ση του λαού των Μαπούτσε και της προγονικής του αντίστασης; 

Οι αυτοαποκαλούμενες προοδευτικές κυβερνήσεις στην περιοχή που πα¬ 
ρόλα αυτά δεν δίστασαν να εισβάλλουν στην Αϊτή για ανθρωπιστικούς λό¬ 
γους... δεν τους περνάει απ’ το μυαλό ότι υπάρχουν αρκετοί ανθρωπιστικοί 
λόγοι ώστε να επέμβουν στη Χιλή; Δεν αναφέρομαι σε μια επέμβαση τύπου 
Αϊτής, αλλά στη σαφή απαίτηση οι κυβερνήσεις της Λατινικής Αμερικής να 
σώσουν τους λαούς μας, απέναντι στην επίθεση που καθοδηγείται από τις 
πολυεθνικές και τους εκπροσώπους τους στο κράτος. 

Αλλά αν λείπει η αλληλεγγύη ή αν τα ετοιμοθάνατα σώματα δεν αντιστέ¬ 
κονται... 

Ποιο θα είναι το εύρος της πληγής στην ήπειρό μας; Ποιους νέους αντιτρο- 
μοκρατικούς νόμους θα δημιουργήσουν οι ισχυροί για να συγκρατήσουν την 
οργή και την αγανάκτηση, τον σκεπτικισμό και τον θυμό των ηττημένων; 

Ποιος θα έρθει να μας πείσει τώρα για τους καλούς τρόπους, για την ήπια 
διεκδίκηση, για την εξημερωμένη μας διαμαρτυρία, απέναντι σε ένα καθε¬ 
στώς που δεν έχει μάτια να μας δει, δεν έχει αυτιά να μας ακούσει, δεν έχει 
ντροπή την ώρα που συνεχίζει τη λεηλασία; 



























Μουράλ σε 
κατειλημμένο λύκειο 
στη Χιλή. 

«Ο αγώνας για την 
αξιοπρέπεια και τη 
δικαιοσύνη δεν είναι 
τρομοκρατία, 
είναι δικαίωμα! 
Λευτεριά σε όλους 
τους πολιτικούς 
κρατούμενος 
Μαπούτσε». 


Τι θα συμβεί λοιπόν, όταν ο λόγος της εξουσίας έχει χάσει την αξιοπι¬ 
στία του και όταν οι νόμοι δεν εξυπηρετούν για να υποτάξουν τον πόθο 
για τη λευτεριά; 

Και τι θα κάνουμε όταν αντιληφθούμε ότι τα ετοιμοθάνατα σώματα, 
σήμερα στη Χιλή, είναι το ιστορικό σταυροδρόμι ενός λαού που πεθαίνει, 
αν είναι αναγκαίο, για να μην πεθάνει, αντιμέτωπος με μια καταπιεστική 
κουλτούρα που δολοφονεί, αν χρειάζεται για να επιβιώσει. 

Τέσσερις Μαπούτσε ψυχορραγούν στο Τεμούκο. Τα σώματά τους είναι 
φυλακισμένα, αδύναμα από την απεργία πείνας, από την αδιαφορία της 
εξουσίας. Το παράλογο μετατρέπεται σε φωνή της εξουσίας. 

Στο βάθος της ιστορίας, χωρίς αμφιβολία, ο Λαουτάρο θυμάται τις πέ¬ 
τρες, τα ποτάμια, τη γη, μαριτσιουέου, που είναι ένας τρόπος να πεις: για 
κάθε λόνκο που πεθαίνει, δέκα ανασταίνονται, ή επίσης δέκα φορές θα 
νικήσουμε. 26 Μάη 2 οο 6 , 

μετάφραση: Μιχάλης Ανιτσάκης 



ο δολοφόνος 
του Βίκτορ Χάρο 

Διάβασα αυτή την καταπληκτική 
είδηση και θέλω να τη μοιραστώ 
με όλο τον κόσμο. 

Στη Χιλή εντόπισαν μετά από γ. χρόνια τον δολοφόνο του τρα¬ 
γουδιστή Βίκτορ Χάρα, στο Στάδιο του Σαντιάγο. Πολλοί μάρτυρες 
είχαν δει τον τότε υπολογαχό Έντγουιν Ντίμτερ Μπιάνκι να κόβει 
τα χέρια του τραγουδιστή και να τον πυροβολεί. Λένε ότι του έριξαν 
44 σφαίρες. Ο επονομαζόμενος «πρίγκιπας» ήταν από τους πιο στυ¬ 
γνούς φονιάδες του Πινοτσέτ, είχε δολοφονήσει μόνος του πολλούς 
πολιτικούς κρατούμενους. Σήμερα, ατιμώρητος, είναι «έντιμος» δη¬ 
μόσιος υπάλληλος σε υπουργείο. 

Ώσπου ένα πρωί, έξω από το γραφείο του ακούστηκαντύμπανα και 
συνθήματα. Η ΡΙύΝΑ (οργάνωση αποκάλυψης ατιμώρητων βασανι¬ 
στών) τον είχε εντοπίσει. Τον έλουσε κρύος ιδρώτας. Αποκαλύφθηκε. 

Λεπτομέρειες στη σελίδα: Ηετρ://νννννν.ίϋη3.€ΗίΙε.ςΙ/ίηα)εχ.ρΗρ?ορτίοη=εοΓη_αοητ 
εη!&ΐϊ5ΐ<=νίενν&ίδ=ΐ56&Ι[6ηΉ(]=37 Κ.Η. 



Το Σάββατο 22 Απριλίου στις 9-3° το 
πρωί μια μεγάλη ομάδα από 400 οικογέ¬ 
νειες, που ανήκουν στην οργάνωση «Κί¬ 
νημα των Συνδεδεμένων στον Αγώνα»» 
του Πενιανολέν, κατέλαβαν μια ακατοί¬ 
κητη περιοχή που βρίσκεται στην περιο¬ 
χή της ιστορικής πομπλασιόν Εσπεράνσα 
Αντίνα. Η κυβέρνηση είχε σκοπό να δη¬ 
μιουργήσει πάρκο στην καταληφθείσα 
περιοχή και για τον λόγο αυτό, από τις 9 
το πρωί η περιοχή ήταν περικυκλωμένη 
από αστυνομικές δυνάμεις που παρακο- 
λουθούσαντην εξέλιξη της κατάληψης. 

Στις 2.οο το μεσημέρι οι αστυνομικές 
δυνάμεις άρχισαν τις επιθέσεις με απω¬ 
θήσεις και νερό που εκτοξευόταν από 
τις αύρες της Χιλής, τα γνωστά «γκου- 
ανάκο». Οι καταλήψιες και οι συμπαρα¬ 
στάτες τους απάντησαν με συνθήματα 
και πετροπόλεμο και ακολούθησε ρίψη 
δακρυγόνων και συλλήψεις. Το βράδυ 
τα πράγματα είχαν ηρεμήσει και η νέα 
κατάληψη στο Σαντιάγο ήταν πλέον γε¬ 
γονός. 

Παραθέτουμε απόσπασμα από την 
πρώτη διακήρυξη της επιτροπής της 
κατάληψης που εκδόθηκε το απόγευμα 
της ίδιας μέρας: 

« [...] 'Εχουμε αποφασίσει την κατά¬ 
ληψη ακατοίκητων περιοχών, αναζητώ¬ 
ντας τις πρακτικές εκείνες που θα μας 
επιτρέψουν να στηρίξουμε το δικαίωμα 
κάθε Χιλιάνου, φτωχού ή όχι, το οποίο 
θα έπρεπε να είναι ήδη ικανοποιημένο. 
Γνωρίζουμε ότι ο αγώνας των καταλήψε¬ 
ων στο Πενιανολέν έχει αρχίσει πριν πολ¬ 
λά χρόνια. Γνωρίζουμε ότι, ως αγωνιστές 
πομπλαδόρες, είμαστε οι συνεχιστές 
της ιστορίας για το όνειρο μιας τίμιας 
ζωής στη γη που γεννηθήκαμε και θα 
ζήσουμε...». Τις επόμενες μέρες άρχισε 
η σχεδίαση και το κτίσιμο του οικισμού 
της κατάληψης. 

Παράλληλα, όμως, με εντολή κυβερ¬ 
νητικών στελεχών, ισχυρές αστυνομικές 
δυνάμεις κατεδάφισαν, αρκετές φορές, 
μέρος από τα οικοδομήματα των κατα¬ 
ληψιών. Φυσικά συχνές ήταν οι διαδηλώ¬ 
σεις και οι συγκρούσεις. 

Από τις 25 του Μάη στον χώρο της κα¬ 
τάληψης έχει αρχίσει απεργία πείνας από 
μέλη της επιτροπής αγώνα και κατοίκους 
του οικισμού ως ένδειξη διαμαρτυρίας 
στις κυβερνητικές και αστυνομικές πα¬ 
ρενοχλήσεις. 

Μιχάλης Ανιτσάκης 

... και στη Χιλή 

φοιτητές και μαθητές 
στους δρόμους! 

Εκατοντάδες χιλιάδες φοιτητές βρίσκονται καθημερινά, επί ένα μήνα, στους 
δρόμους όλης της χώρας. Είναι οι μεγαλύτερες μαθητικές και φοιτητικές 
κινητοποιήσεις των τελευταίων δεκαετιών στη Χιλή και οι πρώτες μαζικές 
διαδηλώσεις ενάντια στη Μισέλ Μπατσελέτ, πρόεδρο της χώρας εδώ και 
μόλις τρεις μήνες. 

Τα αιτήματα είναι πολλά: δωρεάν εγγραφή στις εισαγωγικές εξετάσεις για το 
πανεπιστήμιο (που κοστίζει 40 δολάρια), δωρεάν συγκοινωνίες για τη μετα¬ 
φορά όσων μαθητών δεν μπορούν να πληρώσουν το αντίτιμο, προσλήψεις 
καθηγητών, αύξηση των δαπανών για την παιδεία (που αντιπροσωπεύουν το 
4,6% του ΑΕΠ τη στιγμή που φέτος θα υπάρξει πλεόνασμα ιο δις δολαρίων 
λόγω της διεθνούς αύξησης της τιμής του χαλκού - η Χιλή είναι η πρώτη σε 
παραγωγή χαλκού χώρα παγκοσμίως), ποιοτική αναβάθμιση της διδακτικής 
ύλης, βελτίωση της υποδομής των σχολείων. Με δυο λόγια: μεταρρύθμιση 
του εκπαιδευτικού συστήματος, που σημαίνει, καταρχήν, κατάργηση του 
νόμου που πέρασε ο Πινοτσέτ μια μέρα πριν φύγει από την εξουσία και που 
δημιούργησε μεγάλες ανισότητες μεταξύ των δημόσιων σχολείων, ενώ ξεχεί¬ 
λωσε το χάσμα μεταξύ της δημόσιας και της ιδιωτικής εκπαίδευσης. 

Η κινητοποίηση των μαθητών γυμνασίου ξεκίνησε στα τέλη Απριλίου. Με 




αυτούς ενώθηκαν γρήγορα φοιτητές και καθηγητές, κη¬ 
ρύχθηκαν γενικές απεργίες, αποχές και καταλήψεις. Στις 
21 Μαΐου, 2.οοο μαθητές διαδήλωσαν στο Σαντιάγκο. 
Μετά από τρεις μέρες οι διαδηλωτές ήταν 20.000 και η 
κυβέρνηση δήλωνε ότι θα κάνει διάλογο με όσους δεν 
είναι σε απεργία. Κάπως έτσι φτάσαμε στην πορεία της 
3ΐης Μαΐου: περισσότεροι από 6οο.οοο διαδηλωτές, 
725 οι συλλήψεις, δεκάδες οι τραυματίες. Χαρακτηρι¬ 
στικό είναι ότι τα δακρυγόνα που έπεσαν ήταντόσο δυ¬ 
νατά που διακόπηκε η συνάντηση των εκπροσώπων της 
κυβέρνησης και των φοιτητών στην Εθνική Βιβλιοθήκη, 
λόγω των καπνών που εισέρευσαν στην αίθουσα όπου 
διεξάγονταν οι συνομιλίες, ενώ αποπέμφθηκε και ο επι¬ 
κεφαλής των ειδικών δυνάμεων μετά την κατακραυγή 
για την «ακραία συμπεριφορά» και βιαιότητα των αστυ¬ 
νομικών κατά των μαθητών. 

Και ενώ η Μπατσελέτ έκανε τη δύσκολη πριν μερικές 
μέρες, στις 2 Ιουνίου ανακοίνωσε ότι θα ικανοποιήσει 
πολλά από τα αιτήματα και ότι σύντομα θα καταθέσει 
νομοσχέδιο για μεταρρύθμιση του Συντάγματος υπέρ 
μιας ποιοτικής παιδείας. Παρόλα αυτά, στις 5 Ιουνίου, 
σχεδόν ένα εκατομμύριο άνθρωποι διαδήλωσαν για 
άλλη μια φορά σε ολόκληρη τη χώρα, συγκρούστηκαν 
ξανά με την αστυνομία, λούστηκαν με νερά και δακρυ¬ 
γόνα, γιατί έκριναν ανεπαρκή τα μέτρα που εξήγγειλε 
η Μπατσελέτ και απαιτούν δομικές αλλαγές στο εκπαι¬ 
δευτικό σύστημα. Μ.Π. 

Πηγές: Ηπρ://53ηαϊ§ο.ίηύγΓη6ώι.οι·§/ 
















































Βραζιλία: 

εισβολή ακτημόνων στη Βουλή 

Το εντυπωσιακό στη Βραζιλία δεν είναι η αποτελε- 
σματικότητα και η μαχητικότητα του κινήματος αλλά η 
αποτελεσματικότητα και η ισχύς της αντίδρασης, που 
σαρώνει τα πάντα και τα αντιστρέφει προς όφελος της. 

Στη Βραζιλία υπάρχουν 73 οργανώσεις εργατών 
γης, που αριθμούν περίπου ιοο.οοο οικογένειες ως 
μέλη. Προσπαθούν να επιβιώσουν μ’ ένα κομμάτι γης 
αντί να καταφύγουν κάτω από τις γέφυρες των πόλε¬ 
ων. Το ΜΙ_5Τ είναι μια μικρή οργάνωση που κινείται 
σε τρεις πολιτείες της Βραζιλίας, στα βορειοανατο¬ 
λικά. Γενικώς δεν είναι «βίαιοι». Ο ηγέτης τους είναι 
ιδρυτικό στέλεχος του ΡΤ και μέλος της Εκτελεστι¬ 
κής Επιτροπής. Στις 6 Ιουνίου συγκεντρώθηκαν στο 
κοινοβούλιο, όπως είχαν προαναγγείλει. Ο πρόεδρος 
της Βουλής, ο «κομουνιστής» Άλντο Ραμπέλο, του 
ΡσάοΒ, είχε μιλήσει παλιότερα με τον ηγέτη των ακτη¬ 
μόνων και τον είχε διαβεβαιώσει ότι η Βουλή «έχει τις 
πόρτες ανοιχτές» στους διαδηλωτές. 

Όμως οι σεκιουριτάδες δεν τους άφηναν να μπουν, 
άναψαν τα αίματα και μπούκαραν μέσα στη Βουλή. 
Οργίασαν οι δεξιοί. Οι «βάνδαλοι» μέσα στο ιερό 
τέμενος. Ζητούσαν να έρθει ο στρατός, τανκς, αε¬ 
ροπλάνα, να τους εκτελέσουν όλους μονομιάς κ.λπ. 
Ο «κομουνιστής» πρόεδρος διέταξε να συλληφθούν 
ΟΛΟΙ. «Κρίμα καπετάνιο!». Και τους συνέλαβαν 
όλους, περίπου 500 άτομα, με κατηγορίες για από¬ 
πειρα ανθρωποκτονίας κ.λπ. Τα αιτήματά τους ήταν 
σχετικά με την αγροτική μεταρρύθμιση, ενάντια στις 
καταπατήσεις γης από τις μεγάλες εταιρείες «αγρο- 
μπίζνες» κ,λπ. 

Κάτι παρόμοιο έγινε και στο εργοστάσιο κυτταρί¬ 
νης Αρακρούς, όπου οι γυναίκες έκοψαν συμβολικά 
ένα δέντρο και τώρα δικάζεται όλο το ΜδΤ για βαν¬ 
δαλισμούς, καταστροφές περιουσίας και άλλα τρο¬ 
μακτικά. Φυσικά, η «αριστερά» της Βραζιλίας δεν 
έχει καμία δύναμη να απαντήσει, είναι στη γωνία. Δεν 
μπορεί να εκφράσει ούτε χιλιοστό από την αγανάκτη¬ 
ση και την καταπίεση που υποφέρουν εκατομμύρια 
άνθρωποι. Αν γινόταν οπουδήποτε αλλού, δεκάδες 
οργανώσεις μέσα κι έξω από τη χώρα θα πίεζαν για 
την απελευθέρωση των εργατών γης. Κ.Η. 

4° Εθνικό Ιθαγενικό Κογκρέσο 

«Σήμερα είναι το Ατένκο, αύριο ποιος από μας;» 


«Μέχρι το 2001 οι ιθαγενείς του Μεξικού δώσαμε μακρύ αγώνα για τη συνταγματι¬ 
κή αναγνώριση των δικαιωμάτων μας, αλλά η κρατική εξουσία πρόδωσε τις υποσχέ¬ 
σεις της και ο πόλεμος κατάχτησης, εκτοπισμού και εξολόθρευσης, που εδώ και 513 
χρόνια έχουν κηρύξει οι «από πάνω» ενάντια στους ιθαγενείς λαούς, κλιμακώνεται... 
Λαμβάνοντας υπόψη ότι οι νόμοι και οι κρατικές πολιτικές οδηγούν στην καταστροφή 
και ιδιωτικοποίηση της γης μας, οι λαοί μας αποφάσισαν να σταματήσουν να ζητούν 
τη νομική αναγνώρισητωνδικαιωμάτωντους και να ασκήσουν τα δικαιώματα και την 
αυτονομία τους στην πράξη. Λαμβάνοντας υπόψη ότι η 6η Διακήρυξη της Ζούγκλας 
Λακαντόνα προσκαλεί όλους τους «από κάτω» σε μια μεγάλη αντικαπιταλιστική και 
αριστερή δύναμη για να σταματήσουντον καπιταλιστικό πόλεμο που αφανίζει, συ- 
γκαλούμε εκτάκτως τις αρχές και τους άμεσους αντιπροσώπους των ιθαγενών λαών, 
εθνών, φυλών, γειτονιών, κοινοτήτων και οργανώσεων στην πραγματοποίηση του ψου 
Εθνικού Ιθαγενικού Κογκρέσου», έλεγε η σχετική ανακοίνωση. Ένα μήνα αργότερα 
περισσότεροι από 8οο συμμετέχοντες, αντιπρόσωποι 30 αυτοχθόνων λαών από 25 
πολιτείες της χώρας, συναντήθηκαν ξανά, πέντε χρόνια μετά, στις 5 και 6 Μάη 2006 
στην ιθαγενική κοινότητα Σαν Πέδρο Ατλαπούλκο, στην Πολιτεία του Μεξικού. 

Απεσταλμένοι των λαών Νάουα, Σαποτέκα, Τσιναντέκο, Τενέκ, Τοτονάκο, Τρίκε, Σό- 
κε, Ποπολούκα, Κι κάπου κ.λπ., έκαναν απολογισμό του αγώνα τους από το 2001 μέχρι 
σήμερα, αξιολόγηση του «καπιταλιστικού και νεοφιλελεύθερου πολέμου ενάντια στους 
ιθαγενείς λαούς και σε ολόκληρο το έθνος», και συζήτησαν για την αναγνώριση της 
ιδιοκτησίας της γης στους λαούς που τη δουλεύουν, την εκμετάλλευση του νερού, την 
πολιτισμική διάκριση, τον σεβασμό στις παραδόσεις. Ονομάτισαν επίσης τα δολοφο¬ 
νημένα μέλη τους στο πλαίσιο της ολοένα και αγριότερης κρατικής καταστολής. 

«Διαίρεσαν τις κοινότητές μας, μάς χτύπησαν, αλλά είμαστε εδώ, συνεχίζουμε. 
Συναντηθήκαμε και ενώσαμε τα λόγια και τις ιστορίες μας για να φωνάξουμε στην 
εξουσία, στις εταιρείες, στους πολιτικούς, ότι δεν θα μας νικήσουν. Αποδοκιμάζουμε 
με όλη μας την ενέργεια και αγανάκτηση την καταστολή, τη δολοφονία και τη φυλάκι¬ 
ση των κοινοτήτων και των λαών μας με μοναδικό και ποταπό στόχο να πάρουν τους 
πόρους μας, να μας εκτοπίσουν και να μας μετατρέψουν σε μισθωμένους εργάτες, 
μακριά από τις κοινότητές μας, για να γίνουμε φαντάσματα χωρίς μέλλον στις πόλεις. 
Δυναμώνουμε τις συνελεύσεις μας, τις αγροτικές και παραδοσιακές αρχές μας, η εκ¬ 
παίδευσή μας γίνεται ολοένα και πιο αυτόνομη», αναφέρεται στην τελική διακήρυξη. 
Και ακόμη: «Επικυρώνουμε την 6η Διακήρυξη και διεκδικούμε την «Άλλη Καμπάνια» 
ως χώρο συνάρθρωσης των ιθαγενικών αγώνων με άλλα τμήματα που αντιστέκονται 
στο νεοφιλελεύθερο μοντέλο. Καλούμε όλους τους καταπιεσμένους να φτιάξουμε 
ένα πλατύ αντικαπιταλιστικό μέτωπο...». 

Ιδιαίτερο βάρος δόθηκε στα γεγονότα του Σαν Σαλβαδόρ Ατένκο (βλ. σελ.63- 
64). Οι γυναίκες του λαού Μασάουα πρότειναν να παραδοθουν5θ από αυτές ώστε 
να απελευθερωθούν ιο φυλακισμένες γυναίκες του Ατένκο. Μετά τη λήξη του συ¬ 
νεδρίου, αντιπροσωπεία 300 ιθαγενών διαδήλωσε σε ένδειξη αλληλεγγύης όλη τη 
νύχτα έξω από τη φυλακή του Ατένκο. Ματούλα Παπαδημητρίου 

Πηγές: 6ηρ://ννν\Λν.η3Γθοηθ\ν5.οοΓπ/ΐ55υε4ΐ/3τΐίουΙοΐ788.ΗΐΓηΙ, νν\ννν.]οπΐ3θ3.υη3ΐτι.ιτιχ 

γεωγραφίες των αντιστάσεων 

ΒΕΝΕΖΟΥΕΛΑ 

«επιστρέφουμε 

απ' όλους τους δρόμους» 

Με αφορμή το Κοινωνικό Φόρουμ, τον Φλεβάρη στο Καρόκας, 
ένα «αιρετικό» κάλεσμα από ορισμένες κοινωνικές οργανώσεις 
της Βενεζουέλας επιδίωξε να τραβήξει την προσοχή των διεθνών 
παρατηρητών καλώντας σε διαδήλωση με το σύνθημα: «Μεγάλη 
πορεία για όλους τους αγώνες μας!». Στο κάλεσμα οι οργανωτές 
σημείωναν: «Μόνο ο δρόμος μάς δίνει φωνή, πρόσωπο και όνο¬ 
μα. Όχι πια πατρίδα χωρίς εμάς. Λαϊκή εξουσία, αυτονομία και 
αξιοπρέπεια». Οι ομοιότητες με τη ζαπατίστικη συνθηματολογία 
εμφανείς. Αυτό όμως δεν σημαίνει αναγνώριση του ζαπατίστικου 
κινήματος ως ιδεολογικό κέντρο ενός ευρύτερου φάσματος αγω- 
νιζόμενων κοινωνικών δυνάμεων που πρωταγωνιστούν σήμερα 
στο λατινοαμερικάνικο πολιτικό σκηνικό. Το κάλεσμα υπέγραφαν 
η Εθνική Ένωση Ελεύθερων και ΕναλλαιαικώνΚοινοτικώνΜέσων, 
το Αγροτικό Εθνικό Μέτωπο Εσεκιέλ Σαμόρα, ιθαγενικές κοι¬ 
νότητες, συλλογικότητες από τις φτωχογειτονιές των πόλεων, 
εργαζόμενοι ανακτημένων επιχειρήσεων, κοινότητες εργατών 
μικρών ορυχείων, οικολογικό κινήματα, κοινότητες του δρόμου, 
το Κίνημα 13 Απρίλη. Δηλαδή, οι πιο ριζοσπαστικές οργανωμένες 
δυνάμεις που δρουν σήμερα μέσα στο μπολιβαριανό ή φιλοτσα- 
βικό στρατόπεδο. Συλλογικότητες που αποδέχονται τον πρωτα¬ 
γωνιστικό ρόλο του Τσάβες αλλά δεν διστάζουν να ασκούν κριτι¬ 
κή σε ορισμένες επιλογές του και να έχουν άποψη για τη μορφή 
και το περιεχόμενο που θα πάρει ο «σοσιαλισμός του 21 ου αιώνα», 
οραματικός στόχος της μπολιβαριανής επανάστασης. Πολέμιοι 
των κρουσμάτων διαφθοράς και αυταρχισμού που σημειώνονται 
από πρόσωπα και ομάδες που στοιχίζονται πίσω από τον Τσάβες, 
έχουν αρχίσει να διαμορφώνουν ένα ορατό μπλοκ δυνάμεων, μια 
«επανάσταση μέσα στην επανάσταση» Είναι η δύναμη και η ελπί¬ 
δα για να αποκτήσουν τα πιο φτωχά και περιθωριοποιημένα στρώ¬ 
ματα πρωταγωνιστικό ρόλο στη διαμόρφωση μιας νέας κοινωνίας. 
Στην κοινή τους διακήρυξη κατέληγανχαρακτηριστικά: «Επιστρέ¬ 
φουμε απ’όλους τους δρόμους». Μια συνθηματοποιημένη απει¬ 
λή και ελπίδα που εκπέμπουν αυτά τα κοινωνικά στρώματα, κύ¬ 
ρια δύναμη στήριξης του τσαβικού καθεστώτος. 

Οι τρεις οπτικές της μπολιβαριανής επανάστασης 

Μετά την ανατροπή της δικτατορίας Χιμένες, το 1958, αναπτύσ¬ 
σονται αντάρτικα κινήματα, τα οποία δραστηριοποιούνται μέχρι 
και τις αρχές του *70, οπότε, στρατιωτικά ηττημένα και πολιτικά 
αποδυναμωμένα, ρίχνουν «λευκή πετσέτα». Η ένοπλη αντιπαρά¬ 
θεση δεν άφησε περιθώρια να αναπτυχθούν νόμιμες μαζικές ορ¬ 
γανώσεις. Με την επικράτηση των αστικών δυνάμεων οι μαζικοί 
φορείς που εμφανίστηκαν, κυρίως εργατικά συνδικάτα, ήταν προ¬ 
σκείμενοι στο σοσιαλδημοκρατικό κόμμα Δημοκρατική Δράση, 


το οποίο θα διατηρήσει πρωταγωνιστικό ρόλο μέχρι και τη δεκαε¬ 
τία του ’90· Όταν η Δημοκρατική Δράση και ολόκληρο το πολιτι¬ 
κό σύστημα κατέρρευσε, εξαιτίας της διαφθοράς και της καταπί¬ 
εσης, συμπαρέσυραν στην ανυποληψία και τους μαζικούς φορείς 
που ήταν συνδεμένοι μαζί τους. Η γραφειοκρατία, μάλιστα, της 
Γενικής Εργατικής Συνομοσπονδίας πρωταγωνίστησε στις κινητο¬ 
ποιήσεις κατά του Τσάβες, ιδιαίτερα το 2002-2003 για το ποιος θα 
ελέγξει την παραγωγή και την εμπορία του πετρελαίου. 

Όταν ο Τσάβες εκλέγεται πρόεδρος, το 1998, διαθέτει μεντην υπο¬ 
στήριξη της πλειοψηφίας του εκλογικού σώματος, που στα φτωχά 
κοινωνικά στρώματα παίρνει συντριπτικές διαστάσεις, ωστόσο μπο¬ 
ρεί να βασίζεται μόνο σε μικρές οργανωμένες πολιτικές, κοινωνικές 
και στρατιωτικές δυνάμεις. 

Η αποτυχία του στρατιωτικού πραξικοπήματος της δεξιάς, τον 
Απρίλη του 2002, ισχυροποίησε τη θέση του Τσάβες και του έδω¬ 
σε τη δυνατότητα να περιορίσει τα ερείσματα της αντιπολίτευσης 
μέσα στις ένοπλες δυνάμεις και τον κρατικό μηχανισμό. Ωστόσο, 
σημαντικό κομμάτι αυτώντων μηχανισμών παραμένει εχθρικά δια- 
κείμενο απέναντι στη «μπολιβαριανή επανάσταση», ενώ ένα άλλο 
κομμάτι αυτή τη στιγμή απλά συντάσσεται με αυτόν που έχει το 
πάνω χέρι. 

Γνωρίζοντας πολύ καλά ο Τσάβες τον συσχετισμό δυνάμεων 
στους μηχανισμούς εξουσίας, επιχείρησε να τους παρακάμψει κατα- 
φεύγοντας στις περίφημες ηηί$ΐοηε 5 (αποστολές). Οι «αποστολές» 
ήταν καμπάνιες που εξήγγειλε ο πρόεδρος και είχαν συγκεκριμένο 
στόχο. Έτσι, η «Αποστολή Ρόμπινσον» αφορούσε στην προσπάθεια 
να εξαλειφθεί ο αναλφαβητισμός, η «Αποστολή Μέσα στη Γειτονιά» 
έδωσε βάρος στην υγειονομική περίθαλψη στις φτωχογειτονιές, η 
«Αποστολή Μητέρες της Γειτονιάς» ενισχύει τις γυναίκες που, χωρίς 
οικονομική στήριξη, έχουν την ευθύνη των παιδιών τους, η «Απο¬ 
στολή Σαμόρα» αφορά στην αγροτική μεταρρύθμιση, η «Αποστο¬ 
λή Μερκάλ» δημιούργησε τις ειδικές αγορές, στις οποίες ο κόσμος 
προμηθεύεται τα προϊόντα σχεδόν σε τιμές κόστους, κ.λπ. Πρό¬ 
σφατα εξαγγέλθηκε η «Αποστολή Δέντρο», που προγραμματίζει το 
φύτεμα εκατομμυρίων δέντρων μέσα στις πόλεις και η «Αποστολή 
Θαύμα», που προγραμματίζει τη μεταφορά εκατομμυρίων φτωχών 
ανθρώπων, οι οποίοι πάσχουν από καταρράκτη και άλλες οφθαλμο- 
λογικές παθήσεις, από χώρες της Λατινικής Αμερικής και τις ΗΠΑ 
στη Βενεζουέλα και την Κούβα για να εγχειριστούν δωρεάν. Απο¬ 
στολή που ήδη έχει ευεργετήσει τις πρώτες 2-3 χιλιάδες ασθενών. 
Οι αποστολές αυτές πλαισιώνονται από ένα σύνολο ανθρώπων, δη¬ 
μιουργούν δικούς τους, ανεξάρτητους από το κράτος, μηχανισμούς 
και, στην πραγματικότητα, αποτελούν ένα «παράλληλο κράτος». 

Το τελευταίο διάστημα αυξάνονται ταχύτατα οι πρωτοβουλίες 

























κοινωνικών συλλογικοτήτων, που δημιουργούν αυτόνομες δομές 
εξουσίας στις γειτονιές, την ύπαιθρο, τα εργοστάσια, τα μέσα 
επικοινωνίας, την τέχνη. Θα μπορούσε κανείς να πει ότι μέσα στο 
μπόλι βαριανό στρατόπεδο δημιουργούνται τρεις παράλληλες οπτι¬ 
κές και συσπειρώσεις. Το επίσημο κράτος, οι μισιόνες και οι αυτό¬ 
νομες δομές των από κάτω. Άλλοτε αντιπαρατιθέμενες και άλλοτε 
συμπλέουσες, στο σύνολο ή επί μέρους, οι δυνάμεις αυτές εκφρά¬ 
ζουν η κάθε μία και διαφορετική αντίληψη για την κατεύθυνση που 
πρέπει να πάρει η επανάσταση. Οι μηχανισμοί των μισιόνες και οι 
αυτόνομες μορφές κοινωνικής εξουσίας έχουν σαφώς μεγαλύτερη 
συγγένεια και, ορισμένες φορές, όπως στην περίπτωση των Επιτρο¬ 
πών Αστικής Γης (βλ. «αλάνα», τ. ι), υπάρχει πλήρης ταύτιση. Όσο 
εισχωρεί κανείς στα τεκταινόμενα στο εσωτερικό των δυνάμεων 
που στηρίζουν τονΤσάβες, τόσο διαμορφώνει την εντύπωση ότι 
το πραγματικό παιχνίδι εξουσίας όχι απλά δεν έχει λήξει στη Βενε¬ 


ζουέλα αλλά ίσως και να μην έχει ακόμη ανοίξει. Και, βέβαια, δεν 
αναφερόμαστε εδώ μόνο στους κινδύνους που ελλοχεύουν από τις 
κινήσεις της αστικής αντιπολίτευσης και των ΗΠΑ. 



ΜΙΑ ΠΕΡΙΗΓΗΣΗ ΣΤΑ ΚΙΝΗΜΑΤΑ ΠΟΥ ΔΗΜΙΟΥΡΓΟΥΝ ΑΥΤΟΝΟΜΕΣ ΔΟΜΕΣ ΕΞΟΥΣΙΑΣ 

Εθνικό Αγροτικό Μέτωπο «Εσεκιέλ Σαμόρα» (ΡΝΟΕΖ) 


Από τη δεκαετία του ’6ο η Βενεζουέλα 
στήριξε την ανάπτυξή της στο πετρέλαιο, 
παραμελώντας οποιαδήποτε άλλη παρα¬ 
γωγική δραστηριότητα. Ο αγροτικός πλη¬ 
θυσμός συρρικνώθηκε στο 12%, καθώς με¬ 
τακινήθηκε κατά κύματα στην περιφέρεια 
των μεγαλουπόλεων. Το 70% των αγροτι¬ 
κών προϊόντων που καταναλώνονται προ¬ 
έρχεται από εισαγωγές και εκατομμύρια 
στρέμματα γηςπαραμένουνακαλλιέργητα. 
Το νέο Μπόλι βαριανό Σύνταγμα του 2000 
προκρίνει τη «διατροφική ασφάλεια», 
δηλ. την προσπάθεια για αγροτική αυτάρ- 
κεια της χώρας και τη δυνατότητα του συ¬ 
νόλου των κατοίκων να εξασφαλίζουν τη 
διατροφή τους. Ακόμα, αναφέρεται ρητά 
ότι «το καθεστώς των μεγάλων αγροτικών 
ιδιοκτησιών είναι αντίθετο στο κοινωνικό 
συμφέρον». Αρχικά, ο Τσάβες υιοθέτησε 
με την «αποστολή Εσεκιέλ Σαμόρα» τη δι¬ 
ανομή κρατικής γης σε δεκάδες χιλιάδες 
αγροτικές οικογένειες, ενώ από το 2004 
άρχισε η απαλλοτρίωση εκτάσεων που 
ανήκουν σε γαιοκτήμονες. Από το 2005 το 
Εθνικό Αγροτικό Μέτωπο Εσεκιέλ Σαμό¬ 
ρα (ΡΝΟΕΖ) έχει εγκαινιάσει τις καταλή¬ 
ψεις κτημάτων και τη διαχείρισή τους από 
κοοπερατίβες. Σήμερα, περιλαμβάνει 
στους κόλπους του εκατοντάδες κοοπε¬ 
ρατίβες, διασκορπισμένες σε ολόκληρη 
τη χώρα. Το Μέτωπο διατηρεί αδελφικές 
σχέσεις με το Κίνημα των Χωρίς Γη (Μ5Τ) 
της Βραζιλίας, από το οποίο αντλεί εμπει¬ 
ρίες και βοήθεια. Τον Οκτώβρη του 2005 
εγκαινιάστηκε η Σχολή Αγροτικής Εκπαί¬ 
δευσης που είναι κοινή προσπάθεια των 


δύο αδελφών κινημάτων, η πρώτη εμπει¬ 
ρία τέτοιου είδους στη Βενεζουέλα. Η 
σχολή προωθεί την αυτοδιαχείριση και τη 
συλλογική συγκρότηση και στο εκπαιδευ¬ 
τικό της πρόγραμμα περιλαμβάνονται μα¬ 
θήματα όπως: δημιουργία και λειτουργία 
αγροτικών κοοπερατιβών, διαμόρφωση 
προγράμματος για την εκπαίδευση ενηλί¬ 
κων, εισαγωγή στη φιλοσοφία, μαρξιστική 
σκέψη, ιστορία των ταξικών αγώνων στη 
Βενεζουέλα, ιστορία της λατινοαμερικά- 
νικης πολιτικής σκέψης, πολιτική οικονο¬ 
μία, οργάνωση και κινητοποίηση των μα¬ 
ζών, αγροοικολογία, ενδογενής ανάπτυξη 
κ.λπ. Για το 2006 προγραμματίζεται το 
άνοιγμα πέντε ανάλογων σχολών, από τις 
οποίες υπολογίζεται να αποφοιτήσουν 
φέτος 8οο στελέχη που θα πλαισιώσουν 
τις αγροτικές κοοπερατίβες. Το Μέτωπο 
προωθεί την οριζόντια διασύνδεση και 
στις κοοπερατίβες η συνέλευση αποτελεί 
το κυρίαρχο όργανο, μέσα από το οποίο 
παίρνονται όλες οι αποφάσεις και σχεδιά¬ 
ζονται τα επόμενα βήματα. 

Το Μέτωπο Σαμόρα αντιμετωπίζει την 
αντίσταση που προβάλλουν οι γαιοκτή¬ 
μονες με τις πληρωμένες ένοπλες ομάδες 
τους, στις οποίες συμπράττουν στοιχεία 
από την αστυνομία και τον στρατό καθώς 
και παραστρατιωτικές ομάδες από την 
Κολομβία που έχουν διεισδύσει στη Βενε¬ 
ζουέλα. Περισσότερα από 150 στελέχη του 
αγροτικού κινήματος έχουν δολοφονηθεί 
τα τελευταία χρόνια. Επιπλέον, το Μέτωπο 
βρίσκεται σε ανοιχτή αντιπαράθεση με την 
κρατική και κομματική γραφειοκρατία. Οι 


ίδιοι αποσαφηνίζουν: «ο σοσιαλισμός του 
21 ου αιώνα δεν θα μοιάζει με τον σοσιαλι¬ 
σμό της Ανατολικής Ευρώπης ούτε με την 
ευρωπαϊκή σοσιαλδημοκρατία αλλά θα εί¬ 
ναι βαθιά λατινοαμερικάνικος. Θα διεκδι- 
κεί τις προγονικές ιθαγενικές κοσμοθεωρί¬ 
ες, το πνεύμα εξέγερσης των αυτοχθόνων 
και των αφρικανών σκλάβων. Θα πρέπει 
να ενσωματώνει τη μπόλιβαριανή σκέ¬ 
ψη και ολόκληρη την κριτική σκέψη που 
αναπτύχθηκε εδώ, καθώς και τη θεολογία 
της απελευθέρωσης, που αποδόμησε τον 
χριστιανικό λόγο του καταιαητή και πολ¬ 
λά ρεύματα ακόμη. Αλλά, πάνω απ’ όλα, 
πρέπει να κοινωνικοποιεί. Ο σοσιαλισμός 
που θέλουμε κοινωνικοποιεί όλη τη δομή 
της εξουσίας. Όχι για να δημιουργήσουμε 
ένα γιγαντιαίο κράτος που να ελέγχει όλη 
την κοινωνική ζωή. Ακριβώς το αντίθετο. 
Για μας σοσιαλισμός είναι κοινωνικοποί¬ 
ηση, λαϊκή εξουσία, άμεση δημοκρατία, 
αυτοκυβέρνηση του λαού. Σ' αυτό το 
ρεύμα εντασσόμαστε. Κι αν πρόκειται να 
αντιπαρατεθούμε σε ρεύματα που έχουν 
άλλη οπτική θα το κάνουμε». Στις 25 του 
Μάη, σε μια συντονισμένη επιχείρηση 
στρατιωτικών και αστυνομικών δυνάμεων, 
συνελήφθη ολόκληρη η ηγεσία του Με¬ 
τώπου, για να απελευθερωθεί μετά από 
κινητοποιήσεις και διαβήματα των οργα¬ 
νώσεων που απαρτίζουν την επαναστατική 
τάση. Το Μέτωπο κατήγγειλε ονομαστικά 
τον δήμαρχο της περιοχής και ορισμένους 
αξιωματικούς και εντάσσει τις συλλήψεις 
στο κλίμα της ενδομπολιβαριανής αντιπα¬ 
ράθεσης. 
















Τα «αυτοδιαχειριζόμενα συμβούλια 
των πλανόδιων κοινοτήτων του Καράκας» 

«Η ιδέα να δημιουργήσουμε ένα Αυτοδιαχειριζόμενο Συμβούλιο, 
το οποίο να λειτουργεί συνελευσιακά και να συντονίζει το σύνολο των 
δραστηριοτήτων μέσα από ένα εκλεγμένο συντονιστικό και πλατιές 
επιτροπές, ήταν μια ιδέα εισαγόμενη σε μας. Αρχικό δεν ήταν από¬ 
λυτα κατανοητή, αλλά γρήγορα αφομοιώσαμε αυτό που έφθασε σε 
μας σαν μακρινή κουβέντα. Δημιουργήσαμε αυτό το Συμβούλιο, όχι 
μόνο για να συγκροτήσουμε μια περιπλανώμενη και αγωνιζόμενη κοι¬ 
νότητα, αλλά και για να αποκτήσουμε ένα πραγματικό εργαλείο που 
θα βοηθήσει στη συλλογική υπέρβαση του μοναχικού, πλανόδιου μι- 
κροπωλητή, που κινείται σε έναν δρόμο βίαιο, βρόμικο και χαοτικό. 
Πρόκειται για θεσμό δημοκρατίας του δρόμου στην υπηρεσία της 
αξιοπρέπειας, της εκμάθησης και της συλλογικής δημιουργίας. 

»Το πρώτο εμπόδιο που έχουμε να ξεπεράσουμε είναι η ατομικότη¬ 
τα, στην οποία υποχρεώνει τον πλανόδιο πωλητή η πραγματικότητα 
του δρόμου. “Ας είμαστε ρεαλιστές, ας αγωνιζόμαστε για το αδύνα¬ 
το”, είπε οΤσε και στη δική μας περίπτωση μια μικρή ομάδα κάνει το 
αδύνατο δυνατό. Μόλις σχηματίστηκε το Αυτόνομο Συμβούλιο αμέ¬ 
σως άρχισαν τα όνειρα: να φτιάξουμε παιδικούς σταθμούς και σχολεία, 
να συσσωρεύσουμε κοινούς πόρους που θα δώσουν την ώθηση για 
μια κοινωνική οικονομία του δρόμου, να δημιουργήσουμε εργαστήρια 
και άλλους χώρους συλλογικής παραγωγής, να χρησιμοποιήσουμε το 
Συμβούλιο ως συνδικάτο αντίστασης και να επιβάλλουμε τον σεβασμό 
εκ μέρους των αρχών, που έχουν υιοθετήσει την καταπίεση ως κώδικα 
της σχέσης τους με την αποκλεισμένη εργατική τάξη. 

»Ξεκινήσαμε με τη συγκρότηση Συμβουλίων σε πολλές περιοχές 
της πόλης. Θέλουμε να χρησιμοποιήσουμε το Συμβούλιο ως ομπρέ¬ 
λα για να κερδίσουμε την παρουσία μας στον δρόμο που πρέπει να 
γίνει “χώρος όλων”. Στους μπάτσους δεν αρέσει αυτό γιατί χάνουν 
εξουσία. Στον δρόμο, το μόνο σύνορο είναι η δύναμη και οι περι¬ 
ορισμοί που μας βάζει ο εχθρός, τον οποίο ως τώρα δεν μπορούμε 
να νικήσουμε. Ξεκινάμε με αυτοδιαχειριζόμενους πόρους τα πρώτα 
δημιουργικά προγράμματα. Πρέπει να ανακτήσουμε τον δρόμο από 
αυτόν τον τυραννικό κόσμο, όπου “τα πάντα πουλιούνται”, “όλα εί¬ 
ναι εμπόρευμα”, που κυριαρχεί στις πόλεις μας και στη ζωή μας. Ο 
δρόμος πρέπει να γίνει χώρος ανάπτυξης νέων μορφών ανταλλαγής. 
Φανταζόμαστε ότι αυτό θα επεκταθεί στις μεταφορές, τις υπηρεσίες 
μηχανοκίνητης εξυπηρέτησης, τις αγορές και σε κάθε επάγγελμα που 
ασκούμε σήμερα εμείς που καλύπτουμε τις δουλειές του δρόμου, 
“οι νομάδες”. Βλέπουμε ήδη ότι μέσα στις πόλεις ένας νέος χώρος 
αρχίζει να γεννιέται βασισμένος στην αξιοπρέπεια, την ομορφιά και 
την ανακτημένη χαρά. Η νομαδική κραυγή εξαπλώνεται σύντροφοι. 

»Πιστεύω ότι αυτή τη στιγμή ούτε ο πρόεδρος ούτε κανείς μας 
έχει ξεκάθαρο πώς θα είναι αυτός ο νέος σοσιαλισμός. Αυτό όμως 
που είναι καθαρό είναι ότι θα συγκροτείται πάνω σε νέες αξίες και 
αρχές. Όταν μιλάμε για σοσιαλισμό του 21 ου αιώνα δεν είναι ο Μαρξ 
και ο Ένγκελς αυτοί που στοχάζονται και τον περιγράφουν. Είμαστε 
ολόκληροι λαοί που δημιουργούμε μια νέα πολιτική και οικονομική 
θεωρία. Αληθινά δεν βλέπω άλλον αξιόπιστο δρόμο ούτε άλλον θεό 
από τον λαό, που κάθε μέρα αγωνίζεται, υποφέρει και εξεγείρεται και 
ελπίζει και θριαμβεύει και αγαπά». 

]3.νί6 γ Αίτιιε , 62 χρόνων, βουλευτής χωρίς κομματική ένταξη. Γεννήθηκε στη Χώρα 
των Βάσκων, εντάχθηκε στους Ιησουίτες και μετανάστευσε στη Βενεζουέλα το 
1970, όπου συνδέθηκε με τη θεολογία της απελευθέρωσης και αφιερώθηκε στον 
αγώνα των αγροτικών κοινοτήτων. 


Ένα αντάρτικο εξοπλίζεται 
για να υπερασπιστεί το Σύνταγμα 

Είναι, ίσως, η μοναδική περίπτωση στον κόσμο που 
μια ένοπλη οργάνωση κινείται σε συνθήκες παρανομί¬ 
ας, εκπαιδεύεται και εξοπλίζεται για να υπερασπίσει το 
Σύνταγμα της χώρας και τον νόμιμο πρόεδρό της. Πρό¬ 
κειται για την οργάνωση Απελευθερωτικές Μπολιβα- 
ριανές Δυνάμεις - Απελευθερωτικός Στρατός (Ρυ6Γζεΐ5 
ΒοΙίν^π^ηαδ άε ϋόεΓΕαόη - Ε]έΓαί:ο ΙιΒειταάοΓ). Στα 
μέσα της δεκαετίας του ’8ο μια μικρή ομάδα στελε¬ 
χών του Κ.Κ. Βενεζουέλας επηρεάζεται από τον θετικό 
αντίκτυπο των αντάρτικων κινημάτων της Κεντρικής 
Αμερικής και προσπαθεί να διαμορφώσει μια στρατη¬ 
γική εξουσίας, έξω από την επίσημη γραμμή του κόμ¬ 
ματος. Αρχισαν να μελετούν τον Μπολίβαρ, ο οποίος 
εθεωρείτο ξένο σώμα για την κομμουνιστική ορθοδο¬ 
ξία και θεωρούν τους εαυτούς τους μπολιβαριανούς 
μαρξιστές. Κατέληξαν στο συμπέρασμα πως έπρεπε 
να συγκροτήσουν μια αυτοτελή πολιτικοστρατιωτική 
οργάνωση και προέβλεπαν δεκαετή μυστική δουλειά 
συσσώρευσης δυνάμεων πριν περάσουν στην ανοιχτή 
δράση. Το πραξικόπημα του Τσάβες, το 1992, τους 
ώθησε να εμφανιστούν δημόσια αρκετά χρόνια νωρί¬ 
τερα. Για τη σημερινή κατάσταση εξηγούν: «Είμαστε 
πολιτικό μόρφωμα σε εξέλιξη και θεωρούμε την ορ¬ 
γάνωσή μας κομμάτι μιας συλλογικής πρωτοπορίας. 
Υποστηρίζουμε το μπολιβαριανό εγχείρημα, υπό την 
ηγεσία του Τσάβες, αλλά με τρόπο ανεξάρτητο. Στον 
λόγο των πατριωτών στρατιωτικών είναι προφανής μια 
μεσσιανική αντίληψη, που υπάρχει και στον ίδιο τον 
Τσάβες, όταν ισχυρίζεται πως αυτός θα λύσει τα προ¬ 
βλήματα, πως αυτός εκφράζει τη θέληση του λαού. 
Ωστόσο, η μπολιβαριανή επανάσταση σχεδιάζει μια 
συμμετοχική δημοκρατία, ένα νέο κρατικό μοντέλο. 
Αντιλαμβανόμαστε την επανάσταση ως λαϊκή εξουσία. 

Ο σοσιαλισμός, με αυτή την έννοια, δημιουργείται 
άμεσα μέσα από τους κόλπους του μαζικού κινήματος. 

Η στρατηγική μας αντίληψη περιλαμβάνει επίσης την 
αντιπαράθεση με τον ιμπεριαλισμό και γΓ αυτόν τον 
λόγο διατηρούμε τον στρατιωτικό μας μηχανισμό, όχι 
για να καταλάβουμε την εξουσία». 

Το κείμενο αυτό δεν έχει την πρόθεση να αδικήσει την 
«κοσμογονία» που συντελείται στη Βενεζουέλα κι ακόμη 
περισσότερο τον ίδιο τον Τσάβες, που με την πολιτική του 
έχει ταράξει τα νερά σε ολόκληρη την αμερικάνικη ήπειρο. 
Όπως κάθε κινηματική και επαναστατική διαδικασία, η ση¬ 
μερινή πραγματικότητα στη Βενεζουέλα είναι πολύπλοκη 
και πολύπλευρη. Όσα παρουσιάζονται εδώ είναι αποτέλε¬ 
σμα πολύμηνου ψαξίματος και περιήγησης σε μεγάλο αριθ¬ 
μό σελίδων που δεν είναι δυνατόν να αναφερθούν εδώ ως 
πηγές. Με όλο το ρίσκο που πηγάζει από την απόσταση, 
θελήσαμε να παρουσιαστεί εδώ η λιγότερο γνωστή πλευρά 
της μπολιβαριανής επανάστασης, η πλευρά αυτών που βρί¬ 
σκονται πιο κοντά στη λογική και την καρδιά μας, αυτών με 
τους οποίους συναντιόμαστε στην κοινή μας αλάνα. 

Στέλιος Γαβριηλίδης 












χτίζοντας την αυτονομία 


Η Καμπάνια «Ένα Σχολείο για τπνΤσιάπας» ξεκίνησε 
κυνηγώντας ένα όνειρο που έγινε πραγματικότητα μέσα 
από την έμπρακτη πολιτική αλληλεγγύη στον αγώνα των 
εξεγερμένωντηςΤσιάπας και συνεχίζει... 

Πώς ξεκίνησε 

Η «Καμπάνια» γεννήθηκε το 2000 σε ένα έδαφος εύ¬ 
φορο από προηγούμενες πρωτοβουλίες αλληλεγγύης στο 
κίνημα των ζαπατίστας. Το έναυσμα της προσπάθειας 
έδωσε η διπλωματική εργασία φοιτητών της αρχιτεκτονι¬ 
κής του Εθνικού Μετσόβειου Πολυτεχνείου Σ. Σοφιανιό- 
πουλου και Γ. Πύλουρη, οι οποίοι συμμετέχοντας σε ομά¬ 
δες αλληλεγγύης γνώρισαν από κοντό την προσπάθεια 
των εξεγερμένων κοινοτήτων να χτίσουν την αυτονομία 
τους. Στο πλαίσιο του προγράμματος για την αυτόνομη 
ζαπατιστική εκπαίδευση «Το Σποράκι του Ήλιου», σχέ¬ 
διασαν ένα συγκρότημα ι.6οο τ.μ. με αίθουσες διδασκα¬ 
λίας, βιβλιοθήκη, εργαστήρια, κοιτώνες, βοηθητικούς 
χώρους. Με την παρουσίαση των μακετών του «Σχολεί¬ 
ου», ξεκίνησε και η ιδέα της υλοποίησής του. Η Καμπάνια 
συνεργάστηκε με την ανεξάρτητη κοινωνική οργάνωση 
Ενλάσε Σιβίλ που συντόνιζε το πρόγραμμα εκπαίδευσης 
και κατόφερε τελικά να ολοκληρώσει ένα αρκετά φιλόδο¬ 
ξο σχέδιο χτίζοντας το Κέντρο Επιμόρφωσης Δασκάλων 
«Κομπανιέρο Μανουέλ» στον Αυτόνομο Εξεγερμένο 
Δήμο Ρικάρντο Φλόρες Μαγόν, στα Μόντες Αζούλες 
τηςΤσιόπας. 

Τι κατάφερε 

Για την οικοδόμηση του «Σχολείου» η Καμπάνια συγκέ¬ 
ντρωσε 150.000 ευρώ από συνεισφορές κόσμου, απο¬ 
φασίζοντας να μη δεχτεί προσφορές από κρατικούς ή 
υπερεθνικούς οργανισμούς, ούτε χορηγίες από ιδιωτικές 
επιχειρήσεις με σκοπό τη διαφήμιση. Για την κατασκευή 


η αυλή των θαυμάτων... 


επειδή σημαντικά εναλλακτικά εγχει¬ 
ρήματα δεν γίνονται μόνο στην άλλη 
πλευρά του ωκεανού, στην «αυλή των θαυμάτων» επιθυμούμαι να πα- 
ρουσάσουμε και να προβάλλουμε εκείνες τις μικρές ή μεγάλες πρωτο¬ 
βουλίες που κάνουν τη διαφορά... 


του «Σχολείου» η Καμπάνια οργάνωσε την αποστολή 23 ομάδων αλληλεγγύης 
με πάνω από 130 άτομα που ταξίδεψαν για τον λόγο αυτό μέχρι την Τσιάπας. 
Άνθρωποι από όλη την Ελλάδα, από πόλεις, γειτονιές και διάφορες συλλογικό- 
τητες, συνέβαλαν διοργανώνοντας μικρές και μεγάλες εκδηλώσεις, προβολές, 
εκθέσεις, συζητήσεις, συναυλίες, παζάρια. Η σημαντικότερη, όμως, επιτυχία 
της Καμπόνιας ήταν η άμεση επαφή γυναικών και αντρών από τη χώρα μας με 
τους άντρες, τις γυναίκες και τα παιδιά των εξεγερμένων κοινοτήτων. Γιατί όλοι 
αυτοί δούλεψαν μαζί, μοιράστηκαν το φαγητό, επικοινώνησαν στις γλώσσες 
τους, έζησαν την καθημερινότητα της ζούγκλας Λακαντόνα, έπαιξαν μπάσκετ, 
τραγούδησαν και χόρεψαν, προβληματίστηκαν, γνώρισε ο ένας τον κόσμο του 
άλλου ή την ύπαρξή του, αντάλλαξαν εμπειρίες και όνειρα για έναν άλλον κόσμο 
χωρίς διακρίσεις, σύνορα και διαχωρισμούς, βία και πόλεμο. Στην Κουλέμπρα 
(την κοινότητα όπου χτίστηκε το «Σχολείο») δημιουργήθηκε αργά και σταθερά 
μια σχέση στερεή, αλλά πάνω από όλα χτίστηκαν συνειδήσεις και ελπίδες. «Γύ¬ 
ρισα καλύτερος άνθρωπος», δηλώνει μέλος ομάδας αλληλεγγύης και δεν ήταν 
ο μόνος. 

Το «Σχολείο» εγκαινιάστηκε τον Αύγουστο του 2004 και τότε απονεμήθηκαν 
τα πρώτα διπλώματατωνΛειτουργών Εκπαίδευσης υπό τη σημαία του Εθνικοα- 
πελευθερωτικού Ζαπατιστικού Στρατού (ΕΖΙΝ) και τονζαπατίστικο ύμνο. 

Συνεχίζει... 

Η Καμπάνια συνεχίζει δουλεύοντας για την ολοκλήρωση των τελευταίων βο¬ 
ηθητικών χώρων του συγκροτήματος και ενός νέου προγράμματος που αφορά 
στην κατασκευή Ιατροφαρμακευτικού Κέντρου στον Αυτόνομο Δήμο Φρανσί- 
σκοΒίγια.Το πρόγραμμα περιλαμβάνει οικοδόμηση ιατρείου, φαρμακαποθήκης, 
εργαστηρίου παρασκευής παραδοσιακών φαρμάκων και αγορά ενός φορτηγού 
για μεταφορά φαρμάκων και ασθενών (κόστος 41.000 ευρώ). Η Καμπάνια έχει 
αναλάβει τη χρηματοδότηση, τον σχεδίασμά των κτιρίων και έχει ήδη αποστείλει 
δύο ομάδες αλληλεγγύης για την έναρξη των εργασιών. Για το νέο πρόγραμμα συ¬ 
νεργάζεται με συλλογικότητες από τον χώρο της υγείας (γιατρούς, φαρμακοποι¬ 
ούς) οι οποίοι θα μεταβούν για ανταλλαγή γνώσεων και εμπειριών. Ιωάννα Βίχσου 

Για επαφή: Στέκι Μεταναστών - Τσαμαδού 13, ιο6 8ι, Αθήνα, τηλ.: 2ΐο 6452252,2107522248, 
6944743538 , εηιώΙ: 65 ευεώρ 3 ΐ' 2 @γαΗοο.<:οηΊ, Ηαρ//:νννννν. 65 ευεΐ 22 αρατί 5 ία.§Γ 
Οικονομική ενίσχυση: Εθνική Τράπεζα αριθμ. λογαρ: ο 68 / 759579'43 

Άλλες πρωτοβουλίες 

Στην Αθήνα λειτουργεί μια ακόμη ομάδα, η «Σπείρα Αλληλεγγύης - Σπόρος 
Αντίστασης». Η «Σπείρα» ασχολείται με τον εξοπλισμό και τη λειτουργία οδο¬ 
ντοτεχνικού εργαστηρίου και την εκπαίδευση οδοντοτεχνιτών σε κοινότητα 
στην Τσιάπας. Για επαφή: Αυτόνομο Στέκι, Ζ. Πηγής 95 " 97 > '°6 8ι, Αθήνα, τηλ.: 2ΐο 3800907 

ΓΟΥΑΤΕΜΑΛΑ ξεσηκωμός 

ΤΩΝ ΜΑΓΙΑΣ Από τις 20 Απριλίου 
η ύπαιθρος της Γουατεμάλας βρί¬ 
σκεται σε αναβρασμό, καθώς σε 
πολλά σημεία της χώρας σημειώθη¬ 
καν πορείες, απεργίες και διαμαρτυ¬ 
ρίες. Οι κινητοποιήσεις, στις οποίες 
καθοδηγητικό ρόλο έχει το «Εθνικό 
Ιθαγενικό και Αγροτικό Συντονιστικό» ((ΙΟΝ 10 ), 
έχουν την αφετηρία τους στην αγανάκτηση των 
κοινοτήτωντων Μάγιας για τις συνθήκες ζωής και 
εργασίας, επεκτάθηκαν όμως και σε άλλα λαϊκά 
στρώματα. Ο «ξεσηκωμός του λαού και των Μά¬ 
γιας» συνδυάζει διάφορες ειρηνικές μορφές μα¬ 
ζικής πάλης με στόχο την κοινωνική δικαιοσύνη 
και την αξιοπρεπή διαβίωση. Πιο συγκεκριμένα, 
καταδικάζεται ο θεσμικός ρατσισμός και η υπε- 
ρεκμετάλλευση των εργαζομένων στον κλάδο 
των ορυχείων, ενώ ζητείται ο αναδασμός εκτά¬ 
σεων γης, η αναβίωση της αγροτικής οικονομίας 
και η αρωγή στις ιθαγενικές κοινότητες. Η κυβέρ¬ 
νηση, η οποία έχει επανειλημμένα αθετήσει σχε¬ 
τικές υποσχέσεις, ενορχήστρωσε μια εκστρατεία 
βίας και δυσφήμισηςτου κινήματος· οι εξεγερμέ- 
νοι, πάντως, βεβαιώνουν ότι «θα συνεχίσουμε να 
παλεύουμε στους δρόμους μέχρι να ξεσηκωθεί ο 
λαός και να επιτευχθεί η δικαιοσύνη, η ειρήνη και 
η ησυχία για όλους και όλες». 

Πηγή: \ΛΛΜν.&άίί3ΐ.0Γ£.Βι7 

Η ΙΝΔΙΑ ΑΓΟΡΑΖΕΙ ΤΣΑΙ ΚΟΚΑΣ ΑΠΟ ΤΗ ΒΟ¬ 
ΛΙΒΙΑ Στις 6 Ιουνίου ανακοινώθηκε από τον υπουρ¬ 
γό Ανάπτυξης της Βολιβίας η συμφωνία για πώληση 
«μεγάλων ποσοτήτων» τσαγιού κόκας στην Ινδία, η 
οποία θα υπογράφει στην επικείμενη επίσκεψη του 
Μοράλες στη χώρα. Ο Ινδός πρεσβευτής, μετά τη 
συνάντησή τους, εξέφρασε ενδιαφέρον για συνερ¬ 
γασία και σε άλλους τομείς αλλά και στην παροχή 
βοήθειας σε τομείς όπως η υγεία, η εκπαίδευση κ.ά. 
Την προηγούμενη εβδομάδα κατακυρώθηκε σε ινδι¬ 
κή εταιρεία η εκμετάλλευση κοιτάσματος σιδήρου, 
αρχικής επένδυσης 2,3 δισ. δολαρίων. 





Ιτ»* Γυιιηπ*· 


ΚΑΝΑΔΑΣ:αςυλο σε Αμερικανούς λι- 

ΠΟΤΑΚΤΕΣ Σε 9 ·οοο υπολογίζονται οι στρατι¬ 
ώτες που λιποτάκτησαν από τις τάξεις του βο- 
ρειοαμερικανικού στρατού από την έναρξη της 
εισβολής των ΗΠΑ στο Ιράκ. Περίπου τετρα¬ 
κόσιοι διέσχισαν τα σύνορα και κατέφυγαν στον 
Καναδά, όπου προσπαθούν να αναγνωριστούν 
ως πολιτικοί πρόσφυγες. Οι περισσότεροι λι- 
ποτάκτησαν όταν έμαθαν ότι οι μονάδες τους 
επρόκειτο να μεταφερθούν στη Μέση Ανατολή, 
επικαλούμενοι αντίρρηση συνείδησης, εξαιτίας 
των πληροφοριών που είχαν για τα εγκλήματα 
που διαπράττουντα στρατεύματα κατοχής στο 
Ιράκ. «Το να υπογράφεις ένα συμβόλαιο δεν ση¬ 
μαίνει ότι αποκηρύσσειςτην ανθρώπινη ηθική», 
δήλωσε ένας απ’ αυτούς. «Αν ξέρεις ότι μια δι¬ 
αταγή είναι άδικη», πρόσθεσε, «είναι καθήκον 
σου να την παρακούσεις». Η καναδική νομοθε¬ 
σία απαγορεύει την απέλαση όσων κινδυνεύουν 
να τιμωρηθούν με τη θανατική ποινή αν επανέλ- 
θουν στις χώρες τους. Κατά τη διάρκεια του 
πολέμου του Βιετνάμ αρκετές δεκάδες χιλιάδες 
Βορειοαμερικανοί διέφυγαν στον Καναδά για να 
αποφύγουν τη στράτευση. 

Πηγή: 3.Γ§βηρΓ655.ίηΓο/ 



Η Βολιβία είναι η τέταρτη παραγωγός φύλλων κό¬ 
κας στον κόσμο και η καλλιέργειά της αποτελεί 
αναπόσπαστο κομμάτι της παράδοσής της. Ο Έβο 
Μοράλες σε κάθε ευκαιρία τονίζει ότι πρόκειται να 
υποστηρίξει τους καλλιεργητές κόκας ενώ παράλλη¬ 
λα θα παλέψει ενάντια στις παράνομες καλλιέργειες 
και το ναρκεμπόριο. Μέχρι σήμερα το τσάι κόκας 
ήταν προϊόν αποκλειστικά για εγχώρια χρήση, ενώ 
τα τελευταία χρόνια έχουν κάνει την εμφάνισή τους 
και άλλα προϊόντα (ποτά, σαπούνια, ανθρακούχα 
αναψυκτικά όπως η Οο 5εΙ<) σε μια προσπάθεια να 
βρεθούν εμπορικοί διέξοδοι για τους κοκαλέρος. 

ΠΑΝΑΜΑΣ Στις 25 Μαρτίου 
2006 στον Παναμά, 6ο εκπρό¬ 
σωποι 15 λαϊκών οργανώσεων 
συμφώνησαν να συντονίσουν τις 
προσπάθειες τους και να συστή¬ 
σουν μια «Εναλλακτική Πολιτική 
Δύναμη» που θα παρουσιάσει 
στη χώρα μια διαφορετική πολι¬ 
τική πρόταση. 

Αυτή η εναλλακτική πολιτική δύναμη πρότεινε, πέρα από το να 
συνενώσει τους αγώνες ενάντια στα νεοφιλελεύθερα και αντιλαϊ- | 
κά μέτρα που παίρνει το κράτος, να δημιουργήσει έναν πολιτικό 
σχηματισμό, που να εκφράζει τα συμφέροντα των εργαζομένων 
και των αποκλεισμένων μπρος στις επερχόμενες εκλογές του 
2009- 

Στην απόφαση αυτή κατέληξαν αφού ανέλυσαν τη γενικευμένη 
δυσαρέσκεια του λαού του Παναμά απέναντι στο τωρινό πολι¬ 
τικό και κοινωνικό σύστημα, που είναι υπεύθυνο για τη φτώχεια, 
την ανεργία, τους χαμηλούς μισθούς, την αύξηση των τιμών στα 
είδη πρώτης ανάγκης και τις υπηρεσίες κοινής ωφέλειας, λόγω 
της ιδιωτικοποίησης των κρατικών επιχειρήσεων και του δημό¬ 
σιου χρέους. 

Η δύναμη αυτή προσδιορίζεται ως ένα εγχείρημα «με χαρακτήρα 
πλατύ, λαϊκό, αντιολιγαρχικό, αντινεοφιλελεύθερο, πατριωτικό και 
αντιιμπεριαλιστικό, που οραματίζεται την ενότητα της Λατινικής 
Αμερικής, όπως την ονειρεύτηκε ο Σιμόν Μπολίβαρ. 

Ένα πολιτικό εγχείρημα που συγκεντρώνει και οδηγεί τις λαϊκές 
επιδιώξεις σε μια κοινωνία πραγματικό δημοκρατική, με κοινωνική 
δικαιοσύνη, με προτεραιότητα τα συμφέροντα των πιο φτωχών 
και των περισσότερο εκμεταλλευόμενων τάξεων». 





ΔΟΜΙΝΙΚΑΝΗ ΔΗΜΟΚΡΑΤΙΑ: Στις βουλευτικές και το¬ 
πικές εκλογές της Δομινικανής 
Δημοκρατίας, που έγιναν στις 
16 Μαΐου, αναμετρήθηκαν το 
κυβερνητικό Κόμμα της Δομι¬ 
νικανής Απελευθέρωσης και η 
Μεγάλη Εθνική Συμμαχία των 
αντιπολιτευόμενων Επαναστατι¬ 
κού Δομινικανού Κόμματος και 
Χριστιανοκοινωνικού Μεταρρυθμιστικού Κόμματος. Το αποτέλε¬ 
σμα ήταν ευνοϊκό για την κυβερνητική παράταξη, η οποία πλέον 
ελέγχει τα δύο τρίτα των επαρχιών και υπερδιπλασίασε τη βουλευ¬ 
τική της δύναμη. Όμως, πραγματική νικήτρια των εκλογών αναδεί¬ 
χτηκε με διαφορά η αποχή: περίπου το 40% των 5,3 εκατομμυρίων 
ψηφοφόρων προτίμησε να μην πάει στις κάλπες, γεγονός που σί¬ 
γουρα δείχνει πολλά για την αξιοπιστία του εκλογικού συστήματος. 
Παρότι οι ξένοι παρατηρητές δήλωσαν ότι όλα κύλησαν ομαλά, 
σοβαρές παρατυπίες σημειώθηκαν σε εκλογικά κέντρα των βόρει¬ 
ων περιοχών, δίνοντας λαβή στην αντιπολίτευση να αμφισβητήσει 
τα αποτελέσματα. Επιπλέον, μεμονωμένα περιστατικό βίας που 
ξέσπασαν μετά το κλείσιμο των καλπών, γενικεύτηκαν τις επόμενες 
μέρες και στοίχισαν τη ζωή σε περισσότερα από δέκα άτομα. 

Πηγή: άίρύερ.ΙώΊΕΐηε.οΓ^/, νν\ν\ν.ϋ$ήη.<:οΓη.εΙο/ 

















ΒΡΑΖΙΛΙΑ Μετά 

την άνοδο του Δού¬ 
λα και του ΡΤ (Ερ¬ 
γατικό Κόμμα) στην 
εξουσία, σημαντικός 
αριθμός συνδικά¬ 
των και οργανώσεων 
άρχισε να αποχωρεί 
από το μεγαλύτερο 
εργατικό συνδικάτο 
της Βραζιλίας (ΖΙΙΤ 
(Ενιαία Συνομοσπον¬ 
δία Εργαζομένων), από τους κόλπους του οποί¬ 
ου προήλθε το ΡΤ, θεωρώντας το σύμμαχο και 
συνένοχο στην αντεργατική πολιτική της κυβέρ¬ 
νησης. 

Πρόσφατα λοιπόν πραγματοποιήθηκε το ιο 
Εθνικό Συνέδριο Εργαζομένων με στόχο να δη- 
μιουργηθεί μια άλλη κεντρική συνδικαλιστική 
οργάνωση. Εκεί πάρθηκε η απόφαση να ιδρυθεί 
η ΟΟΝίυΤΑδ (Εθνικό Συντονιστικό Αγώνων). 
Στο συνέδριο αυτό πήραν μέρος 3.500 άτομα, 
από τα οποία 2.700 ήταν εκπρόσωποι 1.770.000 
εργαζομένων αλλά και φοιτητών και κοινωνικών 
κινημάτων βάσης όλης της χώρας, καθώς και δι¬ 
εθνείς αντιπροσωπείες. Η οργάνωση, σύμφωνα 
με τη σχετική ανακοίνωση, αποφασίστηκε να 
έχει ευρύ χαρακτήρα και να ενσωματώσει κοι¬ 
νωνικά κινήματα, μη οργανωμένα τμήματα της 
κοινωνίας, εργάτες και φοιτητικές οργανώσεις. 
Ως προς την ηγεσία της, εγκρίθηκε η πρόταση 
για εθνικό συντονιστικό εκπροσώπων όλων των 
οργανώσεων που την αποτελούν ώστε να εκ¬ 
προσωπούνται και οι μειοψηφικές οργανώσεις. 

Πηγή: Ηϋφ://νν\ΑΛΛ/.&Γ§ 6 ηρΓ 655 .ίηί : ο/ηοΐι. 

&5ρ?ηυηΊ=030256 

—————— ’—^-|-I 





-- _ - | 




































πολιτικά τοπία 


Εκουαδόρ 



μαχητικές 

κινητοποιήσεις 

των ιθαγενών 

κατά της τιε 


Η Λατινική Αμερική αντιστέκεται στη Συμφωνία Ελεύθερου Εμπορίου (Τ1£) 


Κατά τη διάρκεια του Μαρτίου του 2006 το Εκουαδόρ παρέλυσε από τις δυ¬ 
ναμικές κινητοποιήσεις των ιθαγενών κατά της υπογραφής συμφωνίας μετα¬ 
ξύ των ΗΠΑ και της κυβέρνησης του Εκουαδόρ για τη Συμφωνία Ελεύθερου 
Εμπορίου (Ττεταάο άε Ι_ϊΒγθ ΟοηιεΓοίο). Οι κινητοποιήσεις ξεκίνησαν στις 8 
Μαρτίου με αποκλεισμούς δρόμων και απεργία στα διυλιστήρια πετρελαί¬ 
ου. Η κυβέρνηση κήρυξε τη χώρα σε κατάσταση έκτακτης ανάγκης, καθώς 
η κυκλοφορία είχε διακοπεί και ο ανεφοδιασμός της αγοράς σε είδη πρώ¬ 
της ανάγκης, όπως το γάλα και τα αγροτικά προϊόντα, ήταν ανεπαρκής. Οι 
κινητοποιήσεις έγιναν κυρίως στην περιοχή της Σιέρρα Σεντράλ και ειδικά 
στις περιοχές του ηφαιστείου Τουνγκουράχουα, ενεργοποιημένο τα τελευ¬ 
ταία χρόνια. Οι κάτοικοι αντιμετωπίζουν πολλά προβλήματα και την πλήρη 
κρατική αδιαφορία. Αναφέρουμε χαρακτηριστικά ότι από τους δρόμους της 
περιοχής διακινούνται καθημερινά 822.000 λίτρα γάλα και ιο.οοοο.οοο χαρ¬ 
τοκιβώτια με λουλούδια. Το μεγαλύτερο μέρος του αγώνα το διεξάγει η ιθα- 
γενική οργάνωση Εκουαρινάρι (Εαιιιγηαπ). Τις επόμενες μέρες συνεχίστηκαν 
οι κινητοποιήσεις με κλείσιμο και άλλων δρόμων, κυρίως της εθνικής οδού 
(Παναμερικάνα), και πορεία των ιθαγενών αγροτών στην πρωτεύουσα Κίτο. 
Στις 14 Μαρτίου οι αγρότες έκαναν πορεία μαζί με τους φοιτητές στο Κίτο και 
ένας χρόνος σπουδαστής έπεσε νεκρός από σφαίρα που του τρύπησε τον 
πνεύμονα. Οι διαδηλώσεις συνεχίστηκαν, οι ιθαγενείς αγρότες συγκρούονταν 
με στρατιωτικές δυνάμεις στα οδοφράγματα, στην αγορά δημιουργήθηκε με¬ 
γάλη έλλειψη αγαθών και οι τιμές ανέβηκαν σε απίστευτα ύψη. Στις 22 του 
Μάρτη η κυβέρνηση κήρυξε και πάλι κατάσταση έκτακτης ανάγκης. 

Παράλληλα, στις 14 Μαρτίου αρχίζουν κινητοποιήσεις κατά της ΤΙΌ στη 
Γουατεμάλα. Παρόμοιες κινητοποιήσεις είχαν γίνει νωρίτερα στην Κολομβία 
και στο Ελ Σαλβαδόρ. 

Πιο νότια, στο Περού, στις 13 Μαρτίου ο τότε πρόεδρος Τολέδο υπόγρα¬ 
ψε τη συμφωνία για τηνΤΙΌ με τις ΗΠΑ, η οποία όμως πρέπει να επικυρωθεί 
από τη Βουλή που θα προκόψει μετά τις επαναληπτικές εκλογές. Στο Περού 
άρχισαν οι διαμαρτυρίες με γενική απεργία στις 29 και 30 Μαρτίου, ενώ νέα 
γενική απεργία ακολούθησε στις 24 Μαΐου. 


Στο Εκουαδόρ οι συζητήσεις για την υπογραφή συμ¬ 
φωνίας για την ΤΙΌ έχουν αρχίσει αλλά διακόπτονται 
συνεχώς, αφού οι κρατικοί φορείς, υπό την πίεση των 
συνεχών κινητοποιήσεων, απαιτούν ορισμένες εγγυή¬ 
σεις που αρνούνται οι ΗΠΑ. 

Στο βάθος το... Σχέδιο Κολομβία 

Στις κινητοποιήσεις των χωρών της Λατινικής Αμερι¬ 
κής κατά της Ζώνης Ελεύθερου Εμπορίου τα συνθήμα¬ 
τα που επικρατούν είναι« Όχι στην ΤΙΌ», αλλά και «Όχι 
στο Σχέδιο Κολομβία». Το Σχέδιο Κολομβία είναι μια 
γνωστή υπόθεση για τη Λατινική Αμερική. Το Σχέδιο, 
που κατάστρωσαν τα γεράκια της Ουάσιγκτον επί προ¬ 
εδρίας του πατρός Μπους και υλοποιήθηκε επί προε¬ 
δρίας Μπιλ Κλίντον, είναι, σε γενικές γραμμές, το πα¬ 
ρακάτω: Οι ΗΠΑ βοηθούν την Κολομβία: στον αγώνα 
κατά των ναρκωτικών, στην υπεράσπιση της δημοκρατί¬ 
ας, στην κοινωνική ανάπτυξη και στην εγκαθίδρυση της 
ειρήνης, με αποτέλεσμα, η Κολομβία τα τελευταία χρό¬ 
νια να έχει γίνει κέντρο υποδοχής πρακτόρων, εμπόρων 
όπλων, μισθοφόρων και εκπροσώπων των πολυεθνικών 
εταιρειών. Όσο για τους... στόχους του Σχεδίου, αυτοί 
επιτυγχάνονται και με το... παραπάνω. 

Στον αγώνα κατά των ναρκωτικών πραγματοποιήθη¬ 
καν ψεκασμοί στις περιοχές των ιθαγενών αγροτών, με 
αποτέλεσμα αυτοί να πουλούν τη γη τους σε ανθρώ¬ 
πους των καρτέλτης κοκαΐνης και να μεταναστεύουν. Η 
παραγωγή κοκαΐνης αυξήθηκε κατά 30%. 

Επίσης, το Εκουαδόρ καταγγέλλει καταστροφές σε 
γεωργικές του εκτάσεις από εμφάνιση νέων άγνωστων βι¬ 
ολογικών ιών. Για την υπεράσπιση της δημοκρατίας οι μι- 



























σθοφόροι εκπαιδεύουν τους παρακρατικούς 
των Ενωμένων Ομάδων Αυτοάμυνας της Κο¬ 
λομβίας (Αυϋοάείεηδαδ ΙΙηΐά^δ άε ΟοΙοηδΐα) 
για να επιτεθούν στα αντάρτικα κινήματα 
ΕΙ_Ν και ΕΑΚΟ. Επίσης, έχουν αρχίσει απειλη¬ 
τικές αεροπορικές παραβιάσεις στον εναέριο 
χώρο στα σύνορα με το Εκουαδόρ. 

Στον τομέα της κοινωνικής ανάπτυξης η 
Κολομβία μαστίζεται από την ανεργία, ενώ 
το 55% του πληθυσμού βρίσκεται κάτω από 
το επίπεδο της φτώχειας. Όσο για τους κα¬ 
τοίκους που αναγκάζονται να πάρουν τον 
δρόμο της ξενιτιάς έφτασαν τις 500.000 
την τελευταία δεκαετία. 

Τέλος, ο διάλογος της κυβέρνησης με την 
ηγεσία των ΡΑ^ οδηγήθηκε σε αδιέξοδο, 
οι δολοφονίες από τους παραστρατιωτι- 
κούς συνεχίζονται και τα καρτέλτης κοκαΐ¬ 
νης ελέγχουν και τρομοκρατούν ολόκληρες 
επαρχίες, αναγκάζοντας τους κατοίκους 
τους να πουλήσουν τη γη τους και να εγκαταλείψουντη χώρα. 


Τι επιδιώκεται μετηνΤΙΟ και το Σχέδιο Κολομβία 



Στόχος των ΗΠΑ είναι να δημιουργήσουν μια ζώνη ελεύθερου εμπορίου από τον Κα¬ 
ναδό ώς την Ανταρκτική. Μέσα σ’ αυτή τη ζώνη στρατηγικός στόχος είναι ο έλεγχος των 
πλούσιων κοιτασμάτων πετρελαίου της ζώνης του Αμαζόνιου, κυρίως στην Κολομβία και 
το Εκουαδόρ. Επίσης, οι ΗΠΑ ενδιαφέρονται για τα μεταλλεύματα της Νότιας Αμερικής 
σε Βολιβία, Περού και Χιλή, τον υδάτινο πλούτο του Αμαζόνιου και τώρα τελευταία και 
τον χρυσό που υπάρχει κάτω από τους πάγους της Παταγονίας. 

Ένα ακόμη μεγάλο πρόβλημα είναι η διώρυγα του Παναμά. Η διώρυγα στις μέρες μας 
δεν μπορεί να εξυπηρετήσει όλα τα πλοία που θέλουν να τη διασχίσουν, με αποτέλεσμα 
να παρατηρούνται καθυστερήσεις 20 και 30 ημερών για τη διέλευσή της. Στα σχέδια των 
ΗΠΑ υπάρχει η δημιουργία του λεγάμενου «ξηρού καναλιού» μεταξύ των ποταμών Αερά¬ 
το και Τρουάντο στον Αμαζόνιο, που, σε συνδυασμό με σιδηροδρομικές γραμμές, θα 
συνδέει τον Ατλαντικό με τον Ειρηνικό Ωκεανό και θα διακινούνται τα εμπορεύματα πιο 
γρήγορα απ’ ό,τι στο κανάλι του Παναμά. 

Στο βάθος βλέπουν επέκταση και διεύρυνση της Παναμερικανικής Οδού, με ταχεία πρό¬ 
σβαση σε «ενοχλητικές» χώρες, όπως 
η Βενεζουέλα και η Βολιβία σήμερα, 
ή η Νικαράγουα και το Περού αύριο. 
Αυτές τους χαλάνε τα μεγαλόπνοα 
σχέδιό τους, καθώς η μία μετά την 
άλλη εγκαταλείπουν τον νεοφιλελευ¬ 
θερισμό και διαχειρίζονται οι ίδιες 
τον εθνικό τους πλούτο. Αναφέρου¬ 
με ότι οι Σαντινίστας, πιθανοί νικητές 
των εκλογών του φθινοπώρου στη 
Νικαράγουα, έχουν αναγγείλει τη δη¬ 
μιουργία ένα νέου χερσαίου καναλιού 
διέλευσης από τον Ατλαντικό στον 
Ειρηνικό ωκεανό. Ενώ πριν τρία χρό¬ 
νια οι ιθαγενείς του Αμαζόνιου είχαν 
πετύχει καταδίκη της Σεβρόν-Τέξακο 
για μόλυνση του νερού και του περι¬ 
βάλλοντος. 

Το σίριαλ της Τ1£ και του Σχεδίου 
Κολομβία έχει ακόμη πολλά επεισό¬ 
δια. ΜιχάληςΑνιτσάκης 


* 



Κατά τη διάρκεια των κινη¬ 
τοποιήσεων στο Εκου- _ .· 8 _ 

αδόρ δημιουργήθηκε Υ, Β^ϋ I Ι,Ι-ι 
και ένα τραγούδι, από 
το οποίο παραθέτουμε 
τους παρακάτω στίχους: 

Οοοί’ίΙίΐΜίοΐ'α ΗααοηδΙ 0»ιφβ$ίιΐ3 


«ι 


ΙΕΥΑΝΤΑΜΙΕΝΤΟ 


ΡοΗα]υ5ϊίαα 
ροΗαεαπαα 
ρΟΓ Ια 3.Ιβ§Π3. 
ροΓ Ια υίορία 

Ρογ βΙ ραη άίαπο 
ραη εοΐίάαπο 
ραηοίίο άυτο 
ρ6ΓΟ $6§υΐΌ 

5αηία Μαπ'α γ 5αη ]θ5έ 
Μαηάειηοδ αΙ άίαόΐο αΙ ΤίΟ 

Ροιηυε ηοε ΗαόΙαη 
όεΙ 0653ΓΓθΙΙθ 
Ιυε§ο ηο$ άε]αη 
αιΙο$ άε ροΙΙο 

Ρογ Ια άεΓεηεα 
άεΙ ρεηεαιηίεηίο 
ΕΙ ρυεόΐο ΟΓόεηα 
ίίεναηϋαηιίεηίο! 

δαηία Μαπ'α γ$αη]ο$έ 
Μαηάειτιοε αΙ όίαδίο αΙ Τ1£ 


ΕΞΕΓΕΡΣΗ 


Για τη δικαιοσύνη 
για το χάδι 
για τη χαρά 
για την ουτοπία 


Για το καθημερινό ψωμί 
το ψωμί της αλληλεγγύης 
σκληρό ψωμάκι 
αλλά σίγουρο 


Σάντα Μαρία και ΣανΧοσέ 
Να στείλουμε στονδιόολο την Τ1£ 

Γιατί μας μιλούν 
για ανάπτυξη 

και στη συνέχεια μας αφήνουν 
με γυμνό τον κώλο 



Για την υπεράσπιση 
της σκέψης 
Ο λαός διατάζει: 
Εξέγερση! 


Σάντα Μαρία και ΣανΧοσέ 
Να στείλουμε στον διάολο τηνΤί£ 






















πολιτικά τοπία 



εκλογές 


Φαινομενικά δεν εί¬ 
χαμε εκπλήξεις στις 
προεδρικές εκλογές 
της Κολομβίας που έγι¬ 
ναν στις 28 Μαΐου. Όπως αναμενό- 
ταν, ο δεξιός πρόεδρος της χώρας, 'Αλ- 
βαρο Ουρίμπε Βέλες, εξασφάλισε άνετη 
επανεκλογή συγκεντρώνοντας το 62% των 
ψήφων. Η νίκη του Ουρίμπε εγγυάται τη 
συνέχιση της οργουελιανής πολιτικής 
«δημοκρατικής ασφάλειας», η οποία ισο- 
δυναμεί με ολοκληρωτικό πόλεμο ενάντια 
στους αντάρτες των ΡΑΚΟ, ποινικοποίηση 
κάθε ενεργού αντιπολίτευσης, συνέχιση 
των νεοφιλελεύθερων οικονομικών πει¬ 
ραματισμών και απόλυτη υπακοή στα 
βορειοαμερικανικά κελεύσματα. Οι ΡΑΚΟ 
(Ένοπλες Επαναστατικές Δυνάμεις Κο¬ 
λομβίας), οι οποίες, σε αντίθεση με τις 
προηγούμενες εκλογές, δεν μποϋκοτάρι- 
σαντη διαδικασία αλλά κάλεσαντον λαό 
να καταψηφίσει τον Ουρίμπε, ανακοίνω¬ 
σαν ότι «η Κολομβία διάλεξε τον πόλεμο» 
και προειδοποίησαν για περαιτέρω σκλή¬ 
ρυνση της στάσης τους. 

Ωστόσο, πίσω από τον «θρίαμβο» του 
Ουρίμπε κρύβεται μια πολύπλοκη πραγ¬ 
ματικότητα. Το εξωφρενικό ποσοστό 


Κολομβία 

! μαγική εικόνα 

της αποχής, το οποίο άγγιξε το 55% των 
εγγεγραμμένων εκλογέων, αποτυπώνει 
την αποστασιοποίηση των Κολομβιανών 
από την πολιτική Ουρίμπε. Ο υποψήφιος 
του Εναλλακτικού Δημοκρατικού Πόλου 
(συνασπισμού της «δημοκρατικής αρι¬ 
στερός»), Δρ. Κάρλος Γκαβίρια Ντίας, 
συγκέντρωσε 22% (2,6 εκατ. ψήφους). 
Η προεκλογική καμπόνια της Αριστερός 
έγινε υπό εξαιρετικό αντίξοες συνθήκες. 
Βρέθηκε στο στόχαστρο της τεχνητής 
πόλωσης που καλλιέργησε ο Ουρίμπε, ο 
οποίος κόλεσε τους πολίτες -και, εμμέ¬ 
σως, τις ένοπλες δυνάμεις- να διαλέξουν 
ανάμεσα στη «δημοκρατική ασφάλεια» 
και τον «μεταμφιεσμένο κομουνισμό»· εί¬ 
χε απέναντι της το σύνολο των Μ Μ Ε, από¬ 
λυτα ελεγχόμενων από την κυβέρνηση, τα 
οποία εκτόξευσαν τόνους λάσπης ενάντια 
στον Γκαβίρια, ενώ εφάρμοζαν μια «έξυ¬ 
πνη σιωπή» σχετικά με τα υπαρκτό σκάν¬ 
δαλα της δεξιός διακυβέρνησης· βρέθηκε 
αντιμέτωπη με τους παραστρατιωτικούς, 
δηλωμένους οπαδούς του Ουρίμπε, οι 
οποίοι προπαγανδίζουν μια «ελεύθερη 
από κομουνιστές» χώρα και εξαπέλυσαν 
ένα μπαράζ βίας με στόχο αριστερούς 
ακτιβιστές· κατήγγειλε πολλές περιπτώ¬ 
σεις νοθείας σε περιοχές ελεγχόμενες από 



τον Ουρίμπε. Παρ’ όλα αυτό, ο Γκαβίρια 
συγκέντρωσε το μεγαλύτερο ποσοστό 
που έχει λάβει ποτέ η αριστερά της Κο¬ 
λομβίας. Το ιστορικό αποτέλεσμα, χάρη 
στο οποίο η αριστερά μπήκε σφήνα στον 
αιωνόβιο ανταγωνισμό συντηρητικών- 
φιλελευθέρων και έδειξε ότι αποτελεί 
εφικτή κυβερνητική επιλογή, οφείλεται, 
αφενός στην ενότητα των αριστερών 
πολιτικών δυνάμεων και των κοινωνικών 
κινημάτων που, για πρώτη φορά, κατέ¬ 
ληξαν σε κοινό υποψήφιο και, αφετέρου, 
στα προτάγματα της κοινωνικής δικαιοσύ¬ 
νης, της πολιτικής επίλυσης του εμφυλίου 
πολέμου, της περιφρούρησης της εθνικής 
κυριαρχίας κατά του ξένου ιμπεριαλισμού 
και της οικοδόμησης μιας πλουραλιστικής 
κοινωνίας. «Η ήττα έχει μια αξιοπρέπεια 
που δεν αξίζει στη θορυβώδη νίκη», δή¬ 
λωσε ο Γκαβίρια και υποσχέθηκε αισιόδο¬ 
ξα ότι, χάρη στην ενότητα και την οργα¬ 
νωτική δουλειά, η αριστερά θα αναδειχθεί 
σε πρώτη πολιτική δύναμη στις επόμενες 
εκλογές. Μένει μόνο να δούμε αν θα βγει 
σώα από τις μυλόπετρες της βίας και του 
κρατικού αυταρχισμού. ΚώσταςΚατσούδας 

Πηγές: νννννν.Γ6Ε>βΜοη.θΓ§/ 
Ηϋφ://εοΙοηιΐ3Ϊϊ.ΐηύγΓτΐ6άϊ&.θΓ§/ 

Ελ Σαλβαδόρ 


Στις 12 Μάρτη έγιναν βουλευτικές και 
δημοτικές εκλογές στο Ελ Σαλβαδόρ. 
Η ψήφος εμπιστοσύνης που ζήτησε ο 
πρόεδρος Σάκα και το συναισθηματικό 
βάρος από τον πρόσφατο θάνατο του 
Σαφίκ Αντάλ, ιστορικού ηγέτη της σαλ- 
βαδοριανής αριστερός, συνετέλεσαν 
ώστε να σημειωθεί το μεγαλύτερο πο¬ 
σοστό συμμετοχής (52,56%) τα τελευ¬ 
ταία 20 χρόνια. Η μάχη, κυρίως για τις 
εντυπώσεις, μιας και βρισκόμαστε στο 


μέσον περίπου της προεδρικής θητείας, 
δόθηκε και πάλι ανάμεσα στα δύο μεγάλα 
κόμματα, το ΑΚΕΝΑ (Εθνικιστική Δημο¬ 
κρατική Συμμαχία - κόμμα που προέκυψε 
από τις διαβόητες παραστρατιωτικές ορ¬ 
γανώσεις) και το ΡΜΙΝ (Εθνικοαπελευθε- 
ρωτικό Μέτωπο Φαραμπούντο Μαρτί). Τα 
υπόλοιπα μικρότερα κόμματα του κέντρου 
δεν φαίνεται να μπορούν να παίξουν πρω¬ 
ταγωνιστικό ρόλο, διαμορφώνουν, ωστό¬ 
σο, τους κοινοβουλευτικούς συσχετισμούς 
μιας και κανένα από τα 2 μεγάλα κόμματα 
δεν διαθέτει απόλυτη πλειοψηφία. 

Το ΑΚΕΝΑ κέρδισε 34 έδρες από τις 82 
του κοινοβουλίου και το ΡΜΙΝ τις 32. Σε 


αντιστάθμισμα, το ΡΜΙΝ κέρδισε τον 
δήμο του Σαν Σαλβαδόρ και τους ιι από 
τους 13 δήμους που βρίσκονται στην ευ¬ 
ρύτερη περιφέρεια της πρωτεύουσας. 
Είναι σημαντικό για το ΡΜΙΝ ότι έχει 
παγιώσει τον πρωταγωνιστικό του ρό¬ 
λο στην πολιτική ζωή της χώρας, παρά 
το γεγονός ότι έχουν σημειωθεί επανει¬ 
λημμένα συγκροτημένες αποχωρήσεις 
στελεχικού δυναμικού 
σοσιαλδημοκρατικής 
απόκλισης. Σ.Γ. 

κοινωνικά κινήματα 

και προοδευτικές κυβερνήσεις 



συνέντευξη με τη Ρακέλ Γκουτιέρες Αγκιλάρ 


Η Μεξικάνο Ρακέλ Γκουτιέρες Αγκιλάρ 
σε νεαρή ηλικία συνδέθηκε 
με τους εξόριστους αγωνιστές του Ελ Σαλβαδόρ 
και κατόπιν εντάχθηκε στο αντάρτικο κίνημα 
Τουπάκ Κατάρι της Βολιβίας. 

Συνελήφθη και παρέμεινε στη φυλακή 
από το 1992 ώς το 1997· 

Σήμερα ζει στο Μεξικό και εργάζεται με 

μια ομάδα γυναικών πρώην πολιτικών κρατουμένων. 


Η συνέντευξη που ακολουθεί δόθηκε 
στο Ι^νΕοαχοιη και περιστράφηκε γύρω από 
τα κοινωνικό κινήματα και την εξουσία. 


Η φιγούρα του Έβο Μοράλες αντιπροσωπεύει για πολλούς έναν ηγέτη των 
κοινωνικών κινημάτων. Τα ίδια όμωςτα κινήματα,τα οποία βρίσκονται σεμια 
περίοδο βαθιάς αβεβαιότητας μπρος στο κάλεσμα για συμμετοχή τους στη 
Συντακτική Συνέλευση, δεντο αντιλαμβάνονται με τον ίδιο τρόπο. Πώς θα 
συνέθετες το τωρινό σκηνικό, έχοντας υπόψη το γενικό λατινοαμερικάνικο 
πανόραμα, όπου επαναλαμβάνεται το μοντέλο ανασυγκρότησης της εξου¬ 
σίας μέσω της οικειοποίησης της ατζέντας των κοινωνικών κινημάτων; 

Μεταξύ του 1998 και του 2005 δημιουργήθηκαν ρωγμές σε ολόκληρη την 
ήπειρο, με διαφορετικές εντάσεις και μορφές, οι οποίες όμως προκόλεσαν 
αυτό το μεγάλο και βαθύ ρήγμα, διαφορετικό σε κάθε τόπο, που όμως έχει 
και ένα κοινό χαρακτηριστικό: ο νεοφιλελευθερισμός δημιούργησε σε κάθε 
χώρα τουλάχιστον δύο χώρες. Αυτή των σφετερισμένων και αυτή των σφε¬ 
τεριστών. Πιστεύω ότι στη Βολιβία η τομή είναι πιο βαθιά και επειδή είναι 
περισσότερο μακροπρόθεσμη και εξαιτίας των εθνικών χαρακτηριστικών 
που διαθέτει. Όταν ξεκίνησε, το 2000 και 2001, το ρήγμα ήταν κιόλας βαθύ. 
Σήμερα εξασθενεί αλλά και εξαπλώνεται. Τόσο εδαφικά όσο και κοινωνι¬ 
κά. Ίσως η στιγμή αυτή να συντονίζεται με το σύνθημα του «πικέτε και της 
κατσαρόλας». Είναι η στιγμή που κι άλλα τμήματα της κοινωνίας ενώνονται 
για να πουν: όχι πια. Τελικά, το 2005 βρεθήκαμε μπροστά σε μια γενικευ- 
μένη αναταραχή όλου του έθνους. Και όπως από το 2001 ή 2002 οι χώρες 
μετατρέπονταν σε ανοιχτή πληγή, διαμορφώθηκε επίσης και η θέληση να 
την επουλώσουν. Αυτή η θέληση σταθεροποίησης είναι αντίθετη στη θέλη¬ 
ση των κινημάτων που προκάλεσαντη ρωγμή, αλλά και που την ίδια στιγμή 
έπεσαν στην τρύπα της χωρίς να ξέρουν ακόμα πώς να βγουν. Φώναξαν «να 
φύγουν όλοι»· εδώ αλλά και σε άλλα μέρη φωνάξαμε παρόμοια πράγματα, 
για να αναρωτηθούμε κατόπιν: και τώρα τι κάνουμε; Και έτσι δημιουργήθη- 



καν κατευθύνσεις, που πιθανώς είναι περισσότερο επε¬ 
ξεργασμένες εδώ στην Αργεντινή. Μ’ αυτή την έννοια, 
αυτό που βλέπω είναι ότι η περίπτωση της Αργεντινής 
έλαχε να γίνει ένα είδος εργαστηρίου γι’ αυτές τις νέες 
κατευθύνσεις. Εδώ βρίσκουμε τα πιο ενδιαφέροντα θε¬ 
ωρητικά ερωτήματα σχετικά με την οριζοντιότητα, την 
πιο καθαρή κριτική που έχω διαβάσει σχετικά με τους 
τρόπους αντιπροσώπευσης, εδώ βρίσκονται όλα όσα 
αφορούν στη διεκδίκηση της άμεσης δημοκρατίας. Σε 
άλλες περιοχές κινούμασταν πιο διαισθητικά. Ο καθέ¬ 
νας έκανε ό,τι μπορούσε, όμως το ερώτημα δεν έχει 
ακόμη επιλυθεί. Νιώθω ότι είναι η κατάλληλη στιγμή για 
να αναρωτηθούμε ξανά τι κάνουμε, γιατί οι αντίπαλοι 
είχαν σχέδιο. Και το σχέδιό τους ήταν να σφραγίσουν 
τη ρωγμή, να μαντάρουν το σχίσιμο. Και 
άρχισαν να το κάνουν. Δεν τολμώ να 
αναλύσω την περίπτωση του Δούλα, 
αλλά τολμώ να πω ότι τη διαδικα¬ 
σία αποκατάστασης την ξεκίνησε ο 
Κίρσνερ, με τρόπο πολύ ανώμαλο ο 
Λούσιο Γκουτιέρες στο Εκου- 
αδόρ και, κατά κάποιον 
τρόπο, το κάνουν ο Έβο 
Μοράλες και ο Άλβα- 
ρο Γκαρσία στη Βο¬ 
λιβία. Διαφορετικό, 
αλλά παρόμοιο. 

Αυτό αντιπροσωπεύει ο Έβο; 

Μέχρι πριν πέντε μήνες, ο Έβο Μοράλες γνώριζε πολύ καλά ότι δεν μπο¬ 
ρούσε να κυβερνήσει μοναχός, αν και ήταν φανερό ότι αυτό ήθελε· γιατί μό¬ 
νος του ήταν ένα τίποτα αλλά και η ίδια η δομή του ΜΑ5 ήταν ένα τίποτα. 
Ήταν συμπαθής στα κοινωνικά κινήματα, κυρίως στην Κοτσαμπάμπα, αλλά 
δεν διέθετε άλλη δύναμη πέρα απ’ αυτή: τη συμπάθεια ορισμένων κοινωνι¬ 
κών κινημάτων. Σήμερα αυτό έχει διαφοροποιηθεί. Σήμερα είναι ο πρόεδρος 
της χώρας και έχει όλη τη δομή του κρότους για να οικοδομήσει κάτι άλλο. 
Παραδέχομαι ότι ζούμε μια στιγμή ευφορίας. Τώρα κανείς δεν πρόκειται να 
μας σκοτώσει. Τώρα κανείς δεν πρόκειται να μας φυλακίσει. Αύριο, ίσως ναι. 
Αλλα τώρα δεν πρόκειται να έρθουν γιατί βρίσκονται εκεί που βρίσκονται, 
γιατί τώρα κερδίζουμε. Καταφέρνουμε να επαναστατικοποιήσουμετο ύπαρ¬ 
χον πλαίσιο σε μια διαδικασία που δεν έχει τέλος. 

Αυτό το τέλος που αντιπροσωπεύει το μοντέλο κατάκτησης της εξουσίας... 

Πράγματι πρέπει να αρχίσουμε να αποβάλλουμε εκείνες τις βιβλικές αφη¬ 
γήσεις, για να μπορέσουμε να σκεφτούμε μια ανοιχτή ιστορία, μια ιστορία 
χωρίς τέλος, χωρίς διεύθυνση και χωρίς αναγκαιότητα. Πρέπει δηλαδή να 
αποβάλλουμε τα βασικά στοιχεία της νεοτερικότητας. Ποια είναι; Μεταξύ 
άλλων, αυτό της γραμμικής, προοδευτικής και ανοδικής ιστορίας. Πρέπει 
να μάθουμε να εργαζόμαστε χωρίς αυτό, να λεπτολογούμε, να μάθουμε την 
αβεβαιότητα. Και να μην αναρωτιόμαστε αν πρόκειται για πρόοδο ή οπισθο¬ 
δρόμηση. Αλλά να καταλάβουμε ότι δεν χωρά αυτή η ερώτηση. 


κρότους». Για το οποίο το μόνο που έχουμε πει μέχρι σή¬ 
μερα είναι: τι άσχημο, τι άσχημο. Και έχουμε δουλέψει 
σε πιο πρακτικά πράγματα. Αλλα υπάρχουν άλλα προ¬ 
βλήματα, όπως αυτό του κρότους, όπως αυτό της άρ¬ 
θρωσης του τοπικού, του εθνικού και του παγκόσμιου, 
όπως αυτό ενός άλλου τρόπου οικονομικής ανταλλαγής. 
Τι κάναμε οι ακτιβιστές; Βαλθήκαμε να αναλύσουμε το 
ρήγμα και να συνεισφέρουμε ώστε να γίνει όσο πιο βαθύ 
μπορούσαμε. Και νομίζω ότι τα πήγαμε καλό. Όμως δεν 
προχωράμε. Γιατί το κεφάλαιο, οι κυρίαρχες τάξεις ή 
ό,τι τέλος πάντως εκπροσωπεί σήμερα η εξουσία, το εί¬ 
δαν κι αυτοί. Και προσπάθησαν να σκεφτούν πώς να το 
σφραγίσουν. Και αντιλήφθηκαν ότι δεν μπορούσαν πια 
να το αποκαταστήσουν με τον ίδιο τρόπο. Δοκίμασαν 
τότε, λοιπόν, να παίξουν το παιχνίδι της αποδοχής. Κι 
αυτό έγινε μέσω δημοκρατικών εκλογών, όπου αυτή τη 
φορά κατάφεραννα νικήσουν οι υποψήφιοί μας. Όμως, 
όταν μπήκαν μέσα στο θεσμικό κέλυφος προσπάθησαν 
να λειτουργήσουν με τον συνήθη τρόπο. 

Φαίνεται ότι το παλιό κόλπο των εκλογών συνεχίζει να 
είναι ένα ισχυρό μέσο για την αποκατάσταση της εξου¬ 
σίας, στο οποίο τα κοινωνικά κινήματα δεν ξέρουν πώς 
να απαντήσουν. 

Οι εκλογές είναι η στιγμή της μεγαλύτερης επίδρασης 
του κράτους επί της κοινωνίας. Αν βρισκόμαστε σε στιγ¬ 
μές πόλης των εργαζόμενων απέναντι στο κρότος και το 
κεφάλαιο, θα λέγαμε ότι βρισκόμαστε σε πόλεμο, όπως 
λένε και οι Ζαπατίστας. Και μας ταιριάζει να καθοδη¬ 
γούμαστε από τονΤσου Ζου. Όταν ο εχθρός προελαύ¬ 
νει, οπισθοχωρούμε* όταν ο εχθρός οπισθοχωρεί, προ¬ 
χωρούμε. Όταν ο εχθρός σαστίζει, του επιτιθόμαστε* 
όταν ο εχθρός επιτίθεται, αμυνόμαστε. Σε τελική ανά¬ 
λυση είναι ένας χορός. Κουβεντιάζοντας με τον Όσκαρ 
Ολιβέρα, μεσούσης της προεκλογικής εκστρατείας, του 
πρότεινα ότι είναι η κατάλληλη εποχή να πάει διακοπές, 
να χορέψει και να διαβάσει τα μυθιστορήματα που ποτέ 
δεν διάβασε. Αυτή τη στιγμή γιορτάζουν οι άλλοι. Δεν 
μας προσκάλεσαν ούτε θέλουμε να πάμε. Ας πάμε δια¬ 
κοπές για να ανακτήσουμε τις δυνάμεις μας. 


Το πρόβλημα είναι ότι το να μη θέτουμε το ζήτημα κατάκτησης της εξουσί¬ 
ας σήμαινε να μην θέσουμε ξανά το ζήτημα της εξουσίας... 

Αυτό ήταν ένα αρχικό πρόβλημα. Μια προϋπόθεση. Δηλαδή: να γράψουμε 
στην πρώτη αράδα ότι «δεν μπορούμε να προβάλλουμε στρατηγικές κατά¬ 
κτησης της εξουσίας για να αλλάξουμε τον κόσμο όπως αυτές της δεκαετίας 
του ^ο». Πρώτη προϋπόθεση. Συνεχίζει όμως να εκκρεμεί το θεωρητικό 
πρόβλημα του πώς να προσεγγίσουμε το πρόβλημα της εξουσίας. Έχοντας 
ως πρόσχημα ότι προς τα εκεί δεν είναι ο δρόμος, αυτό δεν αναιρεί το πρό¬ 
βλημα της εξουσίας ως κοινωνικής σχέσης, ως συστήματος πεποιθήσεων και 
ως θεσμικού και κανονιστικού συστήματος. Η εξουσία είναι ένα πρόβλημα. 
Και πιστεύω ότι προχωράμε προς τα εκεί. 

Μήπως η αμεσοδημοκρατική οργάνωση καθήλωσε αυτή τη συζήτηση, κα¬ 
θώς μεταμορφώθηκε σε ένα εργαλείο δράσης, μέσω του οποίου δεν χρειά¬ 
ζεται να επιλυθεί το πρόβλημα της εξουσίας; 

Συμβαίνει το εξής: σε αυτή τη θεωρία, που ακόμη μας μένει να γράψουμε, 
οφείλουμε να συμπεριλάβουμε μία παράγραφο με τίτλο «το πρόβλημα του 


Μια άλλη επιλογή αποτελεί η προσπάθεια των Ζαπατί¬ 
στας με την «Άλλη Καμπάνια»: να δημιουργήσουν μια 
διαδικασία όπου θα είναι προφανές ποιοι δεν συμμετέ¬ 
χουν σ’ αυτό το εκλογικό πανηγύρι. 

Είναι ένα πολύ ριψοκίνδυνο στοίχημα. Και όπως λέμε 
στο Μεξικό, οι Ζαπατίστας ποντάρουν εκεί τα ρέστα 
τους, όπως στο πόκερ. Στην πραγματικότητα οι Ζαπα¬ 
τίστας έχουν επιχειρήσει και τα δύο. Στις προηγούμενες 
εκλογές δεν είπαν τίποτα, πήγαν διακοπές. Σ’ αυτές λένε 
ότι υπάρχει ένα πανηγύρι, εμείς θα κάνουμε άλλο. Και θα 
δούμε αν θα τα καταφέρουμε. Πρόκειται για έναν άλλο 
τρόπο για να βαθύνει κανείς το ρήγμα. Όμως, θα πρέπει 
να παίρνουμε υπόψη ότι στο Μεξικό θα συμβεί σύντομα 
ό,τι ήδη συμβαίνει στην Αργεντινή και αυτό που μοιάζει 
να συμβαίνει στη Βολιβία. Όχι μόνο επειδή εμφανίζεται 
στον ορίζοντα ένας Λόπες Ομπραδόρ, αλλά και γιατί, πα¬ 
ρόλο που στο Μεξικό δεν έχει δοθεί άλλη μάχη πέρα από 



























τον ζαπατισμό, τον τελευτά ίο καιρό υπάρχει μια αργή 
αλλά συνεπής αναδιάρθρωση άλλων αντιστάσεων. 

Τι ρόλο παίζουν σε αυτή τη διαδικασία τα κόμματα 
της Αριστερός; 

Ποια κόμματα της Αριστερός; Αφού δεν υπάρχουν! 
Αυτά παίζουν τα παιχνίδια τους στην κομματική αγο¬ 
ρά, γιατί η συμμετοχή στις εκλογικές αναμετρήσεις 
είναι μια επιχείρηση, η οποία αποτιμάται σε συγκε¬ 
κριμένους οικονομικούς πόρους που εξυπηρετούν τη 
διατήρηση των μηχανισμών. Στο Μεξικό, ο ζαπατι- 
σμός περιέλαβε μερικά πολύ μικρά κόμματα, με ρίζες 
στον τροτσκισμό, τα οποία κάποια στιγμή είχαν συμ- 
μετάσχει στις εκλογές και μετά οποία συζήτησαν στη 
διάρκεια των συναντήσεων για την Έκτη Διακήρυξη 
και που τώρα τους δανείζουν τα απαραίτητα μέσα 
για την «Αλλη Καμπάνια», δηλαδή τα ελάχιστα μέσα 
ώστε να μπορέσουν να κινηθούν έξω από τις κοινότη¬ 
τάς τους. Πιστεύω, πάντως, ότι υπάρχει κάποια πρό¬ 
θεση που μόλις διαγράφεται από τους Ζαπατίστας, 
για τη δημιουργία ενός εργαλείου κομματικού τύπου, 
αλλά ακόμα κι έτσι η συμμετοχή αυτών των αριστε¬ 
ρών κομμάτων είναι απολύτως περιθωριακή. Όσον 
αφορά στη Βολιβία, αυτή τη στιγμή ακούγονται αρ¬ 
κετά θορυβώδεις φωνές από τα τροτσκιστικά κόμμα¬ 
τα, αλλά ακούγονται επειδή δεν μιλούν τα κοινωνικά 
κινήματα. Όταν αρχίσουν τα κινήματα να λένε κάτι, 
αυτές οι φωνές θα πάψουννα ακούγονται. 

Αρκεί η λέξη συνέχεια για να περιγράφει τη διαδι¬ 
κασία κατά την οποία κυβερνήσεις που δεν εγκα¬ 
ταλείπουν τις νεοφιλελεύθερες στρατηγικές οικει- 
οποιούνται τους λόγους που προέκυψαν από τα 
κοινωνικό κινήματα; 

Ενάμιση μήνα απ’ όταν ανέλαβε ο Έβο, επισκεφθή- 
καμε μία κοινότητα και εκεί μας είπαν: «δεν είναι η 
στιγμή τώρα να κάνουμε κλεισίματα δρόμων, γιατί 
αυτή είναι η δική μας κυβέρνηση. Δεν μπορούμε να 
φερθούμε άσχημα στον Έβο, επειδή σε τελική ανά¬ 
λυση ο Έβο εκπροσωπεί τον ιθαγενή, οπότε δεν μπο¬ 
ρούμε να τον φέρουμε σε δύσκολη θέση, αλλά δεν 
μπορούμε και να τον αφήσουμε να κάνει ό,τι θέλει, 
γιατί τότε θα κάνει πράγματα εναντίον μας.» Είναι 
ξεκάθαρο ότι στη Βολιβία η Συντακτική Συνέλευση 
έγινε αντιληπτή ως η στιγμή της μεγαλύτερης ακτι¬ 
νοβολίας του κοινωνικού επί του κράτους. Και για να 
μην συμβεί αυτό, έβαλαν προσκόμματα. Μπροστά σ’ 
αυτό, πού στέκομαι; Εγώ θα τελείωνα με μία φράση 
που στριφογυρνά στο μυαλό μου απ’ όταν την άκου- 
σα πριν μια βδομάδα σε μια συνέλευση στο Ελ Αλτο. 
Κάποια στιγμή σηκώθηκε ένας νεαρός και είπε: «Το 
πρόβλημα της διακυβέρνησης είναι πρόβλημα του 
ΜΑ5. Αλλά το πρόβλημα της εξουσίας συνεχίζει να 
βρίσκεται εδώ». Αυτή η διατύπωση μού φαίνεται 
εντελώς διαφωτιστική. Το πρόβλημά μας σήμερα 
είναι να συζητήσουμε για την εξουσία ως συνέχεια 
εκείνου που έχει γραφτεί: «δεν θέλουμε να πάρουμε 
αυτή την εξουσία». Απόδοση: Κώστας Κατσούδας 

μια προσωπική ματιά στη Βολιβία του σήμερα 

Μετά από βήμερη περιπλάνηση στα οροπέδια της Βολιβί¬ 
ας σας γράφω μια σύντομη «ανταπόκριση», μια σύνοψη των 
όσων είδα και αντιλήφθηκα μέσα από μια αρκετά κατατοπι¬ 
στική περιήγηση. 

Με λίγα λόγια, οι Βολιβιόνοι ελπίζουν και προσδοκούν από τον Έβο 
Μορόλες. Οι πάντες είναι σε αναμονή και του δίνουν περιθώρια χρόνου, 
ακόμα και όσοι ασκούν έντονη κριτική. Τον νιώθουν δικό τους άνθρωπο, 
(φανταστείτε πώς θα νιώθατε αν ο πρόεδρος του σωματείου σας γινόταν 
πρωθυπουργός στην Ελλάδα) και καμαρώνουν. Οι πιο επιφυλακτικοί σου 
λένε «άσε πρώτα να δούμε τα αποτελέσματα στην τσέπη μας». Και πράγ¬ 
ματι. Η περιβόητη «εθνικοποίηση» των φυσικών πόρων, αυτό το νόημα 
μπορεί να έχει. Οικονομική ανακούφιση, αναδιανομή των κερδών. Είναι 
έτσι όμως; Οι συνδικαλιστικές ηγεσίες λένε όχι. Δεν πρόκειται για «αληθι¬ 
νή» εθνικοποίηση. Ζητούν «ιοο%» εθνικοποίηση και «εκβιομηχάνιση», να 
ανήκει δηλαδή και η παραγωγή στο κράτος. 

Και η πανηγυρική κατάργηση του άρθρου 55> το οποίο απελευθέρωσε 
την αγορά εργασίας, τσάκισε τα συνδικάτα με τις ελεύθερες απολύσεις, 
οδήγησε πάνω από 22.000 μεταλλωρύχους στην ανεργία, γέμισε τους δρό¬ 
μους με μικροπωλητές, «φορτηγάκια-λεωφορεία», ταξιτζήδες κ.λπ., Αρκεί 
όμως αυτό; Η ελπίδα ήταν η «κατάργηση» του νεοφιλελευθερισμού. Μια 
λέξη που σημαίνει πολλά για τους Βολιβιάνους, και δεν είναι ακριβώς ένας 
απλός οικονομικός όρος. 

Και η δημοκρατία; Η καταστολή συνεχίζεται με τους ίδιους τρόπους; 
Όχι, θα σου απαντήσουν. Όμως «κάνει κι αυτός πράγματα που δεν πρέ¬ 
πει». Και σου φέρνουν παραδείγματα τον εθνικό αερομεταφορέα, τους 
αγρότες που διέλυσε με τις μάνικες στην Κοτσαμπάμπα, την εκδίωξη των 
μικροπωλητών από το κέντρο της Λα Πας. 

Για την πολυδιαφημισμένη Συντακτική Συνέλευση; ΟΛΟΙ από τα κοινω¬ 
νικά κινήματα θα σου απαντήσουν ότι είναι μια απάτη. Κομμένη και ραμ¬ 
μένη στα μέτρα της ολιγαρχίας που απαίτησε και κέρδισε. Για την ψήφιση 
αλλαγών στο Σύνταγμα απαιτείται πλειοψηφία 2/3, καμία από τις μαζικές 
κοινωνικές οργανώσεις που έφεραν στην εξουσία τον Μορόλες δεν συμ¬ 
μετέχει ούτε οι ιθαγενικές οργανώσεις, παρά μόνο τα «παραδοσιακά» πο¬ 
λιτικά κόμματα. 

Παρόλο που η Δεξιά είναι τσακισμένη η Δεξιά (διαλύθηκαν κόμματα 
κ.λπ.) αντιπολιτεύεται σκληρό και το κυριότερο όπλο της είναι ο μπα¬ 
μπούλας του Τσάβες. «Ο Τσάβες κάνει ό,τι θέλει τον 7 Εβο», τον «έχει βά¬ 
λει στην κωλότσεπη», «επεμβαίνει στην εθνική κυριαρχία» κ.λπ. Αρκετοί 
παράγοντες της δεξιάς πλεύρισαντον 'Εβο, και κάνουν ανίερες συμμαχίες 
για να πάρουν πόστα. Κι αυτός μάλλον ενδίδει. 

Τα ίδια μπορείς να ακούσεις και από ορισμένες ιθαγενικές οργανώσεις 
που προπαγανδίζουν έναν «νέο» εθνικισμό, «επανίδρυση του κράτους με 
βάση το έθνος», όπου έθνος, κατ’ αυτούς, είναι οι τέσσερις γλωσσικές 
πληθυσμιακές ομάδες, Λιμάρα, Κέτσουα, Γκουαρανί, Μιγάδες. 

Παρόλη την αναμονή, παρόλες τις φανφάρες στις (ενίοτε δημαγωγικές) 
εξαγγελίες μεταρρυθμίσεων του Έβο Μοράλες, το κίνημα δεν έχει αδρα- 
νοποιηθεί. Ο κόσμος στη Βολιβία είναι πάντοτε στους δρόμους, κυριολε¬ 
κτικό και μεταφορικά. Κυριολεκτικά, γιατί η Βολιβία είναι μια απέραντη 
υπαίθρια αγορά, όλος ο κόσμος είναι στους δρόμους μέρα και νύχτα, 
είτε για το μεροκάματο είτε για τη διασκέδασή του. Μεταφορικό, γιατί 
γίνονται συνέχεια απεργίες, διαδηλώσεις, διαμαρτυρίες. Δεν δείχνουν να 
περιμένουν τον «μεσσία» Έβο, παρόλο που από κανέναν δεν θ' ακούσεις 
κακό λόγια, μόνο πολύ προσεκτικές διατυπώσεις. 

Κριτών Ηλιόπουλος 








πολιτικά τοπία 


Αργεντινή 



λόγοι για να επιστρέφουμε 
λόγοι για να αγωνιζόμαστε 


Τριάντα χρόνια συμπληρώθηκαν φέτος από τις 24 Μαρτίου 1976 και την κήρυξη 
στρατιωτικής δικτατορίας στην Αργεντινή. Μιας δικτατορίας αδυσώπητης, που 
γέμισε τη ζωή με τρόμο και οδήγησε στον θάνατο χιλιάδες ανθρώπους. 

Η χούντα της Αργεντινής, στα 7 χρόνια εξουσίας της πρόλαβε να «εξαφανίσει» 
3θ.οοο ανθρώπους, γυναίκες, άνδρες και μικρά παιδιά, μια ολόκληρη γενιά νέων, 
ως επι το πλείστον, ανθρώπων που το έγκλημά τους ήταν ότι πίστεψαν και αγω¬ 
νίστηκαν για έναν κόσμο χωρίς εκμετάλλευση και φτώχεια. Τριάντα χρόνια μετά 
οι πληγές δεν έχουν κλείσει, το έγκλημα δεν έχει τιμωρηθεί, τα όνειρα αυτών που 
αγωνίστηκαν πολύ απέχουν από το να βρουν δικαίωση... Η θεσμοθέτηση φέτος 
της 24ης Μαρτίου ως «επίσημης επετείου» προκάλεσε πολλές και έντονες συζη¬ 
τήσεις όσον αφορά στη συλλογική μνήμη, την πάλη των κινημάτων ενάντια στη 
λήθη, τη συνέχεια των αγώνων ενάντια στην εξουσία και την εκμετάλλευση. Σε 
αυτούς τους προβληματισμούς αναφέρεται το κείμενο που ακολουθεί. 


«Όλα άρχισαν στο ΟροΙΙβύ (πόλη 
της Παταγονίας στο Ρίο Νέγρο). 
Να ριλήσεις για τα Τριάντα Χρόνια, 
δηλαδή για τη ζωή και το θάνατο, 
για την... «εξαφάνιση», σε ραθήτες 
δηροτικού και γυμνασίου, είναι δύ¬ 
σκολο θέμα. Αλλά οι εκπαιδευτικοί 
είχαν οργανώσει εργαστήρια ώστε 
να μπορέσουν οι μαθητές να διατυ¬ 
πώσουν τις ερωτήσεις τους. Στάθη¬ 
κα μπροστά τους. Κι ένα πιτσιρίκι 
μου ’κανε την πρώτη ερώτηση: 

- Όταν εσείς φύγατε στην εξο¬ 
ρία, τι απέγινε το σκυλί σας; 

Με συγκίνησε. Ναι, ήταν μια 
ερώτηση γεμάτη αγωνία γι ; αυτούς που δεν μπορούσαν να προστατευτούν ; 
γι’ αυτούς που έμεναν μόνοι και για πάντα στην μοναξιά». Οσβάλντο Μπάγιερ 

Ο Γκαλεάνο, στις Μνήμες Φωτιάς; γράφει: «Όλοι έχουμε δυο κεφάλια και 
δυο μνήμες. Ένα κεφάλι από λάσπη που θα γίνει σκόνη, και ένα άλλο για 
πάντα άφθαρτο στις δαγκωματιές του χρόνου και του πάθους. Μια μνήμη 
που ο θάνατος αφανίζει, πυξίδα που στο τέλος του ταξιδιού σταματά, και 
μια άλλη μνήμη, συλλογική, που θα ζει όσο καιρό η ανθρώπινη περιπέτεια 
στον κόσμο παραμένει ζωντανή». 

Ιϊ αυτήν... την άλλη μνήμη, που «κάνει τη φωνή να ταξιδεύει, ακόμα κι αν 
το στόμα δεν την ακολουθεί πια...», θα μιλήσουμε ξανά με αφορμή τα 30 
χρόνια από την πρώτη μέρα της δικτατορίας του Βιντέλα. Για τη μνήμη που 
30 χρόνια μετά, μέσα από συζητήσεις, κινηματογραφικές προβολές, εκθέσεις 
φωτογραφιών με τόπους βασανιστηρίων και αγνοουμένων, μαζικές πορείες 
σε όλη τη χώρα και εσκράτσε', δεν ξεχνά, δεν συγχωρεί και, ενίοτε, δεν συμ- 




μόζεται με ξενόφερτα 


σχέδια τύπου Κόνδωρ, και η αποκατάσταση της δημο¬ 
κρατίας να σημαίνει πολιτική της λήθης και της ατιμω¬ 
ρησίας, όμως συμβαίνει κάποτε και ο πόνος να μετουσι- 
ώνεται σε θυμό, διεκδίκηση και συλλογική μνήμη. 

Ας τα πάρουμε όμως με τη σειρά... 

Η δικτατορία του Βιντέλα και των συνεργατών του, 
στρατιωτικών και πολιτικών, προσπάθησε, και σε μεγά¬ 
λο βαθμό τα κατάφερε, να αποδιοργανώσει και να εξα¬ 
φανίσει τις επαναστατικές οργανώσεις της εποχής, το 
ανυπότακτο συνδικαλιστικό κίνημα, τις μαχητικές μαθη¬ 
τικές οργανώσεις, τις άλλες φωνές μέσα στην εκκλησία, 
και στέρησε έναν λαό από μια γενιά αγωνιστών που δεν 
βολευόταν στην σιωπή. 

Αλλά, αν και μιλάμε με νούμερα για τους νεκρούς, 
τους εξαφανισμένους, τους φυλακισμένους και τους 
εξόριστους, καμιά στατιστική δεν μπορεί να υπολογίσει 
σήμερα τον αριθμό των ανθρώπων που κυρίευσε και πα¬ 
ρέλυσε ο τρόμος. 

Τι σήμαινε στην Αργεντινή πριν και κατά τη διάρκεια της 
δικτατορίας τρόμος; 

Οι εξαγγελίες των ίδιων των στρατιωτικών δείχνουν 
το μέγεθος. Κάποιοι απ ; αυτούς έλεγαν τότε: «Πρώ¬ 
τα θα σκοτώσουμε όλους τους ανατρεπτικούς, μετά 
όσους τους βοηθούν, ύστερα όσους τους συμπαθούν, 












































στη συνέχεια αυτούς που παραμένουν αδιάφοροι και, τέλος, όλους τους 
ντροπαλούς». Η φράση αυτή διατυπώθηκε τον Μάιο του 1977 σε ενα δείπνο 
αξιωματούχων από τον στρατηγό Ιβέρικο Σαιντ Ζιν, κυβερνήτη της επαρχίας 
του Μπουένος Άιρες. 

Και ο στρατηγόςΛουσιάνοΜπενχαμίνΜενέντες,αρχηγόςτου3ου Σώματος 
Στρατού στην Κόρδοβα συμπλήρωνε: «Οι αντάρτες, όπως όλοι γνωρίζουμε, 
δεν δρουν μόνο σε στρατιωτικό πεδίο, αλλά διεισδύουν, καταστρέφουν, 
διαφθείρουν διάφορους χώρους της κοινωνικής ζωής: αθλητικά κέντρα, 
σχολεία, εργαστήρια, οικογένεια, προσπαθώντας έτσι να κυριαρχήσουν στο 
έθνος. Ο αργεντίνικος λαός όχι μόνο καταλαβαίνει, αλλά και αποδέχεται τον 
αγώνα κατά των ανατρεπτικών στοιχείων». (Και δυστυχώς πολλοί τότε ενδι- 
αφέρονταν περισσότερο για την πτώση τωντιμών στο χρηματιστήριο και την 
αγορά παρά για τους ζωντανούς-νεκρούς που ρίχνονταν στα νερά του Ρίο 
ντε λα Πλάτα με τις περιβόητες «πτήσεις θανάτου».) 

Ο στρατηγός Καμπς, που υπερηφανευόταν ότι ήδη σε περίοδο «δημο¬ 
κρατίας» είχε εξαφανίσει 5·000 «ανατρεπτικούς», συνήθιζε να λέει: «Εμείς 
δεν σκοτώνουμε ανθρώπους. Ανατρεπτικούς σκοτώνουμε!!!» 

Και μαζί με όλα τα παραπάνω η περίφημη απάντηση του Βιντέλα σε όσους 
έψαχναν και ρωτούσαν για αγαπημένα πρόσωπα και συντρόφους: «Δεν είναι 
ούτε ζωντανοί ούτε νεκροί. Εξαφανισμένοι είναι!!!» Ο κυνισμός σε όλο του 
το μεγαλείο. 

Πού βρίσκονται σήμερα όλοι αυτοί; 

Οι στρατιωτικοί παρέδωσαν την εξουσία στους πολιτικούς, αφού πρώτα 
ψήφισαν νόμο περί Αυτοαμνηστίας. Οι μετέπειτα εκλεγμένες κυβερνήσεις 
τούς εξασφάλισαν την ατιμωρησία. Σήμερα βρίσκονται φυλακισμένοι σε 
στρατιωτικές φυλακές 205 και εκκρεμούν 1.005 ακόμα περιπτώσεις. Δικά¬ 
στηκαν, φυσικό, από στρατιωτικό δικαστήρια. Όλοι οι στρατιωτικοί πάνω 
από 70 χρονών που βρίσκονταν αρχικά σε στρατιωτικές φυλακές (Βιντέλα, 
Μασέρα, Σουάρες Μασόν, Μπούσι, Μενέντες) είναι σήμερα «καταδικασμέ¬ 
νοι» να περάσουν τα υπόλοιπα χρόνια της ζωής τους στα πολυτελή τους 
σπίτια!!! Δέχονται επισκέψεις, μεταμφιεσμένοι κάνουν βόλτα και, ενίοτε, 
πόνε στην εκκλησία. 

Και όσοι αντιστάθηκαν; 

Πώς κατόφεραν όλοι αυτοί που βίωσαν τον τρόμο, έχασαν συντρόφους 
και αγαπημένα πρόσωπα, που κουβάλησαν και κουβαλούν ίσως ακόμα «την 
ενοχή αυτού που επέζησε» να ξεπερόσουν την παραλυτική δράση του φό¬ 
βου και, ενωμένοι πια με άλλες γενιές, να μην σιωπούν; 

Τι είναι αυτή η συλλογική μνήμη που, παρά τις μεθοδευμένες προσπά¬ 
θειες των μεταπολιτευτικών κυβερνήσεων να την σβήσουν, εξακολουθεί να 
αντιστέκεται, να ξεμπροστιάζει και να ξεβολεύει; Είναι μία και μοναδική; 
Ενιαία και αδιάρρηκτη; Υπάρχει πέρα και έξω από τις κοινωνικές ομάδες; Και 
αν είναι έτσι, τότε πώς ερμηνεύονται οι διαφορετικές στάσεις, πολλαπλές 
εκδηλώσεις και πορείες, από τις οποίες κάποιοι έλειπαν και κάποιοι άλλοι 
έσπευσαννα δηλώσουν τις διαφωνίες τους; 

Πώς διαφυλάσσονται οι αγώνες του παρελθόντος και μαζί τους οι κατα¬ 
πιεσμένοι, οι ονειροπόλοι και οι παθιασμένοι, όταν αυτοί που κυβερνούν 
στοχεύουν απροκάλυπτα στη διάλυση, την αποσύνδεση, τη ρήξη με το πα¬ 
ρελθόν και επιβάλλουν υποχρεωτική αμνησία; Αλλά και πώς τους προστα¬ 
τεύουμε, όταν κυβερνήσεις που έχουν ή θέλουν να δείξουν προοδευτικά 
χαρακτηριστικά, αντιγράφουν τα συνθήματα και τις κραυγές μας, μιλούν ως 
υπερασπιστές των ανθρωπίνων δικαιωμάτων (αυτών που δεν ζουν πια) και 
προσπαθούν να εμφανίσουντο κράτος από καταπατητή τους σε φύλακα και 
προστάτη τους; 

Τα παραπάνω ερωτήματα δεν διεκδικούν βέβαια καμιά πρωτοτυπία και 
αποκλειστικότητα. Αυτό όμως που τους επιτρέπει να επαναδιατυπώνονται 
με την ίδια πάντα αγωνία είναι ότι σε αυτό το μέρος της Λατινικής Αμερικής 




έχουν, ίσως, περισσότερες πιθανότητες να βρουν απα¬ 
ντήσεις. Ας το προσπαθήσουμε. 

Αν μιλούμε σήμερα με τέτοια ιδιαιτερότητα για την 
Αργεντινή και τους αγνοούμενους «που δεν τους αφή¬ 
νουν να εξαφανιστούν» είναι γιατί εδώ κάποιοι άνθρω¬ 
ποι και συλλογικότητες έμαθαννα μην ξεχνούν. 

Γιατί είχαν και έχουν παραδείγματα και αναφορές: τις 
Μητέρες της Πλατείας του Μάη, που από το 1977 δια¬ 
δηλώνουν και αγωνίζονται, τις πολυάριθμες οργανώσεις 
πρώην κρατουμένων και όλες εκείνες που παλεύουν για 
τα ανθρώπινα δικαιώματα, την Αριστερά που απέμεινε 
και ξανασυγκροτήθηκε μετά την δικτατορία. 

Γιατί όσοι επέζησαν ή γύρισαν από την εξορία έσπα¬ 
σαν τη σιωπή τους, όχι ανώδυνα ούτε αμέσως, αποκα¬ 
λύπτοντας τόπους και μεθόδους βασανιστηρίων, πρό¬ 
σωπα και διαδικασίες. 

Γιατί μέχρι σήμερα δεν σταμάτησαν να δημοσιεύο¬ 
νται φωτογραφίες αγνοουμένων με συντροφικές αφιε¬ 
ρώσεις και υποσχέσεις. 

Γιατί κάποιοι μίλησαν και έγραψαν για τις ένοπλες 
οργανώσεις των Μοντονέρος και της επαναστατικής 
Αριστερός. 

Γιατί οι άνθρωποι της τέχνης μίλησαν γι’ αυτό τον θά¬ 
νατο που στην Αργεντινή ονομάστηκε «εξαφάνιση». 

Γιατί κάποιοι δεν συμβιβάστηκαν με την ατιμωρησία 
και ίσως να ’ναι αυτός ο λόγος που μαζί τους χτίζεται η 
συλλογική μνήμη. 

Όλοι αυτοί βέβαια δεν εκφράστηκαν και δεν έδρα¬ 
σαν με τον ίδιο τρόπο. Δεν θα μπορούσε άλλωστε, γιατί 
η συλλογική μνήμη δεν είναι ούτε ενιαία ούτε μία και 
μοναδική. Συνδέεται απόλυτα με τις κοινωνικές ομάδες 
ενός τόπου, με τους συμβιβασμούς ή την ριζοσπα- 



















στικότητά τους και μ’ αυτές 
πορεύεται. Γι’ αυτό σήμερα, 
30 χρόνια μετά, οργανώθηκαν 
πολλές και διαφορετικές εκδη¬ 
λώσεις. 

ΓΓ αυτό οι 200.000 άν¬ 
θρωποι που διαδήλωσαν στο 
Μπουένος Άιρες στις 24 Μαρ¬ 
τίου με μουσικές και θεατρι¬ 
κά, και χιλιάδες άλλοι σ’ όλη 
τη χώρα, δεν κατέβηκαν στον 
δρόμο ούτε με την ίδια πολιτι¬ 
κή κουλτούρα ούτε για τον ίδιο 
λόγο. Ανάμεσά τους ήταν αυτοί 
που κουβαλούσαν τον πόνο για 
ανθρώπους που έχασαν, όσοι 
αποπροσωποποίησαν την απώ¬ 
λεια, την πολιτικοποίησαν και 
μιλούν πια για κείνους τους ονειροπόλους, παθιασμένους που ήθελαν να 
αλλάξουν τον κόσμο. Ήταν αυτοί που δεν βλέπουν τα δικαιώματα του χθες 
ξεκομμένα από το σήμερα και φυσικά και όσοι θέλησαν να δηλώσουν την 
υποστήριξή τους στην πολιτική του Κίρσνερ. 

Εδώ είναι και το κομβικό σημείο. Γιατί ο Κίρσνερ, με μια σειρά ενεργειών, 
μέχρι τώρα συμβολικού κυρίως χαρακτήρα 2 , κατάφερε να αποπροσανατολί¬ 
σει και να πείσει πολλούς για τις αγαθές του προθέσεις. Ανάμεσά τους και 
τις Μητέρες της Πλατείας του Μάη. Οι μάσκες όμως έπεσαν πολύ γρήγορα, 
όταν ο υπουργός Εσωτερικών ΑνίμπαλΦερνάντες δήλωσε την επόμενη μέρα 
του «εορτασμού» ότι η «κακή Αριστερά» και τα κινήματα δεν σεβάστηκαν 
τους νεκρούς και πολιτικοποίησαν τις εκδηλώσεις, μιλώντας για τους πολι¬ 
τικούς κρατούμενους του σήμερα, για τους άνεργους, τους εξαθλιωμένους 
και την αποπληρωμή του εξωτερικού χρέους. Όχι μόνο δεν σεβάστηκαν, 
αλλά είχαν το θράσος να δηλώσουν ότι ο αγώνας συνεχίζεται. 

Ε, να, και γι’ αυτό χρειάζεται η μνήμη. Για να αναγνωρίζεται ο εχθρός, η 
υποκρισία και ο οπορτουνισμός εδώ και παντού. Για να αποφεύγονται οι 
παγίδες και να μην γίνονται υποχωρήσεις. 

Γιατί η 24η Μαρτίου είναι μέρα αγώνα και όχι αργία και γι’ αυτό καμιά ανα¬ 
φορά στους 30.000 αγνοούμενους δεν αρκεί χωρίς αναφορά στις σκέψεις, 
τις λέξεις και τη δράση τους. Γιατί η σιωπή και η λήθη παντού και πάντα 

Τ.Χ. 

ι Εσκράτσε: πολιτική δράση που 
συνδέεται κυρίως με τις Μητέρες της 
Πλατείας Μάη και τους Η.Ιύ.0.5. Πιο 
συγκεκριμένα, πρόκειται για την οργά¬ 
νωση πορείας ως τα σπίτια δικτατό¬ 
ρων και των συνεργατών τους, με σκο¬ 
πό να ενημερώσουν την γειτονιά και να 
ζητήσουν την τιμωρία των ενόχων. 

2 Επί κυβέρνησης Κίρσνερ: α) Καταρ- 
γήθηκε το νομοθετικό διάταγμα που 
απαγόρευε την έκδοση και εκδίκαση 
εγκληματιών σε ξένη χώρα. Μέχρι σή¬ 
μερα όμως δεν έχει εκδοθεί κανείς, β) 
Καταργήθηκαν οι νόμοι της ατιμωρησίας αλλά, καθώς ισχύει ακόμα ο νόμος περί απονομής 
χάρης του Μένεμ, επί της ουσίας οι στρατιωτικοί παραμένουν ασφαλείς, γ) Η Ε5ΜΑ, Ανώ¬ 
τατη Σχολή Μηχανικών Ναυτικού, μετονομάστηκε από χώρος βασανιστηρίων σε Μουσείο 
Μνήμης και καθιερώθηκε η 24η Μαρτίου ως εθνική αργία Μνήμης για την Αλήθεια και την 
Δικαιοσύνη. 




Κοινή φυλακή και πραγματικές ποινές 
για όλους τους γενοκτόνους. 


Πηγές: Εδουάρδο Γκαλεάνο, Μνήμες Φωτιάς, Εδουάρδο Γκαλεόνο, Βοεαε άεΙ Τιεπιρο 
Χοσέ Πάμπλο Φέινμαν, ΑιηεηαζΕδ. Ρ^ίηα 12 


οι 30.000 
αγνοούμενοι 
είναι εδώ, 

τώρα και για πάντα! 

Τριάντα χρόνια μετά το πραξικόπημα, οι Η[| 05 * 
οργανώνουν εσκράτσε στο διαμέρισμα που ζει ο 
Βιντέλα. Δεν είναι μόνοι τους. Συμμετέχουν γύ¬ 
ρω στα 25.000 άτομα. Φωνάζουν και γράφουν 
συνθήματα παντού. Η πορεία περνάει μπροστά 
από το στρατιωτικό νοσοκομείο. Εκεί τρία παι¬ 
διά αγνοουμένων, που ανέκτησαν πρόσφατα την 
ταυτότητά τους χάρη στον ακούραστο αγώνα των 
Μητέρων και Γιαγιάδων της Πλατείας του Μάη, 
απευθύνονται στον κόσμο: 

«Εδώ κρατούσαν τις μητέρες μας... Δολοφό¬ 
νοι!!!... Σκότωσαν την ζωή, αλλά όχι τις αξίες 
της!! 

Η αλήθεια πονάει, αλλά είναι προτιμότερη!!» 

Η πορεία κατευθύνεται στο σπίτι του Βιντέλα 
και από το μικρόφωνο η ίδια φωνή επαναλαμβάνει: 
«Αϋέ νετηοε, ΌεδίΙάο 639, ρυίηΐο ά άε 3565 /ηο» 
(«Εκεί πάμε, Καβίλντο 693, πέμπτος όροφος 
του δολοφόνου»). 

Και μετά χιλιάδες στόματα που ξεμπροστιά¬ 
ζουν: 

«Προσοχή! Προσοχή! Γείτονες! Δίπλα στο 
σπίτι σας ζει ένας δολοφόνος!» 

«Δεν ξεχνούμε, δεν συγχωρούμε, δεν συμβι¬ 
βαζόμαστε!!! Θα πάθετε τα ίδια με τους Ναζί! 
Όπου και να πάτε θα σας ψάχνουμε!» 

Με ανυψωτικό μηχάνημα ξεδιπλώνεται το πανό 
με τις ασπρόμαυρες φωτογραφίες των αγνοου¬ 
μένων και από εκεί ψηλά ρίχνουν κόκκινη μπογιά 
στους τοίχους: 

«Είμαστε όλοι εδώ, Βιντέλα! Δες μας! Ήρθα¬ 
με να σε επισκεφτούμε!» 

Ζητούν: 

- Αποκατάσταση της ταυτότητας των 500 παιδιών 
που αναζητούνται (έχουν βρεθεί ως τώρα 82). 

- Ισόβια για τους στρατι¬ 
ωτικούς και τους συνερ¬ 
γάτες τους σε κοινές φυ¬ 
λακές. 

* Η.13.0.5: Ηί]ο$ ροε Ιϊ 
Ι άεητίάαά γ Ι^υείίεία εοηΐτα εΙ 
ΟΙνίάο γ εΙ 5ίΙεηάο (Παιδιά για 
την Ταυτότητα και την Δικαιο¬ 
σύνη ενάντια στην Λήθη και τη 
Σιωπή). Η οργάνωση συμπλη¬ 
ρώνει φέτος ιο χρόνια ζωής. 

πολιτικά τοπία 


Περού 

«Μαγειρεύει» τις 
εκπλήξεις του... 

Ο'Αλαν Γκαρσία είναι τελικά ο νέος πρόεδρος ίου Πε¬ 
ρού. Στον δεύτερο γύρο των προεδρικών εκλογών, που 
έγιναν στις 4 Ιουνίου, συγκέντρωσε ποσοστό 5 2 >5%> 
έναντι 47>5% του αντιπάλου του Ογιάντα Ουμάλα. Ο 
Γκαρσία είχε διατελέσει πρόεδρος της χώρας κι κατά το 
διάστημα 1985-199° και η θητεία του εκείνη θεωρήθη¬ 
κε από τις χειρότερες στην ιστορία του Περού, καθώς 
σημαδεύτηκε από άγριες παραβιάσεις των ανθρωπίνων 
δικαιωμάτων, κάκιστες επιδόσεις στον οικονομικό το¬ 
μέα (ο πληθωρισμός έφθανε το 7.000%) και τεράστια 
σκάνδαλα διαφθοράς, από τα οποία επωφελήθηκε μια 
κόστα κυβερνητικών και οικονομικών παραγόντων. 

Το κόμμα του, η Αμερικανική Επαναστατική Λαϊκή 
Συμμαχία (ΑΡΚΑ - ΑΜαηζα ΡορυΙαΓ ΚθνοΙυαοη^π^ 
ΑίτιεπαιηΕ), πρωταγωνιστεί στην πολιτική ζωή της 
χώρας από την εποχή της εμφάνισής του, το 1924. 
Δημιούργημα του Αγια ντε λα Τόρρε, ενός από τους 
αυθεντικότερους εκπροσώπους του λαϊκιστικού ρεύ¬ 
ματος στη Λατινική Αμερική, το κόμμα αυτό ανέπτυξε 
πλούσια αγωνιστική δράση πριν μετατοπιστεί προς μια 
σοσιαλδημοκρατική κατεύθυνση. 

Κατά την προεκλογική εκστρατεία του πρώτου γύ¬ 
ρου, ο Γκαρσία χρησιμοποίησε αριστερή φιλολαϊκή 
συνθηματολογία για να συσπειρώσει την παραδοσιακή 
βάση του ΑΡΚΑ καθώς και δυσαρεστημένα λαϊκά στρώ¬ 
ματα. Κατάφερε, με ποσοστό 24,4%) να κατακτήσει τη 
δεύτερη θέση, αφήνοντας τρίτη την Λούρδες Φλόρες 
(23,5%), ευνοούμενη του μεγάλου κεφαλαίου και των 
ΗΠΑ. Στον δεύτερο γύρο, ο Γκαρσία άλλαξε τακτική 
και προχώρησε σε συμφωνίες μετά κεντροδεξιά κόμμα¬ 
τα, καταφέρνοντας να κερδίσει τα ανώτερα και μεσαία 
οικονομικά στρώματα. Εκθείασε τη συνεργασία με τις 
ΗΠΑ και κατάφερε να παρακάμψει τις οδυνηρές για τη 
χώρα συνέπειες της πρώτης του θητείας. Με την αρω¬ 
γή του συνόλου των Μ ΜΕ, ανέδειξε σε κύριο θέμα την 
«επέμβαση» του προέδρου Τσάβες στα εσωτερικά του 
Περού, κατηγορώντας ως αχυράνθρωπο του τον Ογιά- 
ντα Ουμάλα. Το δίλημμα που αναδείχιηκε ήταν «Περού 
ή Τσάβες» (εντυπωσιακό είναι πως το μισό της χώρας 
«ψηφίζει» Τσάβες...). Χωρίς υπερβολή η σκιά του Τσά¬ 
βες είναι πλέον παρούσα σε όλες τις εκλογικές αναμε¬ 
τρήσεις της Λατινικής Αμερικής. Συνέβη στη Βολιβία, 
την Κόστα Ρίκα, την Κολομβία, το Περού, συμβαίνει στο 
Μεξικό, θα συμβεί στη Νικαράγουα, το Εκουαδόρ... 

Ο Ογιαντα Ουμάλα, υποψήφιος της Ένωσης για το 
Περού (υηΐόη ροΓ εΙ Ρθτϋ), ήρθε πρώτος στον πρώτο 
γύρο με ποσοστό 31% και το κόμμα του εξέλεξε 43 βου¬ 



λευτές σε σύνολο 120, συγκροτώντας τη μεγαλύτερη κοινοβουλευτική ομάδα. 
Στρατιωτικός καριέρας, ηγήθηκε το 2000 μιας αμφιλεγόμενης στρατιωτικής 
εξέγερσης κατά του προέδρου Φουχιμόρι, γεγονός που τον οδήγησε εκτός 
στρατεύματος αλλά του προσέδωσε μεγάλο λαϊκό έρεισμα. Απευθύνθηκε 
στα πιο περιθωριακά και καταπιεσμένα κοινωνικά στρώματα, δεν έκρυψε τη 
συμπάθειά του για τον Τσάβες και τον Μοράλες, και ανέδειξε την ανάγκη του 
περιορισμού της επιρροής των ΗΠΑ. Το εκλογικό του ποσοστό είναι μια ακό¬ 
μα ένδειξη της ρευστότητας του πολιτικού σκηνικού, που καταγράφεται στις 
περισσότερες χώρες της Λατινικής Αμερικής. Οι από κάτω, απογοητευμένοι 
από τις υπάρχουσες πολιτικές δυνάμεις, εμπιστεύονται ή δίνουν ευκαιρίες σε 
νέες πολιτικές εκφράσεις. Είναι χαρακτηριστικό πως το ποσοστό που πήρε ο 
Ουμάλα στις πιο φτωχές επαρχίες των Ανδεων και της ζούγκλας κυμάνθηκε 
γύρω στο 6ο% στον πρώτο γύρο και 8ο% στον δεύτερο. 

Η κοινωνική δυσαρέσκεια, που εκδηλώθηκε με μεγάλες κινητοποιήσεις τα 
τελευταία χρόνια, κατευθύνθηκε, στον πρώτο γύρο, είτε στην υποστήριξη 
του Ουμάλα είτε στα 2.350.000 λευκά και άκυρα ψηφοδέλτια. Μεγάλες κοι¬ 
νωνικές οργανώσεις, όπως η Ομοσπονδία των Κοκαλέρος καθώς και ορισμέ¬ 
νες αριστερές οργανώσεις, καλούσαν προς αυτή την επιλογή. Τις τελευταίες 
μέρες, και μπροστά στο ενδεχόμενο επικράτησης του Γκαρσία, υπήρξε από 
μεγάλη μερίδα αυτού του χώρου δημόσια υποστήριξη προς το πρόγραμμα 
που είχε εξαγγείλει ο Ουμάλα, γεγονός που εξηγεί τον περιορισμό των λευ¬ 
κών και των άκυρων κοντά στο ι εκατομμύριο κατά τον δεύτερο γύρο. 

Ο εκλογικός χάρτης του Περού καταδεικνύει μια πολιτική και κοινωνική 
πόλωση. Ο Γκαρσία επικράτησε σε 9 διαμερίσματα στο ανατολικό και κε¬ 
ντρικό τμήμα της χώρας, που είναι το πιο πολυάριθμο και οικονομικά ανα¬ 
πτυγμένο. Ο Ουμάλα επικράτησε με συντριπτικά ποσοστά σε 15 διαμερίσμα¬ 
τα, της περιοχής των Ανδεων και της Αμαζονίας, όπου κυριαρχούν τα πιο 
φτωχά και περιθωριοποιημένα κοινωνικά στρώματα. 

Ο Ουμάλα κάλεσετα στρώματα αυτά και την παραδοσιακή Αριστερά (της 
οποίας οι 3 εκλογικοί σχηματισμοί μόλις και μετά βίας κατάφεραν ως άθροι¬ 
σμα να ξεπεράσουντο ι%, παραμένοντας χωρίς κοινοβουλευτική εκπροσώ¬ 
πηση για πρώτη φορά μετά το 1930) να συγκλίνουν σε ένα ενιαίο πατριωτικό, 
δημοκρατικό και λαϊκό μέτωπο. Δεν είναι σίγουρο πως οι προσκεκλημένοι θα 
ανταποκριθούν, αφού πρέπει να προηγηθούν πολλά δείγματα γραφής από 
τον Ουμάλα, τόσο σε πολιτικό και ιδεολογικό επίπεδο όσο και σε ζητήματα 
εσωτερικής δημοκρατικής λειτουργίας. Όπως και να ’χει όμως, το Περού 
έχει αφυπνισθεί από τον λήθαργο των τελευτά ίων χρόνων και ως γνήσια λατι- 
νοαμερικάνικη χώρα μαγειρεύει τις εκπλήξεις του... Στέλιος Γαβριηλίδης 

















πολιτικά τοπία 


με αφορμή την αντισύνοδο της Βιέννης 

πού το πάνε οι κυβερνήσεις 
κι ως πού μπορούν να το πάνε οι λαοί της Λατινικής Αμερικής 


Μέσα Μάη έγινε στη Βιέννη η δεύτερη συνά¬ 
ντηση Λατινικής Αμερικής - Ευρωπαϊκής Ένω¬ 
σης σε επίπεδο αρχηγών κρατών. Μια συνάντη¬ 
ση μεγάλου οικονομικού αλλά όχι και πολιτικού 
ενδιαφέροντος, καθώς στη διεθνή σκηνή η Ευ¬ 
ρώπη δεν παίζει σημαντικό ρόλο ως πολιτική 
δύναμη αλλά μόνο ως οικονομική. 

Όμως, στη Λατινική Αμερική, οι εξελίξεις δεν 
χαρακτηρίζονται τόσο από τα οικονομικά μεγέ¬ 
θη ή από το βάθος των οικονομικών αλλαγών, 
κι ας έγιναν κάποιες αξιόλογες μεταρρυθμίσεις 
ή/και αντιστροφές στην πορεία της προελαύ- 
νουσας φιλελευθεροποίησης των οικονομιών 
των εκεί χωρών. Οι εξελίξεις χαραιαηρίζονται 
από αλλαγές, πραγματικές ή εν δυνάμει, στους 
κοινωνικο-πολιτικούς συσχετισμούς είτε σε 
κάθε χώρα ξεχωριστά είτε, ευρύτερα, στη λα- 
τινοαμερικάνικη υπο-ήπειρο, ως «αιτούμενη» 
και έως πρόσφατα «ανεύρετη» περιφερειακοί 
οντότητα. Επιπρόσθετα, οι εξελίξεις παρου¬ 
σιάζουν ενδιαφέρον και ως προς στις σχέσεις 
ορισμένων χωρών με χώρες και περιφερειακές 
δυνάμεις άλλων περιοχών του πλανήτη. 

Αυτό ίσως είναι που συγκεντρώνει το βασι¬ 
κό ενδιαφέρον των κοινωνικών και πολιτικών 
κινημάτων που αναδύθηκαντηντελευταία δε¬ 
καετία με κεντρικό περιεχόμενο την «αλτερ» 
ή την «αντί» παγκοσμιοποίηση. Μέσα από 
αυτά τα κινήματα, προέκυψε μια ζά Ηοο πρω¬ 
τοβουλία (λατινοαμερικάνικη και κεντροευ- 
ρωπαϊκή) για τη δημιουργία μιας παράλληλης 
αντισυνόδου. Περίπου 15 σεμινάρια κι άλλα 
50 εργαστήρια, θεματολογία επικεντρωμένη 
σχεδόν αποκλειστικά στα προβλήματα της 
λατινοαμερικάνικης ηπείρου, με ομιλητές, 
που είτε συνόδευαν την αντιπροσωπεία της 
χώρας τους είτε εκπροσωπούσαν τα μεγάλα 
μαζικά της κινήματα. 

Ας δούμε όμως τώρα τι κατέγραψε και τι κα¬ 
τάλαβε ο γράφων ως παρατηρητής, στον οποίο 
το περιοδικό «αλάνα» (καλό δρόμο νάχει και να 
καλοδιαβάζεται) έθεσε τρία ερωτήματα. 

Το πρώτο αφορά «τη σύνθεση ίου κόσμου 
που συναντήθηκε στην αντισύνοδο». 

Ο «γνώριμος» «αντί» και «αλτερ» κόσμος 
των Φόρουμ. Μέτρια η συμμετοχή στα σε¬ 
μινάρια και τα εργαστήρια, διαφαίνεται όλο 
και πιο καθαρά μια κόπωση που συνδυάζεται 
με την έλλειψη καινούργιων ιδεών και προπα¬ 


ντός προτάσεων σε επίσης μέτριου επιπέδου 
και προβλεπτού περιεχομένου πολιτικολογί- 
ζουσες συζητήσεις... Στα κεντρικά γεγονότα, 
κι εάν προαναγγελλόταν η παρουσία των λα¬ 
τινοαμερικάνων ηγετών, υπήρχε συρροή κό¬ 
σμου. Περίπου 5.000 σε πολιτισμική-πολιτική 
συνάθροιση όπου ο Τσάβες μίλησε περίπου 
2,5 ώρες και 2.οοο σε αίθουσα με χαρτάκια 
προτεραιότητας όπου μίλησε ο Μοράλες, ο 
αντιπρόεδρος της Κούβας και άλλοι πολλοί. 
Δηλαδή μάλλον καλά, πληντης άμαζης πορεί¬ 
ας που συγκέντρωσε έως ι.οοο διαδηλωτές κι 
άλλους τόσους ρόμποκοπ. 

Ως προς την πολιτική του σύνθεση αυτός ο 
κόσμος φαίνεται να συγκροτείται και να αιωρεί- 
ται στ’ αριστερά, δεναποτελείόμως μια διαμορ¬ 
φωμένη κοινωνική αριστερά. Ενδιαφέρον έχει 
η λειτουργία του οργανωτικού μικροκόσμου. 
Απέραντες σε λόγια και χρόνο οργανωτικίστικες 
μεθοδεύσεις με κύριο πολιτικό αντικείμενο είτε 
την «πρωτοκαθεδρία» είτε τα παλιά στατικά 
διλήμματα: να καλέσουμε π.χ. τον Λούλα, τον 
Στίρνερ, την Μπασελέ στην αντισύνοδο ή όχι; 
Ως προς αυτά κατά το σύνηθες επιλέχθηκε η 
«καθαρή» λύση. Η ιδέα να διευρυνθεί η αντιπα¬ 
ράθεση και ο προβληματισμός, βάζοντας στο 
παιχνίδι και τους αμφιλεγόμενους λατινοαμερι¬ 
κάνους ηγέτες, δεν υιοθετήθηκε. Αυτή η ιδέα 
δεν είναι βέβαια αξιωματικά περισσότερο σω¬ 
στή, εξαρτάται σε κάθε συγκυρία ποιο στόχο 
έχεις και εδώ μάλλον θα ανέβαζε αντιπαραθέ¬ 
σεις, πράγμα μάλλον ωφέλιμο. 

Το δεύτερο ερώτημα, «για τον προβλημα¬ 
τισμό και τις συζητήσεις» παραπέμπει στο 
τρίτο, «για τη σχέση των νέων κυβερνήσεων 
μετά κοινωνικό κινήματα», καθώς ο προβλη¬ 
ματισμός περιστρέφεται γύρω ακριβώς από 
αυτό το κεντρικό ερώτημα. 

Εδώ η απάντηση είναι δύσκολη γιατί υπάρ¬ 
χει κι ένα άλλο ερώτημα (που δεν μου τέθηκε 
αλλά το διαπραγματεύτηκε ο Τζέιμς Πέτρας 
στην «Εποχή», 11/06/2006) σχετικά με την πο¬ 
λιτική κοινωνική και πολιτισμική «φύση» των 
κυβερνήσεων αυτών. Δύσκολο να προτάξεις 
το ένα από το άλλο, πρέπει να τα σκέφτεται 
κανείς μαζί αλλά και διακριτά, γιατί αντικειμενι¬ 
κά και ενώνονται και διαχωρίζονται. Ο Πέτρας 
έθεσε 14 κριτήρια προκειμένου να κατατάξει 
τις νέες λατινοαμερικάνικες κυβερνήσεις σε 


μια «κλίμακα» Αριστερά - Δεξιά. Και κατέληξε, 
για όλες πλην Βενεζουέλας, Βολιβίας, Κούβας, 
σε ένα ανεπιφύλακτο συμπέρασμα που τις το¬ 
ποθετεί Δεξιά. Η προσέγγισή του είναι «προ¬ 
γραμματική» και «εμπειρική» δηλαδή εξετάζει 
την εμπειρική-πρακτική υλοποίηση (ήτηναπε- 
μπόληση) στόχων που περιέχονταν στο εξαγ- 
γελθέν κυβερνητικό πρόγραμμα αυτών των 
πολιτικών σχηματισμών, πριν γίνουν κυβέρνη¬ 
ση και στα κεντρικά πολιτικοκοινωνικά αιτήμα¬ 
τα που προβάλλονταν τότε από τα ριζοσπα¬ 
στικά κινήματα. Η προσέγγιση είναι χρήσιμη 
αλλά δεν μπορεί να φτάσει σε απαντήσεις που 
πρόδηλα την υπερβαίνουν. Αν δεν εξετάζεις 
παράλληλα τους κοινωνικο-πολιτικούς συσχε¬ 
τισμούς, αν δεν αξιολογείς ως προτεραιότητα 
αυτό που οι μεγάλες ιθαγενικές κοινότητες 
θεωρούν περισσότερο σημαντικό, αν δεν με¬ 
τράς πραγματικά κι όχι ιδεατά την κινηματική 
πυκνότητα και ωριμότητα, αν δεν σκέφτεσαι 
τους υλικούς - επιχειρησιακούς όρους σε εν¬ 
δεχόμενη αναμέτρηση-σύγκρουση του λαϊκού 
κινήματος με τις από μακρού χρόνου εδραιω¬ 
μένες καθεστωτικές δομές και το γενικότερο 
διεθνές περιβάλλον, δεν μπορείς εύκολα να 
καταλήγεις σε συμπεράσματα. Γιατί καλά επι- 
σήμανε ο Μοράλες: «το πρόβλημα των κοινω¬ 
νικών συμμαχιών ενάντια σ’ έναν ιμπεριαλισμό 
και καπιταλισμό που είναι ισχυρότερος από 
εμάς, ακόμη κι όταν έχουμε την κυβέρνηση». 
Κι ακόμη, με πολύ σωστή και «σαφή απεύ- 
θυνση» άσκησε την κριτική του όταν μίλησε 
για «υπέρβαση της κομματικής λογικής» -της 
παραδοσιακής, πολυκερματισμένης και συνή¬ 
θως, όπως την αποκάλεσε, «σεχταριστικής» 
αριστερός- από τα τωρινά μαζικά κινήματα. 
Κινήματα που κρίνουν πότε γιατί και για πόσο 
στηρίζουν μια πολιτική, πότε την αντιπαλεύουν 
και πότε αναζητούν άλλους καλύτερους ή πιο 
προχωρημένους δρόμους. Αν και τα κινήματα 
δεν έχουν δίκιο εξ ορισμού, δεν μπορείς να τα 
προσπεράσεις αβασάνιστα, γιατί η ωριμότητα 
και η δυναμική τους διαμορφώνουν την πραγ¬ 
ματικότητα. Πολύ περισσότερο που εκεί κάτω 
υπάρχουν δοκιμασμένα κινήματα κι όχι απλές 
αντιπολιτευτικές κοινωνικο-πολιτικές «συνθέ¬ 
σεις» με ένα κάποιο μεταρρυθμιστικό προσα¬ 
νατολισμό όπως συμβαίνει 2-3 δεκαετίες τώρα 
στη γηραιό μας ήπειρο. Βαγγέλης Πισσίας 

| ΤΟ ΜδΤ έχει δημιουρ- 

160,000 μαθητές φοι- | || | 1 | 1 Ρ^Π Π ΐΐ|Ρ| ΙΠΠίί 

; γήσει ι.8οο σχολεία πρώτο¬ 

τούν στα σχολεία αυτά, ενώ ! ^ 

ι βάθμιας και 250 σχολεία δευ- 

: Μ 

30.000 νέοι και ενήλικοι πα- ; 

; τεροβάθμιας εκπαίδευσης, 

ρακολουθούν προγράμματα ! 

1 στα οποία διδάσκουν 5.000 

γενικής παιδείας και αλφαβη- | 

| περίπου εκπαιδευτικοί. 

ΒΡΑΖΙΛΙΑ: 


«Κανείς δεν εκπαιδεύεται μόνος του, 
κανείς δεν εκπαιδεύει κανέναν, 
οι άνθρωποι εκπαιδεύονται μεταξύ 
τους μέσω της συλλογικής τους 
οργάνωσης». Πάουλο Φρέψε 


η εκπαίδευση 
στο «Κίνημα των Χωρίς Γη» 


Το Κίνημα των Χωρίς Γη (Μ 5 Τ) της Βραζιλίας είναι ένα 
από το μεγαλύτερα και πιο οργανωμένα αγροτικά κινή¬ 
ματα στον κόσμο. Η κύρια μορφή δράσης και μια από 
τις πιο σημαντικές πηγές του δυναμισμού του είναι οι 
καταλήψεις ακαλλιέργητων εκτάσεων και η απόδοσή 
τους σε ακτήμονες αγρότες. Στα είκοσι δύο χρόνια 
από την ίδρυσή του, το ΜδΤ έχει καταφέρει να δώσει 
γη και να δημιουργήσει οικισμούς για 350.000 οικογέ¬ 
νειες, ενώ περίπου ιοο.οοο ακόμα είναι εγκατεστημέ¬ 
νες σε καταυλισμούς που βρίσκονται σε κατειλημμένα 
αγροκτήματα ή στις παρυφές τους, περιμένοντας την 
απαλλοτρίωσή τους. 

Στους μόνιμους οικισμούς και τους πρόχειρους κα¬ 
ταυλισμούς το ΜδΤ οργανώνει τη συλλογική ζωή σύμ¬ 
φωνα με τις αρχές της ισότητας, της αμοιβαίας βοή¬ 
θειας και της δημοκρατίας και επιχειρεί να καλύψει τις 
πολλαπλές ανάγκες στους τομείς της υγείας, της στέ¬ 
γης, της διατροφής, της παραγωγής, του πολιτισμού 
και της εκπαίδευσης, με τρόπους που να συνιστούν 
ταυτόχρονα και απτή πολιτική πρόταση για την κοινω¬ 
νική αλλαγή. 

Οι πρώτες εμπειρίες στην εκπαίδευση 

Αρχικά η κύρια δραστηριότητα του ΜδΤ ήταν ο αγώ¬ 
νας για τη γη. Με τις πρώτες καταλήψεις όμως, στις 
οποίες συμμετείχαν εκατοντάδες οικογένειες με αρκε¬ 
τές δεκάδες παιδιά, ήρθε στην επιφάνεια το πρόβλημα 
της σχολικής εκπαίδευσης. Όσοι και όσες συμμετείχαν 
σε αυτές συνειδητοποίησαν γρήγορα ότι η ικανοποίηση 
των αιτημάτων τους ήταν μια μακρόχρονη διαδικασία 
και άρχισαν να σκέφτονται το ενδεχόμενο δημιουργίας 
σχολείων στο εσωτερικό των καταυλισμών. Σχολείων 
που να προσφέρουν στα παιδιά τις βασικές γνώσεις 
και να τους εξηγούν για ποιο λόγο βρίσκονταν στον κα¬ 
ταυλισμό. Γονείς, δάσκαλοι και παιδιά άρχισαν, έτσι, να 
διαμορφώνουν μια νέα αντίληψη για την εκπαιδευτική 
διαδικασία, προσανατολισμένη στις ανάγκες τους και 
τη νέα τους πραγματικότητα. Ο προβληματισμός αυ¬ 
τός οδήγησε, το 1987, στο ιο Σεμινάριο για την Εκπαί¬ 
δευση και έναν χρόνο αργότερα στη δημιουργία του 
Τομέα Εκπαίδευσης στο εσωτερικό του ΜδΤ. Μερικοί 
από τους στόχους που τέθηκαν τότε ήταν η εξασφάλι¬ 
ση της βασικής εκπαίδευσης των παιδιών που ζούσαν 



στους οικισμούς και τους καταυλισμούς, η έναρξη διαλόγου μετα¬ 
ξύ καθηγητών, εκπροσώπων των κοινοτήτων και άλλων ενδιαφε¬ 
ρομένων για τα χαρακτηριστικά και τους στόχους αυτής της νέας 
εκπαιδευτικής πρότασης και η προετοιμασία ομάδων δασκάλων 
που θα στελέχωναν αυτά τα σχολεία. 

Ταυτόχρονα, τα χρόνια αυτά αναπτύχθηκαν προγράμματα αλφα¬ 
βητισμού βασισμένα κυρίως στη μέθοδο του παιδαγωγού Πάουλο 
Φρέιρε. Τα προγράμματα αυτά δεν είναι μια απλή εκστρατεία αλ¬ 
λά αποτελούν μια συλλογική διαδικασία διαρκούς κίνησης. Στόχος 
της είναι να βοηθήσει τα άτομα «να γράφουν και να διαβάζουν 
την πραγματικότητα», χρησιμοποιώντας τους ισχύοντες κώδικες 
επικοινωνίας και έχοντας ως αφετηρία όχι αυτό που δεν γνωρίζουν 
(τους αριθμούς ή τους κώδικες γραφής), αλλά αυτό που ήδη γνω¬ 
ρίζουν (διάφορες μορφές γλωσσικής και σωματικής έκφρασης). 
Στα προγράμματα αλφαβητισμού οι γνώσεις αυτές, σε συνδυασμό 
με τις συγκεκριμένες ανάγκες και τις εμπειρίες κάθε ομάδας αναλ¬ 
φάβητων, αποτελούν τη βάση για την εκμάθηση νέων δεξιοτήτων, 
που τους βοηθούν να κατανοούν καλύτερα την πραγματικότητα 
και να παίρνουν μέρος στη διαδικασία αλλαγής της. 

Οι πρώτοι εκπαιδευτικοί 

Οι πρώτοι δάσκαλοι και δασκάλες προέρχονταν από τον ίδιο τον 
καταυλισμό και έτσι γνώριζαν τα ιδιαίτερα προβλήματα των παι¬ 
διών. Ωστόσο, δεν μπορούσαν να υπάρχουν πάντα και σε όλους 
τους καταυλισμούς καταρτισμένοι δάσκαλοι που να προέρχονται 
από το ΜδΤ. Το 1987 το βραζιλιάνικο κράτος αναγνώρισε επίσημα 
το πρώτο σχολείο του ΜδΤ και το 1988 άρχισε να στέλνει δασκά¬ 
λους στα σχολεία των οικισμών, καθώς είναι υπεύθυνο, σύμφωνα 

με το νόμο, για τα σχολεία κάθε νό¬ 
μιμου οικισμού. Οι πρώτες εμπειρίες 
ήταν απογοηιευτικές. Οι δάσκαλοι 
αυτοί γνώριζαν ελάχιστα για τους αγώ¬ 
νες και τις συνθήκες ζωής όσων ζού- 
οαν στους οικισμούς και εκλάμβαναν 
τη μετάθεσή τους στα σχολεία αυτά 
ως τιμωρία. Έτσι, το Μ5Τ συνειδητο¬ 
ποίησε την ανάγκη να εκπαιδεύσει καθηγητές πάνω 
στο δικό του εκπαιδευτικό πρόγραμμα, χορηγώ¬ 
ντας τους πτυχία επίσημα αναγνωρισμένα. Η πρώτη 
Παιδαγωγική Σχολή για υποψήφιους δασκάλους και 
δασκάλες του Μ5Τ σχεδιάστηκε από το ίδιο το κίνημα και φιλοξενήθηκε 
από πανεπιστήμιο της Βραζιλίας το 1990. Στο μέλλον θα ιδρύονταν πολλά 
παρόμοια τμήματα σε όλη τη χώρα. Ωστόσο, έγινε κατανοητό ότι αυτή η 
αντίθεση ανάμεσα στους «απ' έξω» και τους «από μέσα» δεν έπρεπε να είναι 
απόλυτη. Εφόσον το Μ5Τ δεν μπορούσε να καλύψει τα σχολεία όλων των 
οικισμών και καταυλισμών με δικούς του καθηγητές, ο στόχος ήταν στο εξής 
να απαιτεί από τον καθέναν να σέβεται την ιδιαίτερη πραγματικότητα των 
παιδιών και της κοινότητας και να ακολουθεί τη δική του εκπαιδευτική πρό¬ 
ταση. Η μετέπειτα εμπειρία απέδειξε πως στην πράξη αυτό ήταν εφικτό: 
η δασκάλα που δεν μπορεί να προσαρμοστεί σε αυτές τις συνθήκες, είτε 
απορρίπτεται από τα παιδιά είτε απομακρύνεται μόνη της. 

Το σχολείο και η κοινότητα 

Όπως κάθε ζωντανό κοινωνικό κίνημα που σχεδιάζει, αξιολογεί και τρο¬ 
ποποιεί διαρκώς τα βήματά του, έτσι και η εκπαίδευση του Μ5Τ διαμορ¬ 
φώνεται με βάση την εμπειρία και τις εκάστοτε ανάγκες. Η παιδαγωγική του 
πράξη δεν προκύπτει από την επεξεργασία μιας και μόνο θεωρίας αλλά από 
τη σύνθεση διάφορων παιδαγωγικών προτάσεων και τη δοκιμασία τους στην 
πράξη. Ωστόσο, η συμβολή του Πάουλο Φρέιρε, και ιδιαίτερα το βιβλίο 
του «Η αγωγή του καταπιεζόμενου», είναι αρκετά σημαντική. Η συμβολή 
αυτή δεν έχει να κάνει με την αφομοίωση κάποιων αυστηρών μεθοδολογικών 
αρχών, μιας και ο ίδιος ο Φρέιρε δεν πρότεινε ένα κλειστό παιδαγωγικό μο¬ 
ντέλο, αλλά με την πεποίθηση ότι τα υποκείμενα της εκπαιδευτικής πράξης, 
σταθμίζοντας τις ανάγκες, την κοινωνική θέση και τις πολιτικές επιδιώξεις 
τους, είναι ικανά να δημιουργήσουν μια αγωγή που να συμβάλλει στην απε¬ 
λευθέρωσή τους. Σύμφωνα με τον Φρέιρε, η εκπαίδευση αυτή κάνει εξαρχής 
σαφές ενάντιον τίνος στρέφεται και υπέρ τίνος αγωνίζεται, δείχνοντας στον 
εκπαιδευόμενο ότι η πραγματικότητα είναι κάτι που μπορεί να αλλάξει. 

Η ιδιαιτερότητα της εκπαίδευσης του Μ5Τ δεν βρίσκεται μόνο στο πε¬ 
ριεχόμενό της. Το Μ5Τ πιστεύει ότι δεν αρκεί να αλλάξεις τα μαθήματα και 
τον τρόπο διδασκαλίας για να δημιουργήσεις μια διαφορετική εκπαίδευση. 

Είναι σημαντικό, επίσης, να αλλάξει ο τρόπος οργάνωσης του 
σχολείου και οι κοινωνικές σχέσεις που αναπτύσσονται εκεί. 
Τα σχολεία του Μ5Τ προσπαθούν να υπερβούντην κλασική 
αντίληψη που αντιμετωπίζει τα παιδιά σαν άδεια δοχεία που 
η καθηγήτρια θα πρέπει να γεμίσει. Στους οικισμούς και τους 
καταυλισμούς, όπου τα παιδιά είναι πιο ανοιχτά και τείνουν 
να αμφισβητούν αυτά που βλέπουν γύρω τους, η 
δασκάλα παύει να είναι η «κυρία» που διατάζει 
και γίνεται (ή συνεχίζει να είναι) μια συντρόφισσα 
που ξέρει και διδάσκει αλλά, επίσης, ακούει και 
μαθαίνει. Σε αυτή την παιδαγωγική προσπάθεια 
τα παιδιά δεν ξεκινούν από το μηδέν: το καθέ¬ 
να κουβαλά έναν πλούτο γνώσεων και εμπειριών 
που θα πρέπει να μοιραστεί και να εμπλουτίσει 
σε μια διαδικασία συλλογικής εκμάθησης. Για τον 



τοΜδΤ 


εχει υπογράψει 
συμφωνίες με περισσότερα 
από 50 πανεπιστήμια της 
Βραζιλίας για προπτυχιακές 
και μεταπτυχιακές σπουδές 


100.000 παιδιά 
στις κοινότητες του Μ 5 Τ 
δεν πηγαίνουν σχολείο 
ενώ υπάρχουν ακόμα 
200.000 αναλφάβητοι. 



λόγο αυτόν η εκπαίδευση δεν περιορίζεται στο χώρο 
του σχολείου. Το άτομο συνεχίζει να μαθαίνει μέσα από 
τη συλλογική οργάνωση, τους κοινούς αγώνες και τη 
ζωή της ίδιας της κοινότητας. 

Η δομή του εκπαιδευτικού συστήματος 

Σχεδόν σε όλες τις κοινότητες λειτουργεί ένας παιδι¬ 
κός σταθμός και ένα δημοτικό σχολείο. Σε μικρότερο 
βαθμό υπάρχουν γυμνάσια και λίγο πιο σπάνια λύκεια. 
Επιπλέον, το Μ5Τ έχει υπογράψει συμβάσεις με δεκά¬ 
δες πανεπιστήμια σε όλη τη χώρα για τη δημιουργία, 
μεταξύ άλλων, σχολών Παιδαγωγικής, Διοίκησης Συνε¬ 
ταιρισμών, Γεωπονικής. Οι συμβάσεις αυτές επιτρέπουν 
στο ΜδΤ να διαμορφώνει το δικό του πρόγραμμα σπου¬ 
δών και να προτείνει τους δικούς του καθηγητές. Τις 
περισσότερες φορές τα μαθήματα πραγματοποιούνται 
σε κάποιον οικισμό και ο χρόνος σπουδών χωρίζεται σε 
δύο περιόδους 75 ημερών. Η πρώτη ονομάζεται «πε¬ 
ρίοδος μαθημάτων». Σε αυτήν οι φοιτητές μοιράζουν 
τον χρόνο τους ανάμεσα στην τάξη και τις ομάδες ερ¬ 
γασίας, οι οποίες αναλαμβάνουν εκ περιτροπής την κα¬ 
θαριότητα, το μαγείρεμα, τη φροντίδα του κοινοτικού 
χωραφιού και όλες τις άλλες δουλειές που πηγάζουν 
από τη συλλογική ζωή. Η δεύτερη ονομάζεται «περίο¬ 
δος κοινότητας», όπου επιστρέφουν οι φοιτητές για την 
πρακτική εξάσκηση όσων έχουν διδαχθεί. Με ανάλογο 
τρόπο λειτουργεί και η Σχολή Φλορεστάν Φερνάντες, 
το πρώτο πανεπιστήμιο του Μ5Τ, που δημιουργήθη- 
κε για να προσφέρει προπτυχιακές και μεταπτυχιακές 
σπουδές διάφορων ειδικοτήτων στα μέλη των κοινωνι¬ 
κών κινημάτων της υπαίθρου. 

Οι αρχές της εκπαίδευσης του Μ5Τ 

Από τη δημιουργία του πρώτου σχολείου μέχρι σήμε¬ 
ρα, το ΜδΤ έχει εκδώσει δεκάδες παιδαγωγικά βιβλία 
που καταγράφουν τον προβληματισμό γύρω από τους 
στόχους και τα χαρακτηριστικά αυτής της εκπαίδευσης. 
Σε αυτά αποτυπώνονται οι παρακάτω φιλοσοφικές αρ- 










































χές, που αντανακλούν™ γενικότερη αντίληψη των Χωρίς Γη γύρω από την 

εκπαίδευση, την κοινωνία και το άτομο: 

• Κανένα εκπαιδευτικό πρόγραμμα δενείναι πολιτικά ουδέτερο. Η εκπαίδευση 
του Μ5Τσυνδέεται με ένα πολιτικό πρόταγμα που στοχεύει στην κοινωνική 
αλλαγή και γι’ αυτό δεν αρκείται στη δημιουργία κριτικής συνείδησης αλλά 
παρακινεί στη δράση και την παρέμβαση στην άμεση πραγματικότητα. 

• Η εκπαίδευση θα πρέπει να προωθεί τη λογική της αλληλοβοήθειας για 
την αντιμετώπιση των συλλογικών αναγκών. 

• Το σχολείο θα πρέπει να μεριμνά για την πολύπλευρη ανάπτυξη της προ¬ 
σωπικότητας, δίνοντας έμφαση στο συναίσθημα και τις αξίες της συντρο¬ 
φικότητας και της αλληλεγγύης. 

• Η εκπαίδευση θα πρέπει να εκλαμβάνεται ως διαρκής διαδικασία σχημα¬ 
τισμού και μετασχηματισμού της προσωπικότητας. 

Οι παραπάνω αρχές συγκεκριμενοποιούνται και υλοποιούνται μέσα από 

τις εξής παιδαγωγικές αρχές: 

• Η σύνδεση της θεωρίας με την πράξη. Για το Μ5Τ η αληθινή θεωρία είναι 
αυτή που προκύπτει μέσα από την κοινωνική πράξη. ΓΓ αυτόντονλόγο,τα 
σχολεία του δίνουν ιδιαίτερη έμφαση στη γνώση που βγαίνει μέσα από την 
εμπειρία της συλλογικής εργασίας και των κοινωνικών σχέσεων. 

• Η πραγματικότητα ως βάση για την απόκτηση γνώσεων. Η κοινότητα απο¬ 
τελεί το αρχικό πεδίο παρατήρησης και εφαρμογής των γνώσεων που απο- 
κτούνται στο σχολείο, σε μια κίνηση από το μερικό στο γενικό και από το 
τοπικό στο παγκόσμιο. 

• Η εκμάθηση κοινωνικά χρήσιμων γνώσεων. Η επιλογή του περιεχομένου 
δενείναι αυθαίρετη αλλά θα πρέπει να εξυπηρετεί τους γενικότερους στό¬ 
χους της εκπαίδευσης. 

• Η σύνδεση του σχολείου με τον πολιτισμό. Το σχολείο θα πρέπει να λει¬ 
τουργεί ως χώρος παραγωγής και κοινωνικοποίησης της κουλτούρας, δί¬ 
νοντας ιδιαίτερη έμφαση στα στοιχεία της λαϊκής κουλτούρας, που παρά- 
γονται στην ύπαιθρο της χώρας. 

• Η δημοκρατική συμμετοχή των.εκπαιδευτικών, των εκπαιδευόμενων και 
των μελών της κοινότητας στον προβληματισμό γύρω από τον χαρακτήρα 
του σχολείου και στην επίλυση των προβλημάτων του. Το σχολείο θα πρέ¬ 
πει να μαθαίνει τα άτομα να συμμετέχουν στις υποθέσεις που τα αφορούν, 
να αποφασίζουν και να σέβονται τις αποφάσεις της συλλογικότητας. 

• Η αυτοοργάνωση των εκπαιδευόμενων. Το σχολείο θα πρέπει να παρέχει 
έναν χώρο, όπου οι μαθητές και οι μαθήτριες θα μπορούν να συναντιού¬ 
νται, να συζητάνε τα προβλήματά τους, να προγραμματίζουν και να αξιο¬ 
λογούν τις σχολικές δραστηριότητες. Είναι πολλές οι περιπτώσεις κατά τις 
οποίες, μέσα από τη συνέλευση των μαθητών, αποφασίζονται κινητοποιή¬ 
σεις σε τοπικό επίπεδο για θέματα που επιλέγουν οι μαθητές ή που έχουν 
να κάνουν με τη λειτουργία του σχολείου. 

Κώστας Παπαθωμόπουλος 





ηρ : 

ΡΠγΤ Ιν,ΐί, I ι 


ΒΙΕ»: 

|Μπι I 



Τρεις μέρες σε ένα πανεπιστήμιο του ΜδΤ 

Στον οικισμό «ΡπιπεΓο άε ΑόπΙ», στον Νότο της πο¬ 
λιτείας Μπαΐα, πραγματοποιούνται τα μαθήματα της 
Παιδαγωγικής Σχολής με τίτλο «Αγωγή της Γης», στην 
οποία εκπαιδεύονται καθηγητές και καθηγήτριες για τα 
σχολεία του ΜδΤ. Ο τίτλος αυτός παραπέμπει σε μια εκ¬ 
παίδευση, της οποίας τα χαρακτηριστικά καθορίζονται 
από τις ιδιαιτερότητες και τις ανάγκες της ζωής στην 
ύπαιθρο, καθώς και από τον αγώνα για τη γη. Η σχολή 
λειτουργεί από το 2004 ως τμήμα του Πανεπιστημίου 
της πολιτείαςτης Μπαΐα, με βάση το πρόγραμμα σπου¬ 
δών, τον τρόπο οργάνωσης και τους καθηγητές που έχει 
επιλέξει το ίδιο το ΜδΤ. Οι πενήντα συνολικά φοιτητές 
και φοιτήτριες έρχονται από ολόκληρη την πολιτεία και 
μένουν στον οικισμό για μια περίοδο εβδομήντα πέντε 
ημερών. Στη συνέχεια επιστρέφουν στις κοινότητές 
τους για μελέτη και για πρακτική εξάσκηση. Κατά τη 
διάρκεια των μαθημάτων χωρίζονται σε ομάδες των 
δέκα ατόμων, οι οποίες αναλαμβάνουν εκ περιτροπής 
τόσο τις πρακτικές εργασίες που έχουν να κάνουν με τη 
διατροφή, την καθαριότητα και τη συντήρηση της σχο¬ 
λής, όσο και τη μελέτη και την παρουσίαση εργασιών. 

Αυτή ακριβώς η συλλογική λειτουργία κάνει τη σχολή 
να διαφέρει από κάθε άλλη που έχουμε γνωρίσει. Το 
πρόγραμμά της έχει ως εξής: ξύπνημα στις 6 το πρωί. 

Μέχρι τις η πρακτικές εργασίες σε ομάδα. Αυτές περι¬ 
λαμβάνουν, για παράδειγμα, την καθαριότητα, την προ¬ 
ετοιμασία του φαγητού, τη φροντίδα του χωραφιού και 
άλλες δουλειές που πρέπει να γίνουν στον οικισμό. Στη 
συνέχεια πρωινό και διάβασμα μέχρι τις 8. Εκείνη την 
ώρα γίνεται έπαρση της σημαίας του ΜδΤ και μία από 
τις ομάδες αναλαμβάνει να παρουσιάσει ένα σύντομο 
θεατρικό, τη λεγάμενη «Γηίδϊίοει», στο οποίο παρουσι¬ 
άζονται σε δραματοποιημένη μορφή μερικές από τις 
αξίες και τα σύμβολα των Χωρίς Γη. Από τις 8 μέχρι τις 
12 γίνονται τα μαθήματα, τα οποία πάντα ξεκινούν αφού 
προηγηθεί ένα δεκάλεπτο σάμπας, με κρουστά και τρα¬ 
γούδι από όλους τους φοιτητές στο κέντρο της αίθου¬ 
σας. Στα μαθήματα που παρακολουθήσαμε, τα οποία 
ενδεικτικά περιλαμβάνουν από θεωρίες της αγωγής μέ¬ 
χρι μαθήματα αγροοικολογίας, κοινωνιολογίας, πολιτι¬ 
κής και ιστορίας, ο καθηγητής είχε έναν πολύ διακριτικό 
ρόλο. Στις 12 το μεσημέρι σερβίρεται το μεσημεριανό 
και μέχρι τις 2 τα παιδιά ξεκουράζονται. Τα μαθήματα 
ξεκινούν πάλι στις 2. Στις 5 το απόγευμα γίνονται διά¬ 
φορες φυσικές δραστηριότητες, όπως πεζοπορίες, μα¬ 
θήματα καποέιρα κ.ά και στις 6.30 σερβίρεται το βρα¬ 
δινό. Από τις η μέχρι τις 8 τα παιδιά παρακολουθούν τις 
ειδήσεις και σχολιάζουν όλα μαζί κάποιο θέμα από την 
επικαιρότητα. Τέλος, από τις 8 το βράδυ και μετά πραγ¬ 
ματοποιείται κάποια πολιτιστική δραστηριότητα, όπως 
συναυλία, θεατρική παράσταση ή προβολή ταινίας. Και 
μετά από όλα αυτά, οι φοιτητές και οι φοιτήτριες έχουν 
ένα ολόκληρο βράδυ για να σχολιάσουν σε πηγαδάκια, 
κάτω από τα δέντρα και τα αστέρια της εξοχής, τις δρα¬ 
στηριότητες της ημέρας! 

Σχολεία και πανεπιστήμια δεν λειτούργη¬ 
σαν λόγω έλλειψης μαθητών, η βιομηχανία 
συσκευασίας κρεάτων παρέλυσε, το λιμά¬ 
νι του Λος Άντζελες, όπου καταφθάνουν 
τα περισσότερα προϊόντα που εισάγονται 
στις ΗΠΑ, έμεινε κλειστό αφού οι ισπανό- 
φωνοι αχθοφόροι, οδηγοί κ,λπ. δεν πήγαν 
στις δουλειές τους, τα φαστ-φουντ λει¬ 
τούργησαν με ελάχιστο προσωπικό, μπαρ, 
εστιατόρια και καφε- 
τέριες κατέβασαν τα 
ρολά λόγω έλλειψης 
προσωπικού. Η κα¬ 
τασκευαστική βιο¬ 
μηχανία υπολειτούρ¬ 
γησε, οι υπηρεσίες 
καθαρισμού δεν λει¬ 
τούργησαν καθόλου, 
οι καλλιεργούμενες 
εκτάσεις ερήμωσαν 
αφού δεν υπήρχαν 
αγρότες. Χωρίς υπερβολή παρέλυσε όλη 
η χώρα. Ενδεικτικά αναφέρεται ότι το 
γραφείο οικονομικών υποθέσεων της κο¬ 
μητείας του Λος Άντζελες υπολογίζει τις 
οικονομικές απώλειες από το μποϊκοτάζ, 
μόνο στην περιοχή, γύρω στα 250-300 
εκατ. δολάρια. 

Η Πρωτομαγιά ήταν ξεχωριστή φέτος 
στις ΗΠΑ. Και αν μη τι άλλο εντυπωσιακή! 

Στη χώρα που ανέδειξε την Πρωτομα¬ 
γιά ως σύμβολο των εργατικών αγώνων 
αυτή η μέρα δεν είναι επίσημη αργία. 

Κι όμως εκατομμύρια μετανάστες (στην 
πλειοψηφία τους Λατινοαμερικάνοι, αλλά 
και Αφρικανοί, Ασιάτες, Ευρωπαίοι) κήρυ- 
ξαντη δίκιά τους απεργία. Απεργία-αποχή 
από τα πάντα. Δεν πήγαν στις δουλειές 
τους, δεν έστειλαν τα παιδιά τους στο 
σχολείο, δεν έκαναν καμιά αγοραπωλη¬ 
σία. Έκαναν μόνο ένα πράγμα: έδωσαν 
βροντερό παρών στις διαδηλώσεις σε όλη 


τη χώρα, οι οποίες ήταν από τις μεγαλύτε¬ 
ρες που έχουν γίνει ποτέ στις ΗΠΑ. 

Μισό εκατομμύριο στη Ν. Υόρκη, 
700.000 στο Σικάγο, περίπου δύο εκα¬ 
τομμύρια στο Λος Αντζελες και εκατο¬ 
ντάδες χιλιάδες σε άλλες πόλεις. 

Το ποτήρι για τους Λατίνους ξεχείλισε 
τον περασμένο Δεκέμβριο, όταντο νομο¬ 
θετικό σώμα πρότεινε αλλαγές στη μετα- 
ναστευτική νομοθεσία, με τις οποίες ποι- 
νικοποιούνται οι περίπου 12 εκατομμύρια 
ισπανόφωνοι μετανάστες που δεν έχουν 
χαρτιά και προτείνεται η απέλασή τους, 
ενώ μετατρέπεται σε κακούργημα και για 
τους πολίτες των ΗΠΑ το να τους προ¬ 
σλαμβάνουν στις δουλειές τους, ακόμα 
και να τους περιθάλπτουν. Επίσης, απο- 
φασίστηκε η επέκταση του τείχους στα 
σύνορα Μεξικού-ΗΠΑ (ζώνη στην οποία 
έχουν σκοτωθεί εκατοντάδες Μεξικάνοι 
στην προσπάθειά τους να περάσουν τα 
σύνορα) και η ενίσχυση των περιπόλων 
με επιπλέον 6.000 στρατιώτες. Έτσι ξε¬ 
κίνησαν διαμαρτυρίες από τον Μάρτιο 
και μετά τις κινητοποιήσεις του Απριλίου 
αποφασίστηκε η Πρωτομαγιά ως ημέρα 
γενικής απεργίας. 

Αιτήματα των κινητοποιήσεων ήταν: η 
χορήγηση αμνηστίας στους μετανάστες, 
η πλήρης και χωρίς όρους νομιμοποίησή 
τους και η άμεση χορήγηση εγγράφων 
σε αυτούς που δεν έχουν. Οι μετανάστες 
διεκδικούν το αυτονόητο. Την ένταξή 
τους σε μια κοινωνία της οποίας, όπως 
αποδεικνύεται, είναι ο κινητήριος μοχλός. 
Απαιτούν δικαίωμα στη μόρφωση, την 
περίθαλψη, την εργασία χωρίς να τους 
κυνηγάνε και να τους εκμεταλλεύονται. 
Η επίθεση και ο εμπαιγμός από τα δύο 
μεγάλα κόμματα των ΗΠΑ συνεχίζονται 
και θα ενταθούν. Ενώ οι Ρεπουμπλικάνοι 
ψηφίζουν τις ρατσιστικές αλλαγές, οι Δη¬ 



μοκρατικοί, που ανεπιτυχώς προσπαθούν 
να καρπωθούντη δυσαρέσκεια των μετα¬ 
ναστών, προτείνουν τον επίσης αντιμετα- 
ναστευτικό θεσμό του φιλοξενούμενου 
εργάτη (τον δεχόμαστε χωρίς δικαιώματα 
συνδικαλιστικά, πολιτικά κ.λπ., και μόλις 
τελειώσει τη δουλειά τον στέλνουμε πί¬ 
σω). Όμως οι ισπανόφωνοι αντιστέκο¬ 
νται. Έχοντας χαραγμένα στη συλλογική 
τους μνήμη τα λαϊκά κινήματα και τους 
αγώνες στις χώρες τους, έχουν αναπτύξει 
ένα μεγάλο δίκτυο τοπικών κοινωνικών, 
πολιτιστικών, αθλητικών κέντρων. Πολυά¬ 
ριθμοι ραδιοφωνικοί σταθμοί εκπέμπουν 
στην ισπανική γλώσσα και αποτελούν θε- 
ματοφύλακες γλώσσας και πολιτισμικών 
παραδόσεων. Όλα αυτά κρατούν τους 
δεσμούς και την αλληλεγγύη μεταξύ τους 
ενάντια και στις προσπάθειες της κυβέρ¬ 
νησης να βάλει πλαστούς διαχωρισμούς 
ανάμεσά τους. Αυτό το δίκτυο στήριξε 
τις κινητοποιήσεις και βοηθά στην ενότη¬ 
τα και την οργάνωση των μεταναστών. 

Η Πρωτομαγιά φέτος στις ΗΠΑ πιθα¬ 
νόν να ξάφνιασε πολλούς και σίγουρα δεν 
έχουμε συνειδητοποιήσει πλήρως ακόμα 
την τεράστια σημασία των κινητοποιήσεων 
τόσο για τους μετανάστες όσο και για το 
εργατικό κίνημα συνολικά. Αυτοί οι κολα¬ 
σμένοι δείχνουν έναν ελπιδοφόρο, φωτει¬ 
νό δρόμο οργάνωσης και αντίστασης σε 
όλους τους καταπιεσμένους της γης. 

Αχιλλέας Σταύρου 





Εμείς παράγουμε, εμείς απαιτούμε. 




































η Νεστλέ Είναι η μεγαλύτερη εταιρεία πα¬ 
ραγωγής διατροφικών προϊόντων στον πλανήτη και μια 
από τις τέσσερις πολυεθνικές που ελέγχουν την παγκό¬ 
σμια αγορά του καφέ. Στη Λατινική Αμερική, η οποία 
αντιπροσωπεύει το 9% ίων πωλήσεών της, βρίσκεται 
εδώ και ~/ο χρόνια, σε 30 σχεδόν χώρες, και έχει 38.000 
υπαλλήλους. Είναι η πιο «μποϋκοταρισμένη» εταιρεία 
στον κόσμο. Το μποϋκοτάζ ξεκίνησε το 1977 και συνε¬ 
χίζεται σήμερα σε 20 χώρες. Μεταξύ άλλων, επειδή 
προωθεί γάλα σε σκόνη στον φτωχό Νότο στερώντας 
από εκατομμύρια παιδιά το μητρικό γάλα (ι,5 εκατ. μω¬ 
ρό πεθαίνουν ετησίως επειδή τρέφονται με υποκατά¬ 
στατα γάλακτος), διώκει συνδικαλιστές, πουλάει στην 
Ασία μεταλλαγμένα χωρίς σήμανση, κάνει πειράματα 
σε ζώα... θέλετε κι άλλα; 

.V. 

ο καφές Είναι το δεύτερο πιο σημαντικό προϊ¬ 
όν στην παγκόσμια αγορά μετά το πετρέλαιο. 25 εκατ. 
μικροπαραγωγοί ζουν από την καλλιέργεια του ενώ, 
υπολογίζοντας τις περιφερειακές θέσεις εργασίας 
(συγκομιδή, επεξεργασία, εμπορία), είναι εκατοντά¬ 
δες εκατομμύρια οι άνθρωποι που εξαρτώνται οικο¬ 
νομικά από αυτόν. Το Μεξικό είναι έβδομη χώρα σε 
παραγωγή καφέ και πρώτη σε παραγωγή οργανικού 
καφέ παγκοσμίως. Η μεγαλύτερη ποσότητα προέρ¬ 
χεται από την Τσιάπας, τη φτωχότερη πολιτεία του, 
όπου ο καφές καλλιεργείται κυρίως από ιθαγενείς που 
επιβιώνουν αποκλειστικά από τα έσοδά του. 


Και με μεταλλαγμένο καφέ 
επιτίθεται η Νεστλέ 

Πατέντα για γενετικά τροποποιημένο 
φυτό καφέ που βελτιώνει τη διαλυτό¬ 
τητα του στιγμιαίου καφέ απέκτησε 
πρόσφατα στην Ευρώπη η γνωστή 
πολυεθνική και περιμένει σχετική 
έγκριση και στο Μεξικό. Μεγαλύτερη 
εξάρτηση των καφεπαραγωγών από 
τη Νεστλέ, πιθανή γενετική μόλυνση 
των φυτειών παραδοσιακού και οργα¬ 
νικού καφέ, μείωση της τιμής του καφέ και σταδιακή συγκέντρωση της παραγωγής 
του σε μεγάλες αγροτοβιομηχανικές φυτείες, θα είναι μερικές από τις συνέπειες 
της καλλιέργειας μεταλλαγμένου καφέ στη χώρα. Απειλείται, δηλαδή, η επιβίωση 
500 χιλιάδων οικογενειών μικροπαραγωγών οργανικού καφέ και 500 αγροτικών και 
ιθαγενικών οργανώσεων που εξαρτώνται από τον αρωματικό αυτό καρπό. 

Το Εθνικό Συντονιστικό Οργανώσεων Καφέ, που ενώνει 70.000 παραγωγούς, 
το Συντονιστικό Μικροπαραγωγών Δίκαιου Εμπορίου Λατινικής Αμερικής και Κα- 
ραιβικής και η Οεεηρεαεε Μεξικού προειδοποιούν ότι, αν εγκριθεί η πατέντα, η 
Νεστλέ θα ελέγχει την παραγωγή, την επεξεργασία και την εμπορευματοποίηση 
του καφέ με το μεγαλύτερο δυνατό κέρδος, ενώ απώτερος στόχος της είναι η 
χρησιμοποίηση της γενετικής μηχανικής έτσι ώστε να έχει πλήρη έλεγχο όλης της 
διατροφικής παραγωγικής αλυσίδας. 

Ματούλα Παπαδημητρίου 

Πηγές: Ηα:ρ://νννννν.θΓ§3.ηίεοοηδυπΊ0Γ5.θΓ§/0δρ3.ηοΙ/ 

οικολογική αρχιτεκτονική και φτηνή στέγη 


Π Ζουλιάνα και ο Σέζαρ Αουγκούσχο νχα 
Κόστα είναι αρχιτέκτονες ενώ ο Γκιλιέρμε 
βιολόγος. Ασχολούνται με κατασκευές, 
κτίρια και κήπους, που χρησιμοποιούν 
φτηνό οικολογικό υλικά και ξεχασμένες 
τεχνικές δόμησης, που σήμερα όμως αντι¬ 
μετωπίζονται επιστημονικά. 

Υποστηρίζουν ότι χτίζοντας με πλίνθους 
άψητους (χώμα, νερό και άχυρο, πατημένο 
με τα πόδια) πετυχαίνεις κτίρια, αφενός με 
μεγαλύτερη αντοχή στις κλιματικές συνθή¬ 
κες της Βραζιλίας (ζέστη και υγρασία) και, 
αφετέρου, που μπορούν να προσφέρουν 
όλες τις ανέσεις ενός σπιτιού με τούβλα 
και τσιμέντο. Ταυτόχρονα εξοικονομείς 
ενέργεια, προστατεύοντας το περιβάλλον. 
Τα υλικά είναι ασύγκριτα πιο φτηνά, όμως 
απαιτούνται πολλά εργατικά χέρια (ή μάλ¬ 
λον πόδια, για να πατούν τη λάσπη). 

Εκτός από τον άψητο πλίνθο με χώμα, με¬ 
λετούν και άλλες τεχνικές που χρησιμοποι¬ 


ούν ξύλο, καλάμια, μπαμπού κ.λπ. Επίσης, 
μελετούν την εξοικονόμηση χώρου σε φυ¬ 
τείες με σπιράλ, επικλινείς κατασκευές που 
αξιοποιούν τη διαφορά υγρασίας και φω¬ 
τός για την ανάπτυξη διαφορετικών φυτών 
σε μικρό χώρο. Πέρα από τους ειδικούς, 
ποιος μπορεί να φανταστεί ότι μία στέγη 
από... γρασίδι προσφέρει την καλύτερη 
θερμομόνωση; 

Προσπαθούν να διαδώσουν τις γνώσεις 
για τις μεθόδους αυτές κάνοντας μαθή¬ 
ματα σε σχολεία και σε κοινότητες εργα¬ 
τών γης. Συνεργάζονται με το Κινημάτων 
Χωρίς Γη (ΜδΤ) και δείχνουν τις τεχνικές 
αυτές σε καταλήψεις γης και στους οικι¬ 
σμούς των αγροτών. 

Πιστεύουν ότι οι κοινωνικές ομάδες που 
επιδιώκουν αυτοοργάνωση, υιοθετώντας τις 
τεχνικές αυτές αποκτούν νέα δυναμική και 
μεγαλύτερη αυτονομία. Με τη συγκεκριμέ¬ 
νη κατασκευαστική κουλτούρα στη λαϊκή 


στέγη οι οικισμοίτων Εργατών Γης αποκτούν 
μεγαλύτερη αυτοπεποίθηση, οι άνθρωποι 
δεν νιώθουν προσωρινοί στον χώρο όπου 
ζουν (σήμερα οι περισσότεροι κατοικούν σε 
πρόχειρες κατασκευές με κλαδιά και νάιλον), 
απολαμβάνουν μεγαλύτερη αξιοπρέπεια και 
καλύτερες συνθήκες ζωής, ενώ απελευθε¬ 
ρώνουν οικονομικούς πόρους. 

Ένας οικισμός του ΜδΤ που εφάρμοσε 
ήδη με επιτυχία αυτή τη μέθοδο είναι στην 
Ιταπέβα, κοντά στο Σάο Πάουλο. Η ομά¬ 
δα των αρχιτεκτόνων σκοπεύει, με διεθνή 
συνεργασία, να κατασκευάσει ένα σχολείο- 
πρότυπο σ’ έναν άλλο οικισμό του ΜδΤ, 
καθώς και ένα «εργοστάσιο» πλίνθων και 
πρώτων υλών στο Σάο Μανουέλ, που θα 
τροφοδοτεί τους άλλους οικισμούς. Δέχε¬ 
ται προτάσεις για συνεργασίες και εθελοντι- 
κή εργασία. ΚριτώνΗλιόπουλος 

Για περισσότερες πληροφορίες δείτε: Ηϋϋρ:// 
νννννν.65ρίΓΐΙ&ηόοχσπ.δΓ/δίθ3Γςυΐϋ6ϋυΓ&.Ηϋηι 




























ένας κοσμος 


Ο 

< 

ο 

ο 

Οι 

Ο 




Η κοινωνική βάση του Μ5Τ απο- 
τελείται από ιθαγενείς που έχουν 
εκδιωχθεί από τη γη τους και ακιή- 
μονες αγρότες που εργάζονται ως 
εργάτες γης σε μεγάλα αγροκτήμα¬ 
τα. Οι στόχοι του κινήματος, όπως 
αυτοί διατυπώθηκαν στο πρώτο 
του συνέδριο (2001), είναι η κατά¬ 
ληψη των ακαλλιέργητων εκτάσεων 
που δεν εκπληρώνουν τον κοινωνι¬ 
κό τους σκοπό και η συσπείρωση 
των αγροτών που μεταναστεύουν 
στις πόλεις. 


Η πρώτη κατάληψη πραγματο¬ 
ποιήθηκε στην επαρχία του Τσά- 
κο το Φεβρουάριο του 2000. Δι¬ 
ακόσιες οικογένειες κατέλαβαντο 
αγρόκτημα Πανάντι. Η κατάληψη 
δέχτηκε επανειλημμένες επιθέ¬ 
σεις από τις δυνάμεις ασφαλείας 
και τους παραστρατιωτικούς, με 
αποκορύφωμα την εισβολή ψο 
ένοπλων παραστρατιωτικών στις 
9 Φεβρουάριου 2001 και τη δολο¬ 
φονία έξι αγροτών. Για τη σφαγή 
αυτή δεν έχει τιμωρηθεί κανείς. 


Σήμερα, το Μ5Τ διαθέ¬ 
τει ιοο περίπου καταυλι¬ 
σμούς. Οι περισσότεροι 
θεωρούνται παράνομοι και 
αντιμετωπίζουν τεράστια 
προβλήματα υδροδότησης 
και ηλεκτροδότησης, την 
έλλειψη πόρων και εργαλεί¬ 
ων για να καλλιεργήσουν τη 
γη και, πολύ συχνά, τις επι¬ 
θέσεις των αρχών, των τσι¬ 
φλικάδων και των ένοπλων 
φρουρών τους. 


χωρίς γη 


εκατομμύρια Βολιβιάνων 


Συνέντευξη της Χουάνα Τσαμπί Μεχία, 
υπεύθυνης του τομέα γυναικών του 

Κινήματος Χωρίς Γη (Μ 5 Τ) Βολιβίας 


Η επανάσταση του \ρ$2 και η αγροτική μεταρρύθμιση που εφαρ¬ 
μόστηκε ένα χρόνο αργότερα δεν κατάφεραν να καταργήσουν 
την καταναγκαστική εργασία και να εξαλείψουν οριστικά το λα- 
τιφούντιο. Ο αναδασμός της γης περιορίστηκε στο δυτικό κομ¬ 
μάτι της χώρας, κατά κύριο λόγο στον ορεινό όγκο των Άνδεων, 
ενώ στα εύφορα εδάφη της ανατολής το καθεστώς ιδιοκτησίας 
παρέμεινε ουσιαστικά αναλλοίωτο. Τις δεκαετίες του ’6ο και 
του ’/ο πυροδοτήθηκε εκ νέου μια διαδικασία συγκέντρωσης 
της γης στα χέρια λίγων, κατά την οποία ολόκληρες κοινότητες 
εκτοπίστηκαν από τη γη τους και εκατοντάδες χιλιάδες αγρότες 
αναγκάστηκαν να μεταναστεύσουν προς τα αστικά κέντρα της 
Βολιβίας και του εξωτερικού. Σήμερα, το ρο% του πληθυσμού 
κατέχει το γ% της καλλιεργήσιμης γης. 

- Τι είναι το ΜδΤ της Βολιβίας; 

- Είναι ένα κίνημα οικογενειών, αντρών και γυναικών χωρίς γη. Στη 
Βολιβία υπάρχει μια άνιση κατανομή της γης, συνέπεια της κακής πο¬ 
λιτικής των διαδοχικών κυβερνήσεων. Το 1953 θεσπίστηκε μια αγροτική 
μεταρρύθμιση η οποία διακήρυξε ρητορικά ότι η γη ανήκει σε αυτούς 
που τη δουλεύουν. Αργότερα, ψηφίστηκε ο νόμος του ΙΝΚΑ (Οργανι¬ 
σμός Αγροτικής Μεταρρύθμισης), σύμφωνα με τον οποίο η γη ανήκει 
σε αυτούς που έχουν χρήματα, όπλα και εξουσία. Ως αποτέλεσμα αυ¬ 
τής της κατάστασης γεννιέται το ΜδΤ, κίνημα στο οποίο οργανώνονται 
όλοι εκείνοι που δεν έχουν γη ή που αυτή που έχουν δεν τους επαρκεί. 
Ο βασικός μας στόχος είναι να μπορέσουμε να επιβιώσουμε και να 
συμβάλλουμε στο να βρεθεί μια διέξοδος στην κρίση που αντιμετω¬ 
πίζει η χώρα μας. 



- Ποια είναι τα κοινά σημεία και ποιες οι διαφορές ανάμεσα στο 
ΜδΤ της Βολιβίας και σε εκείνο της Βραζιλίας; 

- Μας εμπνέουν κοινοί στόχοι. Να αποδώσουμε γη στις οικογένειες 
που δεν έχουν. Να αναπτύξουμε ένα θεωρητικό και έμπρακτο αγώνα 
ενάντια στους μεγαλογαιοκτήμονες που την χρησιμοποιούν για τα χρη¬ 
ματιστηριακά τους παιχνίδια και για τα σκοτεινά τους συμφέροντα. Και 
τα δύο κινήματα προωθούν προγράμματα ενημέρωσης, επικοινωνίας, 
υποστήριξης και οργάνωσης των οικογενειών χωρίς γη. Από την άλλη 
πλευρά, δυστυχώς, και τα δύο κινήματα έχουν νεκρούς. Οι βασικές δι¬ 
αφορές απορρέουν από την ιστορία και την εξέλιξη του καθενός. Το 
ΜδΤ της Βραζιλίας έχει κατορθώσει να απαλλοτριώσει μεγάλο μέρος 
των εδαφών που διεκδικεί, ενώ εμείς μόλις μπήκαμε σε μια διαδικασία 
οργάνωσης και δεν έχουμε απαλλοτριώσει παρά λίγες εκτάσεις. Υλοποι¬ 
εί προγράμματα ανάπτυξης και δέχεται την υποστήριξη οργανώσεων 
από το εξωτερικό, ενώ εμείς δεχόμαστε σποραδική μόνο βοήθεια από 
Μη Κυβερνητικές Οργανώσεις και φίλους. 

- Πόσα μέλη έχει το ΜδΤ της Βολιβίας; 

- Έχουμε πέντε χιλιάδες εγγεγραμμένα μέλη, είκοσι χιλιάδες συν¬ 
δέονται έμμεσα με το ΜδΤ και είναι περίπου 200 χιλιάδες αυτοί που 
μας έχουν πλησιάσει για να ζητήσουν πληροφορίες. Όπως και να ’χει, 
η πρόκληση είναι σημαντική, καθώς υπάρχουν τέσσερα εκατομμύρια 
Βολιβιανώνπου δεν έχουν γη. Είναι ο πληθυσμός που μεταναστεύει στα 
αστικά κέντρα και τις περιφέρειές τους, δημιουργώντας τις παραγκου- 
πόλεις και σχηματίζοντας έναν πραγματικό στρατό ανέργων ή φτηνού 
εργατικού δυναμικού, μτφρ.: ΚώσταςΠαπαθωμόπουλος 

Η συνέντευξη δόθηκε στον Σέρχιο Καρράρο και δημοσιεύτηκε στις 10/9/2004 στην 
ιστοσελίδα: Ητί:ρ://νννννν.ηοί3θ5θ.θΓ§/56Γρ3.Ι/η6\Λ/5θ4/28ι.ΗτΓη 









































Ανάκτηση του κλεμμένου δημόσιου χώρου, 

ενίσχυση της μνήμης και της φαντασίας στη συλλογική σκέψη και έκφραση 


θέατρο 

του δρόμου 

Δεν υπάρχει θέατρο του δρόμου 
χωρίς έναν μεθυσμένο να περνάει, 
έναν σκύλο να γαβγίζει 
και έναν παγωτατζή να φωνάζει. 

Εκτορ Αλβαρέγιος 

Στο θέατρο του δρόμου, η αντίληψη για τον κοινό χώρο διαμορφώνεται εκ 
νέου, οι ρόλοι θεατή-ηθοποιού εναλλάσσονται και η δύναμη του πολιτικού 
λόγου ισχυροποιείται. 


Ρ 



οι 


Ο 

κοινοχρήστους χώρους της καθημερινότητας ^·> 

τους... 


Τι είναι; 

Είδος θεάτρου που ξεκίνησε από την εποχή του Μεσαίωνα στην Ευρώπη 
και εξαπλώθηκε σε ολόκληρο τον κόσμο. Η παρουσία του είναι δημόσια και 
γι’ αυτό συνδέεται από την εμφάνισή του με κοινωνικές προθέσεις, αντι¬ 
στάσεις και διεκδικήσεις. Μπορεί να είναι: μικρή, αυτοσχεδιασμένη θεα¬ 
τρική παρασταση / ένα μουσικο-χορευτικό θέαμα / ένα σκετσάκι πολιτικής 
σάτιράς / παντομίμα / ακροβατικά / ταχυδακτυλουργικά / μεταμφίεση με 
κουστούμια ή ρούχα πολύχρωμα και μάσκες / ξυλοπόδαρα / μαριονέτες / 
μια γιορτή στη γειτονιά / μια συλλογική και δημιουργική έκφραση της κα¬ 
θημερινής ζωής / μια μορφή δράσης που αναπτύσσεται όπου οι άνθρωποι 
συναντιούνται... 

Πότε εμφανίστηκε; 

Το θέατρο του δρόμου εμφανίστηκε στην Αργεντινή, στο Μπουένος Άι- 
ρες, την περίοδο της δικτατορίας, τότε που πολλοί καλλιτέχνες δεν μπορού¬ 
σαν να βρουν δουλειά στις αίθουσες λόγω των πολιτικών τους πεποιθήσεων, 
τότε που η θεατρική έκφραση είτε χειραγωγούνταν είτε καταστελλόταν. Στις 
αρχές της δεκαετίας του ’8ο, στους δρόμους του Μπουένος Αιρες, οι πρώ¬ 
τες ομάδες θεάτρου του δρόμου άρχισαν να εκδηλώνουν την ανάγκη για 
ελεύθερη έκφραση. 1 

Πού εμφανίζεται; 

Σε πλατείες, δημόσια πάρκα, αγορές, παζάρια, στη γειτονιό, στα φανά¬ 
ρια, σε σταθμούς τρένων, σε στάσεις λεωφορείων, το θέατρο του δρόμου 
έρχεται να γεμίσει τον χρόνο αναμονής εκεί όπου ο κόσμος κάνει ουρά, να 
προκαλέσει το φευγαλέο βλέμμα, να συναντήσει τους ανθρώπους στους 


Με ποιους παίζεται; 

Α. Με την ομάδα που οργανώνει το είδος της 
παράστασης: 

ι. Ομάδα που κάνει θέατρο του δρόμου ως 
επιλογή αισθητική-επαγγελματική. 

2. Ομάδα γειτονιάς, ή αλλιώς κοινοτική ομά¬ 
δα, χωρίς επαγγελματικούς στόχους, που 
επιλέγει το θέατρο του δρόμου ως μορφή 
συλλογικής δημιουργικής έκφρασης, συνά¬ 
ντησης και συνεργασίας. 

3· Ομάδα που το χρησιμοποιεί ως εργαλείο 
για τη διαπραγμάτευση κοινωνικών προβλη¬ 
μάτων, ως τρόπο αντίδρασης στη δεδομένη 
κοινωνική πραγματικότητα. 

Β. Με τον κόσμο που παραβρίσκεται, που περ¬ 
νά από τον χώρο της θεατρικής δράσης, το 
μεταβαλλόμενο κοινό της παράστασης 

Τι πραγματεύεται; 

θεατρικά σενάρια αυτούσια ή διασκευασμέ¬ 
να, λογοτεχνικά κείμενα, κοινωνικά, πολιτικά, 
οικολογικά κ.ά. θέματα, τοπικά νέα, καθημερι¬ 
νές δραστηριότητες... 

Το θέατρο του δρόμου δεν επιβάλλει είσο¬ 
δο και γι’ αυτό δεν αποκλείει κανέναν. 

Βάσια Εξάρχου 



το 

θέατρο 

του 


δρόμου 



ο 


μύθος 

της 

ϋοΓοηα 

ι 



Τα κείμενα της ενότητας επιμελήθηκαν οι: Ιωάννα Βίτσου, Κωνσταντίνα Γαβαλά, Βάσια Εξάρχου, Ελένη Μαλλιαρού 











Το θέατρο του δρόμου ή 

οι δημόσιοι χώροι και το κοινό 

του Έκχορ Αλβαρέγιος, 
διευθυντή της ομάδας Λα Ρούνφλα' 
του Μπουένος Λίρες, για την «αλάνα» 



Στις μεγάλες πόλεις αυτής της χώρας ο χαρακτηρισμόςτου δρόμου σημει- 
ολογικά υποδηλώνει υποτίμηση, γιατί τα περισσότερα απ’ όσα συμβαίνουν 
σ’ αυτόν τον ανοικτό χώρο, τον δρόμο, είναι μη αποδεκτά, θεωρούνται ανε¬ 
πιθύμητα. 

Στους δρόμους συναντάμε: τον χειρουργό, την πόρνη, τηντραβεστί, που οι 
περισσότεροι αποδοκιμόζουν και ταυτόχρονα επιζητούν τις υπηρεσίες της. 

Στους δρόμους συναντάμε: τις λακκούβες, τα σπασμένα πεζοδρόμια, 
τους πίδακες, τους τοξικομανείς, τα εγκαταλειμμένα παιδιά, αυτούς που 
αρπάζουν αυτό τα παιδιά για να τα εκπορνεύσουν ή να εμπορευτούν τα 
όργανό τους, τη διεφθαρμένη αστυνομία. 

Στους δρόμους συναντάμε: τον τσαντισμένο οδηγό λεωφορείου... 
τον ταξιτζή... τον μηχανόβιο... 

Στους δρόμους συναντάμε: τη διαδήλωση των πικετέρος που κό¬ 
βουν τους δρόμους για να ακουστούν, τους καρτονέρος 2 , τους φτω¬ 
χούς, τους ασθενείς. 

Στους δρόμους συναντάμε: τα σκουπίδια, τα σκατά των σκύλων, τα 
βρόμικα νερό, τις ροχάλες, τον θόρυβο των εξατμίσεων, τα τοξικά αέ¬ 
ρια, τις καταιγίδες, τις πλημμύρες, τα πεσμένα δέντρα. Συναντάμε το 
χάος. Αυτό το χάος που μεγεθύνεται από τον φακό των τηλεοπτικών ει¬ 
δήσεων όταν μας πληροφορούν για το τι συμβαίνει σ’ αυτόν τον χώρο. 

Ετσι λοιπόν: Αν εξαιρέσουμε τις μεγάλες (καλλιτεχνικές) παραγωγές 
που πραγματοποιούνται ευκαιριακά, κυρίως από ευρωπαϊκά σχήματα 
που καταφτάνουνσυνοδευόμενα από μια καλή διαφημιστική εκστρατεία, 
το να κάνεις θέατρο σ ένα τέτοιο μέρος, στον δρόμο, κάτω από αυτές 
τις συνθήκες και σε καταστάσεις τόσο ρεαλιστικές, φαίνεται αδιανόητο 
για τη μεγάλη πλειοψηφια των ανθρώπων του θεάτρου ή των συναφών 
με αυτή τηντέχνη επαγγελματιών (δημοσιογράφοι, παραγωγοί, δημόσιοι 
λειτουργοί). 

Στο πλαίσιο αυτό, το θέατρο του δρόμου, ή αλλιώς το θέατρο των ανοι- 
κτών/δημόσιων χώρων, καταλαμβάνει ένα μέρος... πολύ δύσκολο να το 
ορίσεις, γιατί θεωρείται μη επικερδές, ελάχιστα εκτιμώμενο και βρισκόμενο 


πολύ κοντά στο περιθώριο. Αυτή είναι η θέση του κυρί¬ 
αρχου θεατρικού λόγου στην Αργεντινή σήμερα. 

Ωστόσο... 

Στον δρόμο συναντιούνται όλοι γιατί ο δρόμος ανήκει 
σε όλους, στον δρόμο συναντιέται ο κόσμος. 

Και είναι ο ίδιος ο κόσμος, που συναντιέται έτσι ξαφ¬ 
νικά με ένα θεατρικό έργο σε μια πλατεία ή σ' έναν δρό¬ 
μο και σταματάει να το δει. Και την ίδια εκείνη στιγμή 
οι άνθρωποι αυτοί μετατρέπονται σε θεατές και πολλοί 
απ αυτούς βλέπουν για πρώτη φορά στη ζωή τους θέ¬ 
ατρο, έχοντας την ελευθερία να επιλέξουν να φύγουν 
χωρίς να ενοχλήσουν κανέναν ή να παραμείνουν, αν θέ¬ 
λουν, μέχρι το τέλος. Και σίγουρα, ο κόσμος αυτός ανα¬ 
καλύπτει ένα θέαμα ζωντανό, που πιθανόν να αλλάξει 
την ιστορία του, ακόμα και αν είναι για μερικό λεπτό. 

Ετσι λοιπόν: Οι άνθρωποι του θεάτρου (ηθοποιοί, 
σκηνογράφοι, τεχνικοί, βοηθοί, σκηνοθέτες), οι οποί¬ 
οι δίνουν όλες τις καλλιτεχνικές τους δυνάμεις για να 
προσεγγίσουν αυτόν τον (θεατρικό) λόγο, όταν παρα¬ 
τηρούντο παριστόμενο κοινό, που είτε τυχαία πέρναγε 
από εκεί είτε ήρθε ειδικό για την παράσταση, και το 
βλέπουν να απολαμβάνει το έργο τους, αισθάνονται 
ότι εκπληρώνουν τον σκοπό τους, παρότι η είσπραξη 
του «καπέλου» 3 (εθελοντική προσφορά του κοινού) δεν 
καλύπτει τις βασικές τους οικονομικές ανάγκες. Και αυ¬ 
τός δεν είναι παρά ο ίδιος σκοπός που έχουν όλοι οι άν¬ 
θρωποι του θεάτρου: να βλέπει και να απολαμβάνει την 
τέχνη τους όσο το δυνατόν περισσότερος κόσμος. Και 
οι άνθρωποι που ασχολούνται με το θέατρο του δρό¬ 
μου ξεπερνούν τις δυσκολίες τους, γιατί αποδεικνύεται 
ότι ο κόσμος που τους βλέπει είναι περισσότερος από 
εκείνον που θα τους έβλεπε σε οποιαδήποτε θεατρική 
σκηνή. Και αυτή είναι η θέση που έχει ο λόγος του θεά¬ 
τρου του δρόμου σήμερα στην Αργεντινή. 

Επιπλέον, οι άνθρωποι του θεάτρου του δρόμου γνω¬ 
ρίζουν ότι υπηρετούν ένα είδος λαϊκού θεάτρου ή θεά¬ 
τρου του λαού, δεδομένου ότι αυτού του είδους οι πα¬ 
ραστάσεις σε δημόσιους χώρους υπήρχαν πριν η αστική 
τάξη δημιουργήσει τους εξειδικευμένους για τη θεατρι¬ 
κή τέχνη χώρους, δηλαδή τις θεατρικές αίθουσες. Και 
παρότι η σημερινή δημοκρατία δεν απαγορεύει αυτές 
τις δραστηριότητες στους δημόσιους χώρους, τις κρα¬ 
τά στο περιθώριο γιατί απειλούντο κατεστημένο. 

Λέγεται ότι «η θεατρική τέχνη πραγματοποιείται στις 
θεατρικές αίθουσες που γι’ αυτόν τον λόγο υπάρχουν. 
Κάθε θεατρικό έργο που πραγματοποιείται έξω από 
αυτές ανήκει στο περιθώριο». Απαντάμε: «η θεατρική 



















Ομάδα θεάτρου γειτονιάς 
του Μεντεγίν, 
Κολομβία. 


αίθουσα, όπως και οι θρησκευτικοί ναοί, δημιουργήθη- 
καν για να διευκολύνουν όσους πραγμαιοποιούοαν τις 
τελετές, αλλά για τους αληθινούς πιστούς αυτό δεν αλ¬ 
λάζει ούτε την ουσία ούτε την αξία των τελετών τους. 
Η ουσία του θεάτρου βρίσκεται στους ανθρώπους του 
και όχι στο κτίριο που τους στεγάζει». 

Είναι σημαντικό να τονίσουμε ότι, από την πτώση της 
δικτατορίας μέχρι σήμερα, υπερασπιζόμαστε με πάθος 
αυτόν τον θεατρικό λόγο (σημαντική προϋπόθεση για 
να μπορείς να συνεχίσεις να τον υπηρετείς). Ένας λόγος 
παραπάνω από θεατρικός, γιατί απαιτείτην ιδιαίτερη εκ¬ 
παίδευση και προετοιμασία μας ώστε να μπορούμε να 
επικοινωνούμε σ' αυτούς τους (δημόσιους) χώρους. 

Οι παραστάσεις του δρόμου 
και οι διαφορετικές του εκφράσεις 

Υπάρχει ένα είδος θεάτρου του δρόμου που λέγεται 
κοινοτικό ή δημοτικό θέατρο, το οποίο πραγματοποι¬ 
είται από γείτονες που συναντιούνται και καταγράφουν 
συλλογικά την ιστορία της συνοικίας τους, ως μια προ¬ 
σπάθεια ανάκτησης και διατήρησης της ιστορικής μνή¬ 
μης. Οι θεατρικές αυτές ομάδες, οι οποίες είναι πολυ¬ 
άριθμες και η πλειοψηφία τους δημιουργήθηκε μετά 
την κοινωνικοπολιτική κρίση του 20οι, προήλθαν από 
τα θεατρικά εργαστήρια που έστησαν οι σκηνοθέτες 
Αδεμάρ Μπιάντσι και Ρικάρντο Ταλέντο. 

Στο θέατρο του δρόμου μπορούμε επίσης να συμπε- 
ριλάβουμε το λεγόμενο «νέο τσίρκο ή το τσίρκο χωρίς 
στέγη», ολιγάριθμα σχήματα δύο ή τριών καλλιτεχνών, 
οι παραστάσεις των οποίων, παρότι έχουν θεατρικότη¬ 
τα, χαρακτηρίζονται κυρίως από ακροβατικές επιδεί¬ 
ξεις δεξιοτεχνιας, με σκοπό τη διασκέδαση του κοινού 
αλλά και τη δική τους επιβίωση. 

Ισχυρή παρουσία στο θέατρο του δρόμου έχει «η 
μούργα» 4 , την οποία θα κατατάσσαμε ο’ αυτό που 
ονομάζεται «τέχνη του λαού». Είναι ομάδες στις οποί¬ 
ες ο κόσμος δραστηριοποιείται ενεργά, έχοντας στό¬ 
χο τη συμμετοχή, τη συνάντηση, τη διασκέδαση. Στη 
μούργα ο κόσμος χορεύει, τραγουδά και κριτικάρει το 
σύστημα μέσω των σκωπτικών τραγουδιών και σχολί¬ 
ων. Η μούργα δεν στοχεύει στην τελειότητα αλλά στη 
συμμετοχή όλων, χωρίς προϋποθέσεις. 

Τέλος, υπάρχει το επαγγελματικό θέατρο του δρό¬ 
μου. Υλοποιείται από επαγγελματίες του θεάτρου οι 


οποίοι, λειτουργώντας συλλογικά, παρεμβαίνουν στην κοινωνία, ενώ προ¬ 
σπαθούν να ζήσουν από το επάγγελμά τους μελετώντας, βελτιώνοντας τα 
μέσα τους, ερευνώντας. 

Στο πάρκο Αβεγιανέδα, στο Μπουένος Αιρες (ένας δημόσιος χώρος με 
πολύ ισχυρή την παρουσία των γειτόνων), πραγματοποιείται δυο φορές 
το χρόνο η Εθνική Συνάντηση των Ομάδων του Θεάτρου του Δρόμου. 
Στον χώρο του πάρκου λειτουργούν τρεις θεατρικές συλλογικότητες που, 
επιλέγοντας μια εναλλακτική θεατρική αισθητική, αποφάσισαν να κάνουν 
θέατρο του δρόμου: η Καράκου, το θέατρο της Λα Ιντεμπέριε και η Λα 
Ρούνφλα, οι οποίες, μαζί με τις παραδοσιακές ινδιάνικες θεατρικές ομάδες 
νν&γηα και ΜαΙΙΙ<υ Κ&ίαιγ, τα μέλη των οποίων προέρχονται από τις 

ιθαγενικές κοινότητες Αιμάρα και Κέτσουα, παρουσιάζουν το έργο Όνειρα 
Γιγάντων, που πραγματεύεται το ζήτημα της συμβίωσης των διαφορετικών 
εθνοτήτων. Επίσης, στην επαρχία της Σάντα Φε δραστηριοποιείται η ομάδα 
ΛαΤραμόγια και στη Μεντόσα η Λα Περικάνα, για να μνημονεύσουμε μερι¬ 
κά από τα αντίστοιχα σχήματα της περιφέρειας. 

Το καλλιτεχνικό αποτέλεσμα βρίσκεται πάντα στην υποκειμενική κρίση των 
εκάστοτε θεατών αλλά, κατά τη γνώμη μου, τα παραπάνω θεατρικά σχήματα 
έχουν να παρουσιάσουν σημαντική ποιοτική δουλειά. 

Δεν ξέρω αν το θέατρο που κάνουν είναι «ιερό», αλλά ξέρω σίγουρα ότι 
είναι ζωντανό και ότι οι άνθρωποί του δουλεύουν με πάθος. 

Μετάφραση: Δήμητρα Σούλιου 


ι Η Ι_ 3 . ΚυηίΊα σχηματίστηκε το 1991, το όνομά της προέρχεται από την αργκό της πόλης (Ιυη 
ίέιτίο) και σημαίνει «κόσμος του ίδιου είδους ενωμένος για έναν κοινό σκοπό». Εγκαθί¬ 
σταται στο πάρκο Αβεγιανέδα, έρχεται σε επαφή με τον κόσμο, ενθαρρύνει πολιτιστικές 
δραστηριότητες και διεκδικεί τη χρήση του πολιτιστικού κέντρου του πάρκου. 

2. Συλλέκτες ανακυκλώσιμων υλικών από τα σκουπίδια. 

3 · Η £οιύ 3. είναι η κατά βούληση οικονομική ενίσχυση της ομάδας. §ογγε: σκούφος, μπε¬ 
ρές, άε £οιγε: τζάμπα, στην τράκα. 

4 · Η ηιυΓ££ συνδέεται με το έθιμο του καρναβαλιού, τις λαϊκές εκδηλώσεις και 
γιορτές. Η στρατιωτική δικτατορία, το 1976, απαγόρευσε με διάταγμα το 
καρναβάλι. Η καταγωγή της μούργα εντοπίζεται στις μουσικές εκδηλώ¬ 
σεις των Αφρικανών σκλάβων, στο καντόμπε (θρησκευτική έκφραση με 
αφρικανικά τύμπανα, χορό και τραγούδι), με το οποίο εκδήλωναν την 
αντίστασή τους και, παράλληλα, διατηρούσαν την κουλτούρα τους. 


Το τσίρκο Ελ Σανάλ, ^ 

μια σχολή για τα παιδιά του δρόμου 



Από ίο 1998 λειτουργεί στο Κόλι της Κολομβίας μια πρωτοποριακή 
σχολή για την εκμάθηση τεχνικών θεάτρου του δρόμου. Την ίδρυσε ο 
Εκτορ, που μέχρι τότε έδινε παραστάσεις ως ξυλοπόδαρος όχι μόνο 
στη Λατινική Αμερική, αλλά και σε ολόκληρο τον κόσμο. Στη σχολή, 
που ονομάζεται τσίρκο Ελ Σανάλ ή Τσίρκο για Όλους (Οιτο ριιιτι 
Τοάοε), φοιτούν αποκλειστικά παιδιά του δρόμου που, επί το πλεί- 
στον, είναι θύματα του 40χρονου εμφύλιου πολέμου και των επιθέσε¬ 
ων των καρτέλτης κοκαΐνης. Στη σχολή εκπαιδεύονται ως μελλοντικοί 
ακροβάτες, σχοινοβάτες, ισορροπιστές, ζογκλέρ, ταχυδακτυλουργοί 
και ξυλοπόδαροι. 

Το Τσίρκο για Όλους δίνει κάθε χρόνο την αποχαιρετιστήρια παρά¬ 
σταση προς τιμή των απόφοιτων της χρονιάς. Να σημειώσουμε ότι για 
τους απόφοιτους της σχολής εκδηλώνει ενδιαφέρον ακόμη και το φη¬ 
μισμένο Τσίρκο του Ήλιου. 


Το τσίρκο Ελ Σανάλ έχει εμφανιστεί σε πολλές χώρες της Αμερικής, 
καθώς και στην Ευρώπη (Ισπανία, Γαλλία και Αγγλία). 


Μιχάλης Ανιτσάκης 





















για το Αόρατο Θέατρο 

Από τους φρενιτιώδεις πειραματισμούς στο Αρένα Τεάτρε (Αγ6Π3 
ΤΗβείτε) του Σόο Πάουλο ως το πολύ πιο οργανωμένο και σε διεθνή 
βάση Θέατρο των Καταπιεσμένων, ο Αουγκούστο Μπόαλ (ο οποίος 
φυλακίστηκε από τη δικτατορία στη Βραζιλία το 1960) και οι «συνεργοί 
του» προχώρησαν σε ριζοσπαστικές καινοτομίες και μια ιδιαίτερη άπο¬ 
ψη σε ό,τι αφορά στο θέατρο, με ευρύτερες επιπτώσεις στον πολιτικό 
και πολιτισμικό ακτιβισμό. Μια από τις προτάσεις τους είναι και το Αό¬ 
ρατο Θέατρο, μια φόρμα που θα μπορούσε να χαρακτηριστεί θέατρο 
του δρόμου, αν και πηγαίνει πολύ μακρύτερα από τις κλασικές εκδοχές 
του είδους. 

Μια ομάδα δρώντων μπορεί να δημιουργήσει ένα σενάριο δράσης 
και να το «παρουσιάσει» σε σημεία με υψηλή διέλευση περαστικών, με 
τρόπο όμως που να γίνεται αντιληπτό ως πραγματικό γεγονός και όχι 
ως θεατρικό, επιδιώκοντας μάλιστα τη συναισθηματική και σωματική 
εμπλοκή των διερχομένων. Ααΐη§ στη Ζωή. Ανήθικο; 

Ο Μπόαλ εξηγεί: «Το Θέατρο των Καταπιεσμένων είναι θέατρο με την 
πιο αρχαία σημασία του όρου. Δηλαδή, όλα τα ανθρώπινα πλάσματα 
είναι ηθοποιοί και θεατές. Είναι θεατές-ηθοποιοί (δρεα-ΑοϋοΓδ). Αυτό 
που κάνουν οι ηθοποιοί το κάνουμε στη ζωή μας, πάντα και παντού. Η 
μόνη διαφορά είναι ότι οι ηθοποιοί έχουν συνείδηση ότι χρησιμοποιούν 
τη γλώσσα του θεάτρου και έτσι μπορούν να τη διαχειριστούν καλύτε¬ 
ρα, ενώ οι γυναίκες και οι άντρες στον δρόμο δεν γνωρίζουν ότι κάνουν 
θέατρο». Σήμερα σε όλη την αμερικάνικη ήπειρο υπάρχουν ομάδες που 
ασχολούνται με το Αόρατο Θέατρο, με θέματα που καταπιάνονται με 
όλες τις μορφές καταπίεσης: ρατσιστική, φυλετική, οικονομική και κοι¬ 
νωνική. Ιεβ(ΙΡΙ*ίτΐθ 

Το θέατρο του δρόμου στις ΗΠΑ 

Στις ΗΠΑ, λόγω των ποικίλων καταγωγών του πληθυσμού, υπάρχουν 
ομάδες από όλες τις ηπείρους της υφηλίου. Ομάδες από την Αφρική 
που βασίζονται σε παραδοσιακά έθιμα και τελετουργίες για να τα εξελί¬ 
ξουν σε θέατρο του δρόμου, ομάδες από την Ευρώπη που περιοδεύουν, 
από την Ασία και, φυσικό, από τη Λατινική Αμερική. 

Μια ομάδα, που υιοθέτησε ως έναν από τους βασικούς τρόπους δρά¬ 
σης της το αναρχικό - αντάρτικο θέατρο δρόμου (3ηαΓθΗί$ί §υθπΙΙα 5ΕΓ66Ε 
ίΗεαϊεΓ), είναι οι Ντίγκερς (Οί§£ει·$), που υπήρξαν από τις πιο γνωστές 
ομάδες του Σαν Φρανσίσκο τη δεκαετία του ’6ο. Βασιζόμενοι σε αναρ- 
χική-αντιεξουσιαστική ιδεολογία, πρότειναν εναλλακτικούς τρόπους και 
μοντέλα κατά του συστήματος της ιδιοκτησίας. Συνδύασαν στη δρά¬ 
ση τους θέατρο του δρόμου, ακτιβισμό και καλλιτεχνικά δρώμενα στην 
πρότασή τους για την «Ελεύθερη Πόλη». 

Στην ίδια πόλη, σήμερα πραγματοποιείται το μοναδικό φεστιβάλ 
θεάτρου του δρόμου στις ΗΠΑ, το ΙηΤΗβ δίτββΐ (Στους Δρόμους). Οι 
περισσότερες παραστάσεις πραγματοποιούνται σε «υποβαθμισμένες» 
γειτονιές. Σε σημεία της πόλης που οι κάτοικοι έχουν πολύ χαμηλά ει¬ 
σοδήματα, που οι τιμές των εμπορικών θεάτρων είναι γι’ αυτούς απαγο¬ 
ρευτικές και που κλείνονται στα διαμερίσματά τους καθώς φοβούνται 
να κυκλοφορήσουν στην «επικίνδυνη» και «βρόμικη» πόλη. Σε τέτοιες 
συνθήκες έρχεται το θέατρο του δρόμου να δείξει πως τα πράγματα 
μπορούν να είναι διαφορετικά. Ελένη Μαλλιαρού 



Θέατρο φαναριών 

Περπατώντας στο Σαντιάγο συναντά κανείς διάφορα 
αξιοπερίεργα πράγματα, από τα οποία άλλα τον αφή¬ 
νουν αδιάφορο κι άλλα του αποσπούν την προσοχή. 

Ένα από αυτά είναι και η τέχνη του δρόμου, όπως 
θέατρο, μουσική, παραστάσεις ζογκλέρ και παλιάτσων 
κ.λπ. 

Είναι εκπληκτικό να βλέπεις πώς προετοιμάζεται μια 
ομάδα ανθρώπων στον δρόμο για να δώσει μια παρά¬ 
σταση μερικών μόνο λεπτών. Τα φανάρια θα μας φαί¬ 
νονταν ότι διαρκούν μια αιωνιότητα αν δεν υπήρχαν 
οι ζογκλέρ με τις μπάλες και τις ξύλινες κορίνες, που 
μας ξαναγυρίζουν με την τέχνη τους για λίγες στιγμές 
στην παιδική μας ηλικία, περιμένοντας λίγα κέρματα ή, 
μερικές φορές, τίποτα. Το θέατρο του δρόμου, με μια 
ολιγόλεπτη σκηνή, μας μεταφέρει σε άλλες εποχές ή, 
απλά, μας κάνει να γελάσουμε. Είναι χιλιάδες τα συναι¬ 
σθήματα που ζούμε βλέποντας την τέχνη του δρόμου 
στην πόλη και είναι μαγικές οι στιγμές που μας χαρίζουν 
οι καλλιτέχνες. Γιατί, στην πραγματικότητα, αυτοί είναι 
ΟΙ καλλιτέχνες! της Κίκα, από το Σαντιάγο της Χιλής 



Μαθηματικά και θέατρο του δρόμου: 

το θεώρημα χου δΗαηηοη για τον μαλαμπαρισμό 
(Ρ + 0)·Η = (Β + 0)·Ν 

Ρ = ο χρόνος που η μπάλα παραμένει στον αέρα 
ϋ = ο χρόνος που η μπάλα παραμένει στο χέρι 
Η = ο αριθμός των χεριών (ι ή 2) 

(μαλαμπαρισμό κάνουν και άτομα με ένα χέρι) 

Β = ο χρόνος που το χέρι παραμένει άδειο 
Ν = ο αριθμός που υποδηλώνει τις μπάλες 



Πηγές: Σήματα Καπνού, «Μυι^κ: λαϊκές κομπανίες του δρόμου», τ. 4 , Οκτώβριος ζοοο, Ηΐφ#ννννν.3ηιτό.ο^ - άρθρο: ΕΙ κυο® αΙΙφιο... ο ϊρτορίϊΓίε άεΙ εερβάο ρϊδϋτο, 2-12-2005, 

Ηαρ://νννννν.Γενί5Ε3ρΙϊηβΕ3Γίο.οοπι.3Γ/ - άρθρο: «1.3 τ3ΐΙε τοπίο εετεηαπο», 1-8-2005, Ηαρ://νν\ννν.πΊ3ΐ3ΐ)3π$πιο.τΙ 



























«Γυναίκα που κλαίει», 
«Μεξικανή Μήδεια», 
«η πρώτη γυναίκα 
που έφερε στη ζωή μιγάδα» 
η Γιορόνα και το κλάμα της 
απαντάται 
στις δοξασίες ολόκληρης 
της αμερικανικής ηπείρου. 



Μαλίντσιν 

Το 1519 τα πλοία του Κορτές επιβιβάστηκαν 
στο Ποτόντσαν. Η μάχη που ακολούθησε 
έφερε νίκη στους Ισπανούς λόγω της υπερο¬ 
χής τους σε ιππικό, πυροβόλα και τακτική. Οι 
ηττημένοι αρχηγοί πρόσφεραν σαν εκδήλωση 
υποταγής τρόφιμα, ρούχα, χρυσά στολίδια 
και μια ομάδα νέων γυναικών, ανάμεσα στις 
οποίες ήταν κάποια που αποκαλούνταν Μα- 
λίντσιν. Οι Ισπανοί την αποκαλούσαν «Μαρί¬ 
να» ή «Μαλίντσε» η οποία, καθώς γνώριζε τη 
γλώσσα νάουατλτου Κεντρικού Μεξικού και 
την τσοντάλ, γλώσσα των Μάγια της ακτής, 
χρησιμοποιήθηκε ως διερμηνέας δουλεύο¬ 
ντας μαζί με τον Ισπανό Χερόνιμο ντε Αγκι- 
λάρ, που είχε μάθει σαν ναυαγός τη γλώσσα 
των Μάγια. Έτσι, έγινε έμπιστη του Κορτές 
σε ολόκληρη την εκστρατεία του και επίσης 
σύζυγός του, από την οποία απέκτησε έναν 
γιο, τον δον Μαρτίν. 

Τοννηεεηά Κ., Οι Αζτέκοι, 
εκδόσεις Δελφίνι, Αθήνα 1997· 


... 1-9 ρβη 3 ςυθ ηο θ$ ρθΠ 3 , Ι_Ιοιόπ 3 , ΐοάο θ$ ρεη 3 ρ3Γ3 ιηί. 

ΑγθΓ ρθη 303 ροΓ νβΓΐθ, ΙΙθΓοη 3 ,γ Ηογ ρθηο ροιηυθ ίθ νί... 

(... ο πόνος που δεν είναι πόνος, Γιορόνα, όλα είναι πόνος για μένα. 

Χτες πονούσα για να σε δω, Γιορόνα, και σήμερα πονάω που σε είδα...) 

(στίχοι από μεξικάνικο παραδοσιακό τραγούδι) 


Μετά την κατάκτηση του Μεξικού από τους Ισπανούς κονκισταδόρες, περί¬ 
που στα μέσα του ι6ου αιώνα, οι κάτοικοι της νέας πρωτεύουσας, της Πόλης 
του Μεξικού, αποσύρονταν στα σπίτια τους μετά το βραδινό σιωπητήριο. 
Τα μεσάνυχτα, και κυρίως όταν το φεγγάρι έλαμπε στον ουρανό, ξυπνούσαν 
αναστατωμένοι στο άκουσμα θλιβερών, μακρόσυρτων ουρλιαχτών. Μια γυ¬ 
ναίκα ντυμένη στα λευκά πλανιόταν στους έρημους δρόμους με κατεύθυνση 
προς την Ανατολή. Περνούσε από τον ένα δρόμο στον άλλο, χωρίς να ακο¬ 
λουθεί κάποιο συγκεκριμένο δρομολόγιο, αλλά πάντα κατέληγε στη Μεγάλη 
Πλατεία. Εκεί γονάτιζε και έσκυβε το πρόσωπο χαμηλά, ώσπου ακουμπούσε 
στο πλακόστρωτο. Η διαπεραστική κραυγή της: «Αααχ! παιδιά μου! αααχ!» 
ακουγόταν κατά διαστήματα ως τις πρώτες πρωινές ώρες... Όσοι τολμηροί 
αποφάσισαν να αφήσουντην ασφάλεια του σπιτιού τους για να δουν τη γυ¬ 
ναίκα, την είδαν από μακριά, μια αιθέρια φιγούρα, με το μακρύ πέπλο να της 
σκεπάζει το πρόσωπο. Φεύγοντας από τον καθεδρικό ναό σχεδόν πετούσε, 
ώσπου, παίρνοντας τους δρόμους για μια ακόμη φορά, έφτανε στις όχθες 
της μεγάλης λίμνης και χανόταν μέσα της κλαίγοντας... Η παρουσία της ήταν 
αισθητή για τόσο μεγάλο διάστημα που τελικά έμεινε στη σκέψη των κατοί¬ 
κων της πόλης ως η «γυναίκα που κλαίει», η ίΙοΓοηϊ... 

Η ιστορία της Γιορόνα απαντάται σε διαφορετικές εκδοχές σε όλη την 

αμερικανική ήπειρο, από τις ΗΠΑ 
μέχρι την Παταγονία. Έχουν γυριστεί 
τουλάχιστοντέσσεριςταινίες και έχουν 
γραφτεί πολλά άρθρα και ανθρωπολο- 
γικές μελέτες αφιερωμένα σε αυτήν. 
Σε κάποιες περιοχές της Κολομβίας, 
η Γιορόνα κυκλοφορεί βρόμικη και 
ταλαιπωρημένη, με το πρόσωπό της 
σκαλισμένο από το κλάμα. Είναι το 
πνεύμα μιας ανύπαντρης μητέρας που 
πέταξε το παιδί της στο ποτάμι για να 
απαλλαγεί από τη ντροπή. «Εδώ το 
πέταξα... πού θα το ξαναβρώ;» είναι 
ο θρήνος της. Στη Βενεζουέλα, η Γκο¬ 
ρόνα λέγεται πως ήταν μια κοπέλα που 
όταν ακούσε τις φήμες ότι ο άντρας 
της την απατούσε με την ίδια της τη μητέρα, τη σκότωσε και έβαλε φωτιά 
στο σπίτι της ξεχνώντας στην τρέλα της ότι μέσα ήταν και τα παιδιά της. Στην 
Αργεντινή, η Γιορόνα δεν είχε πρόσωπο. Όταν εμφανιζόταν έφερνε αρρώστιες 
στους υγιείς και θάνατο στους αρρώστους. 

Στο Μεξικό, η παράδοση που την αφορά είναι πολύ μεγάλη και υπάρχουν 
αρκετές εκδοχές για την προέλευσή της. Μια εκδοχή υποστηρίζει ότι πρό¬ 
κειται για την ιστορία της προστάτιδας θεός των Ατζέκων ΟΗυ3<:03£ΐ (Σιου- 
ακόατλ). Λένε ότι λίγο πριν την κατάκτησή από τους Ισπανούς μια γυναικεία 
φιγούρα ντυμένη στα λευκά εμφανιζόταν διαρκώς πάνω από τη λίμνη και 
περιφερόταν στους γύρω λόφους τρομοκρατώντας τους κατοίκους. «Αχ! 
παιδιά μου! Πού να σας πάω για να ξεφύγετε από το φριχτό σας μέλλον;» 
έλεγε θρηνώντας. Οι ιερείς είδαν την εμφάνισή της αυτή σαν οιωνό, και απο¬ 
φάσισαν να μελετήσουν τις παλιές προφητείες. Οι πρόγονοί τους ανάφεραν 
ότι η θεό θα εμφανιζόταν για να τους ανακοινώσει την πτώση της αυτοκρα¬ 
τορίας των Αζτέκων από εκείνους που θα έρχονταν από την Ανατολή. 

Μια άλλη εκδοχή ταυτίζει τη Γιορόνα με μια «Μεξικανή Μήδεια». Λέγεται 
πως κοντό στα 1500, μια όμορφη μιγάδα ερωτεύτηκε έναν Ισπανό αξιωμα- 
τούχο με τον οποίο απέκτησε δύο παιδιά. Σε μια κρίση τρέλας, όταν εκείνος 
την εγκατέλειψε, η νεαρή σκότωσε τα παιδιά τους με το μαχαίρι που της 
είχε χαρίσει. Με ματωμένα χέρια, βγήκε στο δρόμο κλαίγοντας και ουρλιά¬ 
ζοντας από τον πόνο, ώσπου κάποια στιγμή συνελήφθη και καταδικάστηκε 
σε θάνατο. 

Τέλος, η πιο δημοφιλής εκδοχή είναι αυτή που ταυτίζει την ιστορία της 
Γιορόνα με εκείνη ενός ιστορικού προσώπου, της άοή3 Μ3ΠΠ3 (δόνια Μα¬ 
ρίνα), ή αλλιώς 1.3 ΜϊΙίηοΗε (Λα Μαλίντσε), που περιπλανιέται μετανιωμένη 
που πρόδωσε τη φυλή της. Η ιθαγενής ερωμένη του Ερνάν Κορτές, κόρη 
ενός ευγενούς των Αζτέκων, πουλήθηκε από τη μητέρα της σκλάβα σε εμπό¬ 
ρους, που με τη σειρά τους τη δώρισαν στον επικεφαλής των καταχτητών. Η 
ιστορία τη θέλει σύμμαχό του, αφού τον βοήθησε να υποτάξει τους ιθαγε¬ 
νείς παίζοντας τον ρόλο της μεταφράστριας και συμβούλου. Υπήρξε μόνιμη 
σύντροφός του και του χάρισε δυο παιδιά. Η στάση της αυτή δημιούργησε 
τεράστια ρήξη με τη φυλή της, σε σημείο που το όνομά της έγινε συνώ¬ 
νυμο της προδοσίας. Όταν ο Κορτές, κυβερνήτης πλέον της αποικίας του 
Μεξικού, την εγκατέλειψε για να παντρευτεί μια πλούσια Ισπανίδα ευγενή, 
εκείνη αποφάσισε να τον εκδικηθεί. Πήρε τα παιδιά τους και φτάνοντας στο 
ποτάμι τα έπνιξε με τα ίδια της τα χέρια. Συνειδητοποιώντας την πράξη της 
άφησε μια θρηνητική κραυγή: «Αααχ! παιδιά μου!» Πριν αφαιρέσει την ίδια 
της τη ζωή, ο θρύλος την θέλει να καταριέται τον πρωτότοκο γιο της νέας 
οικογένειας του καταχτητή που την πρόδωσε... 

Από τους Μεξικάνους θεωρείται η πρώτη γυναίκα που έφερε στη ζωή μι- 
γάδα και, κατ’ αυτό τον τρόπο, συμβολικά «μητέρα του έθνους τους» που 
αποτελείται σε μεγάλο ποσοστό από μιγάδες. 



άεεάε εΙ ίοηάο άε 13 £Ϊ6ΐΤ3, 

Γ<ιηί35Γη3.5 Ηυηΐ3ηο5 56 δυ503η. 

3ΐ§υηο5 οΙνίά3η Γπο, 
ουο5 ηυηε3 56 εηαιεηπτιη. 

Ιΐ306η £6ΐπόΐ3Γ 13 νίά3; 
ύειτώ^η 5υεήθ5, 

£ίεηιόΐ3 3Π10Ι-. 

3/! ηο ςυίεΐΌ 3ΐτΐ3Γ£6, ϋθΓοη3. 

3 γ! ηο 6)υίεΐΌ ΙΙογ3γ εοηίϊ§ο. 

3γ! άε)3ηΐ6 νει-£υ ρίεΙ. 

3γ! άε]3ΐτΐ6 56Γϋυ ρίεΙ. 
άε)3ηΐ6 3γυ03ΐτε, 
η3’ ηιάδ άίηιε οόιηο, 

γ 351 5ΘΓ0... 

06506 εΙ Γοηάο άε 13 αειτ3... 

ηιάδ 3ΐΙά άε Ι3 6χΐ5£εηα3 

ΓΙο£ 3Π 3ΐΐΤΙ35 50135 £0035 ΟΓυθίίίθ3ά35 

ΗΟΓΠ0Γ65 γ Γηυ]6Γ65 ΙΙθΓ3η 

ροΓ υη 3 γπογ ςυε ηυηο3 Ευνίεωπ. 

3/!, ηο £)υΐ6ΙΌ 3ΙΤΙ3|·£6, ϋθΓθη3... 

από τα βάθη της γης, 
ανθρώπινα φαντάσματα ψάχνουν, 
κάποια ξεχνούν το κρύο, 
άλλα ποτέ δεν συναντιόνται, 
κάνουν τη ζωή να τρέμει, 
τρέμουν τα όνειρα, τρέμει η αγάπη. 

αχ! δεν θέλω να σε αγαπήσω, Γιορόνα. 
αχ! δεν θέλω να κλαίω μαζί σου. 
αχ! άσε με να δω το δέρμα σου. 
αχ! άσε με να είμαι το δέρμα σου. 
άσε μένα σε βοηθήσω, 
πες μου μόνο πώς, κι έτσι θα γίνει... 

από τα βάθη της γης... 

πιο πέρα από την ύπαρξη 

επιπλέουν ψυχές μοναχές όλες σταυρωμένες 

άντρες και γυναίκες κλαίνε 

για μια αγάπη που ποτέ δεν είχαν. 

αχ! δεν θέλω να σε αγαπήσω, Γιορόνα... 

τραγούδι των Ιο$^£υ3Γβ5 
από το άλμπουμ ΕΙ ΡπιηβΓ Ιη5£ιη£ο 


Οι γνώμες διχάζονται για τη φαινομενική προδοσία 
της: θεωρείται ότι δίνοντας τη δυνατότητα στον Κορ¬ 
τές να διαπραγματευτεί με τους ιθαγενείς έσωσε πολ¬ 
λούς συμπατριώτες της, που σε άλλη περίπτωση θα 
είχαν εξαρχής σφαγιαστεί. 

Κωνσταντίνα Γαβαλά 

Κυριότερες πηγές: 5Ηερ ΙεηεΗεΙς “Ι_3. ΜαΙιηοΗθ”: 

ΗεΗοϊογ ΗεΐΌΐηεΡ 

Ιυΐδ ΟοηζάΙεζ Ο^Γε^όη, Ι_&$ οαΙΙεδ οΐε Μέχίεο, ΙεγεηοΐΕδ γ 
δυεεείϊεΐοδ, Ε<1 Ροιύιιε, Μέχίεο, 1997* 
Ηΐ:φ://εη .ννί 1<ΐ ρεεΙ ιε. 0Γ§/ννί 1<ΐ/ ίΕ_ϋθΓοη ε 

Με την «Έκτη Διακήρυξη της Ζούγκλας 
Λακαντόνα» ο ΕΖΙΝ (Ζαπατιστικός Στρα¬ 
τός Εθνικής Απελευθέρωσης) προσκαλεί 
άτομα και οργανώσεις που αγωνίζονται 
και αντιστέκονται να συντονίσουν τις δυ¬ 
νάμεις και τους αγώνες τους και να οικο¬ 
δομήσουν «από τα κάτω και για τους από 
κάτω μια εναλλακτική πρόταση απέναντι 
στη νεοφιλελεύθερη καταστροφή». Στην 
Έκτη Διακήρυξη και την έμπρακτη εφαρ¬ 
μογή της, την Αλλη Καμπάνια, υπάρχουν 
ορισμένα χαρακτηριστικά που, κατά τη 
γνώμη μας, την καθιστούν ιδιαίτερα ση¬ 
μαντική πολιτική πρωτοβουλία. 

α) Ποιος τη διατυπώνει: ένα κίνημα 
αφενός ενεργό αφετέρου αξιόπιστο. 
Στα 12 χρόνια δημόσιας παρουσίας του το 
ζαπατιστικό κίνημα έχει κατοχυρώσει ως 
βασικά συστατικά του αγώνα του τη συ¬ 
νέπεια ανάμεσα στις διακηρύξεις και την 
έμπρακτη εφαρμογή τους, την αδιαπραγ¬ 
μάτευτη προσήλωση σε αρχές και αξίες 
ανταγωνιστικές προς αυτές της νεοφι¬ 
λελεύθερης κυριαρχίας, την εκ νέου νο- 
ηματοδότηση εννοιών που είχαν φθαρεί 
χρησιμοποιούμενες από καθεστώτα, πολι¬ 
τικούς και μέσα ενημέρωσης. Προσέφερε 
όμως και τον εμπλουτισμό των αξιών του 
κόσμου των αντιστάσεων. Η αρχή «διοι¬ 
κούμε υπακούοντας», η ισοτιμία όλων 
των συμμετεχόντων στο κίνημα αλλά και 
ο ανυποχώρητος και αδιαπραγμάτευτος 
αγώνας είναι στοιχεία που έχουν σφρα¬ 
γίσει την παρουσία και τη διεθνή ακτινο¬ 
βολία αυτού του κινήματος. Και, καθώς οι 
αξίες ενός καλύτερου κόσμου δεν μπορεί 
να παραπέμπονται σ’ ένα «επαναστατικό» 
αύριο αλλά να αποτελούν καθημερινά και 
ορατό χαρακτηριστικό της δραστηριότη¬ 
τας αυτών που αγωνίζονται, ο λόγος και η 
πρακτική των Ζαπατίστας δικαίως εμπνέ¬ 
ουν πολλούς από τους αγώνες που δίνο¬ 
νται στον πλανήτη. 



β) Η πολύ σαφής οριοθέτηση των δια- 
χωριστικών γραμμών ανάμεσα στον κόσμο 
των κυρίαρχων και τον κόσμο «των από 
κάτω». Κατά συνέπεια, η ανάδειξη των 
αξιών αλλά και των διαφορών στην πρά¬ 
ξη που πρέπει να έχει το κίνημα των «από 
κάτω» από την «εφαρμοσμένη πολιτική» 
των κυβερνήσεων και των κομμάτων. «Δεν 
θα γίνονται συμφωνίες από τα επάνω που 
θα επιβάλλονται προς τα κάτω, αλλά συμ¬ 
φωνίες για το πώς θα βαδίσουμε μαζί για 
να ακούσουμε και να οργανώσουμε την 
αγανάκτηση. Δεν θα χτίζονται κινήματα 
τα οποία κατόπιν θα γίνονται αντικείμενο 
διαπραγμάτευσης πίσω από τις πλάτες 
εκείνων που τα έφτιαξαν, αλλά θα λαμ- 
βάνεται πάντα υπόψη η γνώμη εκείνων οι 
οποίοι συμμετέχουν. Δεν θα ψάχνουμε για 
δωράκια, θέσεις, οφέλη, δημόσια αξιώ¬ 
ματα από την εξουσία ή από όποιον φι¬ 
λοδοξεί να την αποκτήσει. Ο στόχος είναι 
να βαδίσουμε πέρα από τα εκλογικά καλε¬ 
ντάρια. Δεν θα επιχειρηθεί να επιλυθούν 
από πάνω τα προβλήματα της χώρας μας, 
αλλά να οικοδομηθεί από τα κάτω και για 
τους από κάτω μια εναλλακτική πρόταση 
απέναντι στη νεοφιλελεύθερη καταστρο¬ 
φή, μια αριστερή εναλλακτική πρόταση 
για το Μεξικό». 

Η Αλλη Καμπάνια στους λίγους μήνες 
ζωής της έχει γίνει αρκετά ενοχλητική για 
τους κυρίαρχους. Οι αντιεκλογικές της 
θέσεις δεν είναι συμβατές με τις προεκλο¬ 
γικές καμπάνιες στις οποίες έχουν επιδο- 
θεί τα τρία μεγάλα κόμματα εν όψει των 
προεδρικών εκλογών που θα γίνουν στις 
2 Ιουλίου. Δέχεται πολύ έντονες κριτικές 
από διανοούμενους και μερίδα ΜΜΕ, με 
το επιχείρημα ότι η οξεία κριτική που έχει 
ασκήσει στον Αντρες Μανουέλ Λόπες 
Ομπραδόρ, υποψήφιο του ΡΡΜ) (Κόμμα 
Δημοκρατικής Επανάστασης), περιορί¬ 
ζει την πιθανότητα εκλογής «αριστερού» 
προέδρου. Οι πρόσφατες επιθέσεις στις 
κινητοποιήσεις που γίνονταν στο Ατέν- 
κο και την Οαχάκα, ενάντια σε κινήματα 
που συμμετέχουν σ’ αυτήν, δυστυχώς 
επιβεβαιώνουν ότι ο δρόμος της δεν θα 
είναι σπαρμένος με ροδοπέταλα και ότι η 
αντίδραση των ισχυρών θα είναι σκληρή. 
Αναδεικνύουν όμως ταυτόχρονα την ανά¬ 
γκη αφενός της αλληλεγγύης, αφετέρου 
της ανάπτυξης αγώνων σε κάθε σημείο 
του πλανήτη που να αντιμάχονται τους 
νόμους της αγοράς, να εμποδίζουν την 
επέλαση του νεοφιλελευθερισμού, να 
συγκροτούν εναλλακτικές προτάσεις σή¬ 
μερα για έναν καλύτερο κόσμο αύριο. Η 



επανάστασητηςαξιοπρέπειας, η άρνηση 
να δεχτείς την ταπείνωση, την αδικία, την 
απανθρωπιά, η άρνηση να συμβιβαστείς 

είναι αγώνας με πρωταρχική σημασία για 
τη ζωή τόσο στην Αθήνα, το Βελιγράδι, 
το Παρίσι, τη Βαγδάτη, την Παλαιστίνη, 
όσο και στη ζούγκλα Λακαντόνα. Ευτυ¬ 
χώς, οι αγώνες που τους τελευταίους μή¬ 
νες βλέπουμε να δίνονται από τη νεολαία 
για την εκπαίδευση, διεθνώς αλλά και στη 
χώρα μας, έρχονται να μετατοπίσουν το 
πολιτικό ενδιαφέρον από τα κοινοβούλια 
και τα στούντιο των τηλεοράσεων στο 
πραγματικό επίκεντρο της πολιτικής ζω¬ 
ής: τον δρόμο... 

Στο αφιέρωμα που ακολουθεί προσπα¬ 
θήσαμε να δώσουμε τον λόγο κυρίως σε 
ανθρώπους που συμμετέχουν ή παρακο¬ 
λουθούν από πολύ κοντά την όμορφη αλ¬ 
λά και επώδυνη διαδρομή της Αλλης Κα- 
μπάνιας. Αυτόν τον «ταπεινό λόγο», που 
επιχειρεί να γίνει πράξη και «απευθύνεται 
στις ευγενικές καρδιές των απλών και τα¬ 
πεινών ανθρώπων σε όλο τον κόσμο που 
αντιστέκονται και εξεγείρονται ενάντια 
στην αδικία»... Προσπαθώντας, ταυτό¬ 
χρονα, να συμβάλλουμε στο να μπορούν 
οι αναγνώστες να έχουν μια πιο συνολική 
εικόνα, μαζί με αυτό το τεύχος της «αλά- 
νας» διανέμουμε την «Έκτη Διακήρυξη 
της Ζούγκλας Λακαντόνα», όπως μετα¬ 
φράστηκε και εκδόθηκε από την Καμπά¬ 
νια «Ένα Σχολείο για τηνΤσιάπας» και την 
Ομάδα Ενημέρωσης «Απεπτα Ι_αάη3»του 
Ιηάγιηεάώ Αθήνας τον Ιούλιο του 2005. 
















Από την εξέγερση του 1994 
στην'Εκτη Διακήρυξη του 2005 


Το παρακάτω κείμενο είναι απόσπασμα 
ομιλίας του υποδιοικητή Μάρκος 
κατά τη διάρκεια της επίσκεψής του 
στην Οαχάκα, στο πλαίσιο της Άλλης 
Καμπάνιας. Απευθύνεται στα μέλη της 
Ιθαγενικής Οργάνωσης Ανθρωπίνων 
Δικαιωμάτων της Οαχάκα (ΟΙϋΗΟ) 
και περιγράφει με απλά λόγια τη μέχρι 
στιγμής ιστορία τωνΖαπατίστας. 


Σύντροφοι και συντρόφισσες, καλησπέ¬ 
ρα, ευχαριστούμε για τα λόγια σας και για 
τον χρόνο που μας δίνετε για να ακούσετε 
τα δικά μας. 

Εμείς είμαστε ο Εθνικοαπελευθερωτικός 
Ζαπατιστικός Στρατός (ΕΖΙ_Ν), είμαστε 
ιθαγενείς από τηνΤσιάπας, η πλειοψηφία, 
σχεδόν όλοι, είμαστε ιθαγενείς από τις 
εθνότητες Τσελτάλ, Τσοτσίλ, Τσολ, Τοχο- 
λαμπάλ, Σάκε και Μάμε, που είναι ομάδες 
που υπάρχουν εκεί, όπως εδώ υπάρχουν 
Τσατίλ, Ουάβε, Μασατέκο, Σαποτέκο, 
Τσιναντέκο, Μιστέκο. 

Εμείς, λοιπόν, είδαμε ότι πια μας έχουν 
ξεχάσει, ότι είμαστε πολύ μόνοι, ότι δεν 
φτάνει τίποτα εκεί: δεν υπάρχουν σχολεία, 
υγεία, φάρμακα, καλή κατοικία και η γη 
που έχουμε είναι στα βουνό, σκέτη πέτρα· 
την καλή γη την κατέχουν οι γαιοκτήμονες, 
δηλαδή οι έποικοι. Και βλέπουμε, επίσης, 
ότι όταν έχουμε κάποια ανάγκη, καθώς η 
πλειοψηφία δεν μιλάει ισπανικά, παραβιά- 
ζουντα δικαιώματά μας και ούτε που κα¬ 
ταλαβαίνουμε τι λένε και τι κάνουν. Όταν 
υπάρχει κάποιο πρόβλημα, παίρνουν κά¬ 
ποιον και τον κατηγορούν για ένα έγκλημα 
κι αυτός ούτε καν ήταν εκεί όταν συνέβη 
αλλά, καθώς δεν μιλάει ισπανικά, τον βά¬ 
ζουν φυλακή. Όταν χρειαζόμαστε κάποιο 
φάρμακο πάμε στην πόλη, μετά από πολλή 
δουλειά περπατάμε δυο και τρεις μέρες 
για να φτάσουμε εκεί που φτάνει το αυτο¬ 
κίνητο και μετά άλλο τόσο για να φτάσουμε 
στην πόλη και, όταν φτάσουμε τελικά εκεί 
που είναι η κλινική, δεν μας δέχονται επει¬ 



η ιστορία ενός αγώνα 

ομιλία του υποδιοικητή Μάρκος 


δή είμαστε ιθαγενείς. Είδαμε, επομένως, 
ότι υπάρχει μεγάλη περιφρόνηση επειδή 
είμαστε έτσι, με αυτό το χρώμα το μελα¬ 
χρινό και με τον δικό μας τρόπο, δηλαδή 
επειδή έχουμε, όπως κι εσείς, τον δικό μας 
τρόπο να ντυνόμαστε, να μιλάμε, τη δική 
μας κουλτούρα, όπως λέμε. 

Είπαμε, λοιπόν, ότι ώς εδώ, φτάνει πια, 
και αρχίσαμε να οργανωνόμαστε ένας ένας, 
μετά μια οικογένεια, μετά άλλη και μετά ένα 
ολόκληρο χωριό, μια ολόκληρη κοινότητα. 
Εκεί οι κοινότητες είναι μικρές, με 200-300 
κατοίκους, περίπου ιοο οικογένειες ή 50, 
και μετά αυτές οι κοινότητες ενώθηκαν 
με άλλες και άρχισαν να αυξάνονται πολύ 
όταν άλλαξε το άρθρο του Συντάγματος 
που έδινε δικαίωμα στη γη. Τότε, λοιπόν, 
γέμισαν με πολύ θάρρος και θυμό οι σύ¬ 
ντροφοι και οι συντρόφισσες. 

Έτσι, αρχίσαμε να προετοιμαζόμαστε με 
όπλα. Ήμασταν ιο χρόνια κρυμμένοι και 
προετοιμαζόμασταν για να πολεμήσουμε, 
όχι για να μιλήσουμε ούτε για να ακούσου¬ 
με ούτε για να πάμε και να ζητήσουμε από 
την κυβέρνηση, αλλά για να παλέψουμε με 
τα όπλα ενάντια στον ομοσπονδιακό στρα¬ 
τό και την αστυνομία, ετοιμαζόμασταν 
για να κάνουμε πόλεμο και να ρίξουμε την 
κακή κυβέρνηση. Κι όλα αυτά τα κάναμε 
σιωπηλά, δεν μπορούσαμε να τα κάνουμε 
δημόσια γιατί θα μας άκουγε η κυβέρνηση 
και θα μας ανακάλυπτε. Τα κάναμε μυστι¬ 
κά λοιπόν, αλλά ήταν ένα μυστικό πολλών 
ανθρώπων, αντρών, γυναικών, παιδιών, 
ηλικιωμένων, όλοι ήξεραν ότι προετοιμα¬ 


ζόμαστε, αλλά κανείς δεν έλεγε τίποτα. 
Και καθώς από την κυβέρνηση δεν ερχόταν 
κανείς εκεί, επειδή είμαστε ιθαγενείς και 
φτωχοί, κανείς δεν πήρε χαμπάρι. 

Έφτασε έτσι η μέρα που ήμασταν έτοι¬ 
μοι και τότε έφτασε η διαταγή από τις κοι¬ 
νότητες να ξεκινήσουμε, γιατί εκεί, όπως 
και εδώ στις δικές σας οργανώσεις, δια¬ 
τάζει η κοινότητα. Και τότε οι σύντροφοι 
και οι συντρόφισσες των κοινοτήτων είπαν 
ότι πρέπει να κάνουμε τον αγώνα και το εί¬ 
παν όλοι: οι ενήλικες, οι νέοι, οι γυναίκες, 
ακόμη και τα παιδιά είπαν τη γνώμη τους. 
Τότε εμείς σκεφτήκαμε ότι δουλειά μας 
δεν ήταν να μιλάμε, όπως κάνουμε τώρα, 
αλλά να κυβερνάμε έναν στρατό, έναν λαϊ¬ 
κό στρατό όμως. Σκεφτήκαμε λοιπόν: τους 
περιμένουμε στα βουνά, σαν αντάρτικο, 
όπου όμως θα έρθουν στρατιώτες να μας 
επιτεθούν ή πάμε εμείς εκεί που είναι αυ¬ 
τοί, στις πόλεις; Σκεφτήκαμε, λοιπόν, ότι 
αν αγωνιστούμε εκεί στα βουνά γρήγορα 
θα πουν ότι είμαστε εγκληματίες, έμποροι 
ναρκωτικών ή ότι κλέβουμε ζώα, ότι είμα¬ 
στε κακοί άνθρωποι και κανείς δεν θα μας 
δώσει σημασία. Οπότε αποφασίσαμε ότι 
αυτό που πρέπει να κάνουμε είναι να επιτε¬ 
θούμε στην πόλη με τα όπλα: δεν πήγαμε 
να διαδηλώσουμε, πήγαμε οπλισμένοι. 

Και τους την πέσαμε τα ξημερώματα της 
ιης Γενάρη του ’94, όταν όλοι γιορτάζανε 
και τα πίνανε, ήταν δηλαδή αφηρημένοι, 
τους επιτεθήκαμε, λοιπόν, και δεν ήμασταν 
λίγοι: ήμασταν χιλιάδες άντρες και γυναίκες, 
πολλές από τις γυναίκες με βαθμό αξιωματι- 

κού και αρκετές ήταν διοικήτριες* μια ήταν η διοικήτρια Ραμόνα που πέθανε 
πρόσφατα. Επιτεθήκαμε λοιπόν σε εφτό πόλεις, εφτά πρωτεύουσες δήμων, 
νικήσαμε την αστυνομία και άρχισαν οι συγκρούσεις με τον στρατό. Προετοι¬ 
μαστήκαμε ιο χρόνια γι’ αυτό και ήρθαν τα ελικόπτερα και τα αεροπλάνα, σαν 
αυτό που βλέπουμε στις ταινίες, όμως αυτό ήταν αληθινό, και αρχίσαμε να 
πολεμάμε εναντίον τους, ρίξαμε μερικό ελικόπτερα και αεροπλάνα, και τότε 
άρχισαν να μας βομβαρδίζουν... 

«Και αρχίζουν όλοι να μας κοιτάνε και να ακούνε ιη φωνή μας...» 

Ομως, καθώς είχαμε πάει στην πόλη, μας είδε εκεί πολύς κόσμος. Και η 
ανησυχία μας ήταν τι θα απογίνουν οι οικογένειες των συντρόφων, ότι θα τους 
κάνανε κακό, γιατί όλοι γνωρίζονται στις κοινότητες... Έτσι μας ήρθε η ιδέα να 
καλύψουμε τα πρόσωπά μας: άλλοι τα κάλυψαν απλώς με ένα μαντήλι (παλια- 
κάτε) και άλλοι με κουκούλες (πασαμοντάνιας). Και πήραμε την πόλη υπό τον 
έλεγχό μας. Και έφτασαν δημοσιογράφοι απ 5 όλα τα μέρη, άρχισαν να τραβάνε 
φωτογραφίες και τότε έγινε σύμβολό μας η κουκούλα, που ήταν μαύρη γιατί 
έχουμε το χρώμα της γης, και έτσι αρχίζει να γίνεται γνωστό σε όλο τον κόσμο 
αυτό που συμβαίνει. Και όλοι κατάλαβαν ότι ήταν ψέματα αυτά που έλεγε η 
κυβέρνηση, όπως είναι κι αυτό που λέει τώρα, ότι δηλαδή όλα είναι καλά και 
ο κόσμος είναι ευχαριστημένος... Τα ίδια έλεγε και τότε: ότι είμαστε χώρα μο¬ 
ντέρνα πια, όπως οι ΗΠΑ, όλοι έχουν αμάξι, τηλεόραση, καλό σπίτι, καλά χω¬ 
ράφια, τρακτέρ, τα πάντα. Οταν λοιπόν ξεσηκωθήκαμε, άρχισαν να έρχονται 
οι ειδήσεις του πώς είναι οι ιθαγενικές κοινότητες στηνΤσιάπας και αρχίζουν 
όλοι να μας κοιτάνε και να ακούνε τη φωνή μας. Γι’ αυτό εμείς λέμε ότι όταν 
κρύψαμε τα πρόσωπά μας μάς είδαν, ενώ όταν κυκλοφορούσαμε έτσι, «φυσι¬ 
ολογικοί», κανείς δεν μας έδινε σημασία. 

Τότε, λοιπόν, έγινε μεγάλη φασαρία και κινητοποίηση, πολύς θόρυβος, γίνανε 
πολλές πορείες που έλεγαν ότι δεν πρέπει να πολεμάμε, πρέπει να βρούμε λύση 
με τον διάλογο. Είδαμε ότι υπάρχει πολύς κόσμος που λέει ότι δεν είναι δίκαιο 
να ζουν έτσι οι ιθαγενείς. Και εμείς είπαμε: πρέπει οπωσδήποτε να γνωρίσουμε 
αυτόν τον κόσμο που μας μιλάει, να δούμε γιατί συμφωνεί με τον αγώνα μας, 
αλλά δεν συμφωνεί με τον ένοπλο αγώνα. Και αρχίζουμε λοιπόν να ξύνουμε το 
κεφάλι μας και να σκεφτόμαστε: προετοιμαστήκαμε ιο χρόνια για να κάνουμε 
πόλεμο και τώρα μας λένε ότι είναι καλύτερα να μιλήσουμε, οπότε τι κάνουμε; 

Και είπαμε να πάμε να μιλήσουμε και με την κυβέρνηση και με τον κόσμο. Και 
έφτασε πολύς κόσμος σαν κι εσάς, κόσμος απλός και ταπεινός, είπε ότι θα προσέ¬ 
χει να μην πάθουμε τίποτα και έκανε μια μεγάλη ζώνη ασφαλείας στον καθεδρικό 
ναό του Σαν Κριστόμπαλ, κι εκεί μιλήσαμε με την κυβέρνηση. Και είπαμε αυτά 
που θέλαμε, αυτά για τα οποία αγωνιζόμαστε. 

Είπαμε ότι θέλουμε στέγη, δηλαδή γερή και καλή κατοικία με νερό, φως και 
πάτωμα. Εμείς ζούμε πάνω στη γη, οι τοίχοι μας είναι από λάσπη και η στέγη από 
άχυρο, μαγειρεύουμε στη φωτιά, και στην κουζίνα κοιμούνται και τα ζώα, εκεί 
είναι και το κρεβάτι μας... Είπαμε, λοιπόν, ότι θέλουμε κατοικία αξιοπρεπή. 


Θέλουμε γη, γιατί η γη που έχουμε είναι σκέτη πέτρα. 
Καλή γη για να δουλέψουμε, αλλά με τα όλα της, γιατί η γη 
δεν είναι μόνο να έχεις ένα κομμάτι, χρειάζεσαι σπόρους, 
μηχανήματα και μια καλή τιμή για το προϊόν, γιατί δεν γίνε¬ 
ται να δουλεύεις όλη μέρα και το προϊόν σου να είναι τόσο 
φτηνό στην αγορά: ό,τι και να παράγεις, είτε είναι καφές, 
καλαμπόκι, φασόλια, στο πληρώνουν πολύ φτηνά. 

Θέλουμε δουλειά, αξιοπρεπή δουλειά όμως, δηλαδή 
να μας πληρώνουν ένα δίκαιο μισθό και να σέβονται τα 
εργασιακά μας δικαιώματα. 

Θέλουμε καλή διατροφή, γιατί τα παιδιά μας δεν τρέ¬ 
φονται καλά, γιατί έχουμε μόνο τορτίγιες και τσίλι, αλλά 
κρέας... ξέχασέ το, μόνο στις γιορτές λίγο κοτόπουλο. 

Θέλουμε υγεία, δηλαδή νοσοκομεία, γιατρούς, νοσο¬ 
κόμες, φάρμακα και προγράμματα για να μην υπάρχουν 
τόσες αρρώστιες, θέλουμε εμβόλια... δεν υπήρχε τίποτα 
από όλ’ αυτά. 

Θέλουμε εκπαίδευση, δεν υπήρχαν σχολεία και όταν 
υπήρχαν ήταν 4 παλούκια με μια οροφή και ο δάσκαλος 
ποτέ δεν ερχόταν βέβαια και όταν ερχόταν ήταν μεθυ¬ 
σμένος ή ερχόταν μια μέρα και δεν ερχόταν την άλλη, 
οπότε τα παιδιά μεγάλωναν χωρίς μόρφωση. 

Θέλουμε και ανεξαρτησία, γιατί η χώρα μας, το Μεξι¬ 
κό, δεν είναι ανεξάρτητη, δηλαδή τη χώρα μας δεν την 
κυβερνούν οι Μεξικανοί, ξέρουμε πολύ καλά ποιος την 
κυβερνά: οι γκρίνγκος. 

Θέλουμε ελευθερία, ελευθερία ως ιθαγενείς λαοί, για¬ 
τί μας εκμεταλλεύονται πολύ, ελευθερία ως Μεξικανοί, 
ελευθερία για να μπορούμε να μιλάμε, να αγωνιζόμαστε 
όπως θέλουμε. 

Και ακόμα, θέλουμε δικαιοσύνη, και δικαιοσύνη είναι 
να τιμωρείται όποιος κάνει έγκλημα κι εμείς ξέρουμε κα¬ 
λά ποιος κάνει κακό εδώ: η κυβέρνηση. Αυτούς λοιπόν 
να βάλουν φυλακή. Δίκαιο δεν είναι να βάζουν φυλακή 
αυτόν που αγωνίζεται για τα δικαιώματά του. 

Και, επίσης, θέλουμε ειρήνη, γιατί αυτό που ζούμε δεν 
είναι ειρήνη, είναι σαν πόλεμος, μόνο που μας σκοτώνουν 
έτσι, σιωπηλά, όχι με βόμβες, μας αφήνουν στη λήθη. 

Και τότε η κυβέρνηση έκανε τη λίστα της, μην ανησυ¬ 
χείς θα στα δώσω, είπε, κι εμείς είπαμε κάτσε, εμείς τα 
θέλουμε όλα αυτά για όλους τους Μεξικανούς και τις 
Μεξικανές όχι μόνο για μας, και τότε η κυβέρνηση είπε 
είσαι τρελός; Είσαι απλώς ένας Ινδιάνος, που ζεις στην 
Τσιάπας, στα βουνά... Εμείς είπαμε, όμως, ότι τα θέλου¬ 
με αυτά για όλους τους Μεξικανούς και δεν θα σταματή¬ 
σουμε μέχρι να έχουν όλοι αυτά που ζητάμε. 

Και η μεξικανική κυβέρνηση έξυσε το κεφάλι της και 
είπε όχι λοιπόν, είναι πολλά αυτά που ζητάς, δεν μπο¬ 
ρώ να στα δώσω όλα, θα δούμε... Και όταν φεύγει πια 
η κυβέρνηση και πάει στην πόλη, αρχίζουμε να μιλάμε 
με τους συντρόφους της ζώνης ασφαλείας και αρχίζουν 
να μας διηγούνται ότι υπάρχουν κι άλλα μέρη, όπου οι 
άνθρωποι επίσης αγωνίζονται αλλά όχι με τα όπλα, όπου 
οι άνθρωποι οργανώνονται για να παλέψουν αλλά με μέ¬ 
σα ειρηνικά... Και επιστρέψαμε λοιπόν στα βουνά, αλλά 
όταν φύγαμε για τον πόλεμο περάσαμε και πήραμε όλη 
τη γη, σύντροφοι, όλη, και ο γαιοκτήμονας έφυγε τρέ- 
χοντας και τότε αυτή η γη μοιράστηκε στους χωρικούς, 
























καλή γη, πεδιάδες με νερό, μοιράστηκε λοιπόν και αρχί¬ 
σαμε να τη δουλεύουμε συλλογικά, όπως είναι ο δικός 
μας τρόπος, ο τρόπος των ιθαγενών λαών. 

«Πρέπει να βρούμε έναντρόπο να ενωθούμε 
με τους υπόλοιπους συντρόφους...» 

Όσο μιλάγαμε με τους συντρόφους, μας ήρθε η ιδέα 
να τους καλέσουμε σε διάλογο, όχι πάλι με την κυβέρ¬ 
νηση, αλλά με ανθρώπους καθημερινούς που θέλουν να 
αγωνιστούν. Και τότε αρχίσαμε να γνωρίζουμε άλλους 
ιθαγενείς λαούς και την οργάνωσή τους και να μιλάμε μ’ 
αυτούς. Και έρχεται κάποιος και λέει ότι πρέπει να αγω¬ 
νιστούμε ειδικά για τα δικαιώματα και την κουλτούρα 
των ιθαγενών και είπαμε εμείς ότι αυτό είναι σωστό, γι¬ 
ατί είμαστε ιθαγενείς και δεν μας σέβονται ως τέτοιους. 
Μας είπαν επίσης ότι μας μένει ακόμη να παλέψουμε για 
την πληροφόρηση, γιατί όλες οι εφημερίδες, η τηλεό¬ 
ραση, το ραδιόφωνο λένε ψέματα, πρέπει επιτέλους να 
πουν την αλήθεια. 

Οπότε, είπαμε ότι τα αιτήματά μας, αυτά για τα οποία 
πήραμε τα όπλα, είναι 13: στέγη, γη, δουλειά, ψωμί, υγεία, 
εκπαίδευση, ανεξαρτησία, δικαιοσύνη, δημοκρατία, 
ελευθερία, ειρήνη, ιθαγενική κουλτούρα, πληροφόρηση. 

Αρχίσαμε να μιλάμε λοιπόν με όλους αυτούς τους συ¬ 
ντρόφους και να ακούμε τι σκέφτονται για μας. Και είπα¬ 
με ότι για να πετύχουμε αυτό τα 13 σημεία για τα οποία 
αγωνιζόμαστε πρέπει να βρούμε έναντρόπο να ενωθούμε 
με τους υπόλοιπους συντρόφους, αλλά με κανένα τρόπο 
δεν θα ενωθούμε με τον πόλεμο, πρέπει να σεβαστούμε 
τον αγώνα τους. Εκείνη την εποχή η κυβέρνηση είπε ότι 
θα εκπληρώσει τις συμφωνίες και υπογράφει τις Συμφω¬ 
νίες του Σαν Αντρές, και λέει: θα σεβαστώ τα δικαιώματα 
και την κουλτούρα των ιθαγενών, θα σεβαστώ ότι στη γη 
των ιθαγενών κυβερνά η ιθαγενική κοινότητα και δεν θα 
ξανακάνω τίποτα χωρίς την άδεια της κοινότητας. Κι εμείς 
μείναμε ικανοποιημένοι... αλλά δεν έγινε τίποτα, περνάει 
ο καιρός, περνάνε οι μέρες, τα χρόνια και η κυβέρνηση 
δεν εκπληρώνει αυτό που υποσχέθηκε... 

Τότε είπαμε ότι θα καλέσουμε όλους τους συντρό¬ 
φους και τις συντρόφισσες για να κάνουμε μια πορεία. 
Κάναμε μια πορεία το 2001, αν θυμάστε, φτάσαμε μέχρι 
εκεί που είναι η κυβέρνηση, μαζεύτηκαν πολλοί ιθαγε¬ 
νείς και εκατομμύρια Μεξικανοί που συμφωνούν με τον 
αγώνα, μέχρι και άνθρωποι από άλλες χώρες είπαν ότι 
συμφωνούν με τον αγώνα μας. Είπαμε, λοιπόν, ότι θέ¬ 
λουμε να μας ακούσει η κυβέρνηση, αλλά αυτή δεν θέλει 
να μπούμε εκεί που είναι οι βουλευτές και οι γερουσια¬ 
στές, λέει ότι εδώ δεν μπαίνουν Ινδιάνοι, κυρίως το λέει 
αυτό το κόμμα που ονομάζεται ΡΑΝ, του Φοξ δεν του 
αρέσει να μιλάνε οι ιθαγενείς. Και όλοι είπαν ότι πρέπει 
να μιλήσουμε και τελικά μίλησε μια μικρόσωμη γυναίκα, 
δεν μίλησα εγώ, αλλά μια γυναίκα που λέγεται διοικήτρια 
Εστέρ, και αυτή είπε «εγώ δεν μιλάω σανΖαπατίστρια, 
δεν μιλάω σαν Εστέρ, μιλάω εκ μέρους όλων των ιθαγε¬ 
νών γυναικών». Και μίλησε πολύ ωραία, κανείς βουλευτής 
ή γερουσιαστής δεν μίλησε σαν αυτή τη συντρόφισσα, 
και μίλησαν κι άλλες συντρόφισσες και σύντροφοι. 

Και γυρίσαμε για άλλη μια φορά ικανοποιημένοι στην 


Τσιάπας, και τότε η κυβέρνηση κάνει απατεωνιά: συμφωνούν όλα τα πολιτικά 
κόμματα, το ΡΡΙ, το ΡΑΝ και το ΡΡϋ, και λένε «δεν μας συμφέρει να κάνουμε 
τον νόμο, γιατί οι ιθαγενείς λαοί θα οργανωθούν και ο τρόπος των ιθαγενών λα¬ 
ών δεν είναι αυτός ενός πολιτικού κόμματος, οπότε δεν θα τους ελέγχουμε». 
Έτσι, αλλάζουν τον νόμο και πάνε και εγκρίνουν έναν νόμο ίδιο με τον προη¬ 
γούμενο. Και εμείς είπαμε ότι δεν αξίζει τον κόπο, σε τι χρησιμεύει να κάνεις 
διάλογο με την κυβέρνηση αν δεν εκπληρώνει τον λόγο της; 

Είπαμε, λοιπόν, ότι θα εφαρμόσουμε εμείς οι ίδιοι στις κοινότητές μας τις 
Συμφωνίες του Σαν Αντρές και άρχισαν τα ίδια τα χωριό να οργανώνονται και 
να διορίζουν τις αρχές τους και ότι δεν θα ζητήσουμε πια τίποτα από την κυ¬ 
βέρνηση. Αρχίσαμε να κάνουμε σχολεία, νοσοκομεία, να βελτιώνουμε την κα¬ 
τοικία, να δουλεύουμε καλύτερα τη γη, να βελτιώνουμε την εκπαίδευση. Και 
όλα αυτά τα κάναμε με κόσμο που μας στήριξε, κόσμο που έφτανε εκεί και 
έκανε προγράμματα και δούλευε, και έτσι γίνανε όλα αυτά. 

«Θα κάνουμε σαν να ήταν όλο το Μεξικό κοινότητες...» 

Και αρχίσαμε να βλέπουμε ότι οι νεοφιλελεύθεροι «γαμάτοι» γαμάνε ολό¬ 
κληρη τη χώρα, ενοχλούν τους δασκάλους, τους εργαζόμενους, τους στερούν 
όλα τα δικαιώματα και κάθε φορά περισσότερο καταστρέφουντη φύση, εσείς 
το ξέρετε, ως ιθαγενείς λαοί, ότι αν καταστραφεί η φύση δεν θα υπάρχει τί¬ 
ποτα πια... Και καταστρέφουν δάση, ποτάμια και λίμνες, τα πάντα. Βλέπουμε, 
επίσης, ότι θέλουν τη γη μας, ο καπιταλισμός θέλει τη γη των αγροτών αλλά 
χωρίς τους αγρότες, τη γη των ιθαγενών αλλά χωρίς τους ιθαγενείς, τη θέλει 
για να την εκμεταλλευτεί, για να πάρει ξύλα, να εμφιαλώσει το νερό και να το 
πουλήσει. Και εμείς είπαμε ότι δεν θα αντέξουμε, δεν θα μπορέσουμε να προ¬ 
χωρήσουμε παραπέρα. Είπαμε ότι θα παλέψουμε για τα 13 σημεία για όλους 
τους Μεξικανούς, αλλά όχι με τα όπλα, πρέπει να βρούμε έναν τρόπο για να 
κάνουμε μια οργάνωση, ένα κίνημα πολιτών, ειρηνικό. 

Τότε ήταν που βγάλαμε την Έκτη Διακήρυξη και ερχόμαστε τώρα να μιλή¬ 
σουμε μαζί σας, γιατί δεν σας προσκαλούμε σε ένοπλο αγώνα, σας προσκαλού- 
με να ενωθούμε σε ένα κίνημα ειρηνικό. Πριν αν κάποιος ήθελε να μιλήσουμε 
έπρεπε να έρθει στην Τσιάπας, όποιος όμως δεν μπορούσε δεν ερχόταν και έτσι 
μιλούσαμε με λίγο κόσμο. Οπότε είπαμε: αν δεν μπορείτε να έρθετε εσείς, ερ¬ 
χόμαστε εμείς, αλλά δεν θα έρθουμε μόνο για να μιλήσουμε και να φάμε, θα 
κάνουμε ένα σχέδιο. Τι σχέδιο να κάνουμε όμως; Και είπαμε ότι αφού πρόκειται 
για διαφορετικούς τρόπους, για άλλους αγώνες, πρέπει να ακούσουμε πρώτα, 
οπότε θα κάνουμε ό,τι κάναμε εμείς οι Ζαπατίστας, που πρώτα συμφώνησαν οι 
κοινότητες και μετά κάναμε ό,τι κάναμε. Θα κάνουμε δηλαδή σαν να ήταν όλο 
το Μεξικό κοινότητες: θα περάσουμε να μιλήσουμε με όλους, να μας πουν, να 
συζητήσουμε, κι έτσι να βγει ένα σχέδιο από όλους μας, όχι μόνο ζαπατιστικό. 
Κι έτσι βγάλαμε την Έκτη Διακήρυξη της Ζούγκλας Λακαντόνα...» 

Καταγραφή ομιλίας: Χρηστός Στεφάνου 
Επιλογή - μετάφραση: Ματούλα Παπαδημητρίου 





















Σέρχιο Ροδρίγες Λασκάνο 

διευθυντής του μεξικανικού 
περιοδικού ΚβΜάίβ 


Το παρακάτω κείμενο αποτελεί επιλογή (με 
τη συναίνεση του συγγραφέα) και απόδοση 
στα ελληνικά άρθρου του στο «ΚεύεΙθώ», 
τ. 33,7/2005 



Η Έκτη Διακήρυξη της Ζούγκλας Λα- 
καντόνα αντιπροσωπεύει μια καινούργια 
φάση στην πρακτική και τη σκέψη του 
Εθνικοαπελευθερωτικού Ζαπατιστικού 
Στρατού (ΕΖΙΝ). Όπως οι ίδιοι λένε, η δι¬ 
αδικασία που τους επέτρεψε να φτάσουν 
στην Έκτη Διακήρυξη διήρκεσε τρία χρό¬ 
νια. Τρία χρόνια διαλόγου, ανταλλαγών, 
συζητήσεων. 

Τρία χρόνια για να φτάσεις σε μια πρό¬ 
ταση μπορεί να μας φαίνονται πολλά. 
Συνηθισμένοι να λειτουργούμε με τους 
χρόνους της εξουσίας, σκεφτόμαστε ότι 
ο χρόνος δεν μας ανήκει, ότι υπερκαθορί- 
ζεται από τις συγκρούσεις, τις προτεραι¬ 
ότητες και τη γεωγραφία των κυρίων του 
χρήματος και των ιπποκόμων τους: της 
τάξης των πολιτικών. 

Η Έκτη είναι μια πολιτικο-κοινωνική 
πρόταση. Και ως τέτοια αντιπροσωπεύ¬ 
ει ένα πολιτικό στοίχημα, του οποίου ο 
σχεδιασμός, η εκπόνηση και η υλοποίηση 
απαιτεί ακριβή εκτίμηση αυτών που δια- 
κυβεύονται, των αποδεκτών, του γενικού 
πλαισίου αναφοράς, των χρόνων και των 
χώρων. 

Δυστυχώς, η ανυπομονησία για την επι¬ 
τυχία και την αποτελεσματικότητα δεν 
καθορίζουν μονάχα τις κοινωνικές σχέσεις 
της κυριαρχίας, αλλά επηρεάζουν, πολλές 
φορές, και την οπτική εκείνων που αγω¬ 
νίζονται ενάντια σε αυτή την κυριαρχία, 

Η πολιτική των από κάτω χρειάζεται να 


διαρρήξει κάθε σχέση με αυτή την ανυ¬ 
πομονησία. Η πολιτική των από κάτω 
χρειάζεται τον δικό της χρόνο και χώρο. 
Η Έκτη αντικατοπτρίζει τη δυναμική να 
βάζει κάνεις το χρόνο στο πλευρό των ερ¬ 
γαζομένων της πόλης και της υπαίθρου. 
Γιατί όχι πριν; Γιατί δεν ήταν δυνατόν. Γιατί 
όχι μετά; Γιατί δεν πρέπει. 

Παρόμοιας τάξης είναι και το πρόβλη¬ 
μα του χώρου. Ο ΕΖΙΝ πάντα κινήθηκε σε 
τρία επίπεδα στον χώρο της πολιτικής: το 
τοπικό, το εθνικό και το διεθνές. Μερικές 
φορές διαχωρίζοντάς τα, άλλες συνδυά¬ 
ζοντας δύο από αυτά και άλλες συνδυά¬ 
ζοντας όλα τα επίπεδα. Και χωρίς να αμ¬ 
φισβητείται ότι το ι θα γενικό (ο αγώνας για 
τα δικαιώματα των ιθαγενών λαών) υπήρξε 
το καθοδηγητικό νήμα της ουσίας της πο¬ 
λιτικής τους, ποτέ δεναποποιήθηκαντο να 
κάνουν προτάσεις σε εθνικό επίπεδο. 

Στην Έκτη, εντοπίζονται ως τόποι δρά¬ 
σης και τα τρία επίπεδα της σύγκρουσης 
με την εξουσία του χρήματος. 

Η γλώσσα της Έκτης 

Ο τρόπος της Έκτης Διακήρυξης εκ- 
φράζει με διαύγεια, μου φαίνεται, τη 
συζήτηση που έγινε στις ιθαγενικές κοι¬ 
νότητες της Τσιάπας. Δίνει την εντύπωση 
ότι αφουγκράζεται αυτή τη συζήτηση και 
τα συμπεράσματά της. Έτσι, αν και στην 
Εκτη δηλώνεται το άλμα προς τα εμπρός 
που προτίθεται να κάνει ο ΕΖΙΝ απευθυ¬ 


νόμενος τώρα στους εργάτες της πόλης 
και της υπαίθρου, αυτό γίνεται με τους 
τρόπους και το λεξιλόγιο των ιθαγενικών 
ζαπατιστικών κοινοτήτων. Για μια φορά 
ακόμα δεν πρόκειται για μια τυπική πολιτι¬ 
κή εξαγγελία, από τις τόσο χαρακτηριστι¬ 
κές στην ιστορία της μεξικάνικης Αριστε¬ 
ρός. Εκείνο που μας προσφέρει είναι μια 
εμπειρία και, ως προϊόν της, μια πρόταση 
στην οποία οι Ζαπατίστας μας κοινωνούν 
την οπτική τους για τη ζωή και τον αγώνα, 
πράγμα που επιτρέπει να συνοδεύεται ο 
πλούτος του περιεχομένου από μια γλώσ¬ 
σα φρέσκια και ουσιαστική. 

Από την άλλη πλευρά, ο τόνος της Δι¬ 
ακήρυξης επιτρέπει την κατανόηση, με 
ευκολία, αυτού που προτείνεται. Η Έκτη 
χαρακτηρίζεται από τη σύνθεση του 
λόγου και της οργής. Όταν ο λόγος δεν 
συναντιέται με την οργή των αδικημένων, 
καταντάει ψυχρός και ανούσιος. Όταν η 
οργή εμφανίζεται χωρίς τον λόγο, είναι 
στείρα και μάταιη. Λόγος και οργή είναι 
τα δύο στοιχεία της Έκτης. 

Μερικές σκέψεις για την Έκτη 

Στην Εκτη Διακήρυξη οι Ζαπατίστας δεν 
επιζητούν να υπενθυμίσουν τα διάφορα 
στάδια της πολιτικής του ΕΖΙΝ, αλλά κάτι 
πιο βαθύ: την απόφαση του ζαπατισμού για 
αγώνα, την ικανότητά του να ακούει, τη θέ¬ 
λησή του να αλλάξει τις σχέσεις κυριαρχίας 
που καταπιέζουν τον λαό μας, την αναζή- 







































τηση για διάνοιξη χώρων όπου θα αναδι¬ 
οργανωθεί ο κοινωνικός ανταγωνισμός, το 
κάλεσμα να μην παραδοθούμε στην ισοπε- 
δωτική επίθεση του κεφαλαίου, τη θέληση 
να κάνουμε την ελπίδα να ξαναγεννηθεί. 

Ο τρόπος που βλέπουν τον κόσμο, 
τρόπος που προκύπτει από την πρακτική 
εμπειρία του ζαπατισμού, αντικατοπτρί¬ 
ζει την ικανότητα να κατανοούν μια σειρά 
αλλαγών που συνέβησαν τα τελευταία 20 
χρόνια. Σε ένα άρθρο του, ο Εμόνουελ 
Βαλερστάιν λέει το εξής: «Από το 1994, η 
εξέγερση των Ζαπατίστας υπήρξε το πιο 
σημαντικό κοινωνικό κίνημα στον κόσμο, 
το βαρόμετρο και ο μοχλός άλλων κινη¬ 
μάτων ενάντια στο σύστημα σε όλο τον 
πλανήτη». Για να συνεχίσει με μια ερώτη¬ 
ση: «Πώς είναι δυνατόν ένα μικρό κίνημα 
ιθαγενών Μάγια σε μια από τις πιο φτωχές 
περιοχές του Μεξικού να μπορεί να παίζει 
τέτοιο ρόλο;» Πράγματι, το να απαντή¬ 
σεις σε αυτή την ερώτηση είναι μια πρό¬ 
κληση. Όλως παραδόξως, στις κριτικές, 
μερικές φορές εχθρικές, αναλύσεις για την 
Εκτη, αυτό το ερώτημα απαντιέται χωρίς 
να επιζητείται η απάντησή του. Από εκεί¬ 
νους που εγκαλούντον ζαπατισμό για την 
επιστροφή του στη «σκληρή» γλώσσα της 
Αριστερός ή για επιστροφή στις «παλιές 
θεωρίες της πάλης τωντόξεων» και, ως εκ 
τούτου, την εγκατάλειψη του μικρού του 
αγώνα, έως εκείνους που υποστηρίζουν 
ότι τον ζαπατισμό ποτέ δεντον ενδιέφερε 
το ιθαγενικό κίνημα ή ότι ποτέ δεν εκπό¬ 
νησε μια θεωρία γι’ αυτό το κίνημα. 

Αλλά ο ΕΖΙΝ δεν εξαπότησε ποτέ κα- 
νέναν. Από την αρχή ήταν ξεκάθαρος 
στις θέσεις του. Πρόκειται για ένα πολι- 
τικο-κοινωνικό κίνημα που βασίζεται, και 
πιστεύω θα βασίζεται πάντα, στις ιθαγενι- 
κές κοινότητες των Υψιπέδων, του Βορρά 
και της Ζούγκλας Λακαντόνα τηςΤσιάπας. 
Που αγωνίζεται ενάντια στις ταπεινώσεις, 
τις διακρίσεις, τη βία, τους διωγμούς και 
την εκμετάλλευση των ιθαγενών λαών του 
Μεξικού. Όπου στην ονομασία του φέρει 
ένα σημαντικό προσδιοριστικό (Εθνικοα- 
πελευθερωτικός Στρατός). Οι Ζαπατίστας 
πήραντα όπλα και έφτιαξαν αντάρτικο για 
να αγωνιστούν ενάντια στον νεοφιλελευ¬ 
θερισμό, αλλά και για να ακουστούν από 
τα υπόλοιπα τμήματα της κοινωνίας, συ- 
μπεριλαμβανομένης και μιας Αριστερός 
που, στην πλειοψηφία της, στάθηκε ανί¬ 
κανη να επιζήσει από το κύμα του καρδε- 
νισμού, που παρέδωσε τις σημαίες της με 
αντάλλαγμα ένα κοινωνικό στάτους, μιας 
Αριστερός που εξακολουθούσε να περι¬ 


μένει μια ιδανική εργατική τάξη, όπως πε- 
ριμένουντον Γκοντό στο γνωστό θεατρικό 
έργο του Μπέκετ. 

Ο ΕΖΙΝ είναι μια οργάνωση που δεν 
επιζητεί την κατάληψη της εξουσίας, αλ¬ 
λά θέλει να πολεμήσει όλες τις μορφές 
εξουσίας, και ιδιαίτερα την πιο ποταπή 
απ’ όλες: την εξουσία του χρήματος. 

Ένα ακόμα προσδιοριστικό στοιχείο του 
ΕΖΙΝ ήταν η τοποθέτησή του στην Αριστε¬ 
ρά. Βέβαια, αυτή η τοποθέτηση είχε πάντα 
στοιχεία σύγκρουσης, τόσο εκ μέρους των 
Ζαπατίστας όσο και εκ μέρους της υπόλοι¬ 
πης Αριστερός. Ο ΕΖΙΝ και η Έκτη Διακή¬ 
ρυξη εκφράζει με τρεις τρόπους τη σχέση 
του με τη σκέψη της Αριστερός: συνέχεια, 
άρνηση και υπέρβαση. 

Συνέχεια, άρνηση και υπέρβαση όσον 
αφορά στις παλιές μορφές κατανόησης 
του κόσμου από την αριστερή σκέψη. 
Συνέχεια στο πεδίο της κατανόησης της 
σημασίας που έχει η εκμετάλλευση και ο 
καπιταλισμός ως τέτοιος. Αρνηση όσον 
αφορά την παλιά οπτική της Αριστερός, η 
οποία, παρά τις διακηρύξεις διεθνιστικής 
πίστης, πάντα τοποθετούσε το πεδίο της 
ανάλυσης και της δράσης της στον χώρο 
του έθνους-κράτους, της εθνικής εργατι¬ 
κής τάξης και του εθνικού επαναστατικού 
κόμματος. Υπέρβαση, επειδή εξηγεί με 
απλό τρόπο τη μορφή που έχει σήμερα 
ο καπιταλισμός και την ανάγκη να βρούμε 
νέα εργαλεία ανάλυσης για να κατανοή¬ 
σουμε τις σημερινές τάσεις αυτού του 
συστήματος. Έτσι, η παγκοσμιοποίηση 
έχει επώνυμο και το επώνυμό της είναι 
ένας προσδιορισμός που την ταξινομεί 
και την καθορίζει: ο νεοφιλελευθερισμός. 

Για να επανέλθουμε στη συνέχεια: Ο 
ΕΖΙΝ, μέσα από την Έκτη, συνεχίζει να 
καταδεικνύει ότι, παράλληλα με τη νεο¬ 
φιλελεύθερη παγκοσμιοποίηση, δημιουρ- 
γείται η άλλη παγκοσμιοποίηση, αυτή της 
Εξέγερσης. Αυτό, βέβαια, έχει να κάνει με 
την παλιά χειραφετητική αρχή ότι ο καπι¬ 
ταλισμός δημιουργεί το υποκείμενο που 
τον ανταγωνίζεται (τον αντίπαλό του). Η 
διαφορά είναι, και εδώ βρίσκεται μια άλλη 
πλευρά της υπέρβασης, ότι η Εξέγερση 
δεν είναι μόνο προϊόν της νεοφιλελεύθε¬ 
ρης παγκοσμιοποίησης, ότι ο κόσμος δεν 
εξεγειρεται μόνο λόγω της υλικής κατά¬ 
στασης της ζωής του, αλλά και εξαιτίας 
της επίθεσης στις μορφές οργάνωσης της 
ζωής του και των σχέσεών του. 

Και, βέβαια, η τρίτη και η πλέον ισχυρή 
πλευρά της άρνησης και της υπέρβασης 
είναι ότι ο ζαπατισμός τοποθετείται έξω 


από τον κρατισμό, τόσο σε 
σχέση με την τυπική αντίληψη 
που περιμένει όλα να λυθούν 
από τα επάνω, αρκεί να ασκη¬ 
θεί κάποια πίεση, όσο και σε 
σχέση με εκείνους που επιζη¬ 
τούν την κατάληψη των μη¬ 
χανισμών του κράτους για να 
πραγματοποιήσουν την αλλαγή 
της κοινωνίας. 

Σε μια τέτοια κριτική σχέση με 
το παρελθόν της Αριστερός επιδι¬ 
ώκει η Έκτη Διακήρυξη να προσδιορίσει 
τον αγώνα των Ζαπατίστας ως έναν αγώ¬ 
να που αναζητά τον τρόπο να σπάσει την 
εργαλειακή αντίληψη της Αριστεράς-πρω- 
τοπορίας, που θέλει την αποτελεσματικό- 
τητα κριτήριο των μέσων, αντίληψη προ¬ 
σφιλή στη λατινοαμερικάνικη Αριστερά. 

Προωθεί, έτσι, μια μέθοδο που στόχο 
έχει την ενίσχυση της διαδικασίας σχημα¬ 
τισμού μιας νέας πολιτικής δύναμης. Ανα¬ 
ζητά έναν δρόμο για να φτιάξουμε όλοι 
μαζί ένα πρόγραμμα αγώνα, μια μορφή 
οργάνωσης, έναν τρόπο για να αλλάξουμε 
τη χώρα και τον κόσμο. Δεν πρόκειται για 
την εκπόνηση ενός προγράμματος που θα 
συνοψίζει αυτό που μια ομάδα ατόμων 
θεωρεί ότι είναι καλύτερο για τις μάζες. 
Πρόκειται για την οικοδόμηση ενός χώ¬ 
ρου, όπου ατομικά και συλλογικά θα χτί¬ 
ζεται μια ριζοσπαστική πρόταση για να 
αλλάξουμε τις σχέσεις εκμετάλλευσης και 
κυριαρχίας. Δεν θα είναι ένα πρόγραμμα 
που θα χρησιμέψει για να διαπραγματευ¬ 
τούμε με την εξουσία αυτό που μπορεί να 
μας παραχωρήσει, αλλά ένας μηχανισμός 
ανάπτυξης της δικής μας οργάνωσης... Γι¬ 
ατί, όταν ο λαός ορίζει τις αιτίες του αγώ¬ 
να του, τότε υπάρχει και η ικανή πίστη να 
παλέψει γι’ αυτές. 

Ένα πρόγραμμα αποκτά αξία όταν 
αποτελεί την ενσάρκωση ενός υποκειμέ¬ 
νου, ενός λαού, μιας κοινότητας, πολλών 
υποκειμένων, λαών και κοινοτήτων. Τότε 
μετατρέπεται σε δύναμη που εκφράζει 
την πιο σημαντική από όλες τις ενέργειες, 
τουλάχιστον στο πεδίο της κοινωνίας, την 
ανθρώπινη. Ένας τέτοιος δρόμος είναι πιο 
μακρύς και γεμάτος στροφές. Ο άλλος, 
των μικρών πρωτοποριών, είναι πιο σύντο¬ 
μος και, προφανώς, πιο φωτισμένος. Αλ¬ 
λά, μετά από τόσα χρόνια χειραφετητικών 
αγώνων, είναι αναγκαίο να δηλώσουμε ότι 
η ευτυχία δεν είναι κάτι που κάποιοι μπο¬ 
ρούν να επιβάλουν ή να εξασφαλίσουν για 
κάποιους άλλους. 

Μετάφραση: Ευγενία Μιχαλοπούλου 



















Διαβάζω από το ημερολόγιο μου: «Μέσα 
Ιουνίου. Πρώτες μέρες της περιόδου των 
βροχών σε μια επαρχιακή πόλη στο κεντρι¬ 
κό Μεξικό. Φορτωμένοι μετά σακίδιό μας, 
τρέχουμε να προλάβουμε το τελευταίο 
νυχτερινό λεωφορείο για την πρωτεύου¬ 
σα. Στην Πόλη του Μεξικού σκοπεύουμε 
να κάτσουμε λίγες μέρες για ανεφοδιασμό 


και από εκεί θα συνεχίσουμε απευθείας 
για τις ζαπατιστικές κοινότητες. Ο εφημε¬ 
ριδοπώλης με το τρίκυκλο ποδήλατο στον 
σταθμό των λεωφορείων έχει βάλει στη δι¬ 
απασών το μαγνητόφωνο που αναγγέλλει 
τις ειδήσεις της ημέρας. Περνώντας από 
δίπλα του και κάνοντας νόημα στον οδηγό 
του λεωφορείου να μας περιμένει, μια από 


τις ειδήσεις τρυπώνει στα αυτιά μου και 
με καθηλώνει βίαια μπροστά από τις βρεγ¬ 
μένες εφημερίδες. Ο οδηγός κορνάρει, 
αλλά αυτό δεν έχει πια τόση σημασία όσο 
η είδηση που μόλις άκουσα από το μπάσο 
μεγάφωνο του τρίκυκλου: «Σε κατάσταση 
κόκκινου συναγερμού οι Ζαπατίστας στην 
Τσιάπας». 


Κόκκινος Συναγερμός στην Τσιάπας 

Με την ίδια έκπληξη και ανησυχία με μας, πληροφορήθηκε τον κόκκινο συναγερμό και 
ίο σύνολοχης μεξικανικής κοινωνίας. Στα πρωτοσέλιδα όλωντων εφημερίδων, συμπαθού- 
ντων και μη, φορέθηκαν μετά από πολύ καιρό τα γνωστό πορτρέτα του Μάρκος, συνο- 
δευόμενα από τον τεράστιο τίτλο «Κόκκινος Συναγερμός». Όλα τα βλέμματα στράφηκαν 
για άλλη μια φορά στην Τσιάπας και τους εξεγερμένους ιθαγενείς της. Θέλοντας, ίσως, 
να κεντρίσουν την περιέργεια της κοινής γνώμης, τα πρώτα ανακοινωθέντα του Ζαπατι- 
στικού Στρατού μετά τον κόκκινο συναγερμό ήταν ιδιαίτερα φειδωλά σε πληροφορίες. 
Οι απανταχού ζαπατολόγοι βιάστηκαν να δημοσιεύσουν τις διανοουμενίστικες αναλύσεις 
τους σχετικά με το νέο βήμα των Ζαπατίστας και πολλοί δεν δίστασαν να υπονοήσουν 
ακόμα και μια νέα στρατιωτική πρωτοβουλία από πλευράς τους. Η φημολογία αυτή δια- 
ψεύστηκε όταν η ίδια η διοίκηση του Ζαπατιστικού Στρατού ανακοίνωσε πως δεν υπήρχε 
ενδεχόμενο ένοπλης επιθετικής δράσης και πως ο κόκκινος συναγερμός κηρύχτηκε ώστε 
να πραγματοποιηθούν εσωτερικές διαβουλεύσεις στις ζαπατιστικές κοινότητες σχετικά 
με μια νέα πολιτική πρωτοβουλία. 

Χρειάστηκε να ανακοινωθεί πως 98% των Ζαπατίστας ψήφισαν στις διαβουλεύσεις υπέρ 
της νέας πρωτοβουλίας, να αρχίσει να δημοσιεύεται σε αποσπάσματα η Έκτη Διακήρυξη 
της Ζούγκλας Λακαντόνα και να αρθεί ο κόκκινος συναγερμός στις ζαπατιστικές κοινότη¬ 
τες για να συνειδητοποιήσουμε κι εμείς τι σχέδιαζαν οι εξεγερμένοι ιθαγενείς. 


































Η Έκτη Διακήρυξη της Ζούγκλας Λακαντόνα 

Το πρώτο απόσπασμα της Έκτης Διακήρυξης, το «ποιοι είμαστε» των Ζαπατίστας, δη¬ 
μοσιεύτηκε στο πρωτοσέλιδο της μεξικανικής εφημερίδας “Ιά _|θΓηεάα”, κάτω από μια 
φωτογραφία του προέδρου του Μεξικού, ο οποίος στον κυρίως τίτλο δήλωνε: «Κύριε 
Μάρκος, είμαι στις διαταγές σας». Μέχρι να δημοσιευτούν και τα τελευταία αποσπάσμα¬ 
τα, όπου οι Ζαπατίστας εξηγούσαν τι θέλουν να κάνουν και πώς το σκέφτονται, πολλοί 
Μεξικανοί, όπως κι εμείς, κατέβαιναν κάθε πρωί με την τσίμπλα στο μάτι στο περίπτερο 
ή στο ιντερνέτ καφέ. Αναμφίβολα, οι Ζαπατίστας ξέρουν πώς να κάνουντον λόγο τους να 
ακουστεί: 

«Στο Μεξικό αυτό που θέλουμε να κάνουμε είναι μια συμφωνία με ανθρώπους και ορ¬ 
γανώσεις της αληθινής Αριστερός [...] να χτίσουμε έναν αγώνα με όλους, ιθαγενείς, ερ¬ 
γάτες, αγρότες, σπουδαστές, δάσκαλους, υπάλληλους, γυναίκες, παιδιά, ηλικιωμένους, 
άντρες και με καθέναν που έχει το καλό στην καρδιά του και θέλει να παλέψει για να μην 
καταστραφεί και ξεπουληθεί η πατρίδα μας [...] θα συνεχίσουμε να αγωνιζόμαστε για 
τους ιθαγενείς λαούς του Μεξικού, απλά όχι μόνο για αυτούς ούτε μόνο με αυτούς, αλλά 
για όλους τους εκμεταλλευόμενους και αδικημένους του Μεξικού, με όλους αυτούς και 
σε όλη τη χώρα [...] θα πάμε να ακούσουμε και να μιλήσουμε άμεσα, χωρίς μεσάζοντες 
και διαμεσολαβήσεις, με τους απλούς και ταπεινούς ανθρώπους του μεξικάνικου λαού 
[...] θα επιχειρήσουμε να χτίσουμε ή να ξανακατακτήσουμε ένα άλλον τρόπο να κάνεις 
πολιτική, που να περιστρέφεται γύρω από την ιδέα ότι υπηρετείς τους άλλους χωρίς υλικό 
συμφέροντα [...] θα αρχίσουμε έναν αγώνα για να γράψουμε ένα νέο Σύνταγμα, καινούργι¬ 
ους, δηλαδή, νόμους που να παίρνουν υπόψη τους τις απαιτήσεις του μεξικάνικου λαού». 
Οι Ζαπατίστας ονόμασαν τη νέα εθνική μη εκλογική καμπόνια Αλλη Καμπάνια. Στο πλαί¬ 
σιό της κόλεσαν άτομα, οργανώσεις, ομάδες και συλλογικότητες της Αριστερός, που δεν 
συμμετέχουν σε εκλογές και συμφωνούν με την πρότασή τους, να υπογράψουν την Έκτη 
Διακήρυξη και να συναντηθούν με την Επιτροπή της Έκτης του Ζαπατιστικού Στρατού 
κατά τη διάρκεια του Αυγούστου και Σεπτεμβρίου στις ιθαγενικές κοινότητες της Τσιά- 
πας. Προετοιμάστηκαν 4 ξεχωριστές συναντήσεις με πολιτικές οργανώσεις της Αριστε¬ 
ρός, οργανώσεις ιθαγενών, κοινωνικές οργανώσεις της Αριστερός, ΜΚΟ και καλλιτεχνικές 
ή πολιτιστικές ομάδες και μία για μεμονωμένα άτομα που υπέγραψαν την Έκτη. 



Μέλη της Επιτροπής της Έκτης 
ακούν υπομονετικά τις παρεμβάσεις.. 


Η πρώτη συνάντηση με πολιτικές οργανώσεις της μεξικανικής Αριστερής 


Το πρώτο Σαββατοκύριακο του Αυγού¬ 
στου, η μικρή, αμιγώς ζαπατιστική, κοινό¬ 
τητα Σαν Ραφαέλ, με τις λιγότερες από 20 
οικογένειες, κατακλύστηκε από διακόσιους 
περίπου εκπροσώπους 30 αριστερών πολι¬ 
τικών οργανώσεων απ’ όλο το Μεξικό. Αρ¬ 
κετοί περιπλανήθηκαν μπόλικες ώρες στους 
λασπώδεις χωματόδρομους μέχρι να εντο¬ 
πίσουν τελικά την ποθητή ταμπέλα με το 
«εδώ είναι», που ο Μάρκος είχε περιγρόψει 
την προηγούμενη μέρα στο ανακοινωθέν 
του. Όλοι χαμογελούσαν εκείνη τη μέρα: 
οι Ζαπατίστας επειδή φιλοξενούσαν στα 
μέρη τους τόσο κόσμο και ένιωθαν ότι το 
κάλεσμά τους είχε ανταπόκριση και οι προ¬ 
σκεκλημένοι γιατί νιώθαμε ότι βρισκόμαστε 
μεταξύ γνωστών, που δεν γνωρίζαμε προ¬ 
σωπικά αλλά ξέραμε ότι όλοι ήμαστε εκεί 
για τον ίδιο «άλλο» σκοπό. Μέχρι και ο επι¬ 
κεφαλής αξιωματικός ενός κομβόι του μεξι- 
κανικού στρατού σταμάτησε στη μέση του 
δρόμου για να πλησιάσει εμάς τους «γκρίν- 
γκος» χαμογελώντας και να μας πει την κα- 
λημέρα του. Οι Ζαπατίστας που στέκονταν 


λίγα μέτρα πιο εκεί ξεκαρδίστηκαν στα γέ¬ 
λια. Σίγουρα δεν τους είχε ξανασυμβεί. 

Στο γήπεδο μπάσκεττου χωριού, δίπλα 
στο κτίσμα που πριν το 1994 ήταν το σπίτι 
του μεγαλογαιοκτήμονα της περιοχής και 
τώρα τα γραφεία των αυτόνομων αρχών 
της κοινότητας, γύρω από ένα τραπέζι, 
συγκεντρώθηκαν τα μέλη της Επιτροπής 
της Έκτης και ο υποδιοικητής Μάρκος, ο 
οποίος άνοιξε τη συνάντηση, αναλαμβά¬ 
νοντας τον ρόλο του διαμεσολαβητή με¬ 
ταξύ της επιτροπής και των προσκεκλημέ¬ 
νων. Είπε πως οι Ζαπατίστας βάζουν στην 
Έκτη Διακήρυξη ό,τι έχουν και δεν έχουν, 
βάζουν την ίδια τους τη ζωή και πως από 
τη νέα πρωτοβουλία εξαρτάται το μέλλον 
τους. Αν αποτύχουν θα χαθούν και οι ίδιοι. 
Διευκρίνισε πως η πρόταση του ΕΖΙΝ δεν 
αποσκοπεί σε καμία περίπτωση σε σχημα¬ 
τισμό προεκλογικής συμμαχίας και ο χρο¬ 
νικός της ορίζοντας δεν συμπίπτει με αυ¬ 
τόν των εκλογών. Η Αλλη Καμπόνια είναι 
μια ευρύτερη αντικαπιταλιστική συμμαχία 
με χρονικό ορίζοντα μιας δεκαετίας, είναι 


μια διαδικασία οικοδόμησης μιας άλλης 
πολιτικής μακριά από εκλογικές διαδι¬ 
κασίες και κόμματα. Στην πρωτοβουλία 
αυτή οι Ζαπατίστας δεν επιδιώκουν πρω¬ 
ταγωνιστικό ρόλο, αλλά επιθυμούν να εί¬ 
ναι ισότιμοι συνδιαμορφωτές. Θέλουν να 
ενώσουν τον αγώνα τους με τους αγώνες 
των αγροτών και των εργατών και όχι να 
τους καθοδηγήσουν. Ο Μάρκος δήλωσε 
επίσης εμφατικό πως σε καμία περίπτωση 
οι Ζαπατίστας δεν θα συνεργάζονταν με 
κανένα από τα τρία μεγάλα κόμματα και 
απέρριψε οποιοδήποτε ενδεχόμενο στή¬ 
ριξης της κεντροαριστεράς. 

Στη συνέχεια, οι προσκεκλημένοι πα¬ 
ρουσίασαν τις οργανώσεις τους και το¬ 
ποθετήθηκαν χωρίς κανένα χρονικό πε¬ 
ριορισμό. Οι εκπρόσωποι των διαφόρων 
ρευμάτων της παραδοσιακής Αριστερός 
διακρίθηκαν για τον μακροσκελή, άκα¬ 
μπτο και θεωρητικό τους λόγο, με ελάχι¬ 
στες πρακτικές προτάσεις για τη μεταξύ 
τους σύγκλιση. Τα θέματα που κυρίως 
τους απασχόλησαν ήταν οι μεταξύ τους 

διαφορές, η μη συμμετοχή χης Άλλης Κο¬ 
μπανίας στις επερχόμενες εκλογές και το 
ενδεχόμενο υποστήριξης του υποψηφίου 
του κεντροαριστερού κόμματος ΡΚϋ σε 
αυτές. Κάποιοι πρότειναν να κατεβάσει 
η Άλλη Καμπάνια ανεξάρτητο υποψήφιο 
στις εκλογές, ενώ άλλοι αναφέρθηκαν 
στις σχέσεις της Άλλης Καμπάνιας με πα¬ 
ρόμοια εγχειρήματα στο Μεξικό, όπως 
ο Τρίτος Εθνικός Διάλογος κ.ό. Η πρώτη 
συνάντηση για την Άλλη Καμπάνια έμοια¬ 
ζε να ξεκινάει σε φορτισμένο κλίμα, όμως 
ευτυχώς αυτό άλλαξε δραστικά μετά το 
μεσημέρι όταν πήραν τον λόγο εκπρόσω¬ 


ποι φοιτητικών και κοινωνικών οργανώσε¬ 
ων. Τόνισαν την αλληλεγγύη τους με τους 
Ζαπατίστας και συμφώνησαν στην ανάγκη 
οικοδόμησης μιας άλλης πολιτικής από τα 
κάτω, αποκλείοντας το ενδεχόμενο της 
εκλογικής συμμετοχής ή συνεργασίας. Ο 
λόγος τους ήταν πλούσιος σε πρακτικές 
προτάσεις, ενώ μία κοπέλα από την ορ¬ 
γάνωση «Όλοι είμαστε κρατούμενοι» της 
Οαχάκα δεν δίστασε να ασκήσει κριτική 
σε εκφυλισμένους θεσμούς, όπως χαρα¬ 
κτήρισε το σύνταγμα και την πατρίδα, που 
οι Ζαπατίστας αποδέχονται. «Ο κόσμος 
που θέλουμε», είπε, «δεν χωράει εκείνους 


τους κόσμους που στρέφονται ενάντια σε 
άλλους κόσμους». Τη συνάντηση έκλεισε 
λίγο πριν τα μεσάνυχτα ο Μάρκος με μια 
σύνοψη που άφησε τους πάντες ικανοποι¬ 
ημένους. Δήλωσε τον σεβασμό του τόσο 
απέναντι στις οργανώσεις της παραδοσια- 
κήςΑριστεράςκαιτουςιστορικούςαγώνες 
της, όσο και στους νέους που αγωνίζονται 
σήμερα οργανωμένοι σε νέου τύπου συλ- 
λογικότητες, αναζητώντας άμεσες λύσεις 
στα προβλήματά τους. Κάλεσε όλους και 
όλες να εργαστούν από το δικό τους με¬ 
τερίζι για την Άλλη Καμπάνια με σεβασμό 
στη μεταξύ τους διαφορετικότητα. 


Ιθαγενείς από άλλες περιοχές του Μεξικού και αριστερές κοινωνικές οργανώσεις 


Οι συναντήσεις συνεχίστηκαν τα επόμενα 
Σαββατοκύριακα του Αυγούστου σε άλλες 
ζαπατιστικές κοινότητες. Οι Ζαπατίστας 
δούλευαν πυρετωδώς όλη την εβδομά¬ 
δα για την προετοιμασία του χώρου συ¬ 
νάντησης και την οργάνωση των χώρων 
φιλοξενίας. Κάθε Παρασκευή μεσημέρι, 
οι χωματόδρομοι της Λα Γκαρρούτσα γέ¬ 
μιζαν ξαφνικά με τα σύννεφα σκόνης των 
αυτοκινήτων που κατευθύνονταν προς την 
αμφιτρύωνα κοινότητα. Οι ταξιτζήδες της 
πλησιέστερης πόλης, του Οκοσίνγκο, έκα¬ 
ναν χρυσές δουλειές, ενώ στις καρότσες 
των αγροτικώντο στρίμωγμα δεν είχε όριο. 
Φτάνοντας, οι Ζαπατίστας του χωριού μάς 
έδειχναν πού μπορούσαμε να στήσουμε 
τις αιώρες μας, συνήθως στο σχολείο ή 
στην εκκλησία. Όταν ο κόσμος ξεπερνού- 
σε τις προσδοκίες τους, μας προσέφεραν 



Ιθαγενής από την Πόλη του Μεξικού 
στη συνάντηση με τις ιθαγενικές οργανώσεις. 


λίγο χώρο στα σπίτια τους ή σε σπίτια γει¬ 
τόνων τους, ακόμη και μη Ζαπατίστας που 
ήθελαν να βοηθήσουν τα «αδέρφια» τους, 
ώστε να μην υπάρξει κανένα πρόβλημα 
στη διοργάνωση. Οι συναντήσεις άρχιζαν 
επισήμως το βράδυ της Παρασκευής με 
την απαραίτητη γιορτή. Αντρες, γυναίκες 
και παιδιά του χωριού μαζεύονταν για να 
χορέψουν και να γελάσουν με μας, τους 
τόσο περίεργους επισκέπτες. 

Το πρωί του Σαββάτου ξεκινούσαν οι 
παρεμβάσειςτωνπροσκεκλημένωνκαι συ¬ 
νήθως χρειάζονταν μόνο λίγα λεπτά για να 
καταλάβει κανείς την ιδιομορφία της κάθε 
συνάντησης. Οι εκπρόσωποι 51 ιθαγενικών 
οργανώσεων, που έφτασαν στην Τσιάπας 
από άλλες πολιτείες του Μεξικού, μίλη¬ 
σαν με λιγότερο συστημικούς όρους από 
τους εκπροσώπους των οργανώσεων της 
Αριστερός και έστιασαν περισσότερο 
στους δικούς τους ζωντανούς τοπικούς 
αγώνες. Δεν παρέλειψαν όμως να ανα¬ 
γνωρίσουν τη σημασία της συνεργασίας 
με άλλους που αγωνίζονται: «Είμαστε με 
την Έκτη, δεν ντρεπόμαστε που είμαστε 
ιθαγενείς. Θέλουμε να βαδίσουμε ενωμέ¬ 
νοι ως ιθαγενείς γιατί καταλαβαινόμαστε 
καλύτερα. Θα βαδίσουμε όμως και με 
άλλους τομείς της μεξικανικής κοινωνίας. 


Αναμφίβολα, η πιο ζωντανή προπαρασκευα¬ 
στική συνάντηση ήταν εκείνη με τις πολιτικά 
αλληλέγγυες ΜΚΟ και τις καλλιτεχνικές και 
πολιτιστικές ομάδες. Χίλια περίπου άτομα 
έφτασαν στην κοινότητα Χουάν Ντιέγκο 
εκείνη την ημέρα και οι Ζαπατίστας δεν ήξε¬ 
ραν πού να μας βάλουν. Η γιορτή της Πα¬ 
ρασκευής εξελίχθηκε σε ένα τεράστιο γλέντι 
με ντόπιους και καλεσμένους μουσικούς να 


Δεν θέλουμε όμως κανέναν να διατάζει 
[...] οι καρδιές μας πρέπει να ανοίξουν για 
να αποδεχτούν αυτή τη διαφορετικότητα, 
μόνοι μας οι ιθαγενείς δεν θα φτάσουμε 
μακριά» (εκπρόσωπος ιθαγενών Πουρέ- 
πετσα). Όλοι όσοι πήραν τον λόγο ευχα¬ 
ρίστησαν τον Ζαπατιστικό Στρατό για τη 
φωνή που τους έδωσε το 1994· 

Στην τρίτη συνάντηση συμμετείχαν 
77 κοινωνικές οργανώσεις, μεταξύ των 
οποίων πολλές συνδικαλιστικές ενώσεις, 
δάσκαλοι και καθηγητές, φεμινιστικές 
οργανώσεις, ομάδες γειτονιάς, οργανώ¬ 
σεις ενάντια στην παγκοσμιοποίηση, συλ- 
λογικότητες που προέκυψαν με βάση τη 
ζαπατιστική εμπειρία, λεσβίες, φοιτητές, 
αγρότες, ψαράδες και πολλοί άλλοι. Όροι 
όπως «καπιταλισμός», «εκμετάλλευση» 
και «πάλη των τάξεων», που στη συνάντη¬ 
ση με τους ιθαγενείς δεν είχαν ακουστεί, 
χρησιμοποιήθηκαν συχνά καθώς μιλούσαν 
για τους αγώνες τους και για ζητήματα 
όπως οι ιδιωτικοποιήσεις και η συνδικα¬ 
λιστική δημοκρατία στο Μεξικό. Ο Μάρ¬ 
κος, στη δική του παρέμβαση, μίλησε για 
τον βασικό στόχο των ζαπατίστας στην 
Αλλη Καμπάνια: «Εμείς, εδώ και δώδεκα 
χρόνια μιλάμε. Τώρα νομίζουμε ότι πρέπει 
να σωπάσουμε και να ακούσουμε». 


εναλλάσσονται και με εκατοντάδες άνδρες 
και γυναίκες να χορεύουν υπό τους ήχους 
της κούμπια, σε μια λασπώδη βουνοπλαγιά 
πλημμυρισμένη από παιδικά ζαπατιστικό 
χαμόγελα. Στη συνάντηση αυτή οι μουσικές 
και οι χοροί συνεχίστηκαν και την επόμενη 
μέρα. Πολλοί από τους ομιλητές προτί¬ 
μησαν να τοποθετηθούν με ένα τραγούδι, 
άλλοι με ένα ποίημα και κάποιοι με ένα θε- 


ΜΚΟ, καλλιτέχνες και πολιτιστικές ομάδες, «άλλοι» και «άλλες» 


























ατρικό κομμάτι. Πρόκειται για ομάδες και 
άτομα σαφώς πολιτικοποιημένα, με έντονα 
εγγεγραμμένη τη ζαπατιστική επιρροή στο 
έργο τους, που προτιμούν να μιλήσουν πο¬ 
λιτικά χρησιμοποιώντας τη γλώσσα της μου¬ 
σικής, του κινηματογράφου, της σάτιρας, 
του θεάτρου, της φωτογραφίας και οποι- 
οδήποτε άλλο μέσο περνάει πιθανώς πιο 
εύκολα το κατώφλι της ανθρώπινης ψυχής. 
Στο πνεύμα της συνάντησης, και αφού είχε 
ξεκαρδιστεί μπόλικες φορές στα γέλια μαζί 
με όλους/όλες τις κομαντάντας, ο Μάρκος 
πήρε το λόγο και περιέγραψε το στοίχημα 
της Άλλης Καμπάνιας: «Να βρούμε ένα σχέ¬ 
διο και ένα χρώμα που να μη σβήνει ούτε να 
ξεβάφει αυτό που καθένας από εμάς είναι, 
το πού είναι και την ιστορία του. Ένα σχέ¬ 
διο και ένα χρώμα που θα μπορεί να περιέχει 
όλα τα σχέδια και όλα τα χρώματα που συ¬ 
νενώνονται προς τον ίδιο προορισμό και με 
τον ίδιο στόχο». 

Το τελευταίο Σαββατοκύριακο του Αυ- 
γούστου και το πρώτο του Σεπτεμβρίου 
πραγματοποιήθηκαν άλλες δύο συναντή¬ 
σεις: η πρώτη με τους «άλλους» και τις 
«άλλες», άτομα δηλαδή που χωρίς να ανή¬ 
κουν σε κάποια συλλογικότητα επιθυμούν 
να συμμετέχουν στην Άλλη Καμπάνια και η 
δεύτερη με όσες οργανώσεις ή άτομα δεν 
μπόρεσαν να παραβρεθούν στην Τσιάπας 
στην προκαθορισμένη γι’ αυτούς συνάντη¬ 
ση. Πιο χαρακτηριστικό από τη συνάντηση 


των «άλλων» ήταν ο αυτοβιογραφικός και 
αρκετά χαοτικός χαρακτήρας των παρεμ¬ 
βάσεων νοικοκυρών, επιστημόνων, καλλι¬ 
τεχνών, πρώην στελεχών κομμάτων και πολ¬ 
λών άλλων. Μερικοί μακρηγορούσαν χωρίς 
κανένα σεβασμό για τους συνομιλητές τους 
και, όπως και σε προηγούμενες συναντή¬ 
σεις, οι πρώτες πρωινές ώρες της Κυριακής 
μας βρήκαν με τους μισούς περίπου ομιλη¬ 
τές να μην έχουν πάρει τον λόγο. Παρόλα 
αυτά, και ενώ οι προσκεκλημένοι κάθε λίγο 
και λιγάκι σηκώνονταν και έκοβαν βόλτες, 
ο Μάρκος και η Επιτροπή της Έκτης δεν 
κουνήθηκαν από τη θέση τους ούτε για 
τη φυσική τους ανάγκη και δεν έπαψαν να 
ακούν παρά μόνο όταν όλοι μαζί αποφασί¬ 
σαμε να πάμε για ύπνο και να συνεχίσουμε 
την επομένη. Ήταν εξαρχής επιλογή των 
Ζαπατίστας να μη θέσουν κανένα χρονικό 
όριο στους ομιλητές σε όλες τις προπαρα¬ 


σκευαστικές συναντήσεις και τηρησαν τον 
λόγο τους ακούγοντας τους πάντες. Αυτοί 
που ίσως δεντο σεβάστηκαν ήταν οι «πολυ¬ 
λογάδες» ομιλητές και ομιλήτριες. 

Οι συναντήσεις του Αυγούστου έδωσαν 
το πρώτο δείγμα γραφής για το τι φιλοδο¬ 
ξεί να είναι στην πράξη η Αλλη Καμπάνια: 
Ένας χώρος όπου όλοι θα μπορούν να εκ¬ 
φράζονται ελεύθερα και ταυτόχρονα θα 
ακούγονται. Ένας χώρος χωρίς ιεραρχίες και 
αυταρχισμούς, όπου οι αποφάσεις θα παίρ- 
νονται συλλογικά και δημοκρατικά. Ένας χώ¬ 
ρος όπου ο καθένας θα έχει την ευθύνη των 
πράξεώντου και την ελευθερία των επιλογών 
του. Ένας χώρος όπου δεν χωράνε μόνο λό¬ 
για, ιδέες και πράξεις, αλλά και μουσικές, 
τραγούδια, ζωγραφιές, θεατρικές παραστά¬ 
σεις, κουκλοθέατρα, φωτογραφίες. Ένας χώ¬ 
ρος όπου η ελευθερία έκφρασης συναντιέται 
με τη φαντασία και η πολιτική με την τέχνη. 


Η πρώτη ολομέλεια της Άλλης Καμπάνιας 


Αποκορύφωμα των προπαρασκευαστικών 
συναντήσεων ήταν η καταληκτική συνά¬ 
ντηση της ολομέλειας στο Καρακόλ της Λα 
Γκαρρούτσα. 2.οοο άτομα από εκατοντάδες 
συλλογικότητες, με την ελπίδα να ξημερώνει 
αποτυπωμένη στο χαμόγελο που ξεχείλιζε 
από παντού, συμμετείχαν σε μια ατελείωτη 
συνέλευση, σε ένα πείραμα εφαρμογής της 
άμεσης δημοκρατίας και απόδειξη της πολι¬ 
τικής και ηθικής ωριμότητας που αυτή απαι¬ 
τεί. Την πρώτη ημέρα της συνάντησης, σε μια 
τεράστια αίθουσα που δεν έπεφτε καρφίτσα 
και υπό το «βλέμμα» δεκάδων τηλεοπτικών 
συνεργείων, η διοίκηση του Ζαπατιστικού 
Στρατού ανακοίνωσε πως από την Γ Γενάρη 
2006 ο Μάρκος θα άρχιζε την Αλλη Καμπά¬ 
νια, ταξιδεύοντας για πρώτη φορά μόνος 
του για έξι μήνες σε όλο το Μεξικό, για να 
συναντηθεί και να συνομιλήσει με όσους 
υπέγραψαν την Έκτη Διακήρυξη. Μετά τον 
Μάρκος, τον Σεπτέμβριο του 2006 τη σκυ¬ 
τάλη θα πάρει η Επιτροπή της Έκτης. 

Για την ολομέλεια της δεύτερης ημέρας, 


οι Ζαπατίστας είχαν προτείνει μια ατζέντα 
θεμάτων, η οποία με πολύ μικρές αλλαγές 
έγινε αποδεκτή διά ψηφοφορίας από τις 
υπόλοιπες οργανώσεις και άτομα. Τα έξι 
βασικά σημεία της ατζέντας: ι) χαρακτηρι¬ 
στικά της Αλλης Καμπάνιας, 2) σε ποιους 
απευθύνεται και σε ποιους όχι, 3) ποιοι εί¬ 
μαστε και πώς οργανωνόμαστε, 4) ειδικοί 
χώροι μέσα στην Αλλη Καμπάνια για τη δι¬ 
αφορετικότητα (ομοφυλόφιλοι, ιθαγενείς, 
γυναίκες, παιδιά), 5) η σχέση μας με άλλες 
αριστερές πολιτικές συμμαχίες στο Μεξικό, 
6) άμεσες ενέργειες της Αλλης Καμπάνιας. 

Οι οργανώσεις κλήθηκαν να καταθέσουν 
συγκεκριμένες προτάσεις πάνω σε κάθε ση¬ 
μείο της ατζέντας. Στο σημείο αυτό φάνηκε 
πως η ικανότητα συνεργασίας δεν κατακτι¬ 
έται από τη μια μέρα στην άλλη. Απαιτείται 
πολύς σεβασμός για να μπορέσει να λει¬ 
τουργήσει αποτελεσματικά ένα συμβού¬ 
λιο 2.οοο ατόμων. Ο «άλλος» κόσμος που 
χωράει πολλούς κόσμους έμοιαζε να είναι 
πολύ κοντά μας στη διάρκεια αυτής της συ¬ 


νάντησης, αλλά ένα κομματάκι λείπει ακό¬ 
μα. Δεν ήταν λίγες οι φορές που οι ομιλητές 
έκαναν κατάχρηση του βήματος για να δώ¬ 
σουν ιδιαίτερη έμφαση στα ιδεολογήματά 
τους και τις πολιτικές τους αναλύσεις, τη 
στιγμή που το θέμα συζήτησης ήταν συγκε¬ 
κριμένες προτάσεις επί ζητημάτων. Οι λίγες 
πρακτικές προτάσεις που κατατέθηκαν κα- 
ταγράφηκαν, αλλά ψηφίστηκε να μην πορ¬ 
θεί καμία οριστική απόφαση δεδομένου 
ότι απούσιαζαν από τη συνάντηση χιλιάδες 
άτομα που υπέγραψαν την Έκτη Διακήρυ¬ 
ξη. Κάθε οργάνωση ανέλαβε να μεταφέρει 
την συζήτηση αυτή στο εσωτερικό της και 
εκεί να πορθούν αποφάσεις. Οι συμμετέ- 
χοντες αποχαιρέτησαν την Τσιάπας μετά 
από τέσσερις ημέρες στο καρακόλ της Λα 
Γκαρρούτσα και ανανέωσαν το ραντεβού 
τους με την Επιτροπή της Έκτης και τον 
«αντιπρόσωπο Μηδέν» Μάρκος, για την 
ιη Γενάρη του 2006, την πρώτη της Αλλης 
ΚαμπάνιαςστοΣανΚριστόμπαλντεΛας Κά¬ 
σας της Τσιάπας. Χρηστός Στεφάνου 

Τον Γενάρη του 2006 άρχισε η Άλλη Κα¬ 
μπάνια, εν μέσω χαιρετισμών, αμφιβολιών, 
συμμαχιών, συγχύσεων και αποκλεισμών. 
Τίποτα το νέο δεν υπήρχε σ’ αυτό. Πάντα 
έτσι ήταν με τις πολιτικές πρωτοβουλίες 
των Ζαπατίστας. 

Η Άλλη Καμπάνια δημιουργεί αμφιβολί¬ 
ες σ’ αυτούς που πιστεύουν ότι η μοναδι¬ 
κή δυνατή πολιτική είναι αυτή που γίνεται 
από τα κόμματα και στις εκλογές, γιατί 
αλλάζει δραστικά το πεδίο της ενασχόλη¬ 
σης των επαγγελματιών πολιτικών και των 
ιπποκόμων τους. 

Αποτελεί μια αντιεκλογική επιθετική 
πολιτική σε περίοδο εκλογών. Δεν καλεί 
σε υπερψήφιση υπέρ του ενός ή του άλ¬ 
λου υποψηφίου. Ούτε προπαγανδίζει την 
αποχή. 

Αλλά, αν η Άλλη Καμπάνια δεν επιζητεί 
να επηρεάσει τα εκλογικά αποτελέσματα, 
τι είναι αυτό που προσπαθεί; Μια απά¬ 
ντηση, εν μέρει, μας δίνει ο Βρετανός 
συγγραφέας Τζον Μπέργκερ: «Οι μάζες», 
αναφέρει, «έχουν απαντήσεις για ερω¬ 
τήματα που δεν έχουν τεθεί ακόμα». Η 
Άλλη Καμπάνια αναζητά απαντήσεις που 
δεν μπορούν να βρεθούν στη σφαίρα της 
επίσημης πολιτικής, αλλά στους αγώνες 
των απλών ανθρώπων. Προσπαθεί να ορ¬ 


γανώσει την αντίσταση των από κάτω για 
να σπάσει τα φράγματα του αποκλεισμού 
που διαχωρίζουν τους νικητές από τους 
ηττημένους σ’ αυτή τη χώρα. 

Η Άλλη Καμπάνια θέλει να δώσει φωνή 
σ’ εκείνους που δεν έχουν και δεν πρόκει¬ 
ται να αποκτήσουν στην αυστηρή λογική 
της προεκλογικής καμπάνιας. Φιλοδοξεί 
να κάνει ορατούς τους αόρατους που 
αγωνίζονται σ’ ολόκληρη τη χώρα. Θέλει 
να αναδείξει τα μεγάλα εθνικά προβλή¬ 
ματα, που οι υποψήφιοι για την προεδρία 
αποφεύγουν να ονομάσουν, από φόβο μη 
χάσουν την πολιτική τους πελατεία. Θέλει 
να θέσει τις βάσεις για να οικοδομήσει 
ξανά, από τα κάτω, μια αντικαπιταλιστική 
Αριστερά. Επιζητεί να υφάνει ένα εθνικό 
δίκτυο γνήσιας πολιτικής εκπροσώπησης. 
Προετοιμάζει τις κατάλληλες συνθήκες 
για τη δημιουργία μιας μεγάλης πολιτικής 
και κοινωνικής δύναμης, ικανής να ασκεί 
βέτο στις κυβερνητικές πολιτικές και να 
επηρεάζει την πορεία της χώρας, ανεξάρ¬ 
τητα από το ποιος θα κερδίσει στις προ¬ 
σεχείς προεδρικές εκλογές του 2006 . 

Η Άλλη Καμπάνια των Ζαπατίστας εξε¬ 
λίσσεται έξω από τα κανάλια της θεσμι¬ 
κής πολιτικής, στο περιθώριο και ενάντια 
στους κανόνες του παιχνιδιού που ρυθμί¬ 


ζουν των ανταγωνισμό των ελίτ για πρό¬ 
σβαση στην κυβέρνηση. Διαφοροποιείται 
καθαρά από την καθεστηκυία πολιτική 
τάξη. Κινείται με τους δικούς της χρόνους 
και τη δική της ατζέντα. 

Η Άλλη Καμπάνια είναι μια πρωτοβου¬ 
λία κατά του συστήματος. Ο ριζοσπα¬ 
στισμός ενός αγώνα δεν έχει να κάνει με 
το αν βρίσκεται στην παρανομία, αλλά 
με την ικανότητά του να αντιτίθεται στο 
σύστημα και να οικοδομεί τις βάσεις της 
αλλαγής. Το σχέδιο αμφισβητεί σε βάθος 
τόσο τα μέσα όσο και τους μηχανισμούς 
της υπάρχουσας πολιτικής αντιπροσώ¬ 
πευσης, ενώ, συγχρόνως, προωθεί τη δη¬ 
μιουργία ενός δικτύου αντιστάσεων και 
αλληλεγγύης. 

Επιζητεί να μετατρέψει τις συνθήκες 
στις οποίες κινείται η κοινωνική σύγκρου¬ 
ση, αλλάζοντας τον συσχετισμό των δυνά¬ 
μεων προς όφελος του λαϊκού αγώνα. 

Η Άλλη Καμπάνια προεικονίζει τον σχη¬ 
ματισμό μιας νέας πολιτικής δύναμης, την 
οποία αντιλαμβάνεται σαφέστατα ως αρι¬ 
στερή, αντινεοφιλελεύθερη και αντικαπι- 
ταλιστική. Και σαφώς διαφοροποιημένη 
από τα υπαρκτά πολιτικά κόμματα. 

Προωθεί ένα σχέδιο, που στόχο έχει να 
αλλάξει τη χώρα και να επεξεργαστεί ένα 

καινούργιο Σύνταγμα, δηλαδή ένα εθνικό 
πολιτικό σύμφωνο διαφορετικό από το 
ισχύον. Πρόκειται για μια πολιτική στρα¬ 
τηγική που υφαίνει τα διασκορπισμένα, 
αλλό υπαρκτά, ξέφτια της ελπίδας. Αρ- 
νειται την ψευδαίσθηση ότι στον αγώνα 
για τον μετασχηματισμό της χώρας υπάρ¬ 
χουν εύκολες λύσεις και θαύματα. Ότι 
την Ιστορία τη γράφουν οι μεσσίες και οι 
χαρισματικές προσωπικότητες. 

Η Αλλη Καμπόνια σκοπεύει να δημι¬ 
ουργήσει έναν λαϊκό, μη κρατικό χώρο, 
να μεταφέρει την πολιτική μακριά από τα 
στενό κυβερνητικό και κοινοβουλευτικό 
πλαίσια. Βαθαίνει με αυτόν τον τρόπο 
τη φθορά του κρατικού μονοπωλίου στις 
πολιτικές αποφάσεις, όπως έχει γράψει 
άλλωστε, εδώ και χρόνια, ο θεωρητικός 
Καρλ Σμιτ. Σύμφωνα με τον Γερμανό θεω¬ 
ρητικό της πολιτικής: «Ο χρόνος του κρα- 
τισμού φτάνει προς το τέλος του. [...] Το 
κράτος, ως μοντέλο πολιτικής ενότητας, 
το κρότος, ως δικαιούχος του πιο ακραί¬ 
ου απ’ όλα τα μονοπώλια, του μονοπωλί¬ 
ου των πολιτικών αποφάσεων, είναι στο 
σημείο της ανατροπής του». 

Σε διαφοροποίηση με την υποκρισία 
της θεσμικής πολιτικής, οι εκπρόσωποι 
της οποίας αρνούνται να παραδεχτούν ότι 
έχουν εχθρούς και τους αναφέρουν απλώς 
ως αντιπάλους, ενώ δίνουν κλωτσιές κάτω 
από το τραπέζι και κοιτούν να τους εξο¬ 
ντώσουν, η Αλλη Καμπόνια λέει τα πράγμα¬ 
τα με το όνομα τους και αρνείται να εγκα- 
ταλειψει την έννοια της εχθρότητας. Δεν 
υπάρχουν σ’ αυτήν ψεύτικες ευγένειες ού¬ 
τε υποκλίσεις προς την όρχουσα τάξη και 
τους εκπροσώπους της. «Το δίκαιο», είπε 
ο Μάρκος, «θα ήταν να είναι στις φυλακές 
όσοι δολοφονούν, ταπεινώνουν και εξαπα¬ 
τούν, αντί για εκείνους που αγωνίζονται να 
αλλάξουν τα πράγματα για όλους». 

Όπως κάθε πολιτική πρωτοβουλία που 
έχει δημιουργηθεί πέρα από τα καθιερω¬ 
μένα, η Αλλη Καμπόνια προκαλεί αβεβαι¬ 
ότητα και ενοχλεί. Κατηγορείται ότι καλεί 
σε αποχή από τις εκλογές, όταν έχει δηλώ¬ 
σει ξεκάθαρα ότι δεν είναι καμπόνια απο¬ 
χής. Της ζητούν να κάνει προγραμματικές 
προτάσεις, ενώ έχει εξηγήσει ότι σκοπός 
της είναι να ακουστούν τα αιτήματα και 
τα παράπονα αυτών που δεν έχουν φωνή. 

Η Αλλη Καμπόνια αμφισβητεί σαφέ¬ 
στατα τις παραδοσιακές δυνάμεις που 
κυβερνούν τη χώρα. Σε μια στιγμή που η 
κοινή γνώμη αναγνωρίζει ξανά την καταπι¬ 
εστική και ασφυκτική φύση του πολιτικού 
μας συστήματος και κρίνει αυστηρότατα 


τα παραδοσιακά κόμματα και την υποτα¬ 
γή τους στα μεγάλα μονοπώλια της ηλε¬ 
κτρονικής επικοινωνίας, η Αλλη Καμπόνια 
αναζητά ένα νέο σύστημα αντιπροσώπευ¬ 
σης πέρα από τα θεσμικά κανάλια. 

Σε μια χρονική στιγμή που στη Λατινική 
Αμερική ο ρεφορμισμός χωρίς αλλαγές, 
όπως του Λούλα, προκαλεί νέες και πι¬ 
κρές απογοητεύσεις και στην οποία μια 
δυνατή, νέα Αριστερά, διαφοροποιημένη 
από τις παραδοσιακές πολιτικές τάξεις 
και ξένη προς το ευμετάβλητο του «φι¬ 
λελεύθερου σοσιαλισμού», αναδύεται 
ως επιλογή διακυβέρνησης σε διάφορες 
χώρες της ηπείρου, η έξοδος των Ζαπα- 
τίστας επενδύει στη δημιουργία ενός δι¬ 
κτύου σχέσεων αλληλεγγύης, ικανού να 
επινοήσει νέες δυνατότητες. 

Το ξέσπασμα του κύματος 

Ενα δυνατό κύμα απειλεί να ξεσπάσει 
ενάντια στο πολιτικό κατεστημένο του 
Μεξικού. Έρχεται από πολύ μακριά και 
δυναμώνει από τους θυελλώδεις ανέμους 
που σαρώνουν τη χώρα. Στο μεγαλύτερο 
μέρος της διαδρομής, η επιφάνεια του πο¬ 
λιτικού ωκεανού δεν δείχνει να αναταράσ- 
σεται από το πέρασμά του. Ωστόσο, όταν 
σηκωθεί και ξεσπάσει, θα ταρακουνήσει 
το υπάρχον σύστημα αντιπροσώπευσης. 

Αυτό το κύμα διαβαίνει τους δρόμους 
που άνοιξε η Αλλη Καμπόνια. Μεροληπτι¬ 
κά ξεχασμένη από την πλειοψηφία των με¬ 
γάλων μέσων ενημέρωσης, η πρωτοβου¬ 
λία των εξεγερμένων αντηχεί με δύναμη 
στα σχόλια από στόμα σε στόμα, που δια- 
τρέχουντις περιοχές απ’ όπου περνάει. Τα 
ίχνη της και ο αντίκτυπος της μπορούν να 
ανιχνευτούν στους αυτοκινητόδρομους 
της πληροφορίας που κυκλοφορούν στον 


γαλαξία του Ιντερνέτ. 

Σε αντίθεση με την πορεία του χρώμα¬ 
τος της γης, που πραγματοποίησαν οι Ζα- 
πατιστας από τον Φλεβάρη ώς τον Μάρτη 
του 2001 , η Αλλη Καμπόνια δεν σκοπεύει 
να πραγματοποιήσει μαζικές συγκεντρώ¬ 
σεις. Η κινητοποίηση στις αρχές της εξα¬ 
ετίας της προεδρίας του Βισέντε Φοξ είχε 
έναν ξεκάθαρο στόχο: να πιέσει τη Βουλή 
να νομοθετήσει για τα δικαιώματα και την 
κουλτούρα των ιθαγενών, σε συμφωνία με 
το προσχέδιο νόμου της Επιτροπής για την 
Ομόνοια και την Ειρήνη (Οοεορ^). Πέτυ¬ 
χε να κάνει φανερή την ισχυρή λαϊκή της 
υποστήριξη. Σε αντίθεση, η νέα έξοδος 
των εξεγερμένων στοχεύει σε κάτι ευρύ¬ 
τερο και πιο φιλόδοξο. Να δώσει μορφή 
στη μεγάλη δυσαρέσκεια που υπάρχει στα 
πιο πολιτικοποιημένα τμήματα της χώρας 
και να οικοδομήσει ένα δυναμικό κίνημα 
που θα έχει την ικανότητα να μετατραπεί 
σε έναν νέο πολιτικό σχηματισμό. Η δου¬ 
λειά της είναι βασικά οργανωτική. 

Η Αλλη Καμπόνια έχει μικρή επιρροή σε 
τμήματα των κατώτερων στρωμάτων του 
Μεξικού που βλέπουν την υποψηφιότητα 
του Αντρές Μανουέλ Λόπες Ομπραδόρ 
ως τον κύριο δρόμο για την ικανοποίηση 
των αιτημάτων και των φιλοδοξιών τους. 
Εξοργίζει και αποπροσανατολίζει τους 
διανοούμενους που με ιδιοτέλεια υπε¬ 
ρασπίζονται τη χρήσιμη ψήφο υπέρ του 
σχηματισμού «Για το Καλό Όλων» (σημ.: 
το σχήμα με το οποίο κατεβαίνει στις 
εκλογές για την προεδρία ο υποψήφιος 
του ΡΚϋ, του Κόμματος Δημοκρατικής 
Επανάστασης), αλλά δεν τους κάνει να 
αλλάξουν γνώμη. Πολύ λιγότερο επη¬ 
ρεάζει εκείνους που είναι συνηθισμένοι 
να χρησιμοποιούν τις εκλογές για να δι- 






































απραγματευτούν μικρά υλικά οφέλη με 
αντάλλαγμα την ψήφο τους. 

Αντίθετα, η Αλλη Καμπάνια έχει μεγά¬ 
λη αποδοχή στους διωκόμενους, τους 
απλούς ανθρώπους που δεν αισθάνονται 
ότι τα κόμματα τους υπερασπίζονται και 
δεν βρίσκουν θέση στο υπάρχον πολιτικό 
σύστημα. Αυτοί είναι, από το ξεκίνημά 
της, οι κύριοι παραλήπτες του μηνύματος 
της. Πρόκειται για ένα κομμάτι που δεν 
αποτελεί πλειοψηφία στην κοινωνία, αλλά 
είναι πολυάριθμο και, αν κινητοποιηθεί, 
μπορεί να μετατραπεί σε αδιαμφισβήτη¬ 
το παράγοντα πολιτικής αλλαγής. 

Η καταμέτρηση των παρευρισκομένων 
στις συναντήσεις που πραγματοποίησε 
ο αντιπρόσωπος Μηδέν κατά τη διάρ¬ 
κεια της πορείας της Αλλης Καμπάνιας 
έως τώρα, δείχνει έναν ποικιλόχρωμο 
καμβά από παλιούς και νέους κοινωνικά 
ανυπότακτους: ψαράδες, μικροπωλητές, 
αγροτικοί πληθυσμοί που επηρεάζονται 
από μεγάλα κατασκευαστικά έργα, κα¬ 
ταναλωτές ηλεκτρικού ρεύματος που 
πληρώνουν τεράστιους λογαριασμούς, 
εργάτριες στις μακιλαδόρας, ιθαγενείς, 
πληγέντες από φυσικές καταστροφές 
που δεν στηρίχτηκαν από την κυβέρνη¬ 
ση, φτωχοί αγρότες, καλλιεργητές καλα¬ 
μποκιού που επιμένουν στην καλλιέργεια 
του παραδοσιακού τύπου καλαμποκιού 
και αντιτίθενται στο μεταλλαγμένο, δη¬ 
μοκρατικοί δάσκαλοι, πόρνες, ομοφυλό¬ 
φιλοι, εργάτες και νέοι. 

Στις λαϊκές συνελεύσεις παίρνουν μέ¬ 
ρος, επίσης, τα απομεινάρια της ήττας 


της ριζοσπαστικής Αριστερός στο Με¬ 
ξικό. Εκεί παρευρίσκονται πολλές από 
τις ομάδες που επέζησαν μετά την πτώ¬ 
ση του Τείχους του Βερολίνου και την 
απορρόφηση του σοσιαλισμού από τον 
επαναστατικό εθνικισμό και τον μετα¬ 
σχηματισμό των ανεξάρτητων λαϊκών ορ¬ 
γανώσεων σε παρακλάδια του Κόμματος 
Δημοκρατικής Επανάστασης (ΡΚϋ). Και 
μαζί με αυτούς, συμμετέχει και ένα πλή¬ 
θος αυτόνομων συλλογικοτήτων, υποκινη¬ 
τές διεκδικητικών αγώνων, που είναι, κατά 
κάποιον τρόπο, παιδιά του ζαπατίστικου 
κινήματος. 

Αυτοί που μίλησαν στις συναντήσεις 
διηγήθηκαν τις ταπεινώσεις που βιώνουν 
και εξέφρασαν τεράστια δυσαρέσκεια 
με την τρέχουσα οικονομική και πολιτική 
κατάσταση, σφοδρή επιθυμία για απόδο¬ 
ση δικαιοσύνης και τεράστια εχθρότητα, 
τόσο προς τους επαγγελματίες πολιτικούς 
όσο και προς την άρχουσα τάξη. Χωρίς 
υπερβολές, μπορούμε να πούμε ότι βρί¬ 
σκονται σε απελπιστική κατάσταση. 

Αυτές οι συναντήσεις δεν είναι συγκε¬ 
ντρώσεις πίεσης προς κυβερνητικούς εκ¬ 
προσώπους για να διατυπωθούναιτήματα. 


Ούτε είναι προεκλογικές συγκεντρώσεις 
όπου οι υποψήφιοι υπόσχονται την επίλυ¬ 
ση των προβλημάτων. Είναι, σίγουρα, ένας 
χώρος για να δημοσιοποιηθούν οι μνήμες 
των αδικιών και του πόνου, ο χώρος για να 
συνομιλήσεις με τους όμοιους και να μοι¬ 
ραστείς ελπίδες και πόνους. Εκεί γεννιέται 
μια κοινή γλώσσα ανάμεσα σ’ αυτούς που 
μέχρι πριν λίγο δεν μπορούσαν να επικοι¬ 
νωνήσουν μεταξύ τους. Μια γλώσσα που 
οι διανοούμενοι περιφρονούν και δεν την 
καταλαβαίνουν. 

Οι προεκλογικές καμπάνιες αναρωτιού¬ 
νται «τι θα κάνουμε με τους φτωχούς;» Η 
Αλλη Καμπάνια αναρωτιέται «τι θα κάνου¬ 
με με τους πλούσιους;» Και απαντά: «Θα 
τους πολεμήσουμε». Σε μια εποχή που ο 
ήλιος της λίστας των εκατομμυριούχων 
της Ροώεδ ρίχνει μια σκιά που κάνει αό¬ 
ρατους τους από κάτω, ο περίπλους των 
Ζαπατίστας δείχνει με το δάκτυλο τους 
από πάνω και τους καθιστά υπεύθυνους 
για την καταστροφή της χώρας. 

Ανακτά έτσι ένα ταξικό λεξιλόγιο σε μια 
εποχή που η κοινοβουλευτική Αριστερά 
κοιτάει πώς θα απαλλαγεί απ' αυτό. Η 
γλώσσα της, όπως έγινε παράδοση από 
τις διακηρύξεις του ΕΖΙΝ, συγγενεύει κά¬ 
θε φορά περισσότερο με τις διακηρύξεις 
και τα μανιφέστα των ιθαγενών και των 
αγροτών του 19 ου αιώνα και με τα προ¬ 
γράμματα της εργατικής και λαϊκής πάλης 
του 20ού αιώνα. 

Παρεμπιπτόντως, η νέα έξοδος των 
εξεγερμένων βάζει το δάκτυλο στην πλη¬ 
γή για ένα επίκαιρο πρόβλημα των λαϊκών 
αγώνων στο Μεξικό, για το οποίο τα αρι¬ 
στερά κόμματα δείχνουν να πάσχουν από 
αμνησία βαριάς μορφής: την υπεράσπιση 
των πολιτικών κρατούμενων. Να το ξέ¬ 
ρουμε: κανένας από τους υποψήφιους 
προέδρους δεν έχει πατήσει το πόδι του 
στις φυλακές για να επισκεφτεί κοινωνι¬ 
κούς ηγέτες άδικα φυλακισμένους. 

Μια μεγάλη αναταραχή διατρέχει τη 
χώρα. Αρχίζει να ακούγεται το ξέσπασμα 
του κύματος. Είναι ο ήχος της Αλλης Κα¬ 
μπάνιας. 



Μετάφραση: Μιχάλης Ανιτσάκης 

το Μεξικό των από κάτω 



με τα μάτια της «άλλης καμπάνιας» 




ι Γενάρη 2006 

Χιλιάδες ιθαγενείς, βάσεις στήριξης του Εθνικοαπε- 
λευθερωτικου Στρατού των Ζαπατίστας (ΕΖΙΝ), με 
επικεφαλής τον εξεγερμένο υποδιοικητή Μάρκος, 
βαδίζουν στους δρόμους του Σαν Κριστόμπαλ ντε λας 
Κάσας. Είναι η αρχή της πορείας της Άλλης Καμπάνιας 
στο Μεξικό των «από κάτω». 

«Ξεκινάμε να πορευόμαστε. Για να εκπληρώσουμε 
την υπόσχεση της Έκτης Διακήρυξης της Ζούγκλας 
Λακαντόνα. Για να ενώσουμε τον αγώνα μας ως Ζαπα¬ 
τίστας με τον αγώνα των εργατών της πόλης και της 
υπαίθρου της χώρας μας, του Μεξικού». 

Το καραβάνι που ξεκίνησε από το Σαν Κριστόμπαλ 
της Τσιάπας έχει διατρέξει ως σήμερα 20 πολιτείες του 
Μεξικού. Τα γεγονότα στο Ατένκο (βλ. σ. 63-64) βρήκαν 
το καραβάνι της Άλλης Καμπάνιας στην Πόλη του Με¬ 
ξικού. Η απόφαση της Κομισιόν Σέξτα (Επιτροπής της 
Έκτης Διακήρυξης) του ΕΖΙΝ ήταν το καραβάνι και ο 
υποδιοικητής Μάρκος να παραμείνουν στην Πόλη του 
Μεξικού συντονίζοντας τον αγώνα για την απελευθέρω¬ 
ση των κρατουμένων του Ατένκο. Ωστόσο, εκείνο που 
σταμάτησε ήταν η πορεία της Άλλης Καμπάνιας στο 
Μεξικό, που η πρώτη της φάση θα ολοκληρωνόταν τον 
Ιούνιο. Η οργανωτική δουλειά για την οικοδόμηση ενός 
«άλλου» κινήματος, όχι μόνο δεν σταμάτησε, αντίθετα, 
ίσως επιταχύνθηκε από τα γεγονότα του Ατένκο. 

Μεξικό: Κάθε γωνιά του και ένα, δυνάμει, Ατένκο 

Ο περίπλους της Άλλης Καμπάνιας αλλά και τα γε¬ 
γονότα στο Ατένκο αποκάλυψαν ένα «άλλο» Μεξικό, 
εκείνο των απελπισμένων, οι οποίοι όμως υφαίνουν και 


μέσω της Άλλης Καμπάνιας αντιστάσεις, αλληλεγγύη, ελπίδες, αγώνες και 
εξεγέρσεις. Αυτές οι αντιστάσεις δεν γεννήθηκαν με τη σύγκληση της Άλλης 
Καμπάνιας. Υπήρχαν και πάλευαν για πολλά χρόνια με ποικίλους και, πολλές 
φορές, αντιφατικούςτρόπους. Απλώς η Άλλη Καμπάνια κάνει ορατό αυτό το 
έως τώρα αόρατο, σκοτεινό Μεξικό, φέρνει στο φως τους υπόγειους ποτα¬ 
μούς αντίστασης που υπάρχουν κατά μήκος και πλάτος της χώρας και που 
αγνοούνται και υποτιμούνται από τα μέσα ενημέρωσης και τα πολιτικά κόμ¬ 
ματα. Αυτά τα υπόγεια ποτάμια αντίστασης τρέφονται από την υπεράσπιση 
των κοινοτικών γαιών, από την αντίδραση στην ιδιωτικοποίηση του αέρα 
και του νερού, από τη δημιουργία κοινοτικών ραδιοφώνων, συνεταιρισμών, 
πολιτιστικών χώρων, από τον αγώνα για την ελευθερία και την αξιοπρέπεια 
των γυναικών, από το πάθος για την ελευθερία και τη δικαιοσύνη, από τον 
σεβασμό στην κουλτούρα των ιθαγενών λαών, από τη διεκδίκηση της ελευ¬ 
θερίας των πολιτικών κρατουμένων, από τον αγώνα για εκπαίδευση, υγεία, 
κατοικία. 

Σ’ αυτό το Μεξικό, των «από κάτω», απευθύνεται η Άλλη Καμπάνια. Των 
ιθαγενών. Των ΐ2.οοο.οοο μεταναστών. Των γυναικών και των νέων «χωρίς 
φωνή και χωρίς μέλλον». Των αγροτών, που αποδεικνύουν κάθε στιγμή ότι 
το σύνθημα «Γη και Ελευθερία» είναι ολοζώντανο. Των εργατών, που υποφέ¬ 
ρουν την πιο άγρια εκμετάλλευση από πολυεθνικές και εθνικές βιομηχανίες. 
Των ομοφυλόφιλων που αγωνίζονται για τον σεβασμό στη διαφορετικότητά 
τους... Με δυο λόγια, όλων των θυμάτων της εκμετάλλευσης του νεοφιλε¬ 
λεύθερου καπιταλισμού και της μεξικάνικης πολιτικής τάξης. Με αυτά τα 
υπόγεια και ανυπότακτα ρεύματα αντίστασης συναντιέται η Άλλη Καμπάνια 
και φιλοδοξεί να γίνει η θάλασσα στην οποία θα ενωθούν. 

Επιχειρώντας να σκιαγραφήσουμε αυτόν τον κοινωνικό καμβά στον οποίο 
απευθύνεται η Έκτη Διακήρυξη της Ζούγκλας Λακαντόνα, επιλέξαμε μερικά 
«στιγμιότυπα» από τις συναντήσεις της Άλλης Καμπάνιας στην έως τώρα 
πορεία της. Δεν είναι τα μόνα ούτε τα πλέον αντιπροσωπευτικά. Είναι όμως 
ενδεικτικά μιας πραγματικότητας και μιας έντασης που υποβόσκει σε κάθε 
μεριά του Μεξικού και που θα μπορούσε να οδηγήσει σε πολλά Ατένκο. 




ΛΦΙΕΡίίΜΛ 

Συνοικία Λα Ορμίγα, 

Σαν Κριστόμπαλ, Γενάρης 

Η Άλλη Καμπάνια στην, περίφημη για 
τους αγώνες της τα χρόνια του ’ 8 ο, συνοι¬ 
κία ιθαγενών Τσοτσίλ σε μια συγκινητική 
συνάντηση. 

«Την ιη Γενάρη του 1994 και ύστερα, στις 
2 και στις 3 , πολλές από τις δυνάμεις του 
ΕΖΙΝ απόμειναν εγκλωβισμένες στα γύρω 
βουνά. Ηταν τα αδέλφια μας από την Λα 
Ορμίγα, οδηγοί και μεταφορείς που, χω¬ 
ρίς να τους ζητήσουμε τίποτα, άρχισαν 
να μεταφέρουν τα στρατεύματά μας σε 
πιο ασφαλή μέρη. Ήταν οι άνθρωποι της 
Λα Ορμίγα, που έσωσαν τη ζωή πολλών 
συντρόφων μας. Τότε δεν υπήρχαν φω¬ 
τογραφίες, κάμερες, μικρόφωνα και συ¬ 
νεντεύξεις. Υπήρχαν βόμβες και σφαίρες 
και ήταν σ’ αυτήν εδώ τη συνοικία που ο 
ΕΖΙΝ βρήκε την πρώτη του συμμαχία και 
την πρώτη του στήριξη από κόσμο απλό 
και ταπεινό». 

Τούξτλα, Τσιάπας. Γενάρης. 

«Κάντε δική σας την Άλλη Καμπάνια. 
Υπερασπίστε την ενάντια σε όλους, ακόμα 
και ενάντια σε μας», είπε ο Μάρκος κλεί¬ 
νοντας μια συνάντηση, που διάρκεσε έξι 
ώρες ώς τις δύο τα ξημερώματα, με νέους, 
δασκάλους, νοικοκυρές, ακόμα και παιδιά. 

Ορισμένοι από τους πολίτες προχώρη¬ 
σαν σε προτάσεις για συγκεκριμένες δρά¬ 
σεις, με ή χωρίς τον Μάρκος: «Ας φαντα¬ 
στούμε αυτό το δωμάτιο με τον Μάρκος 
αλλά χωρίς εμάς. Ύστερα ας το φαντα¬ 
στούμε με εμάς αλλά χωρίς τον Μάρκος. 
Πιστεύω πως δεν τον χρειαζόμαστε για να 
αρχίσουμε να παλεύουμε για την αξιοπρέ¬ 
πεια μας». 

Οαχάκα, Φλεβάρης 

Για δεύτερη φορά ο υποδιοικητής Μάρ¬ 


κος, μπήκε σε μια μεξικάνικη φυλακή. Για 
να επισκεφτεί πολιτικούς κρατούμενους. 
Αυτή τη φορά τους 5 φυλακισμένους από 
την εξέγερση του Μπλας Ατέμπα το 2005. 

Στη συνάντηση που είχε προηγηθεί στο 
Λαϊκό Δημαρχείο συνομίλησε με τους 
ιθαγενείς Ζαποτέκα για την αυτονομία και 
τον αγώνα των ιθαγενών λαών του Μεξι¬ 
κού: «Στόχος της Αλλης Κομπανίας είναι 
να εξαφανιστούν οι πλούσιοι και η πολιτι¬ 
κή τάξη που τους υπηρετεί. Να πάρουμε 
στα χέρια μας τη μοίρα μας, να φτιάξουμε 
τις κυβερνήσεις και τους νόμους που χρει¬ 
αζόμαστε. Οι αγρότες να πάρουμε τη γη 
στα χέρια μας, οι εργάτες να πάρουμε τα 
εργοστάσια, οι φοιτητές και οι δάσκαλοι 
τα σχολεία...» 

Ισθμός Τεουαντεπέκ, Φλεβάρης 

Μπροστά σε 4·000 ιθαγενείς και μιγάδες 
που αγωνίζονται ενάντια στα σχέδια για την 
διάνοιξη διώρυγας στον ισθμό του Τεουα- 
ντεπετέκ, ο υποδιοικητής Μάρκος μετέ¬ 
φερε μήνυμα της κομαντάντα Ραμόνα: 

«Η Ραμόνα, πριν πεθάνει, μου ζήτησε 
να έρθω ως εδώ και να αναζητήσω τη 
γυναίκα ιθαγενή του Ισθμού. Ψάξε, μου 
είπε, εκείνη που έχει λευκά μαλλιά, τη νέα 
που έχει το χρώμα της αγάπης στα χείλη. 
Το κοριτσάκι που στο μελαχρινό φως των 
ματιώντου καθρεφτίζεται η αγάπη για τον 
λαό του που αγωνίζεται. Ψάξε να βρεις 
την ιθαγενή γυναίκα. Εκείνη θα καταλά¬ 
βει. Πες τη ότι η μακριά νύχτα του πόνου 
μπορεί να τελειώσει ή να μετατραπεί ακό¬ 
μα και σε εφιάλτη. Πες της ότι ο εφιάλτης 
έχει όνομα και είναι το σχέδιο Πουέμπλα- 
Παναμά, είναι το σχέδιο για τη διάνοιξη 
της διώρυγας. Πες της ότι αν εκείνη παρα¬ 
δοθεί, αν εκείνη ηττηθεί, όλες εμείς που 
ζούμε από αυτή τη μεριά της ιστορίας θα 
μείνουμε πολύ μόνες μας. Πες της να μην 
αφήσει τους άντρες να πουλήσουν την 




αξιοπρέπεια της, πες της να μην αφήσει 
να πουληθεί ο ισθμός...» 

Γκερρέρο, Μάρτης 

Οι άνθρωποι του ΘΕΘΟΡ (Συμβούλιο 
Κοινοτήτων ενάντια στην κατασκευή του 
υδροηλεκτρικού φράγματος Λα Παράτα) 
δήλωσαν στη συνάντηση της Αλλης Κο¬ 
μπανίας πως το συγκεκριμένο ενεργειακό 
πρόγραμμα -που προωθεί η κυβέρνηση 
με την κατασκευή του φράγματος και 
θα επηρεάσει τη ζωή 50.000 ανθρώπων 
καταστρέφοντας τη γη τους- αποτελεί 
μέρος του σχεδίου Πουέμπλα-Παναμά 
και γίνεται προς όφελος των μεταποιητι¬ 
κών βιομηχανιών που θα εγκατασταθούν 
στην περιοχή. «....Αλλά θα αγωνιστούμε, 
μοιραζόμαστε με σας την απόφαση να 
δυναμώσουμε την εξουσία του λαού, την 
απόφαση να αντιμετωπίσουμε ενωμένοι 
την άλλη εξουσία, αυτή των πλουσίων και 
των επιχειρηματιών που μας απειλεί με 
εκτόπισμά και πείνα. Θα νικήσουμε τους 
πλούσιους που ζουν από τη λεηλασία των 
ζωών μας, που βεβαιώνουν πως το φράγ¬ 
μα θα γίνει ακόμα κι αν χρειαστεί να περά¬ 
σουν πάνω από τις ζωές των παιδιών μας. 
Από εδώ τους λέμε, σ’ αυτούς και τους 
ξένους συνεταίρους τους, στα αφεντικά 
τους, την Παγκόσμια Τράπεζα, το Διεθνές 
Νομισματικό Ταμείο, την Παναμερικανική 
Τράπεζα Ανάπτυξης και τις ιδιωτικές τρά¬ 
πεζες, να τα μαζέψουν και να φύγουν, δεν 
έχουν να κάνουν τίποτα εδώ. Το φράγμα 
δεν θα γίνει. Η γη είναι δική μας και δεν θα 
την παραδώσουμε, δεν θα τη χαρίσουμε, 
δεν θα την πουλήσουμε...» 

Αγουα Σάρεας, 

Πολιτεία του Μεξικού, Απρίλης 

«Ως ιθαγενείς δεν θα ζητήσουμε από 
κανέναν συγνώμη ούτε την άδεια για να 
αγωνιστούμε. Δεν θέλουμε να πάρουμε 
τα όπλα αλλά θέλουμε το δίκιο μας» είπε 
ένας από τους συμμετέχοντες στη συνά¬ 
ντηση της Αλλης Καμπάνιας. Από τη γη των 
Μασάουα, οι οποίοι εδώ και δύο χρόνια 
αγωνίζονται υπερασπιζόμενοι τη γη και τα 
νερά τους, ξεκίνησε η Αλλη Καμπάνια την 
πορεία της στην Πολιτεία του Μεξικού. 

Εκ μέρους της οργάνωσης «Χωρίς Όνο¬ 
μα», στην οποία συμμετέχουν οικοδόμοι, 
νοικοκυρές, εργάτες, υπηρέτριες και μι- 
κροπωλητές, μίλησε η Γκλόρια. Είναι από 
το Μπαρτόλο «μια περιοχή άγονη όπου 
μας έλαχε να ζήσουμε». Περιγράφει τις 
συνθήκες ανισότητας, τους χαμηλούς 
μισθούς που, πολλές φορές, ούτε καν 

Συνάντηση με συγγενείς πολιτικών κρατουμένων 
και επίσκεψη σε φυλακή. 


υπάρχουν... περιγράφει τις συνθήκες ζω¬ 
ής των οικοδόμων, αυτών των αιωνίως 
«εποχιακών» μεταναστών, που αφήνουν 
πίσω γη και οικογένεια... «Ζούμε την κα¬ 
ταστροφή της κουλτούρας μας καθημε¬ 
ρινά, ζούμε την υπερεκμετάλλευση του 
καπιταλισμού. Χάνουμε την αξιοπρέπειά 
μας και πεθαίνουμε από θλίψη». 

Ατένκο, 

Πολιτεία του Μεξικού, Απρίλης 

Τη νύχτα της Τρίτης, ο λαός του Ατένκο 
πλημμύρισε τους δρόμους για μια ακόμα 
φορά, όπως πριν πέντε χρόνια, όταν, μια 
νύχτα του Ιούλη του 2002, περίμενε επί¬ 
θεση από τον Ομοσπονδιακό Στρατό και 
την αστυνομία. Ήταν τότε που αγωνίζο¬ 
νταν να αποτρέψουν την κατασκευή του 


αεροδρομίου που θα τους άφηνε χωρίς 
γη. Αυτή τη φορά η αιτία ήταν διαφορε¬ 
τική: βγήκαν στους δρόμους για να ενω¬ 
θούν ως λαός με την Αλλη Καμπάνια. 

Η Μάρτα Πέρες, μια από τις εκπρο¬ 
σώπους του Μετώπου των Λαών για την 
Υπεράσπιση της Γης (ΡΡϋΤ), αφηγήθηκε 
τον αγώνα των 13 κοινοτήτων για την υπε¬ 
ράσπιση των5.οοο εκταρίων γης που είχαν 
απαλλοτριωθεί για την κατασκευή του αε¬ 
ροδρομίου. «Δεν λυγίζουμε μπροστά σε 
οικονομικό και πολιτικά συμφέροντα και θα 
συνεχίσουμε να παλεύουμε για τη γη μας, 
για τη ζωή μας, για την ελευθερία μας». 

Τεκομούλκο, Απρίλης 

Η Αλλη Καμπάνια βρέθηκε, για μια 
ακόμα φορά, σε ένα κομμάτι γης του Με¬ 
ξικού, που οι άνθρωποί του αγωνίζονται 
ενάντια στη νεοφιλελεύθερη «ανάπτυξη» 
που απειλεί να τους αφήσει χωρίς γη. Η 
κατασκευή του αυτοκινητόδρομου που 
θα ενώνει τους δύο ωκεανούς, του «αυ¬ 
τοκινητόδρομου του 21 ου αιώνα», όπως 
τον διαφημίζουν στα προγράμματα τους 
όλοι οι υποψήφιοι, απειλεί με εκτόπισμά 
από τη γη τους αγρότες και τους ιθαγε¬ 
νείς του Τεκομούλκο. Ο δον Φερνάδο 
λέει: «μας λένε τρελούς γιατί είμαστε με 
την Αλλη Καμπάνια. Όμως εμείς είμαστε 
εδώ όρθιοι και αντιστεκόμαστε. Αν μας 
πάρουν τη γη μάς καταδικάζουν, είναι σα 
να μας παίρνουν το νερό και τον αέρα. Η 
γη μάς δίνει ζωή». Και η δόνια Χουανίτα 
προσθέτει: «Δεν θέλουμε τον αυτοκινητό¬ 
δρομο στη γη μας!». Τελεία. Τίποτε άλλο 
δεν προσθέτει. 

Μορέλος, Απρίλης 

Ο υποδιοικητής Μάρκος και το 
καραβάνι της Αλλης Καμπάνιας 
συναντήθηκαν, στις εγκαταστάσεις 
της Κοπερατίβας του Ανενε- 
κουίλκο, με εργαζόμενους 
των συνεταιρισμών της 
περιοχής που είναι πο¬ 
λυάριθμοι, αυτοδιαχει- 
ριζόμενοι και εξαιρε¬ 
τικά αποτελεσματικοί. 

Αργότερα, στην κεντρι¬ 
κή πλατεία της Λεόν, 
μοιράστηκαν τη δυσα¬ 
ρέσκεια ενός πολυά¬ 
ριθμου νεανικού κοινού 
που ζει την απόρριψη και την 
καταστολή στα σχολεία, τους 
δρόμους, τους τόπους δου¬ 
λειάς, τους δικούς του τόπους 



συνάντησης που αποτελούν 
καταφύγιο ενάντια στην απελ¬ 
πισία και την ανασφάλεια. 

Γκουαναχάτο, Απρίλης 

Η Αλλη Καμπάνια γνώρισε 
ένα άλλο Γκουαναχάτο από 
εκείνο που διαφημίζουν οι γι- λ 
γαντοαφίσες του κυβερνήτη 
του. Ένας δάσκαλος, που πήρε 
το λόγο σε συνάντηση με μεταλλωρύ¬ 
χους και ομάδες πολιτών, έδωσε το κλίμα 
του Γκουαναχάτο που δεν φαίνεται: «Εάν 
δεν υπήρχαν τα εμβάσματα των μετανα¬ 
στών μας ή θα είμασταν εξαθλιωμένοι ή 
θα είχαμε εμφύλιο πόλεμο». 

Πόλη του Μεξικού, Μάης 

Σε ένα ακροατήριο που ξεχείλιζε από 
εργαζόμενους, που φώναζαν «Ζήτω η 
εργατική τάξη του κόσμου! Ζήτω η Αλλη 
Καμπάνια!», εργαζόμενοι από ιδ πολιτείες 
της χώρας, που συμμετείχαν στην Πανε¬ 
θνική Συνάντηση Εργαζομένων, ανέβηκαν 
στο βήμα για να καταγγείλουν τις πρακτι¬ 
κές των βιομηχόνων και την εκμετάλλευ¬ 
ση που βιώνουν, ιδιαίτερα στα μεταλλω¬ 
ρυχεία και τις μακιλαδόρες, αλλά και στα 
επίσημα συνδικάτα και πολιτικά κόμματα. 

Πόλη του Μεξικού, Μάης 

«Όπως οι Ζαπατίστας λένε ότι η γη ανή¬ 
κει σε εκείνον που τη δουλεύει, έτσι και 
εμείς λέμε πως ο δρόμος ανήκει σ’ εκείνον 
που τον βαδίζει», είπε μια από τις εργα¬ 
ζόμενες του σεξ στη συνάντησή τους με 
την Αλλη Καμπάνια. «Όλες είμαστε δολο¬ 
φονημένες της πόλης Χουάρες, γιατί μας 
δολοφονούν κάθε μέρα. Όλες είμαστε 
Ατένκο, γιατί ζούμε τη βία και όλες εί¬ 
μαστε Τσιάπας, γιατί μας στερούν τους 
δρόμους όπου βγάζουμε το ψωμί μας», 
είπε εκπρόσωπος του Μεξικόνικου Δι¬ 
κτύου Εργαζομένων του Σεξ. 

Επιλογή: Ευγενία Μιχαλοπούλου 

γιατί 

υπογράφουμε 

Ήρθε ο καιρός να περπατήσουμε τον λόγο. 

τηνΈκτη Διακήρυξη της Ζούγκλας Λακαντόνα... 



Μετά ΤΠ δημοσιοποίηση της Έκτης Διακήρυξης, οι Ζαπατίστας απηύθυναν 
κάλεσμα σε συλλογικότητες ή άτομα στο Μεξικό και τον κόσμο προκειμένου να 
την υπογράφουν και να δηλώσουν τη συμμετοχή τους στην Άλλη Καμπάνια. Στο 
κάλεσμα αυτό ανταποκριθηκαν κόμματα και οργανώσεις της Αριστερός, κινήματα, 
ΜΚΟ, ομάδες γειτονιάς, συνδικάτα εργαζομένων, αγρότες, ιθαγενείς, ομοφυλόφι¬ 
λοι, καλλιτέχνες, τραγουδιστές και πολλοί «άλλοι» και «άλλες». Τα παρακάτω απο¬ 
σπάσματα αποτελούν επιλογή κειμένων από οργανώσεις ή άτομα που υπέγραψαν 
και επιλέχθηκαν ώστε να φανεί, κατά το δυνατόν, η ποικιλία απόψεων, βλεμμάτων 
και πολιτικών αφετηριών των συμμετεχόντων. Ο Μάρκος σε μία από τις προπαρα¬ 
σκευαστικές συναντήσεις είπε πως η Άλλη Καμπάνια σκοπεύει να είναι πολύχρωμη 
σαν το υφαντό της κομαντάντα Ραμόνα. Στόχος της επιλογής μας, λοιπόν, είναι να 
φανούν τα διαφορετικά αυτά χρωμάτα που υπάρχουν στο υφαντό της. 

στο Μεξικό... 

Ρ05-ΜΑ5 (Σοσιαλιστικό Εργατικό Κόμμα - Κίνημα για τον Σοσιαλισμό) 


Η ηγεσία του ΕΖΕΝ διόρθωσε κάποιες 
από τις πολιτικές της των τελευταίων ιι 
χρόνων. Στην Έκτη Διακήρυξη της Ζού¬ 
γκλας Λακαντόνα που δημοσιεύτηκε τον 
Ιούνιο αυτού του έτους, πήρε το μέρος 
των εργαζομένων ενάντια στους αστούς 
και τους πολιτικούς τους. Παράλληλα, υι¬ 


οθέτησε κάποιες μαρξιστικές αρχές για να 
κατανοήσει τη χώρα μας και τον κόσμο. 
Τέλος, αναγνωρίζει την αναγκαιότητα να 
οικοδομηθεί μια εναλλακτική πολιτική και 
ένα εθνικό πρόγραμμα αγώνα και λέει πως 
αυτά μπορούν να προκύψουν μόνο από 
τις οργανώσεις της Αριστερός. 


Αναλύει τον κόσμο και τη χώρα από την 
οπτική γωνία του προλεταριάτου. Επιπλέ¬ 
ον, η νέα διακήρυξη των ζαπατίστας μιλά 
για υποστήριξη των αγώνων των λαών του 
κόσμου ενάντια στον καπιταλισμό και το 
νεοφιλελευθερισμό... Για όλα αυτά είμα¬ 
στε σύμφωνοι με την Έκτη Διακήρυξη της 
Ζούγκλας Λακαντόνα. 

Ένωση (ιθαγενικών) Οργανώσεων 
της Οροσειράς της Οαχόκα, 
Γκελατόο 

Από εκείνο το γεμάτο πόνο ξημέρωμα 
του 1994 01 ιθαγενείς λαοί της οροσειράς 
της Οαχόκα ενωθήκαμε με το ζαπατιστι- 
κό «Φτάνει πια!» Ενωθήκαμε γιατί, πέρα 
από τις πραγματικότητες που μοιραζό¬ 
μαστε, μας ενώνει μια κοινή ιστορία και 
πάνω από όλα όνειρα και φιλοδοξίες μιας 
δίκαιης και αξιοπρεπούς ζωής. 

Βασισμένοι στις δικές μας ρίζες, οι ιθα¬ 
γενείς λαοί της οροσειράς της Οαχόκα 
μάθαμε να οικοδομούμε τα όνειρό μας 
και τις φιλοδοξίες μας... Εδώ, σε αυτή τη 
γη, διεκδικήθηκε και απαιτήθηκε δυναμι¬ 
κό η αναγνώριση των δικών μας νόμων για 
τον ορισμό και την εκλογή της δικιάς μας 
ιθαγενικής κυβέρνησης, ανεξάρτητα από 
τα πολιτικό κόμματα. Σήμερα, χάρη σε 
αυτή την προσπάθεια, 418 ιθαγενικοί δή¬ 
μοι στην Οαχόκα εκλέγουν τις αρχές τους 
μέσω κοινοτικών συνελεύσεων. 

Αυτή η ιστορία και αυτό το όνειρο είναι 
αυτό τα οποία μας ενώνουν με τον ζαπα- 
τισμό. 

Η Αλλη Καμπάνια είναι για εμάς ευκαιρία 
για να αγκαλιόσουμε τους αγώνες μας με 
άλλους λαούς και άλλα τμήματα της με- 
ξικανικής κοινωνίας. Είναι ευκαιρία για να 
οικοδομήσουμε ένα νέο κοινωνικό συμβό¬ 
λαιο που θα μετασχηματίζει ριζοσπαστικό 
τις υπόρχουσες δικαιικές, πολιτικές, οικο¬ 
νομικές, κοινωνικές και πολιτιστικές δομές 
αυτής της χώρας. Αυτή είναι η ευκαιρία, 
ώστε η κοινωνία να ασκεί σε ευρεία κλίμα¬ 
κα το θεμελιώδες δικαίωμα να αποφασίζει 


























Μέλη του Λαϊκού 
Μετώπου για την 
Υπεράσπιση της Γης 
(Ατένκο) 
ενώ προσέρχονται σε 
προπαρασκευαστική 
συνάντηση τον 
Αύγουστο 2005 

για το μέλλον της, έτσι όπως οι ιθαγενείς 
λαοί το σχεδιάζαμε μέχρι σήμερα. Είναι 
η ώρα μας, και με τη φωνή και τη σκέψη 
όλων θα αναγεννήσουμε αυτή τη χώρα. 

Λαϊκό Μέτωπο για την Υπεράσπιση 
της Γης, Ατένκο 

Θέλουμε να σας πούμε πως όταν ξεκι¬ 
νήσαμε τον αγώνα για τη γη μας είχαμε 
έναντρομερό φόβο, φοβόμασταννα βγά¬ 
λουμε τις ματσέτες, φοβόμασταν... Τώρα 
θέλουμε να ενώσουμε τον φόβο μας με 
τον φόβο άλλων συντρόφων. Και όλοι μα¬ 
ζί να αλλάξουμε την πατρίδα. Ενωμένοι. 

Να ενωθούμε και άλλοι τρελοί, όπως 
εμείς του Ατένκο, σε αυτήν την τρελή πε¬ 
ριπέτεια, να επισκεφθούμε και άλλους λα¬ 
ούς, να ενωθούμε μαζί τους, να μάθουμε 
από κάθε αγώνα, να διδαχτούμε, για πα¬ 
ράδειγμα, από τον αγώνα για το νερό στο 
Κουαουτσίνγκο που, όπως και ο αγώνας 
του Ατένκο, είχε αποτελέσματα. 

Αυτοί οι αγώνες είναι κοινοί, αγωνιζό¬ 
μαστε για δικαιοσύνη, για πραγματικό 
προβλήματα σε κάθε περιοχή... είναι πολύ 
σημαντικό να ανοίξουμε τα μάτια μας, να 
μάθουμε.. Αυτός είναι ο λόγος μας, ίσως 
δεν ξέρουμε να βγάζουμε ωραίους λό¬ 
γους, αλλά μαθαίνουμε... θα μάθουμε... 

Δίκτυο: Να καταλάβουμε τους 
δρόμους, Σαν Κριστόμπαλ 

Είμαστε ένα δίκτυο συντρόφων και συ- 
ντροφισσών από το Σαν Κριστόμπαλ. Όλοι 
είμαστε «ευέλικτοι» εργαζόμενοι: άνεργοι, 


εποχικοί εργάτες ή υποαπασχολούμενοι. 
Συμμετέχουμε σε αυτή τη συνάντηση των 
οργανώσεων της Αριστερός γιατί είμαστε 
οργανωμένοι, κάνουμε πολιτική, είμαστε 
αριστεροί, είμαστε από κάτω. Όμως εκεί¬ 
νο που μας συνδέει δεν είναι μια «κεντρική 
δομή λήψης αποφάσεων», εμάς μας συν¬ 
δέει η αβεβαιότητα και ο αγώνας για την 
αυτονομία και τη διαφορετικότητα. 

Προσχωρούμε στην Έκτη και δεσμευ¬ 
όμαστε να δυναμώσουμε αυτό το βήμα 
στους τόπους μας, με άλλους συντρόφους, 
προτείνονταςτηναυτονομία σαν διαδικασία 
καθημερινής και συλλογικής οικοδόμησης. 

Αυτός είναι ο λόγος μας. 

Λα Γκαργκόλα, Πόλη του Μεξικού 

Είμαστε μια ομάδα που ζωγραφίζει 
τοιχογραφίες (μουραλίστας). Με τον δι¬ 
κό μας τρόπο, που είναι οι τοιχογραφίες, 
ενώνουμε τη φωνή μας με τους λαϊκούς 
αγώνες. Αυτό που κάνουμε έχει κοινά 


στοιχεία με άλλους αγώνες. Το να ζωγρα- 
φίζειςτοίχους είναι επιθυμία επικοινωνίας, 
κάνεις αυτό που το σύστημα δεν θέλει να 
κάνουμε: επικοινωνείς· οι τοιχογραφίες, 
όπως και οι λέξεις, είναι γέφυρες. Προ¬ 
σχωρούμε στην Έκτη γιατί πιστεύουμε 
στον αγώνα σας και γιατί πιστεύουμε πως 
η τέχνη πρέπει να είναι μέρος του αγώνα. 

Λεσβίες, Φεμινίστριες για την 
Επανάσταση και Επανεξέλιξη 

Είμαστε μία ομάδα γυναικών λεσβιών 
της Αριστερός. Προσχωρούμε στην Έκτη 
γιατί και εμείς, όπως και εσείς, ανήκουμε 
στους «χωρίς πρόσωπο και φωνή»... Πα¬ 
λεύουμε ενάντια στην εμπορευματοποίη- 
ση της σεξουαλικότητας και θέλουμε να 
ενώσουμε τις δυνάμεις μας με όλες τις 
οργανώσεις της επαναστατικής Αριστε¬ 
ρός για να χτίσουμε έναν κόσμο που θα 
σέβεται τη διαφορά, έναν κόσμο χωρίς 
καταπίεση και εκμετάλλευση. 


στονκοσμο... 

Εθνικό Συντονιστικό Αγροτών του Εκουαδόρ (ΟΝΟ) 

Είμαστε το Εθνικό Συντονιστικό Αγροτών του Εκουαδόρ, αλλά 
πάνω απ’ όλα είμαστε άντρες και γυναίκες της γης, που συνεχί¬ 
ζουμε να ονειρευόμαστε, να ονειρευόμαστε και να χτίζουμε, να 
χτίζουμε και να αγωνιζόμαστε, να αγωνιζόμαστε για το δικαίωμά 
μας να συνεχίσουμε να υπάρχουμε σαν αγρότες... Γι’ αυτό υπο¬ 
γράφουμε την Έκτη Διακήρυξη της Ζούγκλας Λακαντόνα. 

ΑΣΚΑΠΕΝΑ, οργάνωση διεθνιστικής αλληλεγγύης της 
Χώρας των Βάσκων 

Ο κοινός μας εχθρός είναι πολύ ισχυρός. Δεν είναι όμως ανίκη¬ 
τος. Αν και πιστεύουμε πως η καλύτερη συνεισφορά στον αγώνα 
ενάντια στον καπιταλισμό και τον ιμπεριαλισμό, για την εθνική και 
κοινωνική απελευθέρωση, είναι να αγωνίζεσαι στη γη σου, στη χώ¬ 
ρα σου, έχουμε απόλυτη συνείδηση ότι μόνοι μας δεν μπορούμε. 
Γι’ αυτό η ΑΣΚΑΠΕΝΑ προσχωρεί στην Έκτη Διακήρυξη. 


Μεξικανοί Χωρίς Σύνορα, μετανάστες στις ΗΠΑ 

Η οργάνωση Μεξικανοί Χωρίς Σύνορα χαιρετίζει αδελφικά τους 
συντρόφους του ΕΖ 1 _Ν και δημοσιοποιεί την προσχώρησή μας 
στην Αλλη Καμπάνια και την Έκτη Διακήρυξη. 

Είμαστε ένα δίκτυο από κοινότητες εργαζομένων στις πολιτείες 
Μέριλαντ, Βιρτζίνια και Ουάσιγκτον. Είμαστε μετανάστες, με το 
ένα πόδι εδώ και το άλλο πόδι στο Μεξικό, ανήκουμε στις στρα¬ 
τιές των φτωχών και αποκλεισμένων, είμαστε η ζωντανή απόδειξη 
της νεοφιλελεύθερης αποτυχίας... 

Από εδώ ενώνουμε τη φωνή μας με τη δική σας φωνή. Ενωνό¬ 
μαστε με εσάς που είσαστε οι πατεράδες μας, οι μανάδες μας, τα 
αδέρφια μας, τα παιδιά μας, οι γείτονές μας. Ενώνουμε τη φωνή 
μας με την Αλλη Καμπάνια. Ο αγώνας μας είναι αγώνας ενάντια 
στις αιτίες που μας υποχρεώνουν να μεταναστεύουμε. Είναι λοι¬ 
πόν αγώνας για δημοκρατία, ελευθερία, δικαιοσύνη, ισότητα. 

Κολεκτίβο Φλόρες Μαγόν, Βοστώνη, ΗΠΑ 

Χαιρετισμούς σε όλες τις εξεγερμένες καρδιές. Προσχωρούμε 
στην Αλλη Καμπάνια γιατί είμαστε οι «αόρατοι» της άλλης πλευ- 









ράς, ζούμε στην εξορία, οικονομικά, πολιτικά, κοι¬ 
νωνικά αποκλεισμένοι. Ορκιζόμαστε να παλέψουμε 
για τους γαμημένους από τον αποκλεισμό, για τους 
χωρίς ψωμί. Ορκιζόμαστε να παλέψουμε για την 
Απεργία των Μεταναστών την ιη Μάη του 2006. 

Κίνημα Νέων Ιθαγενών, Καναδάς 

Χαιρετισμούς σύντροφοι και συντρόφισσες. Εμείς, το Κίνη¬ 
μα Νέων Ιθαγενών του Καναδό, επιθυμούμε να συμμετάσχουμε 
στο χτίσιμο της Αλλης Καμπόνιας. Δεν ξέρουμε πολύ καλό πώς 
σκέφτεστε να δουλέψετε, όμως θα θέλαμε να είμαστε μέρος της 
Αλλης Καμπόνιας. Σκεφτόμαστε να στείλουμε δύο γυναίκες ως 
εκπροσώπους των φυλών μας. Τη Γιοέμε (ι6 χρονών) και τη Γιο- 
ρέμε (25 χρονών). 

Καρτονέρος (ρακοσυλλέκτες), Αργεντινή 

Ο αγώνας των καρτονέρος της Αργεντινής είναι ο ίδιος με τον 
αγώνα των ζαπατίστας και όλωντων κινημάτων που αντιστέκονται 
στη λαίλαπα του νεοφιλελευθερισμού. ΟΧΙ ΣΤΗ ΛΗΘΗ! ΑΝΤΙ¬ 
ΣΤΑΣΗ ΓΙΑ ΠΑΝΤΑ! 

Επιτροπή Δράσης και Αγώνα του Βριγκράουντ, Ν. Αφρική 

Σας γράφουμε από το Βριγκράουντ, μια παραγκούπολη στην 
πόλη Κόμπο της Νότιας Αφρικής. Πριν χρόνια εκτεινόταν σε δέκα 
χιλιόμετρα κι έφτανε ώς τη θάλασσα. Αυτοί που ζούσαν σε αυτή 
τη γη από το 1929, ψαράδες, εργάτες γης και όλοι εκείνοι που δεν 
είχαν πού να ζήσουν, έχτισαν με τα χέρια τους τα σπίτια τους, πα¬ 
ρά τις συνεχείς επιθέσεις του κρότους, γιατί η γη αυτή ήταν «ιδιω¬ 
τική», η γη που γεννηθήκαμε ήταν «γη των λευκών ανθρώπων». 

Η γη συνέχιζε να είναι δική μας μόνο όσο μπορούσαμε και 
αγωνιζόμαστε, μόνο όσο καταφέρναμε να μην μας την κλέψει το 
κρότος. Τη δεκαετία του ’8ο η κυβέρνηση εκδίωξε τις οικογένειες 


για να κατασκευάσει ένα γήπεδο γκολφ. Και μας στοίβαξε εδώ, σ’ 
αυτό το Βιγκράουντ, που δεν είναι παρά μια σκιά αυτού που ήταν 
πριν, ένα άθλιο χιλιόμετρο όλο κι όλο. 

Εδώ ο αγώνας μας ξαναγεννήθηκε. Γιατί συνεχίζουμε να είμαστε 
«παράνομοι» στη γη μας. Αυτή η γη είναι δική μας. Γιατί εδώ γεν¬ 
νηθήκαμε, γιατί εμείς τη δουλεύουμε. 

Από εδώ, από αυτό το Βιγκράουντ σας γράφουμε μαζί με τον λαό 
του Ατένκο, μαζί με τον λαό της Αλλης Καμπόνιας φωνάζουμε: ΦΤΑ¬ 
ΝΕΙ ΠΙΑ! Ο αγώνας συνεχίζεται σύντροφοι, εδώ στη Νότια Αφρική, 
εκεί, στον κόσμο, ένας είναι ο αγώνας. Ενάντια στον κοινό εχθρό! 

Συνασπισμός για την Απελευθέρωση του Μουμία 
Αμπού-Τζαμάλ, Νέα Υόρκη 

Εκφράζουμε την απόλυτη αλληλεγγύη μας και δεσμευόμαστε 
να συνεχίσουμε μαζί... Γιατί, απλούστατα, κι εσείς κι εμείς, είμα¬ 
στε κόσμος απλός και ταπεινός που επιθυμεί να ζήσει με αξιοπρέ¬ 
πεια σε έναν κόσμο κάθε φορά όλο και πιο δύσκολο. Η καρδιά 
σας αναζητεί τη δικαιοσύνη και, όπως είπε ο κομαντάντε Τσε Γκε- 
βόρα, «συγκλονίζεται από αγανάκτηση με κάθε αδικία». Όπως κι 
εσείς έτσι κι εμείς παλεύουμε για ΔΗΜΟΚΡΑΤΙΑ, ΕΛΕΥΘΕΡΙΑ, ΔΙ¬ 
ΚΑΙΟΣΥΝΗ! Λευτεριά στον Μουμία και σε όλους τους πολιτικούς 
κρατούμενους! ΕΜΠΡΟΣ! ΜΕΤΗΝ ΕΚΤΗ! 

Εθνική Ένωση για το Δικαίωμα στην Κατοικία, Χιλή 

Στον αγώνα για κατοικία και ζωή με αξιοπρέπεια! Ούτε ένα βή¬ 
μα πίσω! Εμπρός με την Έκτη! Εμπρός ώς τη νίκη! 

Σεσιλια Σερεδόν, Νικαράγουα 

Προσχωρώ στην Έκτη γιατί είμαι γυναίκα, γιατί είμαι χωρισμένη, 
γιατί είμαι χωρίς σταθερή δουλειά, με δυο λόγια, γιατί είμαι στο 
περιθώριο της κοινωνίας. Γι’ αυτό ζω τον αγώνα σας, γι’ αυτό τον 
καταλαβαίνω. Επιλογή, μετάφραση: Ευγενία Μιχαλοπούλου 




Συνάντηση για την Άλλη Καμπάνια στο Ροσάριο, Αργεντινή 


Στις 29 και 30 Απριλίου πραγματοποι¬ 
ήθηκε στο Ροσόριο της Αργεντινής η 
λατινοαμερικανική συνάντηση για την 
Αλλη Καμπάνια. Χώρος της συνάντη¬ 
σης ήταν το πολιτιστικό κέντρο του 
κατειλημμένου σούπερ μάρκετ Τίγρε. 
Συμμετείχαν 500 άτομα, κυρίως από 
Αργεντινή και ορισμένοι εκπρόσωποι 
από Παραγουάη, Βραζιλία, Χιλή και 
Εκουαδόρ. Αρκετοί προέρχονταν από 
συλλογικότητες, όπως οργανώσεις γει¬ 
τονιάς και συνελεύσεις, αυτόνομους 
χώρους, πικετέρος, το πανεπιστήμιο 
Τρασουμάντε, πανεπιστημιακό σχήμα¬ 
τα, καλλιτέχνες, ανεξάρτητες εκδόσεις, 
ιντιμίντια, ομάδες λαϊκής εκπαίδευσης, 
καθώς και ομάδες αλληλεγγύης στους 
Ζαπατίστας. Συμμετείχαν επίσης πολ¬ 
λοί εκτός οργανώσεων. Συζητήθηκαν 
σε μικρές ομάδες, των 40 περίπου ατό¬ 
μων, τα βασικό ερωτήματα της Αλλης 


Καμπόνιας: Ποιοι είμαστε, πού βρισκόμα¬ 
στε τώρα, πώς βλέπουμε τον κόσμο και τη 
χώρα μας, τι θέλουμε να κάνουμε και πώς. 
Παρόλα αυτά, τα θέματα δεν ήταν τόσο 
διακριτό ούτε και οι συζητήσεις εύκολες 
και επικεντρωμένες. Κατά γενική ομολογία 
τη δεύτερη μέρα ήταν πιο αποτελεσματι¬ 
κές. Η συνάντηση δεν διατύπωσε συμπε¬ 
ράσματα και αποφάσεις, αλλά γέννησε νέα 
ερωτήματα και προβληματισμούς, όπως 
τα παρακάτω: Οι νέες κυβερνήσεις της Λα¬ 
τινικής Αμερικής είναι τόσο προοδευτικές 
όσο θέλουν να δείχνουν; Μπορούμε να μι¬ 
λάμε γι’ αυτές χωρίς να κάνουμε διακριτές 
τις διαφορές και τους κοινωνικούς αγώνες 
της κάθε χώρας; Μπορούμε να χαρακτη¬ 
ρίσουμε ως «προδότες» τους σημερινούς 
προέδρους της Λατινικής Αμερικής; Πόσο 
«νέα» είναι τα κινήματα που αναπτύσσο¬ 
νται τα τελευταία χρόνια; Ποιες οι αδυνα¬ 
μίες και οι αντιστάσεις τους; Διατυπώθηκε 


η ανάγκη της επικοινωνίας ως μέσο για 
τη συμμετοχή. Να μάθουμε να δημιουρ¬ 
γούμε μέσα από την ανασφάλειά μας. 
Να ξανασκεφτούμε την «αυτονομία» 
ως αγώνα που αφορά την καθημερινή 
ζωή μας συνολικά, ως σημείο εκκίνησης 
και όχι ως μακροπρόθεσμο στόχο. Να 
ξαναχτίσουμε την εμπιστοσύνη όχι σε 
πρόσωπα αλλά σε κοινωνικές σχέσεις. 
Να μην υποτιμούμε τα βήματα και τους 
αγώνες μας. Γενικά, ήταν μια συντροφι¬ 
κά οργανωμένη συνάντηση που αγκάλι¬ 
ασε την Αλλη Καμπάνια, όχι μόνο γιατί η 
τελευταία άγγιξε υπαρκτές ανάγκες και 
αγωνίες του κόσμου που αντιστέκεται, 
αλλά και γιατί αυτοί που την πρότειναν 
την αποδεικνύουν έμπρακτα. Ξαναμί¬ 
λησε για την αλληλεγγύη και την άλλη 
πολιτική ως δρόμο που θέλει να ενώσει 
αντιστάσεις αγώνες και αγωνίες. 

Τασούλα Χεπάκη 
















στον δρόμο για τη 

Διηπειρωτική Συνάντηση 

της Γκλόρια Μουνιός Ραμίρες 
για την «αλάνα» 


Τούτο το καλοκαίρι συμπληρώνονται δέ¬ 
κα χρόνια από τη διοργάνωση της Πρώτης 
Συνάντησης για την Ανθρωπότητα και 
Ενάντια στον Νεοφιλελευθερισμό, που 

πραγματοποιήθηκε στη ζαπατιστική κοινό¬ 
τητα Λα Ρεαλιδάδ, στην Τσιάπας. Σήμερα 
ανανεώνεται το κάλεσμα του Εθνικοαπε- 
λευθερωτικού Ζαπατιστικού Στρατού σε 
διεθνές επίπεδο για αντίσταση και αγώνα 
ενάντια στην παγκοσμιοποίηση. Σήμερα, 
όπως και πριν μια δεκαετία, διαγράφεται 
στον ορίζοντα η διοργάνωση μιας άλλης 
Διηπειρωτικής Συνάντησης, μιας συνάντη¬ 
σης όπου όλοι μιλάνε και, πάνω απ’ όλα, 
ακούνε και μαθαίνουν από τον άλλο. 

Αν και πολλοί βλέπουν την Πρώτη Δι¬ 
ηπειρωτική Συνάντηση, που κάλεσε ο 
ΕΖΙΝ τον Ιούλιο του 1996, ως την πρώ¬ 
τη συνάντηση στην οποία οργανώθηκε η 
αντίσταση ενάντια στην παγκοσμιοποίη¬ 
ση, οι Ζαπατίστας προσφέρουν άλλη ανά¬ 
γνωση. Η Συνάντηση αντιπροσωπεύει, 
λένε, μόνο το ορατό σύμπτωμα από κάτι 
που συνέβαινε ή που επρόκειτο να συμ¬ 
βεί. «Είμαστε η κορυφή ενός παγόβουνου 
που εμφανίζεται και σύντομα θα φανούν 
και σε άλλα μέρη κορυφές ενός πράγμα¬ 
τος που βρίσκεται χαμηλά, που γεννιέται 
και είναι έτοιμο να ξεσπάσει...», δήλωσε 
τότε ο υποδιοικητής Μάρκος. 

Η ζαπατιστική πρόγνωση βγήκε αληθι¬ 
νή. Μετά την Πρώτη Διηπειρωτική ήρθαν 
το Σιάτλ, η Γένοβα, το Νταβός, το Καν- 
κούν και άλλες διαμαρτυρίες χωρίς τέ¬ 
λος, ενάντια στον Παγκόσμιο Οργανισμό 
Εμπορίου (ΠΟΕ) και όλα τα πλοκάμια 
του. Δεν ήταν διαδοχικά γεγονότα, ούτε 
το ένα προηγήθηκε του άλλου, αλλά η έκ¬ 
φραση από τα κάτω της μη ικανοποίησης 
και της εξέγερσης που ήδη υπήρχε. 

Από τότε η πρόκληση συνεχίζει να είναι 
η μετατροπή της κινητοποίησης σε ορ¬ 
γάνωση. Δημιουργία και επινόηση, πέρα 
από το να καταλάβουμε τους δρόμους. 
Στη Βραζιλία το κάνει καθημερινά το Κί¬ 
νημα τωνΧωρίς Γη, το ίδιο και οι ιθαγενείς 
στη Βολιβία και το Εκουαδόρ, οι άνεργοι 



εργάτες στην Αργεντινή, οι ιθαγενείς στην 
Παραγουάη, οι μετανάστες στις Ηνωμέ¬ 
νες Πολιτείες, χωρίς να ξεχνάμε φυσικά 
την πολιτική εμπειρία της Βενεζουέλας 
και την Άλλη Καμπάνια στο Μεξικό. Στην 
Ευρώπη οργανώνεται ο αγώνας ενάντια 
στην επισφαλή εργασία, για τα δικαιώ¬ 
ματα των μεταναστών, την ισότητα των 
φύλων, την υπεράσπιση της γης και την 
ενδυνάμωση των ελεύθερων και αυτοδια- 
χειριζόμενων χώρων, μεταξύ άλλων αντι¬ 
στάσεων. Γνωριμία, ανταλλαγή εμπειριών, 
αδελφοποίηση και οργάνωση αυτών των 
αγώνων χωρίς να χάσουμε την αυτονομία 
είναι μερικές από τις προτάσεις της Έκτης 
σε διεθνές επίπεδο. 

Στον δρόμο για τη Διηπειρωτική 

Τον Ιούνιο του 2006, ο ΕΖΙΝ παρουσι¬ 
άζει στο Μεξικό την Έκτη Διακήρυξη της 
Ζούγκλας Λακαντόνα, βάση της οργάνω¬ 
σης ενός νέου τρόπου να κάνεις πολιτική 
από τα κάτω, που βαδίζει παράλληλα με 
τη δημιουργία ενός εθνικού αριστερού και 
αντί καπιταλιστικού προγράμματος αγώνα. 

Για να γίνουν πράξη οι προτάσεις της 


Έκτης, στο Μεξικό οργανώνεται η Άλλη 
Καμπάνια και σε διεθνές επίπεδο προτά- 
θηκε, μεταξύ άλλων, η διοργάνωση μιας 
νέας Διηπειρωτικής Συνάντησης για την 
Ανθρωπότητα και Ενάντια στον Νεοφι¬ 
λελευθερισμό, περισσότερο γνωστής ως 
«Διαγαλαξιακή». 

Ο ΕΖΙΝ σημείωσε ότι αυτή η συνάντηση 
θα πρέπει να οργανωθεί, από την σύλλη¬ 
ψή της κιόλας, με έναν καινούργιο τρόπο 
άσκησης πολιτικής. Δεν πρόκειται ο ΕΖΙΝ 
να πει πώς, πότε και πού οργανώνεται η 
Συνάντηση, αλλά όλοι συμμετέχουν στη 
διοργάνωσή της. Στον τρόπο βρίσκεται 
το περιεχόμενο, λένε οι Ζαπατίστας. 

Οι ανησυχίες, οι αγωνίες και οι ελπίδες 
εκφράζονται στα θέματα που προτείνο- 
νται προς συζήτηση και που, μέχρι στιγ¬ 
μής, είναι μεταξύ άλλων: οι εναλλακτικές 
προτάσεις απέναντι στο καπιταλιστικό 
σύστημα και τις Συμφωνίες Ελεύθερου 
Εμπορίου, το ζήτημα των φύλων, το πρό¬ 
βλημα των μεταναστών και των ιθαγενών, 
η δημιουργία διεθνών δικτύων αντίστα¬ 
σης, η υπεράσπιση της γης, του νερού και 
της φύσης γενικότερα. 



ΛΦΙΕ1ΜΙΜΛ 




















Μια ματιά στην ηλε¬ 
κτρονική σελίδα της Έκτης 
(Ηϋφ://ζ6ζϋ2ΐίηΐ6Γη3ζίοη&Ι. 
6ζΙη.0Γ§.ηιχ) φανερώνει ότι 
ο μεγαλύτερος αριθμός συμ¬ 
μετοχών προέρχεται από μια 
λατινοαμερικανική χώρα, την 
Αργεντινή, η οποία πρόσφα¬ 
τα πέρασε μια από τις χειρό¬ 
τερες οικονομικές κρίσεις με 
επακόλουθο μια κοινωνική 
κινητοποίηση χωρίς προη¬ 
γούμενο. 

Ούτε αποτελεί σύμπτωση 
το γεγονός ότι από τις Ηνω¬ 
μένες Πολιτείες, χώρα στην 
οποία πραγματοποιήθηκαν πρόσφατα ιστορικές 
διαδηλώσεις για την υπεράσπιση των δικαιωμά¬ 
των των μεταναστών, προέρχεται μεγάλος αριθμός 
συλλογικοτήτων και ατόμων που δηλώνουν συμμε¬ 
τοχή στη ζαπατιστική πρωτοβουλία. 

Στην Ευρώπη, σύμφωνα πάντα μετά δεδομένα 
που προσφέρει η ηλεκτρονική σελίδα της Έκτης, 
είναι ήδη 26 οι χώρες στις οποίες άτομα και συλ- 
λογικότητες αποφάσισαν να συμμετέχουν, όπως 
επίσης άτομα από Μάλι, Σενεγάλη, Αλγερία, Σι¬ 
έρα Λεόνε, Κίνα, Ινδία, Ιαπωνία, Νεπάλ, Ισραήλ, 
Ουζμπεκιστάν, Αυστραλία, Νέα Ζηλανδία και 
Νέα Καληδονία. Συνολικά, περισσότερες από 50 
χώρες και περίπου 2.οοο άτομα και 300 συλλογι- 
κότητες από τις πέντε ηπείρους. 

Το διεθνές δίκτυο κινητοποιείται. 

Το πνεύμα της Έκτης 

Μια πρώτη διεθνής έκφραση της Έκτης εμφανί¬ 
στηκε από τη στιγμή της ωμής επίθεσης εναντίον 
του Μετώπου των Λαών για την Υπεράσπιση της 
Γης (ΡΡϋΤ), στο Σαν Σαλβαδόρ Ατένκο. Το ΡΡϋΤ 
είναι κομμάτι της Αλλης Καμπάνιας και η άγρια επί¬ 
θεση σε βάρος του ήταν και επίθεση εναντίον της 
Αλλης Καμπάνιας. 

Η κραυγή «Όλοι είμαστε Ατένκο», γιατί σε 
όλους μας έχει συμβεί και γιατί στον καθένα που 
αγωνίζεται μπορεί να συμβεί κάτι παρόμοιο σε 
οποιοδήποτε μέρος του πλανήτη, ακούστηκε σε 
50 πόλεις σε 25 χώρες του κόσμου, στις οποίες 
πραγματοποιήθηκαν ιοο περίπου εκδηλώσεις 
διαμαρτυρίας στη διάρκεια των ι8 ημερών που 
ακολούθησαν την επίθεση. 

Το πνεύμα αλληλεγγύης και συντροφικότητας 
της Έκτης διεθνώς πήρε μορφή στο Ατένκο, κα¬ 
θώς επίσης και σε μερικές από τις κινητοποιήσεις 
που πραγματοποιήθηκαν παράλληλα απαιτώντας 
την απελευθέρωση όλων των πολιτικών κρατού¬ 
μενων Μαπούτσε στη Χιλή. Συντροφικότητα, 
αδελφοποίηση, ακοή και μάθηση. Με αυτό έχει 
να κάνει η Έκτη Διακήρυξη. Μετάφραση: Ελπίδα Νίκου 


το γαϊτανάκι 

της αλληλεγγύης πάει... 

Οι Ζαπατίσιας στέκονται έμπρακτα αλληλέγγυοι με τους αγώνες σε άλλα 
μέρη του Μεξικού και με τον αγωνά του λαού της Κούβας. 

«Σε μας τους Ζαπατίστας αρέσουν πολύ αυτοί που αγωνίζονται για την 
ελευθερία τους. Μας αρέσει να στηρίζουμε εκείνους που βλέπουν τη μι- 
ζέρια και την αδικία και αγωνίζονται για να είναι ίδιο για όλους αυτό που 
υπάρχει στον κόσμο». Είναι ο εξεγερμένος αντισυνταγματάρχης Μοϊσές 
που μιλάει στο Κ,αόίο Ιηευι^βηίβ, το ραδιόφωνο των Ζαπατίστας. 

Αυτοί που αγωνίζονται σε αυτή την περίπτωση είναι «ο αξιοπρεπής λα¬ 
ός της Κούβας που συνεχίζει να αντιστέκεται μετά από 40 περίπου χρόνια 
βορειοαμερικάνικου εμπάργκο», συνεχίζει ο διοικητής Τάτσο. «Συνεχίζει να 
αντιστέκεται και αποδεικνύει ότι όταν ένας λαός οργανώνεται και αγωνίζεται 
δεν μπορεί να νικηθεί». 

Για την αποστολή 8 τόνων φυσικού καλαμποκιού και 400 λίτρων πε¬ 
τρελαίου κίνησης δούλεψαν δεκάδες οικογένειες, βάσεις στήριξης των 
Ζαπατίστας, και για πολλούς μήνες. Η συγκέντρωση του καλαμποκιού, 
το καθάρισμά του, η συσκευασία σε τσουβάλια με την επιγραφή «Από 
τις ζαπατιστικές ιθαγενικές κοινότητες στον αξιοπρεπή λαό της Κούβας» 
απαίτησε πολύ κόπο και χρόνο. 

«Στέλνουμε αυτό το καλαμπόκι, που είναι η δική μας καθημερινή τρο¬ 
φή στις ιθαγενικές κοινότητες, στον λαό της Κούβας, γιατί αυτοί δεν 
έχουν καλαμπόκι και είναι σε αντίσταση. Και το πετρέλαιο κίνησης για 
να συνεχίζουν να αντιστέκονται ενάντια στον νεοφιλελευθερισμό», λέει ο 
Ντοροτέο, μέλος του Συμβουλίου Καλής Διακυβέρνησης της περιοχής, ο 
οποίος συνοδεύει το καλαμπόκι μέχρι το λιμάνι της Βερακρούς. 

Τα ξημερώματα της 17 ης Απρίλη, το Καρακόλ της Λα Ρεαλιδάδ ξεχει¬ 
λίζει από ζωή. Δεκάδες Ζαπατίστας σχηματίζουν ουρές, κουβαλάνε στις 
πλάτες τα τσουβάλια με το καλαμπόκι και τα φορτώνουν στο μεγάλο 
φορτηγό των Ζαπατίστας της περιοχής, τον διάσημο «Τσόμπιρας». Ο 
Τσόμπιρας είναι στολισμένος. Δύο τεράστια πανό στα πλευρά του δηλώ¬ 
νουν: «Οι λαοί σε αντίσταση είμαστε αλληλέγγυοι, σε αυτή την περίπτωση 
με τον λαό της Κούβας». Η ζαπατιστική σημαία, μαύρο φόντο και κόκκινο 
αστέρι στη μέση, κλείνει την πόρτα της καρότσας. 

Την ίδια στιγμή παραδίπλα άλλο ένα φορτηγάκι ετοιμάζεται. Αυτό σε 
λίγα λεπτά γεμίζει με έναν τόνο καλαμπόκι για τους συμμετέχοντες στην 
Αλλη Καμπάνια στη κοινότητα Γιερμπαμπουένα της πολιτείας Κολίμα και 
την κοινότητα Μπατάν στην Κερέταρο. Γιατί εκεί, σε αυτά τα μέρη του 
Μεξικού, οι αγρότες υπερασπίζονται τη γη που θέλουν να τους στερή¬ 
σουν οι επιχειρήσεις με τη βοήθεια της μεξικανικής κυβέρνησης. Η Αλλη 
Καμπάνια δεσμεύτηκε να είναι αλληλέγγυα με όλους τους αγώνες και να 
λοιπόν που οι Ζαπατίστας είναι εκεί και το κάνουν. 

Στην Έκτη Διακήρυξη της Ζούγκλας Λακαντόνα μίλησαν οι Ζαπατίστας 
για πρώτη φορά γι’ αυτή τους την πρωτοβουλία. «Όμως», λέει ο Μοϊσές, 
«μόνο μιλάμε και μιλάμε για την ενότητα των αγώνων και των λαών του 
κόσμου. Σήμερα είναι μια νέα αρχή». 

Το καλαμπόκι έφτασε στην Κούβα και στους συμμετέχοντες στην Αλλη 
Καμπάνια στο Μεξικό. Η Αλλη Καμπάνια δεν είναι μόνο λόγια, λένε οι 
Ζαπατίστας, και πραγματοποιούν την πρώτη τους κίνηση έμπρακτης αλ¬ 
ληλεγγύης με άλλους αγώνες του κόσμου. 

Ελπίδα Νίκου 














Τα γεγονότα στο Ατένκο' 

Απρίλιος: Οι καλλιεργητές λουλουδιών του Τεσκόκο 
(δήμος δίπλα στο Ατένκο) πουλάνε τα προϊόντα τους 
στην αγορά Μπελισάριο Ντομίνγκες εδώ και πάνω από 
100 χρόνια. Οι αρχές απαγόρευσαν την υπαίθρια αγορά 
ώστε να χτιστεί πολυκατάστημα της πολυεθνικής εται¬ 
ρείας \Λ/αΙ Μζη. Στις 10/4 100 αστυνομικοί εκτοπίζουν 
βίαια 8 πλανόδιους πωλητές. Στις 21 / 4 , 1.000 αστυνο¬ 
μικοί καταλαμβάνουν την αγορά βιαιοπραγώνχας αδιά¬ 
κριτα. Οι κάτοικοι και οι καλλιεργητές ζητούν επανει¬ 
λημμένα διάλογο με τις δημοτικές αρχές και ακύρωση 
των ενταλμάτων σύλληψης, αλλά ο δήμαρχος αρνείται 
να τους δεχθεί. 

3 Μαΐου: Οι μικροκαλλιεργητές ξαναβάζουν τα πόστα 
τους στην αγορά και διεκδικούν το δικαίωμα χρήσης 
της. Η τοπική και ομοσπονδιακή αστυνομία τούς περι- 
κυκλώνει. Μέλη του ΡΡϋΤ 2 έρχονται για βοήθεια ενώ, 
παράλληλα, κάτοικοι του Ατένκο κλείνουν την εθνική 
οδό σε ένδειξη αλληλεγγύης. Ξεσπά σύγκρουση με 
περισσότερους από 1.000 πάνοπλους αστυνομικούς. 
Ένας 14 χρονος δολοφονείται από σφαίρα αστυνομι¬ 
κού. Τα ΜΜΕ παραπληροφορούν, εξαπολύουν εκ¬ 
στρατεία τρόμου, ζητούν την επέμβαση του στρατού. 
Ο ΕΖΙΝ κηρύσσει κόκκινο συναγερμό στις ζαπατιστι- 
κές κοινότητες, η «Αλλη Καμπάνια» ακυρώνει τις προ¬ 
γραμματισμένες δράσεις της και καλεί σε κινητοποιή¬ 
σεις αλληλεγγύης σε πανεθνικό και διεθνές επίπεδο. 

4 Μαΐου: 3.000 αστυνομικοί καταλαμβάνουντο Ατένκο, 
ρίχνουν δακρυγόνα, πυροβολούν, εισβάλλουν σε σπίτια, 
βασανίζουν, καταστρέφουν. Οι κάτοικοι αμύνονται επί 
12 ώρες. Τελικός απολογισμός: 1 νεκρός, 2 σε κώμα, 
37 γυναίκες βιασμένες από αστυνομικούς, εκατοντάδες 
τραυματίες, 250 συλληφθέντες βάναυσα κακοποιημέ¬ 
νοι, άγνωστος αριθμός εξαφανισμένων, 6 παράνομες 
απελάσεις, άνθρωποι που κρύβονται ακόμη. 

Από τότε μέχρι σήμερα: 50 άτομα παραμένουν στη 
φυλακή. Δεν έχει τιμωρηθεί κανείς. Κινήσεις διαμαρτυ¬ 
ρίας και αλληλεγγύης πραγματοποιήθηκαν στο Μεξικό 
και στον κόσμο: πάνω από 100 εκδηλώσεις διαμαρτυ¬ 
ρίας σε 50 πόλεις 25 χωρών. 

1. Σαν Σαλβαδόρ Ατένκο: κοινότητα κοντά στην Πόλη του Μεξι¬ 
κού, από τις πιο φτωχές της χώρας. Οι κάτοικοί της, στην πλειοψη- 
φία τους αγρότες, με μεγάλη παράδοση αγώνων και συγκρούσεων, 
έχουν αναδειχθεί σε σύμβολο οργάνωσης και αντίστασης των «από 
κάτω» στο Μεξικό. 

2. Μέτωπο των Λαών για τηνΥπεράσπιση της Γης (ΓΡΡΤ): σε αυτό 
ενώθηκαν το 2001 κινήματα, ομάδες και οργανώσεις της περιοχής. 
Μετά από αγώνες δύο χρόνων ακύρωσε την κατασκευή μεγα-αερο- 
δρομίου. Συνεχίζει σταθερά τους αγώνες, συνδέεται και στηρίζει 
κινήματα του Μεξικού. 


Σαν Σαλβαδόρ Ατένκο: 
η εκδίκηση 

του Λουίς Ερνάντες Ναβάρρο 

Η καταστολή των δημοτικών αρχών ενάντια σε οκτώ 
πλανόδιους πωλητές λουλουδιών, επέσπευσε μια 
από τις πιο σοβαρές κοινωνικές διαμάχες της τελευ¬ 
ταίας εξαετίας. Ένας νεκρός, περισσότεροι από 200 
συλληφθέντες, εκατοντάδες τραυματίες, σοβαρές 
παραβιάσεις ανθρωπίνων δικαιωμάτων, είναι ο προ¬ 
σωρινός απολογισμός της σύγκρουσης ανάμεσα στην 
κοινότητα Ατένκο και την αστυνομία. Το χειρότερο 
όμως, μάλλον δεν έχει συμβεί ακόμα. 

Δεν είναι η πρώτη φορά στην πρόσφατη ιστορία 
του Μεξικού που συμβαίνει κάτι τέτοιο. Η φοιτητι¬ 
κή και λαϊκή σύγκρουση του 1968 ξεκίνησε από μια 
δικαστική διαμάχη μεταξύ φοιτητών και ενός εκπαι¬ 
δευτηρίου. Το ίδιο συνέβη και σε άλλες χώρες. Η 
πρόσφατη εξέγερση στα προάστια της Γαλλίας, στα 
τέλη του περασμένου έτους, προκλήθηκε από τον 
τραγικό θάνατο δύο νέων που προσπάθησαν να ξε- 
φύγουν από την αστυνομική καταδίωξη. 

Σε κοινωνίες με σοβαρό προβλήματα πολιτικής αντι¬ 
προσώπευσης, όπως η δική μας, είναι συχνό φαινόμενο η δυσαρέσκεια όσων 
δεν έχουν φωνή να ψάχνει και να συναντά απρόσμενα κανάλια για να εκφρα¬ 
στεί. Χρόνια αβεβαιότητας, στέρησης, αδικίας και εξευτελισμού εκρήγνυνται 
συνεχώς με πολύ μικρές αφορμές. Τέτοια είναι η περίπτωση του Ατένκο και 
η πλατιά αλληλεγγύη που εκφράστηκε. Μέσα από αυτή εκφράζεται η βαθιά 
δυσφορία που διαπερνά το Μεξικό των από κάτω. 

Γιατί το Ατένκο; Καταρχάς, επειδή ο νικηφόρος αγώνας των κατοίκων του 
Ατένκο, που οργανώθηκαν γύρω από το Μέτωπο των Λαών για την Υπερά¬ 
σπιση της Γης (ΡΡϋΤ), μετατράπηκε σε διπλό σύμβολο βαθιά ριζωμένο στο 
εθνικό πολιτικό φαντασιακό: Προς τα κάτω, αποτελεί παράδειγμα για το ότι 
είναι δυνατό να αντιμετωπιστούν νικηφόρα οι αυθαίρετες αποφάσεις της 
εξουσίας, χωρίς να χρειαστεί να γίνουν εξευτελιστικές συμφωνίες. Προς τα 
πάνω, είναι απόδειξη της κακής κατάληξης που έχει η υποτιθέμενη αποκή¬ 
ρυξη της «νομιμοποιημένης» χρήσης της βίας από το κράτος. 

Η απόφαση της εκτελεστικής εξουσίας να μην εφαρμόσει το διάταγμα για 
απαλλοτρίωση της κοινοτικής ιθαγενικής γης για την κατασκευή ενός μεγάλου 
αεροδρομίου (της Πόλης του Μεξικού) στα μέσα του 2002 προκάλεσε, για 
ορισμένα ισχυρά κατασκευαστικό και πολιτικά συμφέροντα, την απώλεια μιας 
μεγάλης εμπορικής επένδυσης. ΓΓ αυτούς η ομοσπονδιακή κυβέρνηση έθεσε 
ένα απαράδεκτο προηγούμενο, συνδιαλεγόμενη με τους διαμαρτυρόμενους 
αντί να επιβάλει την τάξη με βία. Η εκδίκησή τους συνίσταται στο να παρου¬ 
σιάσει το μέτρο αυτό ως απαράδεκτο δείγμα κυβερνητικής αδυναμίας. 

Σε πρώτη φάση, η λύση άμβλυνε κάπως τη διαμάχη με τους κατοίκους 
του Ατένκο, αλλά η ένταση δεν εκτονώθηκε. Οι κάτοικοι συνέχισαν να υφί- 
στανται συστηματικές παρενοχλήσεις από την κυβέρνηση της πολιτείας του 
Μεξικού. Οι ηγέτες τους φυλακίστηκαν, προκλήθηκε διάσπαση στην κοινό¬ 
τητα και τους αρνήθηκαν λύση στα αιτήματά τους. Οι αρχές τούς ποδοπα- 


















τούσαν και τους ταπείνωναν συστηματικά. Δέχονται συνεχείς επιθέσεις από πολλά 
ηλεκτρονικά ή έντυπα μέσα επικοινωνίας. Σε αυτές τις συνθήκες, η δυσφορία των 
κατοίκων, αντί να μειωθεί, αυξήθηκε. 

Χωρίς να εγκαταλείψουν τον αγώνα τους, τα μέλη του ΡΡϋΤ κράτησαν ζωντανή 
την κινητοποίηση με τις ίδιες τακτικές που είχαν χρησιμοποιήσει κατά τη διάρκεια 
του αγώνα ενάντια στην απαλλοτρίωση της γης τους. Επιπλέον, η στήριξή τους σε 
άλλα κοινωνικά κινήματα ήταν σταθερή και η σύνδεσή τους με άλλες οργανώσεις, 
μεταξύ των οποίων και τωνΖαπατίστας, βάθυνε. Απόδειξη η συμμετοχή τους στην 
Αλλη Καμπάνια. 

Η κυβερνητική και επιχειρηματική μοχθηρία απέναντι τους γινόταν ολοένα και με¬ 
γαλύτερη. Ακόμα και η ίδια η ύπαρξή τους μετατράπηκε σε ένα αβάσταχτο γεγονός 
μπροστά στο φανερό απαράδεκτο προηγούμενο: τον διάλογο με τους διαμαρτυ- 
ρόμενους αντί για την επιβολή της τάξης με βία. 

Παγιώθηκε, έτσι, κλίμα έντασης που αυξανόταν διαρκώς. Αντί η πολιτειακή κυ¬ 
βέρνηση να ψάχνει για διόδους επικοινωνίας και διαπραγμάτευσης, τις έκλεισε. Η 
αντιπαράθεση μεταξύ αγροτών και κυβερνητικών αρχών ξέσπασε στις 3 Μαΐου, μετά 
τη νέα καταχρηστική αστυνομική επίθεση εναντίον οκτώ καλλιεργητών λουλουδιών. 

Το Ατένκο δεν αποτελεί εξαίρεση. Μόλις πριν δυο βδομάδες σε σιδηρουργείο 
της πόλης Λάσαρο Κάρδενας, στην πολιτεία Μιτσοακάν, αστυνομικοί κατέστειλαν 
βίαια τους εργαζόμενους, οι οποίοι τους αντιμετώπισαν με επιτυχία. Ο απολογι¬ 
σμός των συγκρούσεων μεταξύ διαδηλωτών και αστυνομικών δυνάμεων, κατά την 
περίοδο των δύο τελευταίων ετών, είναι εντυπωσιακός. Συγκρούσεις σε όλη τη 
χώρα. Το Ατένκο αποτελεί το πιο πρόσφατο παράδειγμα αυτού που συμβαίνει σε 
άλλα κομμάτια του πληθυσμού και μπορεί να συμβεί σε ακόμη περισσότερα: η ανυ¬ 
πακοή, δηλαδή, όσων μέχρι σήμερα συνήθως υπάκουαν σε κείνους που πιστεύουν 
ότι έχουν το δικαίωμα να διατάζουν. Δηλαδή, κρίση του εξουσιαστικού μοντέλου. 

Αυτή η βαθιά κρίση τροφοδοτεί την έκταση και τη μαχητικότητα της αλληλεγ¬ 
γύης προς το ΡΡϋΤ, καθώς επίσης εξηγεί, εν μέρει, την άγρια καταστολή κατά των 
μελών του. Η εξουσία αποφάσισε πως πρέπει να τιμωρήσει παραδειγματικά το 
Ατένκο, έτσι ώστε να σταματήσει μια για πάντα όλο το ανυπότακτο Μεξικό των 
από κάτω. Παράλληλα, θέλησε να ξεκαθαρίσει τους λογαριασμούς για τη ντροπή 
που υπέστη όταν ναυάγησε η κατασκευή του αεροδρομίου. 

Ωστόσο, η εκδίκηση αυτή δημιούργησε μια έντονη διαμάχη που απειλεί να επε¬ 
κταθεί σε άλλες περιοχές της χώρας. Η δυσαρέσκεια των εργατών αυξήθηκε εξαιτί- 
αςτης σύγκρουσης των μεταλλωρύχων. Η εκλογική ένταση, με στόχο να παροτρύνει 
την ψήφο του φόβου, έχει περιορίσει την αναμέτρηση. Η αγριότητα της αστυνομί¬ 
ας έκανε πολλούς νέους και αγρότες να αγανακτήσουν. Η αδέξια χειραγώγηση της 
πληροφόρησης ενάντια στους κατοίκους του Σαν Σαλβαδόρ Ατένκο, που θυμίζει 
τις χειρότερες παραδόσεις του Ψυχρού Πολέμου, προσέβαλε τη νοημοσύνη πολ¬ 
λών πολιτών. Το φυτίλι είναι πολύ κοντό και μόλις έχει ανάψει. 

Μετάφραση: Κρίστη Πετροπούλου 
Το παρακάτω κείμενο δημοσιεύτηκε στις 5/5/2006 στη μεξικανική εφημερίδα «ΐ3,]θΓηαάα» 

λουλούδια 
από το Ατένκο 
- όχι σφαίρες 

Στην εποχή μας τα πραγματικά λουλούδια 
δεν έχουν αξία. Γιατί τα πλαστικά είναι πιο 
σίγουρα, πιο σταθερά, 
πιο οικονομικά. Έτσι λένε οι μεγάλες 
αλυσίδες σούπερ μάρκετ. 

Στην εποχή μας οι πραγματικοί άνθρωποι 
δεν έχουν αξία. Γιατί οι πλαστικοί, 
ελεγχόμενοι κούκλοι είναι οικονομικότεροι, 
αποτελεσματικότεροι. 
Και δεν έχουν απαιτήσεις. 

Στην εποχή μας τα πραγματικά 
όνειρα είναι άχρηστα, αφού εμείς σας 
προσφέρουμε πιο εύκολα, πλαστικά 
όνειρα, λένε οι μεγάλες αλυσίδες 
μέσων μαζικής ενημέρωσης. 

Στην εποχή μας μια μικρή πωλήτρια 
πραγματικών λουλουδιών μπορεί ν’ αλλάξει 
τον κόσμο. Λένε οι Ζαπατίστας. 

Ένα λουλούδι που κατάπιε τη σαπίλα 
του κόσμου και την έκανε ν’ ανθίσει. 

Στο Ατένκο, 
στην άκρη της Πόλης του Μεξικού. 

Πολλά λουλούδια που δεν άφησαν 
τον τόπο τους να γίνει χώρος απογείωσης 
αεροπλάνων. Πολλά λουλούδια 
που ανθίζουν ακόμα δίπλα στα σκουπίδια 

Μιας πόλης που καταναλώνει 
εκατομμύρια πλαστικών ειδών και ψάχνει 
τις μυρουδιές των λουλουδιών σε ψεύτικα 
αρώματα, και τους ήχους της φύσης 
σε παράνομα οά, στο Μετρό. Πολλά 
λουλούδια που ανθίζουν 
ακόμα στις φυλακές. 

Βασανισμένα λουλούδια. 

Ελάτε κόσμε, ελάτε στο Μεξικό 
που ανακάλυψε την καλλιέργεια 
των λουλουδιών στους πλωτούς κήπους 
του - το θαύμα του κόσμου. 
Ελάτε να δείτε πώς τα θαύματα 
μπορούν να φυλακιστούν. 

Ζητήστε το δικαίωμα στο άρωμα 
του πραγματικού λουλουδιού. 

Και τότε οι μάγισσες από το Ατένκο 
μπορεί να σας αποκαλύψουν πώς: 

Στην εποχή μας μια μικρή πωλήτρια 
πραγματικών λουλουδιών 
μπορεί ν’ αλλάξει τον κόσμο. 

Λένε οι Ζαπατίστας... 

Κρίστη Πετροπούλου 


















Είμαστε όλοι Ατενκο» 



Από τη 
διαδήλωση 
- διαμαρτυρία 
για τα γεγονότα 
στο Ατενκο στην 
πρεσβεία του 
Μεξικού στην 
Αθήνα. 


Δεξιά: φωτογραφίες από 
την κατάληψη της κεντρικής 
πλατείας της Οαχάκα από το 
κίνημα των δασκάλων και τη 
βίαιη εκδίωξή τους. 




ΤΙ ΣΥΜΒΑΙΝΕΙ ΣΤΟ ΜΕΞΙΚΟ; ΒΙΑΙΗ ΚΑΤΑΣΤΟΛΗ ΚΑΙ ΣΤΗΝ ΟΑΧΑΚΑ 


Οι δασκάλες και οι δάσκαλοι της Οαχάκα έχουν δημιουργή¬ 
σει ένα ιδιαίτερα μαχητικό και μαζικό κίνημα εδώ και 25 χρό¬ 
νια. Κάθε χρόνο προχωρούν σε απεργίες και κινητοποιήσεις 
μια και οι δάσκαλοι της Οαχάκα αναγκάζονται να διαπραγμα¬ 
τεύονται σε ετήσια βάση προσλήψεις, μισθούς κ.λπ. Απαι¬ 
τούν: αναπροσαρμογή των μισθών σύμφωνα με το κόστος 
ζωής στην περιοχή, ενδυνάμωση των προγραμμάτων στήρι¬ 
ξης στα σχολεία, δωρεάν παροχή διδακτικού υλικού και άλ¬ 
λης βοήθειας στους μαθητές των πιο περιθωριοποιημένων 
δήμων και, τέλος, να σταματήσει η καταστολή ενάντια στους 
εργαζόμενους στην εκπαίδευση, διαλεύκανση των υποθέσε¬ 
ων εξαφάνισης μελών του κινήματος και απελευθέρωση των 
πολιτικών κρατουμένων. 

Οι δασκάλες και οι δάσκαλοι είχαν εγκατασταθεί από τις 
22 Μάη στην κεντρική πλατεία και τους γύρω δρόμους της 
πόλης Οαχάκα. Τις μέρες αυτές βρίσκονταν συγκεντρωμένοι 
στην πλατεία πάνω από 50.000 άνθρωποι (για να καταλά¬ 
βουμε το εύρος του κινήματος αναφέρουμε ότι στις διαδη¬ 
λώσεις των εκπαιδευτικών συμμετέχουν πάνω από ιοο.οοο 
άνθρωποι!). Σε διαδήλωση της 7ης Ιουνίου συμμετείχαν 
250.000 άνθρωποι, από αυτούς 70.000 δάσκαλοι της περιο¬ 
χής και οι υπόλοιποι από κοινωνικές, ιθαγενικές και συνδικα¬ 
λιστικές οργανώσεις. 


Τα ξημερώματα της ιψης Ιουνίου 2006 η πολιτειακή κυβέρνη¬ 
ση, συνεπικουρούμενη από 2.500 άνδρες των αστυνομικών 
δυνάμεων, αποφάσισε να «καθαρίσει» τον χώρο. Ο βίαιος 
εκτοπισμός άρχισε στις 4-5° τσ ξημερώματα από ειδικές 
μονάδες καταστολής τις οποίες υποστήριζε ελικόπτερο της 
αστυνομίας που από πολύ χαμηλό ύψος έριχνε επί τέσσερις 
ώρες δακρυγόνα στην πλατεία και τους γύρω δρόμους. 

Το πρωί οι δάσκαλοι, αλλά και πλήθος κόσμου ανακατέλαβε 
την πλατεία. Αρχισαν εκτεταμένες συγκρούσεις οι οποίες και 
συνεχίζονται. Η αστυνομία χρησιμοποίησε πραγματικά πυρά 
και υπάρχουν 92 τραυματίες, δεκάδες συλληφθέντες, ενώ 
πληροφορίες αναφέρουν τουλάχιστον 5 νεκρούς μεταξύ των 
οποίων και δύο παιδιά, τα οποία βρίσκονταν μαζί με τους 
γονείς τους στην πλατεία της πόλης. Οι δάσκαλοι έχουν συλ- 
λάβει αστυνομικούς. 

Ήδη κινητοποιήσεις αλληλεγγύης με καταλήψεις κτιρίων, 
διαδηλώσεις και μηλόκα δρόμων έχουν αρχίσει σε πολλές 
πολιτείες του Μεξικού ενώ στην πόλη φτάνουν με πορεία 
αγρότες του Τουξτεπεκ και οι κάτοικοι του Σαν Σαλβαδόρ 
Ατένκο κατευθύνονται στην πρωτεύουσα... και η Επιτροπή 
της Εκτης Διακήρυξης του Εθνικοαηελευθερωτικού Ζαπατι- 
στικού Στρατού (ΕΖΕΝ) και η «Αλλη Καμπάνια» καλούν σε 
αλληλεγγύη στο λαό της Οαχάκα. 



Στις σελίδες του βιβλίου 
καταγράφονται εμπει¬ 
ρίες, εικόνες, σχόλια, 
απόψεις και στοιχεία αν¬ 
θρώπων που βρέθηκαν 
στη Βενεζουέλα. Παρου¬ 
σιάζονται συνεντεύξεις 
ανθρώπων - κλειδιά στη 
διαδικασία της «Μπολι- 
βαριανής Επανάστασης». 
Αρθρα σημαντικής αξίας 
για τις πληροφορίες, τα 
στοιχεία και την πολιτική 
τους εμβάθυνση στις συντελούμενες αλλαγές. 


Βενεζουέλα - αποστολή · εκδόσεις Κ.Ψ.Μ. · σειρά «κό¬ 
σμος» · συλλογικό έργο · σελ. ι6ο · 9,4 € 



Ο Αδόλφο Τζίλι, αγω¬ 
νιστής και ιστορικός, 
έγραψε το βιβλίο 
αυτό ενώ βρισκόταν 
φυλακισμένος για πο¬ 
λιτικούς λόγους. Πρό¬ 
κειται για μια πλήρη 
καταγραφή της Μεξι- 
κάνικης Επανάστασης 
με τη ματιά των «από 
κάτω». Στο Μεξικό το 
έργο θεωρείται κλασικό και μάλιστα διδάσκεται σε 
πολλά σχολεία. 

Η Μεξικάνιικη Επανάσταση 1910-1920 · εκδόσεις Κουκίδα 
• σελ. 488 · 2θ€ 




















































































